
Pratarmė 


Nors paskirais klodais jau pakeltės, Apšvietos epochos 
filosofijos vis dar liekama neprikeltės pilnatviškesnei būčiai 
nūdienėje Lietuvos kultūroje. Kur kas daugiau nei kitų jos 
filosofijos atšakų istorinės glūdumės tebesama gaubiamų so- 
cialinės ir politinės filosofijos klodų. Išsisklaidžiusių ne tik po 
filosofinius veikalus, bet ir po istorinę, teisinę, netgi gamtos 
mokslų raštiją, išsimėčiusių po pamokslus, kalbas, publicisti- 
nius darbus, Apšvietos socialinių ir politinių koncepcijų, požvil- 
gių, atoliepių vis dar sunkiai atsiveriama istorinei mūsų laikų 
žvalgai. 

Nors lietuvių raštijoje (enciklopedijose, kultūros istorijos, 
filosofijos istorijos ir kituose darbuose) pastabomis, apžvalgo- 
mis, skirsniais, straipsniais įreikšminama paskirų Apšvietos 
socialinės ir politinės filosofijos reiškėjų veikla bei kūryba, vis 
dar nepasistūmėjama visumiškesnių jos tyrinėjimų link. Nors 
kaip bendras Abiejų Tautų Respublikos paveldas Apšvietos 
Lietuvoje socialinė ir politinė filosofija apimama lenkų tyrinė- 
jimuose, tačiau jos, išsklaidomos po lenkų filosofijos istorijos 
klodus, suyrama kaip visumos, į kurią savaip buvo suglaudin- 
tos istorinių ir kultūrinių LDK tradicijų. 

Šiame leidinyje užsibrėžiama visumiškiau apimti Apšvie- 
tos socialinę ir politinę filosofiją, išsisklaidžiusias jos grandis 
integraliau susieti į epochos vienovę, atskleisti jos raidos pako- 
pas, sąskaidą į įvairiakryptes linkmes, nustatyti įvairiaklodes 
jos ištakas. Nors tyrinėjimuose lieka spragų, jais vis dėlto 
apimami visi jos nueiti tarpsniai, aprėpiamos visos jos linkmės, 
net ir tos, kurių reikštasi atšaliai nuo epochos kryptingumo. 
Tyrinėjimų įvardijimas metmenimis teprimena skaitytojui, kad 
jų dar turėtų būti išplečiamų į neapimtas grandis, taip pat, 
skverbiantis vis į gilesnius Apšvietos filosofijos klodus, pare- 
miamų bei įreikšminamų naujaip atsiskleidžiančiais aspektais. 

Dauguma šių tyrinėjimų dalių kaip straipsniai buvo pa- 
skelbtos įvairiuose filosofiniuose leidiniuose („Filosofija, so- 
ciologija“, „Iš Lietuvos sociologijos istorijos , „Lietuvos filoso- 
fijos istorija. Paminklai ir tyrinėjimai '). Iš tų straipsnių, vienų 
tik šiek tiek pagludintų, kitų iš pagrindų pertvarkytų, taip pat 
iš įsiejamų dar nepublikuotų dalių sudėstytas gan sistemingas 
visetas, kuris, nepaisant paskirų struktūrinių bei kitokių neder- 
mių, turėtų būti pagalbus tolesniems Apšvietos filosofijos ty- 
rinėjimams. 

Leidinyje pirmąkart į lietuvių raštiją vertimais įvesdina- 
mas dviejų iškilių Apšvietos socialinės ir politinės filosofijos 
kūrėjų — J. Stroinovskio ir J. L. Chreptavičiaus - lenkakalbis 
kūrybinis palikimas. J. Stroinovskio filosofinė kūryba, išsisky- 
rusi teorine branda, argumentacijos griežtumu, idėjiniu žodžio 
smiglumu, daugeliu požiūrių ne tik padėjo pamatus Apšvietos 
socialinei ir politinei filosofijai, bet ir net kelis dešimtmečius 
saistė josios kryptingumą. J. L. Chreptavičius prie Apšvietos 
socialinės ir politinės sklaidos prisidėjo ne tiek kaip kūrėjas, 
kiek kaip valstybininkas, Edukacinės komisijos narys, visuo- 
menės veikėjas. 

Autorius ir vertėjas nuoširdžiai dėkoja buvusiam ilgame- 
čiam Lietuvos filosofijos istorijos skyriaus vadovui prof. habil. dr. 
R. Plečkaičiui, ir moksline, ir organizacine veikla rėmusiam bei 
teberemiančiam Lietuvos filosofijos istorijos tyrinėjimus. Taip 
pat širdingai dėkoja Lietuvos filosofijos istorijos skyriaus dar- 
buotojams, palaikiusiems ir paskatos žodžiu, ir patarimais. 


Įvadas 


Pirmųjų atoliepių į Apšvietos filosofiją, kurios nuo XVII a. 
pabaigos iki XVIII a. pabaigos vilnyte vilnyta po Vakarų Euro- 
pą, Lietuvoje nuskambėta, ir tai iš pradžių vos girdimai, tik po 
XVIII a. vidurio, kai, traukiantis nuo scholastikos, vis plačiau 
buvo atsiveriama Naujųjų laikų filosofijai. Pradėjusi klostytis 
daugiau kaip puse šimtmečio vėliau negu Vakarų Europoje, 
Apšvietos filosofija Lietuvoje į pilnatviškesnės sklaidos kelią 
išėjo tik paskutiniais XVIII a. dešimtmečiais, kai Apšvieta Vaka- 
rų Europoje, peržengusi savosios raidos viršukalnę, jau ne tik 
siaurėjo, bet ir gniužo. Per tuos dešimtmečius dar nepriėjusi 
kraštutinių sklaidos ribų, kurių į XVIII a. pabaigą buvo sugniuž- 
dyta Apšvieta Vakarų Europoje, Apšvietos filosofija Lietuvoje 
perėjo į XIX a. Nors pereigos, ypač tolesnės sklaidos, buvo 
trikdomos pošviečiamųjų linkmių, vis skvarbiau ėjusių iš Vaka- 
rų Europos, Apšvietos filosofija Lietuvoje, tegul ir suankštėjusi, 
praradusi ankstesnių dešimtmečių veržlumą, išsižadėjusi pir- 
mapradžio idėjinio grynumo, išsilaikė iki trečiojo XIX a. dešimt- 
mečio, o paskiros jos tendencijos užsitęsė netgi iki ketvirtojo 
dešimtmečio, kol galiausiai buvo išstumtos romantizmo. 

Nors chronologiniais neatotykiais ir atsijusi nuo Apšvietos 
Vakarų Europoje, Apšvietos filosofija Lietuvoje su josios filoso- 
finėmis linkmėmis vis dėlto begal buvo glaudžiai susijusi kaip su 
idėjinėmis ištakomis. Į Apšvietą ėjusios tiesiai nuo scholastikos, 
filosofijos Lietuvoje ir tradicijų, ir idėjinės paspirties, ir saviklio- 
vos stygiaus buvo stumte stumiamos į tą kelią, kuris ne tik 
plačiai, bet ir kryptingai buvo nugrįstas Apšvietos filosofijos 
Vakarų Europoje. Net ir paskesniais dešimtmečiais, kai Apšvie- 
tos filosofija Lietuvoje sutvirtėjo ir išsiskleidė, jos akiplotį saistė 
Apšvietos Vakarų Europoje nužymėti filosofiniai orientyrai. 

Panašiai kaip ir Vakarų Europoje, Apšvietos filosofijos 
Lietuvoje įsisiūbuota kaip idėjinio sąjūdžio, užsibrėžusio iš anks- 

tesnių amžių klystkelių istoriją išvesti į racionalios sklaidos kelią. 
Pervertinant ankstesnių šimtmečių kultūrinį paveldą, išsilaisvi- 
nant iš atgyvenusių tradicijų slėgties, turėjo būti racionaliai 
perkurta dvasinė kultūra, perkeičiamas visuomenės mentalite- 
tas. Kaip kelrodį iškeliant teisingumą, racionalumą, funkcionalu- 
mą, turėjo būti pertvarkoma žmogaus būtis, visuomenės san- 
kloda, ūkiniai santykiai, valstybė. Kaip ir Vakarų Europoje, kelią 
tokioms istorinėms perkaitoms buvo viliamasi praskinti per 
mokslą, švietimo sklaidą. Emancipacijos ir indoktrinacijos buvo 
įreikšminamų kaip vieno svarbiausių istorijos vyksmo pervar- 
tos, jo pokreipio pažangos link svertų. 

Tačiau filosofija Lietuvoje, į Apšvietą ėjusi per savosios 
istorijos vingius, per juose susiklosčiusios kultūros tradicijas, 
savaip pervertino šviečiamuosius orientyrus, persmaigstė švie- 
čiamąsias gaires. Nors Apšvietos filosofija Lietuvoje, iš istorijos 
gavusi nepakankamai laiko, savojo kelio nusigrįsti kūrybiškiau 
neįstengė, vis dėlto jos buvo gan kūrybiškai peržvelgiamos, itin 
kryptingai atsirenkamos Vakarų Europos Apšvietos filosofinės 
linkmės ir tikslingai pritaikomos prie savosios istorijos suklos- 
tytų aplinkybių. Net ir pro standžią recepciją, kurios apsčiai 
rastasi, netgi vyrauta tai vienais, tai kitais Apšvietos filosofijos 
sklaidos dešimtmečiais, prasišviesta kryptingos atrankos, ap- 
galvotos refūtacijos, funkcionalios adaptacijos aspektų. Taip 
peržvelgusi bei pervertinusi Vakarų Europos Apšvietos filoso- 
fiją, Apšvietos filosofija Lietuvoje įstengė gan savitai nueiti savąjį 
ne itin savarankiškos sklaidos kelią. Kūrybiškesnių filosofijos 
išsklaidos tendencijų susiklostė tik paskutiniais Apšvietos Lietu- 
voje raiškos dešimtmečiais, tačiau tai lėmė jau ne tiek šviečiamie- 
ji idėjiniai veiksniai, kiek akistata su pošviečiamąja filosofija. 

Iš Vakarų Europos Apšvietos bene ryškiausiai Apšvietos 
filosofijos Lietuvoje išsiskirta pilietiniais savosios misijos įreikš- 
minimo aspektais. Lietuvoje, kuri į Apšvietą ėjo gniuždoma 
Abiejų Tautų Respublikos nuosmukio, kėlusio grėsmę jos vals- 
tybingumui, šviečiamajai idėjinei raiškai lygu aukščiausios prie- 


2 


dermės buvo pavedamos misijos žadinti, kelti valstybę, nužy- 
mėti jai atgimties perspektyvą. Tokiai pilietinei misijai buvo ne 
tik pajungiami, jos nuostatomis tiesiog įšventinami dvasinės 
kultūros, visuomenės, valstybės pertvarkos uždaviniai, kurių 
Vakarų Europos Apšvietos paprastai buvo keliamų kaip iššūkio 
tuometei valstybei, politinėms jos institucijoms. Nors Apšvietos 
filosofija Lietuvoje irgi itin aštriai stojo prieš dvasinės kultūros 
inertiškumą, socialines, ekonomines negeroves, politines per- 
kraipas, kurių buvo smukdoma Respublika, nepakantos toms 
perkraipoms ne tik kad neperaugta į priešpriešumą nupuolusiai 
„valstybei, bet, priešingai, buvo reiškiamos kaip pilietiškumo. 
Tokia pilietine misija Apšvietos filosofija Lietuvoje, panašiai kaip 
ir Lenkijoje, tiek suaugo su Abiejų Tautų Respublikos istorijos 
vingiais, kad valstybės padalijimai, valstybingumo netektis, 
sukilimai ne mažiau, o tarpais netgi daugiau nei vidiniai idėjinės 
raiškos veiksniai lėmė filosofijos sklaidos kryptingumą, pertrū- 
kius, posūkius, lūžius. 

Per septynis ar aštuonis raiškos dešimtmečius Apšvietos 
filosofija Lietuvoje nuėjo tris tarpsnius — pereinamąjį, arba 
pradinį, brandųjį ir baigiamąjį, arba nuoslūgio, kurie, nors ir 
siejami bendraepochinių jungčių, vienas nuo kito buvo atsiejami 
didžiulių perkaitų, netgilūžių. Keitėsi ne tik idėjinės ištakos, bet 
ir prioritetai, mainėsi kryptingumas. 

Pereinamasis tarpsnis, savo pradžia siekęs paskirus pokry- 
pius į Apšvietos filosofiją, kurių vis daugiau radosi po XVIII a. 
vidurio, tęsėsi iki pat pirmojo Abiejų Tautų Respublikos padali- 
jimo (1772). Neturėjęs griežčiau apibrėžiamos pradžios, perei- 
namasis tarpsnis bemenk vienu kirčiu buvo nutrauktas pirmojo 
padalijimo kataklizmų išjudintų perkaitų. Pereigos nuo scho- 
lastikos į Naujųjų laikų filosofiją, o paskiromis tendencijomis — 
ir į Apšvietą būta pagrindinio kelio, kuriuo, nors ir trikdant 
didžiuliams sunkumams, eita pereinamojo tarpsnio filosofijos. 

Brandusis tarpsnis, radęsis iš pirmojo padalijimo sukeltų 
politinių sankrėčių, o į kryptingos sklaidos kelią išvestas veikiai 

prasidėjusios pertvarkos, pirmiausia 1773 m. įkurtos Edukacinės 
komisijos reformų, veržliai skleidėsi iki pat antrojo padalijimo 
(1793). Skaudžiai priblokštas jojo pasekmių, brandusis tarpsnis 
palūžo, o galutinai buvo sugniuždytas trečiojo padalijimo (1795), 
sugriovusio valstybingumą. Nutraukęs pereinamojo tarpsnio 
pernelyg užtęstą pereigą į Apšvietą, atsimetęs nuo jos pusinumų, 
brandusis tarpsnis ne tik sparčiai įsiūbavo šviečiamosios filoso- 
fijos raišką, bet ir kaip kelrodį ar netgi kaip doktriną ją įtarpino 
į tuo metu vis daugiau įsibėgėjančių valstybės pertvarkymų 
vyksmą. Nors per du dešimtmečius, kuriuos teskyrė istorija, 
brandusis tarpsnis nesuskubo įvairiakryptiškiau išsiplėtoti, vis 
dėlto kuo plačiausiai išskleidė šviečiamąjį kryptingumą. 

Baigiamasis tarpsnis, pradžią gavęs su Respublikos žūtimi, 
o į tvirtesnės raiškos kelią išėjęs nuo XIX a. pradžios, tęsėsi iki 
posūkio į Romantizmo laikotarpį, prasidėjusio trečiąjį, ketvirtąjį 
XIX a. dešimtmetį. Nors baigiamasis tarpsnis siekė kiek galint 
tvirčiau išsaugoti iš brandžiojo tarpsnio atitekusias Apšvietos 
filosofijos tradicijas, šviečiamasis jo kryptingumas, ne tik slegia- 
mas valstybingumo netekties, bet ir gniuždomas kolonijinės 
pavaldystės varžtų, tolydžio trūkinėjo. Veikiamo Vakarų Euro- 
pos pošviečiamosios filosofijos, šviečiamąją žvalgą baigiamojo 
tarpsnio vis plačiau kreipta josios nužymėtų orientyrų link. 
Norsir perėjusių į trečiąjį XIX a. dešimtmetį, Apšvietos filosofijos 
tendencijų, ne tik spaudžiamų, bet ir gožiamų kylančio roman- 
tizmo, jau nebeįstengta išlaikyti epochos tęstinumo, o su ketvir- 
tojo dešimtmečio pradžia suvis sunykta. 

Kaip viena pagrindinių atšakų į Apšvietos filosofiją buvo 
įsiejama socialinė ir politinė filosofija. Nors Apšvietos filosofija, 
ėjusi nuo vieno raidos tarpsnio į kitą, keitė savuosius prioritetus, 
socialinės ir politinės filosofijos, kad ir ne visais tarpsniais tolygiai 
plėtotos, išlaikyta raiškos tęstinumas. Apšvietos Lietuvoje, susi- 
klosčiusios kaip atoliepio į Abiejų Tautų Respubliką gniuždžiusias 
istorijos negandas, per socialinę ir politinę filosofiją ne tik ryš- 
kiausiai, bet ir giliausiai išreikšta savųjų siekinių kryptingumas. 

Pereinamuoju tarpsniu Apšvietos socialinės ir politinės 
orientacijos bręsmo buvo trikdomo ne tik visas filosofijos atša- 
kas slėgusių bendrų pereigos nuo scholastikos į Naujųjų laikų 
filosofiją sunkumų, bet ir praktinės filosofijos raišką varžiusių 
stabdžių. Didžiausia kliūtimi socialinės ir politinės orientacijos 
sklaidai stota kontempliatyvaus pereinamojo tarpsnio kryptin- 
gumo. Atitekusį iš scholastikos šimtmečių kontempliatyvų 
kryptingumą palaikė ir nusistovėjusios tradicijos, ir dėstymo 
nuostatai. Filosofijai po senovei glaudžiantis Vilniaus akademi- 
joje ir kolegijose, neatsirado nemokyklinių jos sklaidos židinių, 
kuriuose jai būtų atsivėrusios laisvesnės raiškos galimybės. 

Nors Respublikos vis giliau buvo grimztama į nuosmu- 
kį, pereinamojo tarpsnio filosofijos, užuot telkusios dėmesį į 
valstybei iškylančias socialines ir politines problemas, skverbtasi 
į būties, pasaulio, dievybės esmę. Gan plačiai buvo dėstoma 
logika, metafizika, ypač gamtos filosofija. Iš praktinės filosofijos 
atšakų daugiau atžvalgos buvo rodoma vien etikai, o socialiniai 
ir politiniai aspektai, tik retsykiais priešokom paliečiami ar 
glaustai pagvildenami, atsidūrė pereinamojo tarpsnio filosofijos 
sklaidos kelkraštyje. 

Pereinamuoju tarpsniu socialinės ir politinės orientacijos 
posūkio į Apšvietą buvo remiamo pačių nuosaikiausių Vakarų 
Europos Apšvietos filosofinių linkmių, pirmiausia Ch. Wolffo 
praktinės filosofijos recepcija. Susiklostyta dviejų socialinės ir 
politinės orientacijos tendencijų: viena Ch. Wolffo praktinės 
filosofijos nuostatų recepciją derino prie scholastikos tradicijų, 
kita jo filosofijos nuostatomis nuosekliai grindė krypsnį į Ap- 
švietos kelią. 

Brandžiuoju tarpsniu, kai, atsišaukiant į pirmojo Respub- 
likos padalijimo sankrėčius, ir idėjomis, ir akcijomis buvo stoja- 
ma iš prapulties gelbėti valstybę, Apšvietos socialinė ir politinė 
filosofija ne tik kuo veržliausiai išsiskleidė, bet ir, prasiveržusi 
į idėjinės raiškos priešakį, paribin nustūmė kitas filosofijos 
atšakas. Edukacinė komisija, iš reformuojamos Vilniaus akade- 

mijos ir kolegijų išstūmusi filosofiją, kuri pernelyg lėtai ir neryž- 
tingai ėjo į Apšvietą, nugriovė paskutines užkardas, kliudžiusias 
šviečiamajai idėjinei raiškai. 

Nors socialinių ir politinių problemų raštijoje buvo kelia- 
mų nuo brandžiojo tarpsnio pradžios, tvirčiau į socialinę ir 
politinę Apšvietos filosofiją pasukta tik antroje aštuntojo XVIII a. 
dešimtmečio pusėje. Tokiam krypsniui pradžia buvo duota jubi- 
liejiniais pamokslais, kurie sakyti per bažnyčios jubiliejų pasibai- 
gusiam trečiam XVIII a. ketvirčiui paminėti. Plačiau socialinė ir 
politinė filosofija išsiplėtojo tik devintajame XVIII a. dešimtme- 
tyje, kai, Edukacinei komisijai Vilniaus akademiją pertvarkius į 
LDK vyriausiąją mokyklą, buvo įvestas prigimtinės, politinės 
teisės, politinės ekonomijos ir tarptautinės teisės kursas. Dar 
gyvastingiau jos išsiskleista devintojo-dešimtojo dešimtmečių 
sandūroje, kai, Ketverių metų seimui (1788-92) įsiūbuojant per- 
tvarkos vyksmą, sustiprėta atžvalgos visuomenės, valstybės 
problemoms. 

Brandžiuoju tarpsniu įsibėgėjusios socialinės ir politinės 
filosofijos raiškos skaudžiai atsitrenkta į antrąjį Respublikos 
padalijimą, kuris, ne tik nutraukęs pertvarkymus, bet ir sugrio- 
vęsjų nuoveikius, niekais pavertė idėjinius jos poieškius, sugrio- 
vė jos dviejų dešimtmečių triūsą. Nors 1794 m. sukilimas vilčių 
sukėlė, tačiau jo pralaimėjimus ir valstybingumo griūtis galuti- 
nai sužlugdė brandžiojo tarpsnio raišką. 

Brandžiuoju tarpsniu reikštasi dviejų socialinės ir politinės 
filosofijos linkmių, išaugusių iš sąlyčio su prancūzų Apšvietos 
filosofijos tradicijomis: anksčiausiai susiformavusio, plačiai įsi- 
tvirtinusio, teoriniais aspektais brandžiai išsiskleidusio fiziokra- 
tizmo ir tik į tarpsnio pabaigą pradėjusio reikštis, nespėjusio 
kryptingiau išsiplėtoti, nepasiekusio brandesnio filosofinio lyg- 
mens, tik šalutinį sklaidos kelią teprasiskynusio rusoizmo. 

Baigiarnuoju tarpsniu socialinė ir politinė filosofija, nors ir 
slegiama brandžiojo tarpsnio patirtų smūgių, dar beveik du 
dešimtmečius tęsė iš jo perimtą šviečiamąjį kryptingumą. Tačiau, 

praradusi brandžiojo tarpsnio gyvastingumą, veržiumą, nebe- 
įstengė ar netgi nebesistengė šviečiamojo kryptingumo pagy- 
vinti naujoviškesnėmis idėjomis, novatoriškesniais požvilgiais. 
Nuo antrojo XIX a. dešimtmečio pabaigos socialinė ir politinė 
filosofija vis stipriau buvo traukiama pošviečiamosios filosofijos 
tendencijų, pirmiausia preromantizmo ir romantizmo. Iš pra- 
džių pernelyg atsargiai, o paskesniais metais vis ryžtingiau iš 
preromantizmo bei romantizmo buvo perimama aspektų, ku- 
rie ardė šviečiamąjį socialinės ir politinės filosofijos uždarumą. 
Dviejų viena po kitos susiklosčiusių tendencijų — vienos, vis dar 
saistomos iš brandžiojo tarpsnio atitekusių šviečiamųjų tradici- 
jų, kitos, šviečiamąją žvalgą kreipusios preromantizmo ir ro- 
mantizmo link, - sekos lemta baigiamojo tarpsnio socialinės ir 
politinės filosofijos raidos kryptingumą. 


PIRMAS SKYRIUS 


PEREINAMASIS 
TARP5NIS 





Krypsnis į Apšvietą 


K. Narbuto socialinė ir politinė orientacija 


Kazimieras Narbutas (Kazimierz Narbutt, 1738-1807) - 
Vilniaus pijorų Kilmingųjų kolegijos filosofijos profesorius, 
visuomenės veikėjas - pereinamojo tarpsnio idėjinių linkmių 
santekyje iškilo kaip pats novatoriškiausias filosofas, ir kūrybi- 
ne,ir pedagogine veikla kryptingai rodęs Apšvietos kelią. Nors 
to meto filosofijos raiškos buvo trikdomos didžiulių pereigos 
nuo scholastikos į Naujųjų laikų filosofiją sunkumų, jis gan 
ryžtingai peržengė Apšvietos slenkstį. Atkryčio nuo scholasti- 
kos, kurios vyravimo šimtmečius buvo įvardijęs „peripatetinės 
filosofijos jungu“, K. Narbutas nešvelnino kompromisais, į 
kuriuos plačiai buvo einama pereinamojo tarpsnio filosofijos. 
Aštria scholastinės filosofijos kritika, tais laikais gan neįprasta, 
jis davė pradžią josios pejoratyvinio vertinimo tendencijoms, 
kurių įsivyrauta paskesniais dešimtmečiais, kai Apšvieta jau 
buvo įžengusi į brandųjį tarpsnį. 

Ypač aštriai K. Narbutas stojo prieš dogminį, autoritarinį 
scholastinės filosofijos kryptingumą, kuriuo ir jos pačios buvo 
atsitveriama, ir idėjinę raišką šalimais atitveriama nuo Naujųjų 
laikų filosofijos. Kritikavo jis scholastiką už spekuliatyvų kryp- 
tingumą, už atotrūkį nuo realių mokslo problemų. Priekaištavo 
jai dėl atšalumo nuo visuomenei, valstybei iškylančių proble- 
mų, dėl atsainumo pilietiškumui. 

Nors tuo laiku scholastikos tradicijos jau buvo apeižėju- 
sios, K. Narbutas jas vis dar laikė pačiu didžiausiu kliuviniu, kad 
net nuostatas, kuriomis nužymėjo gaires filosofijai atnaujinti, 
jis neretai formulavo veikiau kaip idėjines užkardas, turinčias 
atitverti nuo scholastikos, sergėti nuo jos recidyvų, nei kaip 
apibrėžtesnius filosofijos sklaidos orientyrus. Tomis nuostato- 
mis, raginusiomis įsiklausyti į Naujųjų laikų dvasią, atsiverti jų 

idėjinių linkmių įvairovei, iš jų, atsiklausiant sveiko proto, 
rinktis ir idėjų, ir požvilgių, jis pirmiausia siekė filosofiją ati- 
traukti nuo scholastinio dogmatizmo, autoritarinio paklusnu- 
mo, bet vengė ją griežčiau traukti į vienos ar kitos filosofinės 
linkmės pusę. 

Nuo scholastinio spekuliatyvumo, stumiančio į bevaisius 
išvedžiojimus, K. Narbutas kreipė filosofiją praktinių aspektų 
link, iš jos siekė paspirties mokslų sklaidai, atžvalgos visuome- 
nės, valstybės problemoms. „Ypač jei būtų galima įvertinti 
filosofijos teikiamą naudą visuomeniniam gyvenimui,- aiškino 
jis,- tai tikriausiai vargu ar šis reikalas galėtų turėti pabaigą (33 
35). Tai būta balso, vieno pirmųjų Lietuvoje švietėjiškai įreikš- 
minusio filosofijos paskirtį. 

Kaip vieną svarbiausių sąlygų, laiduojančią filosofijai ga- 
limybę kūrybiškai išsiskleisti, K. Narbutas iškėlė idėjinės raiš- 
kos laisvę. Tai būta itin opios problemos pereinamojo tarpsnio 
filosofijai, vis dar trikdomai vienokių ar kitokių apribojimų, 
slegiamai įsisenėjusių tradicijų. Filosofijos laisvės gintimi jis irgi 
pirmiausia taikėsi į scholastiką, į jos nepakantą kitaminčiam 
žodžiui. „Tikra yra tai, - rašė K. Narbutas, - kad kai tik filosofija 
tapo laisva, iš karto šis mokslas buvo reikšmingai praturtintas 
ir kasdien turtėja. O ši laisvė reiškia nebūti įpareigotam būtinai 
laikytis kieno nors pažiūros, bet sveiku protu rinktis tai, kas 
atrodo teisinga“ (33 40-1). Tokiomis nuorodomis į didžiulius 
nuoveikius, kuriuos pasiekė į nevaržomos sklaidos kelią išėjusi 
Naujųjų laikų Vakarų Europos filosofija, jis žadino pereinamojo 
tarpsnio idėjinės raiškos savikliovą. 

Novatoriškai, palyginti su nusistovėjusia tradicija, K. Nar- 
butas sprendė filosofijos ir teologijos santykio problemą, ku- 
rios, stiprėjant krypsniui į Naujųjų laikų filosofiją, vis dažniau 
buvo iškylama pereinamojo tarpsnio idėjinei raiškai. Gana 
griežtai tais laikais skambėjusia ištarme, kad teologijai su 
tikėjimo tiesomis brautis į filosofijos erdvę nevalia, jis atsaistė 
filosofiją nuo scholastikos įtvirtintos pavaldinystės teologijai, 

tačiau jųdviejų visgi nepriešpriešino. Pripažindamas, jog tilo- 
sofija, jei tik neišklysta iš tiesos kelio, tikėjimo nuostatoms 
negali prieštarauti, K. Narbutas gynė josios santarvę su teolo- 
gija. Tačiau tai būta jau kitokios santarvės — ne primetamos 
teologijos diktato, bet aprobuojamos laisvo proto, įreikšmina- 
mos jo nuostatų. 

Tokiomis nuostatomis, nužyminčiomis filosofijos pa- 
skirtį, apmetančiomis jos kryptingumą, K. Narbutas atsiliepė 
tiekį XVII a. filosofijos, tiekį Apšvietos idėjinius šaukinius, vis 
skvarbiau siekusius Lietuvą iš Vakarų Europos. Nors, gal tik 
išskyrus scholastikos kritiką, jis vengė radikalesnių idėjinių 
krypsnių, vis dėlto, palyginti su pereinamojo tarpsnio filoso- 
fija, net ir su tomis jos tendencijomis, į kurias spraudėsi švie- 
čiamųjų apraiškų recepcija, tai būta gan tvirto posūkio į Ap- 
švietos kelią. Tačiau jį, net ir pralenkusį savuosius laikus, vis 
dėlto saistė kai kurie esmiški pereinamojo tarpsnio idėjinės 
raiškos sąlygotumai. 

Su pereinamojo tarpsnio filosofija K. Narbutą pirmiausia 
siejo orientacija į nuosaikesnes Vakarų Europos Apšvietos 
linkmes, ypač į Ch. Wolfo filosofiją. „Bemaž aukščiausią pako- 
pą pasiekė mūsų amžiaus filosofija, aiškino jis, - kai Kristianas 
Volfas, ištikimas Leibnico pažiūrų aiškintojas, geros nuovokos 
ir miklaus proto žmogus, išdėstė visas filosofijos dalis ne tik 
natūralia tvarka, bet ir praturtino didele įrodymų galia bei 
paaiškino taip sėkmingai ir tobulai, kad reikia jį teisėtai vadinti 
didžiuoju filosofu ir matematiku“ (3341). Tačiau, skirtingai nuo 
Ch. Wolffo filosofijos recepcijos pereinamuoju tarpsniu ten- 
dencijų, ne tik kad neišskleidusių, bet netgi pritildžiusių šviečia- 
muosius josios aspektus, K. Narbutas pastaruosius gan kryp- 
tingai įreikšmino. 

Nors Ch. Wolffo filosofiją K. Narbutas iškėlė kaip patį 
iškiliausią orientyrą, visgi jo nebuvo beatodairiškai laikomasi 
jos nužymėto kryptingumo. Atžvalgą jis rodė ir kitoms nuosai- 
kesnėms Vakarų Europos Apšvietos linkmėms, o kai kuriais 

atvejais netgi siekė XVII a. filosofiją. Mąstytojas, kuris atkakliai 
stojo už filosofijos laisvę, nebuvo linkęs įstumti jos į kurios nors 
Naujųjų laikų filosofijos linkmės, kad ir Ch. Wolffo filosofijos, 
nelaisvę. Krypsnį į įvairias filosofijos linkmes, iš jų perimant tai, 
kas atrodo esant pagrįsta, teisinga, jis laikė pačia racionaliausia 
filosofine pozicija, saugančia nuo autoritarinio uždarumo, 
sergstinčia nuo dogminio sustabarėjimo. Tokia nuostata jis be 
užuolankų įreikšmino eklektizmą. 

Eklektiniu kryptingumu K. Narbuto irgi sietasi su perei- 
namuoju tarpsniu, kurio į tokią orientaciją buvo kreipte krei- 
piamo dviejų epochų - besitraukiančios scholastikos ir kylan- 
čios Apšvietos - sandūros, glaudinusios įsisenėjusias tradicijas 
ir besistiebiančias inovacijas. Tai būta gan paplitusios orientaci- 
jos ne tik Lietuvoje, kur Apšvieta kelią dar tik skynėsi, bet ir 
Lenkijoje, kur ji buvo pažengusi daug toliau. „Nė viena filoso- 
finių sistemų nebuvo ištisai pripažįstama: semtasi iš visų tiek, 
kiek tai tiesiogiai neužkabino dogmų ir negriovė krikščioniško- 
sios etikos“, - taip tyrinėjimuose gan taikliai apibūdinamas tų 
laikų idėjinės raiškos kryptingumas (41 99-100). 

Tačiau K. Narbuto eklektinės orientacijos vis dėlto išsiskir- 
ta iš pereinamojo tarpsnio eklektinio kryptingumo. Kitaip nei 
to meto eklektinių tendencijų, strigdžiusių filosofiją scholasti- 
kos ir Naujųjų laikų idėjinės raiškos tarpukely, eklektine atžval- 
ga įvairioms filosofinėms linkmėms jis rengė filosofiją kuo 
platesniam ir tvirtesniam krypsniui į Naujuosius laikus, kreipė 
į Apšvietos kelią. Derėtų pripažinti, kad perėminiai iš skirtingų 
filosofinių linkmių jo filosofijoje vis dėlto, nors ir ne visais 
aspektais, buvo suglaudinami į gana dermingą vienovę. 

K. Narbuto filosofijai atsiliepė pereinamojo tarpsnio filo- 
sofijos kontempliatyvus kryptingumas, tačiau jo vis tik buvo 
laužiamasi ir netgi ne vienu atžvilgiu prasilaužiama pro jo 
užtvaras. Filosofiją, kurią tais laikais nuo gyvenimo aplinkui vis 
dar užsklęsdavo mokyklų sienos, jis stengėsi priartinti prie 
gyvenamojo meto problemų. Kaip tik dėl to nepalyginamai 

daugiau dėmesio jis skyrė gamtos mokslams, apie kurių prak- 
tinę svarbą pereinamuoju tarpsniu imta vis garsiau ir plačiau 
kalbėti, nei metafizikai. Netgi „Logiką', kuriai, beje, epigrafu 
buvo paėmęs Ch. Wolffo žodžius, įreikšminančius mokslų svar- 
bą valstybei, K. Narbutas praplėtė svetimklodžiais įterpiniais, 
kitamoksliais aspektais, kad tik kuo daugiau įstiprėtų praktinis 
jos kryptingumas. Pagrečiui su logikos problemomis jis gvilde- 
no pedagogikos klausimus, kurie pereinamuoju tarpsniu, stie- 
biantis siekiniams naujoviškesne linkme pakreipti švietimą, 
naujaip nusižymėti ugdymo gaires, darėsi vis aktualesni. Kaip 
priedą į „Logiką“ įtraukė skirsnį „Apie filosofijos laisvę“ - šitaip 
atsiliepė į vieną opiausių to meto idėjinės raiškos aktualijų. 

K. Narbutas neapsiribojo vien filosofija — gan veikliai 
reiškėsi ir kitose srityse. Nemažai vertė, netgi išvertė vieną 
karybos knygą, kurios itin pravarčios turėta būti tais laikais, 
kai, tęsiantis politiniam nuosmukiui, tolydžio stiprėta grėsmės 
Respublikai. Paskesniais dešimtmečiais, kai nuo filosofijos jau 
buvo nutolęs, jis aktyviai darbavosi prie Edukacinės komisijos 
įsteigtoje Vadovėlių rengimo draugijoje. „K. Narbutui priklau- 
so žymi vieta ir XVIII a. Lietuvos pedagogikos istorijoje“ ,- taip 
tyrinėjimuose vertinami jo nuoveikiai (30 33). Pastarųjų dešimt- 
mečių pedagogine veikla jo įsitraukta jau į brandžiojo tarpsnio 
idėjinės raiškos tėkmę. 

Tačiau K. Narbutas vis dėlto neįstengė prasilaužti pro 
pereinamojo tarpsnio indiferentizmą socialinei ir politinei filo- 
sofijai, kuri, išskirtinį dėmesį rodant teorinei filosofijai, liko 
idėjinės raiškos šalikely. Kaip galima, stingant kitų šaltinių, 
spręsti iš pereinamuoju tarpsniu pasirodžiusių tezių spaudinių, 
kuriuose turėta atsispindėti dėstytų filosofijos kursų sanklo- 
dos, į socialinę ir politinę problematiką juose buvo gręžiamasi 
tik pavieniais atvejais (iš daugiau kaip 20 tezių spaudinių vos 
keliuose - ir tai tik priešokiais - išdėstyti socialiniai ir politiniai 
aspektai). Nors pereinamuoju tarpsniu rodytasi filosofinių vei- 
kalų, juose buvo apimama vien teorinė filosofija. Kontemplia- 

tyvus kryptingumas, atitekęs su scholastikos tradicijomis, ati- 
traukė, netgi atitvėrė pereinamąjį tarpsnį nuo socialinės ir 
politinės filosofijos aspektų. 

K. Narbuto, nors ir siekusio iš filosofijos atžvalgos visuo- 
menei, valstybei, nepakreipta jos artėliau socialinių ir politinių 
problemų. Tos problemos tik bendrais bruožais buvo apmestos 
tezių spaudinyje, kurį parengė jo vadovaujami mokiniai 5. Ve- 
reščaka ir S. Godlevskis Vilniaus pijorų Kilmingųjų kolegijoje 
(„Rinktiniai filosofijos teiginiai“, 1771). Nors šis spaudinys 
pasirodė kone pirmojo Respublikos padalijimo išvakarėse, 
kai, tvenkiantis politinėms grėsmėms, turėta kuo garsiau įsi- 
skambėti ir politinių, ir socialinių idėjų, jame su kontempliaty- 
via rimtimi buvo nuo istorijos verpetų užsisklendžiama. Iš 96 
tezių praktinei filosofijai, t. y. socialinėms ir politinėms proble- 
moms drauge su etikos aspektais, skiriamos vos kelios. Kaip 
atrodo, jos buvo įtrauktos į spaudinį vien dėl to, kad, išdėstant: 
filosofiją, neliktų didesnių struktūrinių spragų. Net ir priskai= 
čiavus K. Narbuto ankstesniais metais Dombrovicų kolegijoje 
skaitytą filosofijos kursą, kuriame apimamos bendrosios prak- 
tinės filosofijos problemos, disproporcija nesumažėtų. Mąstyto- 
jas, kurio pereinamuoju tarpsniu iškilta kaip pačio kryptingiau- 
sio šviečiamosios orientacijos reiškėjo, šio tarpsnio sąlygotumų 
(mokyklinių tradicijų, dėstymo programų, atstangios aplinku- 
mos ir kt.) buvo tverte atitveriamas nuo pačių opiausių gyve- 
namojo meto problemų, slėgusių visuomenę, gniuždžiusių 
valstybę. 

Socialinės ir politines pažiūras K. Narbutas išdėstė ne tik 
glaustomis, betir trūkinėjančiomis tezėmis, kurios tik paskirais 
bruožais nužymi jo pažiūrų kryptingumą. Tarp tų tezių atsive- 
riama didžiulių properšų, kurios tik paskirais atvejais galėtų 
būti užpildomos, jo orientaciją gretinant su Vakarų Europos 
Apšvieta. Kur kas lengviau nurodyti, nuo kokių linkmių jis 
atsiribojo, nei definityviau apibūdinti, kur linkui jis suko. Kaip 
galima vienais atvejais asertoriškai, kitais hipotetiškai numany- 

ti, didžiausią įtaką jo socialinei ir politinei orientacijai vis dėlto 
buvo padariusi Ch. Wolffo praktinė filosofija. 

Ch. Wolffo filosofijos poveikis pereinamojo tarpsnio 
socialinei ir politinei orientacijai buvo nepalyginamai menkes- 
nis nei teorinei filosofijai. Iš kelių to meto tezių spaudinių, 
apimančių socialinius ir politinius aspektus, tik Vilniaus akade- 
mijoje 1772 m. gintose I. Lachnickio tezėse bei joms identiško- 
se J. Stravinskio tezėse rodoma atžvalga Ch. Wolffo praktinei 
filosofijai. „Prigimtinė teisė, - teigiama tose tezėse, bemenk 
pažodžiui kartojant Ch. Wolffą, - yra prigimtinių įstatymų 
mokslas; jos visuotiniu principu yra laikoma tai: daryk tai, kas 
tave ir tavo būseną verčia tobulesniais, nedaryk to, kas tave ir 
tavo būseną verčia netobulesniais. O tai, su kuo siejama prigim- 
tinė teisė, yra trejopa: savaime suprantama, Dievas, mes patys 
ir kiti; iš to randasi trys pareigų atskaidos: Dievo atžvilgiu, 
mūsų pačių ir kitų atžvilgiu“ (27, Jus naturae, thesis I). Nors 
jųdviejų tezių vis dar buvo saistomų scholastikos tradicijų, vis 
dėlto šio principo jų socialinę ir politinę orientaciją, lygiai kaip 
ir etines pažiūras, pastūmėta link Ch. Wolffo praktinės filoso- 
fijos aspektų. 

Iš Ch. Wolffo K. Narbutas perėmė praktinės filosofijos, 
kaip ir visos filosofijos apskritai, struktūros sampratą. „Be to, - 
aiškino jis, - žmogus traktuojamas arba kaip gyvenantis pri- 
gimtinėje būklėje, t. y. drauge su žmonėmis, arba kaip gyve- 
nantis pilietinėje būklėje, todėl papročių filosofija skirstoma į 
dvi dalis: ta dalis, kuri nustato taisykles, kaip reikia gyventi 
žmonių bendrijoje, vadinama etika, o toji, kuri pateikia elgesio 
taisykles gyvenančiam pilietinėje visuomenėje, yra politika. 
Taip pat yra kitos, mažesnės bendrijos, kaip šeima, giminė, 
ūkio bendruomenė, kurioms gero elgesio taisykles nustato 
ekonomika. Galiausiai ta filosofijos dalis, kuri moko, kaip 
gerus dalykus atskirti nuo blogų, vadinama prigimtinės teisės 
mokslu“ (33 33-34). Nors tokia praktinės filosofijos struktūros 
samprata nedaug buvo patolstama nuo scholastikoje įsitvirti- 

nusios jos sąskaidos, nuo scholastikos tradicijų buvo plėšte 
atsiplėšiama struktūrinių dalių turiniu. 

Su Ch. Wolffo praktine filosofija daugiau ar mažiau siejosi 
K. Narbuto pamatinės prigimtinės teisės nuostatos, dedamos 
socialinės ir politinės orientacijos pamatuosna. Nors prigimtinė 
teisė ir plačiai, ir įvairiakryptiškai buvo plėtojama Vakarų 
Europos Apšvietos, daugumos jos linkmių, netgi ir tų, kurių 
deistinis kryptingumas nebuvo įaštrintas natūralistinių aspek- 
tų, o tuo labiau jos radikalesnių tendencijų, neatliepta K. Nar- 
buto orientacijai, saistomai atžvalgos teistinėms tradicijoms. 
Apšvietos prigimtinės teisės linkmių santekyje, kėlusiame sun- 
kių alternatyvų, jo orientacijos kelrodžiu tapta Ch. Wolffo 
prigimtinės teisės, kurios, gan ryžtingai pasuktos į deistinį 
kelią, atsisaistyta nuo teistinių sąlygotumų, tačiau teistiniai 
saitai vis dėlto nenutraukti. „Betgi iš to, kas kaip tik buvo 
įrodyta, — taip savo poziciją aiškino Ch. Wolffas, - tuotarp 
paaiškėja, kad prigimtinis dėsnis randasi ne iš Dievo valios, bet 
žmonių veiksmai buvo geri ar blogi, taip pat geresni ar blogesni 
pirmiau, negu kad galima pasakyti, jog jų norėjo ar nenorėjo 
Dievas“ (48 27). K. Narbutas, panašiai kaip ir Ch. Wolffas, 
prigimtinę teisę pakreipė į deizmą, tačiau pakreipė taip, kad 
josios nuostatos nesusipriešintų su teistinėmis tradicijomis, 
nepriešautų Apreiškimo žodžiui. 

K. Narbuto, nesigilinusio į žmogaus prigimtį, apsiribota tik 
tais jos aspektais, kurių eita socialinės ir politinės filosofijos 
pamatuosna. Jis itin akcentavo visuomeninį Žmogaus prigimties 
pobūdį. Tatai jis laikė tokiu svarbiu dalyku, kad netgi stojo į 
polemiką su tomis koncepcijomis, kurios prigimties aiškinimą 
atsiejo nuo socialinių žmogaus ryšių, nuo socialinių sąlygotumų. 
„Aiškindamiesi prigimties dėsnio esmę, - polemizavo K. Narbu- 
tas, - daugelis žmogaus prigimtį traktuoja taip, jog svarsto, 
koks būtų žmogaus mąstymas ir determinuotumas vykdant 
įstatymus, jei jis neturėtų jokio išsilavinimo, o būtų išauklėtas 
tik likimo, be jokios žmonių pagalbos. Žinoma, taip traktuojant 

žmogaus prigimtį ir iš jos kildinant prigimties dėsnius, gali būti 
atskleistos bjauriausios taisyklės — tokios, kokios valdo gyvū- 
nus“ (33 120). Tokia kritika, kuriai stigta apibrėžtumo, galėjo 
būti taikomasi tiek į Th. Hobbeso, tiek į J.-J. Rousseau socialinę 
ir politinę filosofiją. 

Pamatine prigimties predilekcija, ne tik saistančia žmo- 
gaus įstangas, veiksmus, bet ir apibrėžiančia jų kryptingumą, 
K. Narbutas nurodė esant laimės siektį. „Savanoriškai atlikti 
žmogiškieji dalykai, - įrodinėjo jis, - siekia arba mus padaryti 
laimingus, arba yra tam priešingi; jei siekia padaryti laimingus, 
tai jie geri, jei tam priešinasi - jie blogi“ (33 118). Nors eudemo- 
nistinių aspektų skambėta ir praktinėje scholastikos filosofijo- 
je, į K. Narbuto prigimtinę teisę jų ateita iš Vakarų Europos 
Apšvietos, kurios plačiai reikšta eudemonistinis kryptingu- 
mas. Tokia Žmogaus prigimties predilekcijos apibrėžtimi jis 
nutolo nuo Ch. Wolffo praktinės filosofijos, kurioje buvo iške- 
liamas perfekcionistinis žmogaus veiksenos pobūdis. Tačiau ir 
Ch. Wolffas, į tobulėjimą žvelgęs kaip į laimės šaltinį, perfek- 
cionistinį savo praktinės filosofijos kryptingumą kreipė eude- 
monizmo link. 

Laikantis nuoseklumo, toliau turėjo būti išdėstomos pri- 
gimtinės teisės bei joms atliepiančios pareigos, kuriomis visuo- 
menės narių santykiai būtų apibrėžiami taip, kad kiekvienam 
žmogui būtų laiduojama galimybė savo įstangas, veiksmus 
kreipti link pačios prigimties nužymėto eudemonistinio orien- 
tyro. Tačiau K. Narbutas vis tik apėjo prigimtines teises, nors 
Vakarų Europos Apšvietos, netgi ir Ch. Wolffo, prigimtinėje 
teisėje jų buvo išdėstomų kaip viso mokslo šerdies, apie kurią 
suktasi daugumos kitų jo aspektų. 

Tokią K. Narbuto poziciją lėmė ne tiek tezių ribojamos 
svarstymo galimybės, kiek pereinamojo tarpsnio idėjinės ri- 
bos. Išdėstant prigimtines teises, turėjo būti iškeliama teisė, 
laiduojanti asmens laisvę, ir teisė į nuosavybę. Šių kertinių 
teisių apologijai, kurios būtų nuskambėjusios aštriu iššūkiu 

baudžiavinei socialinei sanklodai, pereinamasis tarpsnis nebu- 
vo pasirengęs. 

K. Narbutas apėjo valstybės kilties problemą. Nors apie 
prigimtinę būklę užsiminė, bet taip neapibrėžtai, kad sunku 
spręsti, ar ji buvo suprantama kaip pradinė visuomenės pako- 
pa, nuo kurios ilgainiui buvo pereinama į valstybę, kaip tat 
buvo įprasta politinei Vakarų Europos Apšvietos filosofijai. 

Valstybei K. Narbutas kėlė uždavinį, kad įstatymais ir 
valdžios prerogatyvomis visi piliečiai kuo darniau būtų telkia- 
mi siekti visuotinės laimės, kuri jo buvo iškeliama kaip aukš- 
čiausias valstybės tikslas. „Žmonių bendrijos laimė, - tvirtino 
jis, - priklauso nuo tikslaus įstatymų laikymosi ir, priklauso- 
mai nuo įvairių valdymo rūšių, - nuo paklusnumo aukščiau- 
siajai savo valdžiai“ (33 120). Kaip matyti iš tokių fragmentiškų 
svarstymų, politinės K. Narbuto pažiūros, ypač jo požiūris į 
valstybės tikslą, glaudžiai siejosi sa Ch. Wolffo politinės filoso- 
fijos aspektais. 

K. Narbuto socialines ir politines pažiūras šiek tiek paryš- 
kina praktinė pozicija įvairiais valstybės bei visuomenės gyve- 
nimo klausimais, kurios išdėstytos jo darbų dedikacijose. Dedi- 
kaciniais žodžiais, kuriais buvo kreipiamasi į tokius iškilius 
valstybės vyrus, kaip karalius Stanislovas Augustas, LDK didy- 
sis etmonas M. K. Oginskis, P. K. Bžostovskis, jis aukštino 
veiklą, kreipiamą į valstybės, visuomenės gerovę, teisingumo 
išsklaidą, ūkio plėtrą. „Be to, - taip jo buvo kreipiamasi į P. K. 
Bžostovskį, - savo tobulumą ir dorybes įrodai kasdienėmis 
pastangomis bei sėkminga veikla: pavyzdingas dvaro ir Tavo 
pavaldinių valdymas, uolus jų auklėjimas krikščionišku pamal- 
dumu, jiems nustatytos tam tikros taisyklės, kurių laikytis jie 
noriai įsipareigojo, pakankamai rodo, kad ne tik išmanai, bet ir 
iš tikrųjų laikaisi prigimtinės, bažnytinės ir krašto teisės siekda- 
mas laimės savo valdiniams ir geros tvarkos savo tėvynės 
dalelėje labiau negu asmeninės naudos“ (33 28). Kaip rodo šie 
dedikaciniai žodžiai, K. Narbutas įreikšmino tas reformas, ku- 

rias P. K. Bžostovskis įgyvendino savo dvare, pirmiausia vals- 
tiečių išlaisvinimą iš lažo. 

Socialinėmis ir politinėmis pažiūromis, reiškiamomis per- 
nelyg siaurai, fragmentiškai, K. Narbutas menkai veikė idėjinę 
pereinamojo tarpsnio raišką. Tačiau bent jau bendresniais bruo- 
žais jo numatyta tą kelią, į kurį socialinės ir politinės filosofijos 
buvo sukama brandžiuoju tarpsniu. 


ANTRAS SKYRIUS 


BRANDUSIS 

Fiziokratizmas 


M. P. Karpavičiaus socialinė koncepcija 


Mykolas Pranciškus Karpavičius (Michat Franciszek Kar- 
powicz, 1744-1803), vienas iškiliausių Apšvietos epochos bran- 
džiojo tarpsnio pamokslininkų, priklausė tai Lietuvos šviesuo- 
menės kartai, kuri, skausmingai išgyvenusi pirmojo Abiejų 
Tautų Respublikos padalijimo sankrėčius, visomis išgalėmis 
stojo prie darbo, kad užsitęsusio nuosmukio nualintai ir vis dar 
tebealinamai valstybei praskintų atgimties kelią. Tuo lemtingu 
laikotarpiu, kai tolydžio kybojo grėsmė tolesnei valstybės bū- 
čiai, ji kėlė visuomenę, jos aukštesniuosius ir įtakingesniuosius 
sluoksnius į judėjimą už kultūrinį, politinį, socialinį, ekonominį 
Respublikos atnaujinimą. Tai būta nepaprasto meto, kai, stojant 
prieš dvasinį inertiškumą, giliai įsišaknijusį politinį tradicionaliz- 
mą, socialinį luominės visuomenės sustabarėjimą, nauja vaga 
kreipta dvasinės kultūros, taip pat filosofijos plėtra, reformuota 
švietimas, diegta pertvarkymai į valstybės politinę ir socialinę 
sanklodą, imtasi ekonominių inovacijų. 1791 m. Gegužės trečio- 
sios konstitucija, į kurią eita, patiriant didžiulę konservatyvių 
visuomenės sluoksnių atoveiką, apvainikavo įtemptą tos švie- 
suolių kartos, jos mąstytojų, kultūrininkų, visuomenės veikėjų, 
valstybininkų dviejų dešimtmečių triūsą. Nors užsimota kur kas 
daugiau, nei buvo įtvirtinta Konstitucijos skirsniuose, pertvar- 
kos vyksmas atvėrė valstybei gan plačią atgimties perspektyvą. 
Tačiau Gegužės trečiosios konstituciją, kaip ir kitus pertvarky- 
mų nuoveikius, veikiai sužlugdė Rusijos intervencijos palaiko- 
ma Targovicos konfederacija, o dar skaudesnį smūgį jiems 
sudavė antrasis Respublikos padalijimas. Dar viltasi apginti 
atgimties keliu ėjusią valstybę, stojant 1794 m. į sukilimą, tačiau 
jo pralaimėjimas ir paskutinysis Respublikos padalijimas viską 
palaidojo valstybingumo griuvėsiuose. 

Tarpumetis nuo pirmojo iki paskutiniojo Respublikos pa- 
dalijimo, lemtingas ir pertvarkymų užmojais, ir jų nuoveikiais, 
o darlemtingesnis jį užbaigusiais praradimais, į Lietuvos filoso- 
fijos, kaip ir kitų dvasinės kultūros atšakų, istoriją įėjo kaip 
Apšvietos epochos brandusis tarpsnis. Nors šviečiamosios filo- 
sofijos apraiškų, netgi tendencijų rastasijau po XVIII a. vidurio, 
kuomet, irstant scholastikai, vis labiau įsiklausyta į Naujųjų laikų 
filosofiją, tačiau tos apraiškos kur kas dažniau buvo įsiejamos į 
scholastikos klodą, derinamos prie jos tradicijų negu joms prieš- 
priešinamos. Tik po pirmojo Respublikos padalijimo, sukrėtu- 
sio bajoriškąją visuomenę, jos pilietiškai nusistačiusius sluoks- 
nius,supurčiusio jos įsisenėjusias politines nuostatas, socialinius 
požvilgius, kultūrinius siekinius, prasidėjo lemiami pokyčiai, 
davę pradžią Apšvietos epochai. 

Prie Apšvietos epochos idėjinio tapsmo itin daug prisidėjo 
Edukacinė komisija, įkurta tuoj po pirmojo valstybės padaliji- 
mo. Švietimo pertvarkymais, kuriuos grindė šviečiamosiomis 
nuostatomis, ėjusiomis iš Vakarų Europos, ji ryžtingai sugriovė 
institucines užtvaras, kliudžiusias Apšvietos epochos sklaidai, o 
patį švietimą pakreipė į valstybės politinės ir socialinės sanklodos 
keliamas reikiamybes. „Rūsčios aplinkybės ir nerimą keliantys 
sunkumai [t. y. pirmojo valstybės padalijimo pasekmės] - dekla- 
ruota pirmajame Edukacinės komisijos memoriale, priimtame 
1773 m. spalio 24 d., - neįstengė nuslėpti nuo Respublikos 
įstatymų leidybos rūpestingumo svarbiausio visų tautų porei- 
kio ir žmonių visuomenės pagrindinės atsparos. Pamatė ji, jog 
jaunuomenės lavinimas ir švietimas yra vienintelė valstybėms 
pastovią laimę teikianti sąlyga“ (24 24-5). Iš reformuojamos 
Vilniaus akademijos bei kolegijų išstūmusi tarp scholastikos ir 
Naujųjų laikų idėjinių linkmių įstrigusią filosofiją, kurią laikė itin 
pragaištinga švietimui, Edukacinė komisija sudavė lemiamą 
smūgį filosofinėms į praeitį nueinančios epochos tradicijoms. 

Nors, išstūmus ligtolinę filosofiją, brandžiuoju tarpsniu 
filosofijos kursas išvis nebebuvo dėstomas (išskyrus į tarpsnio 

pabaigą įvestą logikos kursą), šviečiamoji filosofinė orientacija 
savajai raiškai surado gan plačią erdvę. Savo nuostatas ji rutu- 
liojo prigimtinės teisės kursuose, gamtos mokslų paskaitose, su 
savo idėjomis persimetė į publicistiką, pamokslus, Seimo ir 
seimelių atstovų kalbas, beletristiką. Nebevaržoma akademi- 
nio uždarumo, teorinėmis nuostatomis ji dėmesingai atsigręžė 
į gyvenimą, atsiliepė į pačius opiausius valstybės politinės ir 
socialinės sanklodos skaudulius, įaitrintus pirmojo Respublikos 
padalijimo. Įtikėjusi pažinimo ir švietimo visagalybe, šviečiamoji 
filosofija pasiskyrė sau misiją racionaliai sutvarkyti žmogaus 
būtį, pertvarkyti visuomenę ir valstybę. Politiniai ir socialiniai, 
iš dalies ir ekonominiai pertvarkymai, kurių tuomet imtasi, 
palaikė šio tarpsnio filosofijos reformatorišką optimizmą, o tų 
pertvarkymų nuoveikiai ir nesėkmės tapo jos idėjų veikmės 
išbandymu. Paskutinysis Lenkijos ir Lietuvos Respublikos pa- 
dalijimas, nutraukęs valstybingumo tradicijas, pakirto idėjinę 
Apšvietos epochos brandžiojo tarpsnio orientaciją, jos reforma- 
torišką kryptingumą. Nors su valstybingumo netektimi Apšvie- 
orientacija, buvo sugniuždytos politinės jos nuostatos, prislopo 
socialinis optimizmas. 

Prie filosofijos tapsmo Apšvietos epochos brandžiuoju 
tarpsniu podraug su J. Stroinovskiu, J. L. Chreptavičiumi, J. K. 
Boguslavskiu, M. P. Karpiu bei kitais į filosofinę problematiką 
žvilgsnį kreipusiais, jos baruose besidarbavusiais šviesuoliais 
buvo prisidėjęs ir M. P. Karpavičius. Kaip ir daugelis jo kartos 
filosofinės minties reiškėjų, į filosofiją ėjo, kad, pasirėmęs 
teorinėmis jos gairėmis, nužymėtų praktinius valstybės socia- 
linės ir politinės sanklodos pertvarkymų orientyrus. „Nežino- 
jimas ir tamsumas, - skelbė jis, reikšdamas tvirtą šviečiamąjį 
optimizmą, - visuomet buvo ydingų įstatymų šaltinis, įstatymų 
ydingumas tapo žmonių nusikaltimų, suklydimų ir nuopuolio 
šaltiniu, suklydimai sugriovė gerus nusistatymus, kurie yra 
būtiniausia tautoms bet kokios jų veiklos paskata“ (23 18). 

Filosofijoje M. P. Karpavičius daugiau reiškėsi kaip adeptas: su 
perimtomis šviečiamosiomis idėjomis jis ėjo į visuomenę, kad, 
palenkdamas įtakinguosius jos sluoksnius, pertvarkymams 
kuo greičiau praskintų kelią. 

Kilęs iš smulkiųjų Lietuvos bajorų, M. P. Karpavičius savo 
veikla išreiškė pilietiškai nusistačiusių bajorijos sluoksnių orien- 
taciją. Gimė jis 1744 m. spalio 4 d. Kamenece, Lietuvos Brastos 
vaivadijoje. 1757-61 m. ėjo mokslus Lietuvos Brastos jėzuitų 
kolegijoje. 1761 m. įstojo į Varšuvos kunigų misionierių ordino 
naujokyną. 1767 m. įšventintas į kunigus, iki 1771 m. dėstė 
filosofiją tenykštėje kunigų seminarijoje, pamokslininkavo Šv. 
Kryžiaus bažnyčioje. 1771 m. persikėlė į Krokuvą, kur irgi 
pamokslininkavo ir dėstė teologiją. Parvykęs Lietuvon, 1772- 
74 m. M. P. Karpavičius dėstė teologiją ir bažnyčios istoriją 
Vilniaus diecezinėje kunigų seminarijoje. Tuo metu ėmė rodytis 
pirmosios jo pamokslų publikacijos. Išstojęs iš Kunigų misionie- 
rių ordino, kurį laiką gyveno Varšuvoje, kur irgi reiškėsi kaip 
pamokslininkas, rengė pamokslų publikacijas. Grįžęs į Lietuvą, 
klebonavo Prienuose ir Gražiškiuose. 1783 m. M. P. Karpavičius 
buvo paskirtas Lietuvos vyriausiosios mokyklos dogminės te- 
ologijos profesoriumi, nuo 1792 m. dėstė dar ir Šv. Raštą. 
Prasidėjus 1794 m. sukilimui, veikliai į jį įsijungė, įėjo į Lietuvos 
tautinę aukščiausiąją tarybą. Sukilimui pralaimint, pasitraukė 
į Varšuvą. Prūsijai įkūrus po trečiojo Respublikos padalijimo jai 
atitekusioje Užnemunėje Vygrių vyskupiją, 1797 m. prūsų val- 
džios M. P. Karpavičius buvo paskirtas, o 1799 m. popiežiaus 
patvirtintas jos vyskupu. Rūpinosi, kad deramai būtų sutvarky- 
ta nauja vyskupija, į vėžes įeitų ganytojiškas darbas. Mirė jis 
1803 m. lapkričio 5 d. Berznikuose (netoli Seinų). 

Nors ir pasiskyręs sau dvasininko kelią, M. P. Karpavičius 
neužsisklendė nuo savojo meto politinių ir socialinių realijų, nuo 
valstybę blaškiusių istorijos verpetų. „Pirmiau gimiau žmogu- 
mi, - rašė jis, pabrėždamas tvirtą pilietišką nusistatymą, - negu 
įėjau į dvasininkų luomą, pirm buvau pilietis, negu tapau kuni- 

gu (22 4). Atgaivindamas prigesusias pilietiškumo tradicijas, 
kurias reiškė ankstesnių laikų pamokslininkai, pirmiausia įžy- 
musis P. Skarga, ėjo į visuomenę su pamokslais, kėlusiais ją iš 
politinio ir socialinio konservatizmo, skelbusiais jai pilietiškumo 
nuostatas. Kaip ir P. Skarga, kuris prieš beveik du šimtmečius, kai 
Respublika išgyveno lemtingą istorijos laikotarpį, savo pamoks- 
luose atskleidė valstybės politinės ir socialinės sanklodos skau- 
dulius, kad padėtų jai atsitiesti, ryžtingai priešinosi užgriuvusiai 
reformacijos bangai, M. P. Karpavičius dar lemtingesnių istori- 
nių įvykių santekyje stojo už politinės ir socialinės sanklodos 
perkaitas, kurios iš nuosmukio prikeltų valstybę, skelbė visuo- 
menės dorovinio atsinaujinimo idėją, priminė jai Šv. Evangelijos 
priesakų dvasią. Kai pertvarkymų vyksmas buvo sužlugdytas, 
jis stojo į sukilimą, kad iki galo atliktų savo pilietinę priedermę. 

Kaip ir M. P. Karpavičius, daugelis filosofinės minties 
reiškėjų Apšvietos epochos brandžiuoju tarpsniu buvo dvasi- 
ninkai (J. Stroinovskis, J. K. Boguslavskis, V. Kalinskis). Darba- 
vosi dvasininkai humanitariniuose moksluose (N. P. Golianskis, 
T. Husaževskis), prisidėjo prie gamtos mokslų plėtojimo (ypač 
M. Počobutas-Odlianickis), buvo įsitraukę į švietimo pertvarky- 
mo darbus (I. J. Masalskis, K. Narbutas), reiškėsi kuo plačiau- 
siuose kultūros baruose. Tai atsiliepė šviečiamosios orientacijos 
kryptingumui: išvengta didesnės įtampos tarp filosofijos ir 
tikėjimo, tarp mokslo ir religijos, nepasukta į materialistines 
tendencijas, nebūta pokrypių į ateizmą. Nors besąlygiškai atsi- 
ribota nuo scholastinės filosofijos tradicijų, scholastika buvo 
atmetama pirmiausia kaip idėjinis antsluoksnis, sustabarėjusio- 
mis formomis prislėgęs katalikiškosios mąstysenos dvasią, 10- 
gikos schemomis sustingdęs tikėjimo žodį. Nors tais laikais gan 
plačiai plito nuogąstavimai, kad į Lietuvą skverbiasi bedievybė, 
libertinizmas, Apšvietos epochos brandžiojo tarpsnio filosofijo- 
je, net ir įsitvirtinant natūralistinėms tendencijoms, buvo išsau- 
gota pagarba katalikybės tradicijoms, išlaikytas jos pamatinių 
pasaulėžiūrinių principų tęstinumas. 

Reiškęsis kaip pamokslininkas jau ir anksčiau, M. P. Kar- 
pavičius ypač išgarsėjo jubiliejiniais pamokslais, kuriuos pasakė 
1776 m., pasitelktas Vilniaus vyskupo I. J. Masalskio. Popiežiui 
Pijui VI paskelbus bažnytinį jubiliejų pasibaigusiam XVIII a. 
trečiajam ketvirčiui paminėti, L. J. Masalskis pasirūpino, kad per 
jubiliejų iš jo vyskupijos bažnyčių sklistų pamokslai, ne tik 
skelbiantys tikėjimo tiesas, bet ir aiškinantys bei į visuomenės 
sąmonę diegiantys valstybės pertvarkymų idėjas, nurodantys 
tų pertvarkymų kryptį. „Šio drąsaus ir ambicingo plano vykdy- 
tojais Masalskis pasirinko įžymiausius, o podraug jam visiškai 
atsidavusius pamokslininkus. Iš jų į priešakį prasiveržė socia- 
line mintimi ir politiniais įsitikinimais pažanguolis Mykolas 
Karpavičius, žinomas savo aštriais išpuoliais prieš bajoriją dėl 
valstiečių išnaudojimo, beteisiškumo bei įvairių piktnaudžiavi- 
mų, taip pat atkakliais reikalavimais steigti valstiečių vaikams 
parapines mokyklas“ (26 XVII-XVIII). Per šį jubiliejų jis pasakė 
dešimt pamokslų. 

Ne mažiau garsėjo M. P. Karpavičius ir pamokslais, pasa- 
kytais Lietuvos vyriausiajame tribunole. Tribunolinius pamoks- 
lus pradėjęs sakyti 1775 m., iš pradžių sakė tikiškilmingesnėmis 
progomis, vėliau kasmet, prasidedant Tribunolo sesijai, paskes- 
niais metais — jau su didžiuliais pertrūkiais. Skatinamas J. I. 
Chreptavičiaus, pamokslininkavimą jis vėl suaktyvino Ketve- 
rių metų seimo laikotarpiu, paskesniais jo darbo metais. Pilie- 
tinės orientacijos pamokslų M. P. Karpavičius pasakė ir kitomis 
iškilmingesnėmis progomis — tiek bažnyčiose, tiek kitapus jų 
sienų. Paskutinį garsų pamokslą prieš prasidedant Respublikos 
žūčiai jis pasakė 1794 m. gegužės 20 d. Šv. Jonų bažnyčioje 
Vilniuje per gedulingas pamaldas sukilimo aukoms paminėti. 
Tais pačiais metais šis pamokslas Lietuvos tautinės aukščiausio- 
sios tarybos sprendimu buvo išleistas, nurodyta jį skelbti krašto 
bažnyčiose ir kariuomenėje. Veikiai jis buvo išleistas ir lietuvių 
kalba. Reiškiama nuomonė, kad pamokslą į lietuvių kalbą išver- 
tė pats M. P. Karpavičius (28 180). 

M. P. Karpavičiaus pamokslai, sakyti ir iš bažnyčių sakyk- 
lų, ir valstybės institucijose, leidžiami ir Vilniuje, ir Varšuvoje, 
buvo susilaukę plataus atgarsio. Podraug su pritarimu, rodomu 
jo skelbiamoms idėjoms, buvo reiškiamas ir didžiulis priešišku- 
mas. Palyginti su kitais pamokslininkais (kad ir plačiai garsėju- 
siu V. Kalinskiu), M. P. Karpavičius išsiskyrė ne tik kryptinges- 
niu šviečiamuoju nusistatymu, bet ir gilesniu teoriniu požvilgiu 
į gvildenamas problemas, brandžiau reiškiama socialine ir po- 
litine orientacija. Garsėjo ne tik tvirta pilietine pozicija, bet ir 
iškalbingumu. „Karpavičius, nedaug vyresnis už Kalinskį, turėjo 
daugiau įkarščio, daugiau oratoriško užsidegimo“ (12 48). 

Socialine koncepcija, kurią esminiais bruožais buvo išdės- 
tęs jubiliejiniuose pamoksluose, o kituose pamoksluose tik 
vienu kitu idėjiniu potėpiu papildęs bei paryškinęs, M. P. Karpa- 
vičius orientavosi į prancūzų fiziokratizmą, nepalyginamai dau- 
giau už kitas Vakarų Europos šviečiamosios filosofijos linkmes 
traukusį Apšvietos epochos brandžiojo tarpsnio mintį. Skleidę- 
sis Prancūzijoje ir kaip ekonominė teorija, ir podraug kaip 
socialinės bei politinės filosofijos pakraipa, fiziokratizmas buvo 
išsiplėtojęs į ganėtinai ryškią šviečiamąją linkmę, kuri daugiau 
ar mažiau atsiliepė ir kitų Europos kraštų ekonominių ir filoso- 
finių linkmių raiškai. Įleidęs gilias šaknis į Abiejų Tautų Respub- 
likos šviečiamąją kultūrą, fiziokratizmas vyravo Lietuvoje per 
visą Apšvietos epochos brandųjį tarpsnį, jo apraiškų pereita ir 
į pirmųjų XIX a. dešimtmečių filosofiją. 

Lietuvos mintį, tuo lemtingu istoriniu laikotarpiu ieškoju- 
sią teorinės atspirties valstybės pertvarkymams kuo racionaliau 
pagrįsti, fiziokratizmas traukė tiek bendrafilosofiniu, pasaulė- 
žiūriniu kryptingumu, tiek ekonominiais, socialiniais, iš dalies ir 
politiniais aspektais. Reiškęsis kaip materialistinių linkmių prieš- 
prieša, jis buvo priimtinas krašto minčiai, rodžiusiai prieraišumą 
prie esminių katalikiškosios pasaulėžiūros nuostatų, siekusiai 
išsaugoti jų tęstinumą. Žemdirbiškajai Lietuvai buvo artima 
ekonominė fiziokratizmo nuostata, kad žemės ūkis yra vienin- 

telis tautos turto šaltinis. Iš baudžiavos, kurios socialinį netei- 
singumą ir ūkinį pragaištingumą imta vis labiau įžvelgti, kelio 
ieškančią Lietuvą traukė fiziokratų grindžiamas socialinių per- 
tvarkymų modelis. Nors Lenkijos ir Lietuvos valstybingumo 
tradicijoms svetima buvo politinė fiziokratizmo pozicija, palai- 
kanti absoliutizmą kaip valstybės sandermės bei stabilumo 
ramstį, į kai kuriuos tos pozicijos aspektus įsiklausyta tuose 
bajoriškosios visuomenės sluoksniuose, kurie išeitį iš nuosmukio 
ir suirutės siejo su karaliaus valdžios stiprinimu. 

Fiziokratizmu Lietuvoje pirmučiausia susidomėtas di- 
duomenės sluoksniuose, juose rastasi pirmųjų jo orientacijos 
rėmėjų. Kai kurie didikai (I. J. Masalskis, J. L. Chreptavičius), 
lankydamiesi Paryžiuje, buvo užmezgę glaudžius ryšius su 
tenykščiais fiziokratais, dalyvavo teorinėse jų diskusijose. Pa- 
veikti fiziokratinės orientacijos nuostatų, praktine veikla sten- 
gėsi praskinti jai kelią, į jos teorines gaires pakreipti bręstančius 
valstybės pertvarkymus. 

Praktine veikla ypač daug reiškėsi I. J. Masalskis ir kaip 
Edukacinės komisijos pirmininkas, ir kaip Vilniaus vyskupas, 
kad fiziokratizmas kuo plačiau ir giliau įsitvirtintų. Tikėdama- 
sis paramos diegiant fiziokratinę orientaciją, jis buvo parsi- 
kviesdinęs prancūzų fiziokratus - Ouesnay de Saint-Germain'ą 
ir N. Baudeau. Nors jiedu, kaip atrodo, I. J. Masalskio lūkesčių 
nepateisino (N. Baudeau, kuris lankėsi 1768 ir 1769 m., net ir 
gavęs iš vyskupo Videniškių prepozitūrą, išbuvo neilgai, atsisa- 
kė nuo jam 1773 m. siūlomų Edukacinės komisijos sekretoriaus 
užsienio korespondencijai tvarkyti pareigų, Ouesnay de Saint- 
Germain'as irgi pastebimiau nesireiškė), tokie apsilankymai 
pagyvino visuomenės dėmesį fiziokratinei orientacijai. I. J. 
Masalskio iniciatyva Edukacinės komisijos sekretoriumi užsie- 
nio korespondencijai tvarkyti 1774 m. buvo paskirtas fiziokra- 
tas P. 5. Dupont'as de Nemours'as. Nors jau 1775 m. jis grįžo į 
Prancūziją, vis dėlto jo prisidėta rengiant bei diegiant švietimo 
pertvarkymus. Neapsiribodamas Komisijos užsienio kores- 

pondencijos tvarkymu, jis parengė švietimo sistemos (univer- 
sitetų, vidurinių ir parapinių mokyklų) pertvarkymo projektų, 
memorialų, dėjo pastangų, kad į reformuojamų mokyklų pro- 
gramas būtų kuo plačiau įtraukiama fiziokratizmo doktrina. 
Fiziokratizmui skleisti Vilniaus vyskupijoje I. J. Masalskis pa- 
naudojo ir 1776 m. bažnytinį jubiliejų. 

Prancūzų fiziokratai irgi daug dėmesio rodė Abiejų Tautų 
Respublikai. Iš nuosmukio pakilti siekiančioje, pertvarkymų 
kelio ieškančioje valstybėje jie vylėsi rasti palankią terpę, kur kas 
palankesnę nei Vakarų Europoje, savo teorinėms nuostatoms 
įgyvendinti. Atsiliepdami į tas problemas, su kuriomis galynė- 
tasi ir Lietuvoje, ir Lenkijoje, savo teoriniame leidinyje jie skelbė 
publicistinius straipsnius, memorialus, propozicijas. Kviesdina- 
mi lankėsi Respublikoje, kad iš arčiau galėtų susipažinti su jos 
realijomis. 

Dirvą veržliam krypsniui į fiziokratizmą paruošė Eduka- 
cinė komisija, jos vykdomos švietimo reformos. Fiziokratinė 
orientacija, kurios, kaip ir Komisijos primininkas I. J. Masalskis, 
laikėsi ar bentįją buvo palinkę dauguma jos narių, didele dalimi 
lėmė švietimo reformų kryptingumą, atsiliepė mokymo pro- 
gramų pobūdžiui. Pertvarkytose vidurinėse mokyklose imta 
dėstyti fiziokratizmo principais grindžiamą etiką, o LDK vyriau- 
siojoje mokykloje — fiziokratinės pakraipos prigimtinę teisę, 
politinę teisę, tarptautinę teisę ir politinę ekonomiją. 

Į fiziokratizmą pasuko žymiausi to meto filosofinės min- 
ties reiškėjai - J. Stroinovskis, J. K. Boguslavskis, J. L. Chreptavi- 
čius, prie jo iš dalies buvo pritapęs V. Kalinskis. Tapęs vyraujančia 
filosofijos linkme, fiziokratizmas nulėmė filosofijos raišką iki pat 
valstybingumo praradimo. Nors būta ir kitų šviečiamosios 
filosofijos linkmių apraiškų, jos atsidūrė fiziokratizmo šešėlyje. 

Su fiziokratizmo sklaida stiprėjo kritiškas požvilgis į vals- 
tybės socialinę, politinę, ekonominę sanklodą, ryškėjo jos per- 
tvarkymo idėjos, praktiniai pertvarkymų orientyrai. Nelauk- 
dami, kol valstybė stos į pertvarkos kelią, savo dvaruose 

socialines reformas, remiamas fiziokratizmo nuorodomis, die- 
gė P. K. Bžostovskis, J. L. Chreptavičius, I. J. Masalskis. Palaiko- 
mas plintančių reformatoriškų nusistatymų, prie kurių sklaidos 
daugiau nei kitos šviečiamosios linkmės buvo prisidėjęs fiziok- 
ratizmas, pamažu įsisiūbavo judėjimas už valstybės politinius, 
socialinius, ekonominius pertvarkymus. 

Nors į fiziokratizmą žvilgsnio krypta ir ankstesniais me- 
tais, M. P. Karpavičius buvo vienas pirmųjų, ėmęs teoriniais 
aspektais reikšti fiziokratinę orientaciją. 1776 m. pasakytais, o 
1777 m. išleistais jubiliejiniais pamokslais jis davė pradžią fi- 
ziokratizmo, pirmiausia jo socialinės orientacijos, recepcijai. 
Nors fiziokratinė orientacija, taikantis prie pamokslų žanro 
specifikos, buvo išdėstyta populiariai, juose aprėpta diduma 
svarbesnių teorinių aspektų, išsaugotos jų sąsajos. 

Į fiziokratizmo kelią M. P. Karpavičius pasuko skatinamas 
I. J. Masalskio, kuris, pasirinkdamas jį bažnytinio jubiliejaus 
pamokslininku, netgi buvo nurodęs pamoksluose gvildentiną 
problematiką. Prisiėmęs užduotį skleisti fiziokratinę orientaci- 
ją, jis ypač daug dėmesio skyrė praktiniams jos aspektams, jų 
sąsajai su krašto realijomis. Teorines nuostatas, nors ir prideri- 
namas prie krašto minties tradicijų, jis reiškė, remdamasis 
esmingesniais fiziokratizmo, jį pagrindžiančios prigimtinės tei- 
sės aspektais. „Šis visas pagrindinių prigimtinių teisių išve- 
džiojimas, kuris bus tęsiamas bei išdėstomas kituose pamoks- 
luose,- rašė M. P. Karpavičius, nurodydamas savo orientacijos 
ištakas, - yra kone pažodžiui perimtas iš tvirtai pagrįstos 
lentelės „Table raisonnėe des principes de V ėconomie politigue“, 
kurią sudarė šviesiausiasis Badeno markgrafas ir, ją, patobulin- 
tą Jo Prakilnybės pono Dupont'o, daugelio akademijų nario ir 
savo patarėjo, išsiuntinėdamas kaip ypatingą dovaną labiausiai 
apsišvietusiems vyrams Europoje, 1774 m. pasiuntė Jo Eksce- 
lencijai kunigaikščiui Masalskiui, Vilniaus vyskupui“ (21 16). 
Perimta koncepcija, kurios pagrindus buvo padėjęs E. Ouesnay, 
o P. 5. Dupont'as de Nemours'as, kaip ir kiti sekėjai, sistemin- 

giau išplėtojęs bei išdėstęs, esminiais požiūriais išreiškė bendrą 
prancūzų fiziokratizmo orientaciją. 

Nors M. P. Karpavičius ir tvirtino, kad kone pažodžiui iš 
fiziokratizmo perėmė prigimtinių teisių sampratą, jo koncepcija 
vis dėlto kai kuriais esminiais bruožais atitolo nuo fiziokratinių 
ištakų, pirmiausia nuo natūralistinio jų kryptingumo. Net ir 
reikšdamasis kaip šviečiamosios filosofijos materialistinių lin- 
kmių priešprieša, prancūzų fiziokratizmas, nepaisant metafizi- 
nių išlygų, laikėsi natūralistinės orientacijos, kuri, nors ir išsau- 
gojusi gan nuosaikų pobūdį, prieštaravo katalikiškajam M. P. 
Karpavičiaus nusistatymui. Natūralistinę fiziokratizmo orienta- 
ciją jis užslopino ar bent prislopino, apėjęs tuos aspektus, kurie 
ją pernelyg įaštrino. Nors ir nesugriovęs M. P. Karpavičiaus 
koncepcijos fiziokratinio pobūdžio, toks pokrypis vis dėlto 
atsiliepė idėjiniam jos kryptingumui. 

Iš fiziokratizmo M. P. Karpavičius perėmė teorines ir 
praktines ekonominės orientacijos gaires, rėmėsi kai kuriais jo 
politinės orientacijos aspektais. Tačiau kur kas kryptingiau nei 
aniedvi jis palaikė socialinę fiziokratizmo orientaciją, kur kas 
plačiau ir giliau reiškė ją pagrindžiančios prigimtinės teisės 
nuostatas. 

Pamatinę prigimtinės teisės problemą - kas sudaro žmo- 
gaus prigimties esmę, kokie kertiniai jos sandai, koks jos 
raiškos kryptingumas, t. y. kokios tos duotybės, iš kurių 
kildintinos prigimtinės teisės, - M. P. Karpavičius gvildeno, 
laikydamasis fiziokratinės orientacijos, tačiau jos nuostatas 
priartino prie katalikiškosios mąstysenos tradicijų. Žmogaus 
prigimties sampratą jis rėmė dviem tradicinėmis metafizinė- 
mis nuostatomis, t. y. žmogų traktavo kaip Dievo kūrinį ir kaip 
dviejų pradų - sielos ir kūno — sanklodą. Šių metafizinių 
nuostatų laikėsi ir prancūzų fiziokratai, tačiau jie buvo pakrei- 
pę jas į deizmą, o M. P. Karpavičius reiškė teistinę orientaciją. 
„Žmogus pagal savo kilmę, - rašė jis, išskirdamas esmingesnes 
žmogaus prigimties duotybes, - yra pasaulio sutvėrėjo kūrinys; 


38 


savo esme jis yra laisvas, juntantis, protingas, visuomet laimės 
siekiantis tvarinys; palyginti su kitais žmonėmis, jis yra visiškai 
toks pat laisve, jutimais, protu ir siekimais, lygus teisėmis siekti 
saulaimės ir naudos, pagalbus kitiems nelaimės atvejais, kuriais 
pats norėtų sulaukti pagalbos iš kitų“ (21 10). Nors nurodytos 
žmogaus prigimties duotybės atliepė fiziokratiniam požvilgiui 
į Žmogų, apeitas vienas esmingiausių to požvilgio aspektų, t. y. 
žmogaus sąsajos su fiziniu pasauliu aiškinimas, išreiškęs natū- 
ralistinį kryptingumą. 

Žmogų prancūzų fiziokratai traktavo kaip natūraliai pa- 
saulio tvarkai (ordre naturel), apimančiai ir fizinį pasaulį, ir 
visuomenę, pavaldžią būtybę. Fizine būtimi jį laikė esant susijusį 
su fiziniu pasauliu, besąlygiškai pavaldų jo dėsniams. 5ąsają su 
fiziniu pasauliu laikė socialinių dėsnių (fiziokratų jie buvo vadi- 
nami moraliniais), išreiškiančių natūralią socialinės Žmogaus 
būties, visuomenės sanklodos tvarką, pagrindu, pripažino pas- 
tarųjų priklausomybę nuo žmogaus sąsajos su fiziniu pasauliu 
dėsningumų. Iš savo pamokslų išmetęs šį esminį fiziokratinio 
požvilgio į žmogų aspektą, M. P. Karpavičius susiaurino filoso- 
finį žmogaus sampratos akiplotį. 

Žingsnis, kurį M. P. Karpavičius žengė nuo žmogaus 
prigimties aiškinimo prigimtinių teisių grindimo link, irgi atlie- 
pė fiziokratinei orientacijai, tik jo labiau pabrėžta kreacionistinis 
žmogaus sampratos aspektas. „Žmogaus jutimiškumas, jo va- 
lia, jėgos, ypatumai ir galios, — teigė jis, - priklauso jam tik šios 
Dievo Apvaizdos, kuri jam davė egzistenciją, valia ir dėl to 
kiekvienas žmogus, turėdamas šią nuosavybę, yra savojo as- 
mens savoji teisė“ (21 10). Tai būta prigimtinės teisės esmiškos 
nuostatos, kuria grįsta, kad kiekvienas žmogus turi teisę į save 
kaipįasmenį, t. y. į savo dvasines ir fizines galias, į laisvą jų raišką. 
Tokia nuostata, grindžiama įvairiomis prielaidomis bei įvairio- 
pai plėtojama, buvo įsitvirtinusi Vakarų Europoje Naujaisiais 
laikais, ypač Apšvietos epochoje, tačiau Lietuvos socialinę filo- 
sofiją ji kreipė į dar menkai pramintą kelią. 

Esminiu veiksniu, lemiančiu, apibrėžiančiu žmogaus būtį, 
jo raiškos kryptingumą, M. P. Karpavičius, kaip tai buvo būdin- 
ga fiziokratinei orientacijai, laikė poreikius. „Šitoji kiekvieno 
asmeninė nuosavybė, - rašė jis,- per patį jo jutimiškumą sukelia 
jam poreikius, duoda teises, atsirandančias dėl poreikių, bet ir 
įpareigojančias, pagaliau užkrauna pareigas, kad ir nurodyti 
poreikiai būtų patikimiausiai patenkinami, ir kuo saugiausiai 
būtų naudojamasi duotomis teisėmis“ (21 10). Tačiau M. P. 
Karpavičiaus požvilgio į žmogaus poreikius, kaip ir jo prigimtį, 
būta kur kas siauresnio nei prancūzų fiziokratų, atsieto nuo jų 
reiškiamų natūralistinių aspektų, t. y. nuo jų požiūrio į žmogų 
kaip į neatsiejamą fizinio pasaulio grandį, nuo poreikių kaip 
žmogaus pavaldumo fizinio pasaulio dėsniams aiškinimo. 

Poreikius M. P. Karpavičius skirstė į tris grupes: 1. būti- 
nuosius (maistas, miegas), kurių nepatenkinęs žmogus žūtų; 
2. esmiškuosius (žmonių giminės pratęsimas); 3. pravarčiuo- 
sius (drabužiai, darbo įrankiai ir pan.), lengvinančius žmogaus 
gyvenimą. Už tokios poreikių trichotomijos iš esmės slypėjo 
fizinės egzistencijos, natūros ir civilizacijos, kultūros sklaidos 
lemiamų poreikių dichotomija. Esminiais bruožais toks porei- 
kių skirstymas atliepė prancūzų fiziokratizmo orientacijai. 

Kertinė prigimtinės teisės nuostata, kad žmogus turi teisę 
į save kaip į asmenį, į laisvą savo galių raišką, taip pat poreikių 
kaip jo būtį lemiančio veiksnio aiškinimas tapo ta teorine atspir- 
timi, kuria pasiremdamas M. P. Karpavičius išskyrė prigimtines 
teises, grindė jų neliečiamumą. Ištikimai sekdamas prancūzų 
fiziokratų orientacija, jis išdėstė prigimtinių teisių bei joms 
atliepiančių pareigų visetą. Tas visetas apėmė 1. teisę naudotis 
tais daiktais, kurie yra reikalingi poreikiams tenkinti, pareigą 
dirbti, idant būtų įgyjami tie daiktai; 2. teisę netrukdomai dirbti, 
idant būtų patenkinami poreikiai, pareigą netrukdyti dirbti ki- 
tiems žmonėms; 3. teisę nepatirti žalos ir prievartos iš kitų 
žmonių, pareigą nekenkti jiems, nenaudoti prievartos; 4. teisę 
gauti paramą bei pagalbą iš kitų žmonių, pareigą jiems pagel- 

bėti. Laikydamasis tradicinio prigimtinės teisės postulato, šias 
teises M. P. Karpavičius traktavo kaip besąlygišką žmogaus 
prigimties duotybę, į kurią turėtų orientuotis įstatymų leidyba. 
O su pareigomis, atliepiančiomis prigimtinėms teisėms, jis siejo 
etikos pagrindimą bei išplėtojimą. 

Tačiau socialinę fiziokratinės pakraipos koncepciją, ją 
pagrindžiančią prigimtinę teisę M. P. Karpavičius išdėstė tik 
kaip idėjinį antsluoksnį, o posluoksnį, t. y. prigimtinės teisės 
sąsajos su apreiškimo tiesomis aiškinimą, paliko tokį, kokį 
buvo įtvirtinusi krikščioniškoji ir pratęsusi katalikiškoji prak- 
tinė filosofija, tik ryžtingai atribojo jį nuo scholastikos. Šis 
posluoksnis išskyrė jo koncepciją tiek iš P. 5. Dupont'o de 
Nemours'o bei kitų prancūzų fiziokratų, tiek iš daugumos 
fiziokratizmo reiškėjų Lietuvoje socialinės orientacijos. Net ir 
būdama epigoniška, dėl tokio dvisluoksniškumo socialinė M. P. 
Karpavičiaus koncepcija skleidėsi kaip gan savita fiziokratinės 
orientacijos variacija. 

Krikščioniškoji praktinė filosofija, savo pamatuosna padė- 
jusi prigimtinę teisę, buvo išsiplėtojusi į kryptingą linkmę, 
kurioje į dermingą visetą buvo susiejamos prigimtinės teisės ir 
apreiškimo tiesos. Nuostata, kad žmogui Dievo skirta prigimtis 
yra protuaatskleidžiamų prigimtinių teisių šaltinis, o apreiškimo 
tiesos — tų teisių atnaujinimas, ištobulinimas, įtvirtinimas, buvo 
tapusi tąja kertine gaire, kurios, vienaip ar kitaip varijuojamos, 
laikytasi tiek ikischolastiniu, tiek scholastiniu krikščioniškosios 
praktinės filosofijos raiškos laikotarpiu. Atėjusi į Lietuvą su 
antrąja scholastika, ši nuostata bemenk du šimtmečius lėmė 
krašto praktinės filosofijos raišką, nurodė jai kryptį. Štai P. Skar- 
ga, buvęs pirmuoju Vilniaus akademijos rektoriumi, į XVI a. 
pabaigą rašė: „Yra pirmutiniausia teisė, kurią Viešpats Dievas 
savo ranka įrašė mūsų širdyse, su kuria gimsta kiekvienas 
protingas tvarinys, ir vadinasi ji prigimtinė teisė“ (39 153). Tačiau 
žmogus, aiškino jis, grįsdamas šią nuostatą, dėl paklydimų 
nukrypo nuo prigimtinio kelio. „Dėl to V[iešpats] Dievas atnau- 

jino šį prigimtinį įstatymą ir užrašė jį lentelėse ir per Mozę 
paskleidė. Tai dar tobuliau jis išdėstė Naujajame Testamente per 
mieliausiąjį savo sūnų, mūsų Viešpatį ir Dievą, kuris savo lūpo- 
mis nurodė mums visiems tikintiesiems teisę, kuri yra mūsų 
kelių šviesa ir mūsų krikščioniškojo pamaldumo dalykų šviesu- 
lys“ (39 154). Ši nuostata išsilaikė Lietuvoje nepajudinta iki pat 
scholastikos nunykimo. 

Tokią prigimtinės teisės ir apreiškimo tiesų sąrišos sam- 
pratą, įtvirtintą katalikiškosios praktinės filosofijos tradicijų, 
M. P. Karpavičius taikė fiziokratinei orientacijai, reiškė ją kaip 
pastarąją sutvirtinantį idėjinį posluoksnį. „Ir aš gi noriu, - skelbė 
jis, ne iš kitų šaltinių parodyti jums nūnai, kas yra žmogiškumo 
sentimentai, o tik iš pačios prigimties, kuri yra šių sentimentų 
pagrindas, teisės ir iš Evangelijos, kuri yra jų ištobulinimas bei 
atnaujinimas, teisės“ (21 9). Tai būta neįprastos sąrišos, šviečia- 
mosios pakraipos socialinę orientaciją siejusios su apreiškimo 
tiesomis, todėl M. P. Karpavičius dėjo daug pastangų, kad 
pagrįstų fiziokratinės socialinės orientacijos, jos prigimtinės 
teisės nuostatų atotykį Šv. Evangelijos priesakų dvasiai, jų nepa- 
judinamą dermę. 

Idėjinis katalikiškasis posluoksnis neprislopino, nepakeitė 
M. P. Karpavičiaus socialinės koncepcijos fiziokratinio kryptin- 
gumo, nepakirto šviečiamojo jos pobūdžio, o tik priartino prie 
Lietuvos dvasinės raiškos tendencijų. Savo koncepcija jis siekė 
praskinti kelią tokiai šviečiamajai orientacijai, kuri ne tikįveiktų 
šviečiamųjų linkmių ir katalikiškosios mąstysenos tradicijų su- 
priešinimą, bet ir pakirstų jųdviejų atskirtį, plačiai įsitvirtinusią 
Vakarų Europos Apšvietos epochos filosofijoje. 

Tačiau M. P. Karpavičiaus socialinės koncepcijos, jos pama- 
tuosna gulusios fiziokratinės prigimtinės teisės, nors ir susijusių 
su katalikiškosiomis tradicijomis, likta besąlygiškai atsijusių 
nuo scholastinės filosofijos, jos prigimtinės teisės. Tai būta ten- 
dencijos, be jokių išlygų įsitvirtinusios Apšvietos epochos bran- 
džiojo tarpsnio filosofijoje. 

Scholastinė prigimtinė teisė Lietuvoje išsilaikė iki pat 
krypsnio į Apšvietos epochą. Tačiau per du sklaidos šimtmečius 
jos, kaip ir kitų scholastinės filosofijos atšakų, išsisemta. Tai ypač 
išryškėjo scholastikos nuosmukio laikotarpiu, kai prigimtinės 
teisės raišką užgožė formalūs išvedžiojimai, tradicinių principų 
stingus interpretavimas bei vangus kartojimas. Štai, pavyz- 
džiui, filosofijos tezėse, parengtose Vilniaus akademijoje jau 
prasidedant Apšvietos epochai, buvo rašoma: „Geras žmogus, 
darbuodamasis pagal išgales, paskiria save valstybei, neprotin- 
ga prastuomenė murma, nes nežino kojos, kiek darbo ir triūso 
tenka galvai, kad būtų išsaugotas viso kūno gajumas ir gyvybė“ 
(7, Politica, thesis 3). Panašaus pobūdžio sustabarėję išvedžio- 
jimai, į negyvas dogmas išvirtę principai, kurių buvo perpildyta 
scholastika, stingdė jos socialinių nuostatų gyvastingumą, ati- 
tvėrė ją nuo realių socialinio gyvenimo problemų, nuo jų 
daugiasluoksniškumo. Scholastinei prigimtinei teisei, kaip ir 
kitoms scholastinės filosofijos dalims, atsinaujinti tuomet dar 
nebuvo pribrendusių dvasinių prielaidų, dėl to nuo jos buvo 
besąlygiškai atsiribojama. 

M. P. Karpavičiaus socialinė koncepcija, davusi pradžią 
Apšvietos epochos brandžiojo tarpsnio socialinės filosofijos 
sklaidai, nuskambėjo kaip griežtas iššūkis socialinei valstybės 
sanklodai, besiremiančiai baudžiavine valstietijos priklausomy- 
be. Nors jis, atsižvelgdamas į bajorijos sluoksniuose vis dar giliai 
įsišaknijusį konservatizmą, ir rašė, kad nekelia reikalavimo pa- 
naikinti baudžiavą, o tik siekia, kad būtų palengvinta vergiška 
valstiečių padėtis, jo koncepcija visais aspektais buvo persmelkta 
antibaudžiavinio nusistatymo. Baudžiavą jis traktavo ne tik kaip 
prigimtinėms teisėms, religijos nuostatoms prieštaraujančią, bet 
ir kaip ūkinei valstybės raidai pragaištingą socialinę sanklodą. 
Laikydamasis fiziokratinės ekonominės nuostatos, kad žemės 
ūkis yra vienintelis tautos turto šaltinis, baudžiavinės socialinės 
sanklodos pertvarkymą jis laikė valstybės ekonominio pakilimo 
sąlyga, o su ekonominiu pakilimu siejo politinę valstybės atgają. 

Skelbdamas reformatorišką orientaciją, M. P. Karpavičius 
ypač daug atidos rodė praktinėms savo reiškiamų socialinių 
nuostatų įgyvendinimo problemoms. Daugelyje pamokslų jis 
aptarė konkrečius socialinius pertvarkymus, valstiečių padėties 
pagerinimo būdus, gvildeno agrokultūros diegimo į valstiečių 
ūkį, jų švietimo ir daug kitų praktinio pobūdžio klausimų. 

XVIII a. Lietuvoje iki pat M. P. Karpavičiaus pamokslų 
nebuvo pasakyta tokių žodžių, kokius išsakė jis, iškeldamas 
valstietijos reikšmę, apoteozuodamas jos darbą: „Tai karalysčių 
ir sostų ramstis, valstybių ir tautų galios pagrindas, ant jų pačių 
laikosi dauguma monarchijų, jų sūnūs yra keršytojai už savajai 
tėvynei ir saviesiems karaliams padarytas skriaudas, jų darbas 
stiprina nugalėtojų narsą, išlaiko mokytų žmonių protus, gau- 
sina prekiaujančių prekybą, apskritai visus daro laimingus" (21 
124). Tai būta reikšmingų žodžių - socialinis jų skambesys 
atsiliepė Apšvietos idėjinių linkmių tolesnei raiškai, nuo jų neat- 
simesta ir vėliau, įsitvirtinus romantizmo tendencijoms, tik jie 
buvo pastarųjų pakreipti į tautiškumo plotmę. 


J. Stroinovskio prigimtinės teisės 
gnoseologinės ir metafizinės prielaidos 


Apšvietos epochos brandžiojo tarpsnio filosofijai, pradė- 
jusiai reikštis po pirmojo Abiejų Tautų Respublikos padalijimo, 
stigo ir tradicijų, ir potyrių, ir atspirties. Nors šviečiamosios 
filosofijos apraiškų, netgi tendencijų pamažu stiebtasi jau nuo 
XVIII a. vidurio, kuomet, slopstant scholastikai, pamažu buvo 
sukama Naujųjų laikų filosofijos link, tačiau tai būta vangaus, 
atsargaus krypsnio, kuris, apgriaudamas scholastinės filosofijos 
vientisybę, pakirsdamas jos vienvaldiškumą, tik pravalė kelią 
Apšvietos epochai, bet nepadėjo tvirtesnių pamatų jos idėjinei 
sklaidai. Tuo sudėtingu idėjinių perlaužų laikotarpiu prasisklei- 
dusios šviečiamosios tendencijos, net ir tos jų apraiškos, kuriose, 
atsiribojus nuo scholastikos tradicijų, gan nuosekliai laikytasi 

šviečiamųjų gairių, nebeatliepė didžiuliams istoriniams sieki- 
niams, kokius buvo nusižymėjusi brandžiojo tarpsnio filosofija, 
pašaukta pirmojo Respublikos padalijimo. 

Brandžiojo tarpsnio filosofija, nebesitenkinusi ankstesnio 
laikotarpio šviečiamosiomis filosofinėmis tendencijomis, kurių 
būta pernelyg nuosaikių, savo raišką pradėjo nuo idėjinių orien- 
tyrų paieškų. Žvalgydamasi idėjinės atspirties, filosofinių gai- 
rių, teorinių nuorodų savajai sklaidai, per pirmąjį dešimtmetį ji 
gan skubriai peržiūrėjo kelius, kuriuos buvo nuėjusi šviečiamoji 
filosofija Vakarų Europoje, iš jos linkmių, vienaip ar kitaip 
atliepusių nusižymėtiems siekiniams, gausiai sėmėsi ir idėjų, ir 
požvilgių, ir koncepcijų, juos derino prie dvasinės krašto kultū- 
ros tradicijų, kreipė į istorinių aplinkybių santekio įaštrintas 
problemas, įistorijos slinkties keliamus reikalavimus, su jais eite 
ėjo į visuomenę. 

Pasiskyrusi sau istorinę misiją nusmaigstyti teorines gai- 
res, kurios Abiejų Tautų Respublikai, sunkiai atsitiesiančiai po 
pirmojo padalijimo sankrėčių, nurodytų atsinaujinimo kelią, 
pertvarkymo kryptį, filosofija siekė ne teorinės gelmės, ne 
požvilgių savitybės, bet kuo didesnio praktinio savųjų nuostatų 
veiksmingumo. Nusišalinusi nuo teorinės filosofijos atšakų, 
visomis išgalėmis, kokias tik įstengė sutelkti, ji įsisuko edukaci- 
nių, socialinių, politinių, etinių, netgi ekonominių problemų 
sūkurin, kad iš jų išgautų praktinės veiklos orientyrus. 

Atsidėdama patiems opiausiems uždaviniams, kuriuos 
istorijos lemtis buvo iškėlusi Respublikai, brandžiojo tarpsnio 
filosofija plačiai išskleidė savo pilietinius nusistatymus, tapusius 
kelrodžiu paskesniesiems dešimtmečiams. Tačiau praktinės 
siektys, tolydžio tempusios savęsp teorinius aspektus, netgi 
persvėrusios filosofinę žvalgą, ribojo jos refleksijų akiplotį, 
ankštino jos nuostatų raišką. 

Siekdama tapti prieinama, paveikia, savo idėjomis pa- 
traukti kuo platesnius bajoriškosios visuomenės sluoksnius, 
išplėšti juos iš kultūrinio, luominio, politinio sustabarėjimo, 

palenkti į bręstančių pertvarkymų kelią, filosofija pasirinko 
publicistinį žodį, o jį didžiąja dalimi reiškė pamoksluose. Nevar- 
žoma teorinės santūros, filosofija pamoksluose išliejo susitven- 
kusį rūstį dėl valstybės socialinės ir politinės sanklodos piktžaiz- 
džių, smerkties žodžiais, perspėjimais, įtikinėjimais, raginimais 
smaigstyte smaigstė visuomenę. 

Nuo filosofinių aspektų ir praktinių siekinių, nuo teorinių 
nuostatų ir praktinės jų pritaikos samplaikos, varžiusios bran- 
džiojo tarpsnio filosofijos sklaidą per pirmąjį dešimtmetį, buvo 
patolta ir netgi nutolta, įžengus jai į antrąjį sklaidos dešimtmetį. 
„Tačiau visus tiek šio darbo, tiek kitų politinių knygų skaitytojus, 
manau, yra pravartu įspėti, kad nesiveržtų taikyti mūsų kraštui 
viso to, ką skaito, [...] paprastai toks skubotas taikymas, nesu- 
pratus viso tiesų pagrindo, iki galo neapsvarsčius visų aplinky- 
bių, būna klaidingas, o praktikoje būtų žalingas ',- nuskambėjo 
tuolaik kone programiniai J. Stroinovskio žodžiai, nukreipti 
prieš filosofijos ligtolinės praktinės orientacijos perlinkius (44 
X-XI). Nors, tebesišalinant nuo teorinės filosofijos, išsaugotas 
griežtas krypsnis į edukacinę, socialinę, politinę, etinę proble- 
matiką, filosofijai, prasilaisvinančiai nuo tiesiog nepakeliamos 
praktinių siekinių slėgties, atsivėrė kur kas platesnės raiškos 
galimybės. Filosofija, buvusi mažne tarnaite, praktinių siekinių 
stumdoma šen bei ten, nūnai tapo teoriniu kelrodžiu. 

Nors vis dar reiškėsi pamokslininkai, o jų vis leidžiami ir 
leidžiami pamokslai tebesklido po kraštą, žadindami visuome- 
nę iš sąstingio, filosofijos sklaidą į savo rankas perėmė teoretikų 
būrelis, pamoksluose reiškiamo žodžio liepsnai priešpriešinęs 
teorinę minties savitvardą, grindžiamos tiesos logiką. Nors, 
kaip iki tolei, nesiveržiant į orientacijos savitybę, tenkintasi 
perėminiais iš Vakarų Europos šviečiamosios filosofijos, vis 
dėlto nepalyginamai dėmesingiau imta gilintis į teorinę tų perė- 
minių sąrangą, skverbtis į giluminius jų nuostatų klodus. Tokia 
perkaita padėjo brandžiojo tarpsnio filosofijai per antrąjį de- 
šimtmetį išeiti į gan tvirtą kelią, tačiau jos sklaidą netrukus 

sutrikdė antrasis Respublikos padalijimas, o galutinai ją nutrau- 
kė trečiasis padalijimas, sugniuždęs teorines jos nuostatas, pri- 
bloškęs praktinius siekinius. Podraug su Abiejų Tautų Respub- 
likos žūtimi žlugo ir brandžiojo tarpsnio filosofija, pakirsta 
neįvykdytos istorinės misijos. 

Prie brandžiojo tarpsnio filosofijos sutvirtėjimo, jos aug- 
ties į gylį nepalyginamai daugiau už kitus tuomet filosofijoje 
besireiškusius šviesuolius (J. K. Boguslavskį, J. L. Chreptavičių, 
M. P. Karpį) prisidėjo Jeronimas Stroinovskis (Hieronim Stroy- 
nowski, 1752-1815). Pertvarkomoje Vilniaus akademijoje 
1780 m. įsteigus Prigimtinės teisės katedrą, jis, paskirtas pro- 
fesoriumi, iki 1793 m. su didesniais ar mažesniais pertrūkiais 
dėstė prigimtinę teisę, politinę teisę, politinę ekonomiją, tarp- 
tautinę teisę. 

Parsikviesdintas iš Lenkijos, J. Stroinovskis savo filosofi- 
ne orientacija, susiklosčiusia tenykščių tvirtesnių ir gilesnių 
šviečiamųjų tendencijų terpėje, išjudino šviečiamosios filosofi- 
jos raišką Lietuvoje, įkvėpė jai teorinio ryžto. Lenkijoje pritapęs 
prie fiziokratizmo, Lietuvoje jis rado fiziokratinėms nuosta- 
toms Edukacinės komisijos reformų ir pamokslininkų jau pra- 
purentą dirvą. 

Daugiašakį fiziokratinį mokslą, kurį diegė pedagogine 
veikla, J. Stroinovskis išdėstė veikale „Prigimtinės, politinės 
teisės, politinės ekonomijos ir tarptautinės teisės mokslas“ (vie- 
nu kitu aspektu jis buvo paryškintas ir netgi papildytas jo 
paskesnių metų kalbose). Išleistas 1785 m., veikalas keliskart 
buvo perspausdinamas ir Vilniuje, ir Varšuvoje (1809 m. jis buvo 
išleistas rusų kalba). Visais esmingesniais aspektais J. Stroinov- 
skis šliejosi prie prancūzų fiziokratizmo, tačiau jį plačiau išsklei- 
dė, praplėtė išsamesniais svarstymais. Visus teorinius klodus, 
pamažu kurtus, gludintus ištisos prancūzų fiziokratų mokyklos, 
jis susiejo į sistemingą vienovę. Tuos klodus kur kas tvirčiau nei 
prancūzų fiziokratai suglaudino ir gnoseologinėmis, ir metafi- 
zinėmis prielaidomis. 

Nors Apšvietos epochos brandžiuoju tarpsniu gnoseolo- 
gija, kaip kitos teorinės filosofijos atšakos, nebuvo plėtojama, 
įją vis dėlto gręžtasi, jos nuorodomis, nužyminčiomis pažinimo 
gaires, remtasi einant į edukacinę, socialinę, politinę, etinę pro- 
blematiką. Įtarpiais gnoseologinių problemų paviršiumi tik 
prašliaužta, įtarpiais kiek įdėmiau sustota prie vieno kito paži- 
nimo aspekto. | 

Nuo pat brandžiojo tarpsnio pradžios pakrypta į Vakarų 
Europos šviečiamosios filosofijos empiristines bei sensualistines 
tendencijas, jų gairių besąlygiškai laikytasi per abu to tarpsnio 
dešimtmečius. „Apšviesti Locke'o, Condillaco ir savojo patyri- 
mo, — skelbė J. K. Boguslavskis, - žinome, kad mūsų vaizdiniai 
neatsiranda drauge su mumis, bet juos gauname per savo 
pojūčius“ (2 25). Patyrimas podraug su švietimu, protu, mokslu, 
pažanga, prigimtimi buvo tapęs pagrindiniu to meto šūkiu, jo 
prasismelkta net į pačius atokiausius minties klodus. Į patyrimą 
žvelgta kaip į vienatinę ir filosofijos, ir kitų mokslų atspirtį. 
„Patyrimas pats turi būti architektas statant kiekvieno mokslo 
rūmus“, — tvirtino J. K. Boguslavskis (2 49). Į patyrimą žvelgta 
kaip į užkardą, įstangią apsaugoti nuo tokių klystkelių, į kokius 
filosofiją buvo įstūmusi scholastika. „Eikime toliau, - deklaravo 
J. L. Chreptavičius, - tačiau visados patyrimo ir stebėjimo kelių; 
pirmasis mus turi saugoti nuo tamsių abstrakcijos klaidų, antra- 
sis — nuo žalingo nežinojimo“ (3 13). Tolydžio deklaruojamas, 
garbstomas, hipertrofuojamas, patyrimas tapo idėjiniu bran- 
džiojo tarpsnio stabu, prieš kurį balso kelti nebedrįsta. 

Iš patyrimo tikėtasi be galo daug, per tą didžiulį tikėjimą 
pražiūrėta, kad empiristinė bei sensualistinė orientacija, jau ir 
anksčiau klupusi prie savo prielaidų, tuolaik Vakarų Europoje 
buvo susidūrusi su dar sunkesniais išmėginimais, o šalia jos ir 
netgi vietoj jos reiškėsi pošviečiamosios gnoseologijos linkmės, 
atvėrusios naujus horizontus. 

Požvilgiu į gnoseologines problemas J. Stroinovskis visiš- 
kai pritapo prie brandžiojo tarpsnio empiristinės bei sensualis- 

tinės orientacijos, tik, skirtingai nuo kitų to meto filosofijos 
reiškėjų, savo požiūrį į pažinimą išsakiusių įterpiniais, nuotru- 
pomis, rodė daugiau atidos gnoseologiniams aspektams, juos 
išdėstė rišliau. „Nieko nėra žmogaus prote, ko pirm nebuvo jo 
pojūčiuose, mokė Aristotelis, tačiau per tiek amžių visa jo mo- 
kykla nesuprato šios svarbios tiesos, kuri yra esminis sveikos 
logikos ir skaidrios metafizikos principas“ ,- tvirtino jis (46 23). 
Dėl nuokrypio nuo šio kertinio principo apkaltinęs Aristotelio 
mokyklą, jos vardu J. Stroinovskis pridengė scholastikos kriti- 
ką. Tuolaik vis dar baimintasi scholastinės filosofijos likinių, 
spekuliatyvumo, schemiškumo, dogmiškumo ataugų, todėl 
scholastikos kritikos, pridengiamos spekuliacijos, abstrakcijos 
klystkelių bei kitokių kliaudų kritika, būta apstu. 

Iš Naujųjų laikų gnoseologijos linkmių J. Stroinovskis 
kritikos smaigalį nukreipė prieš R. Descartes'o koncepciją. „O kai 
Descartes'as užginčijo Aristotelio mokslą, beveik visi išsimoks- 
linę žmonės Europoje su nusistebėjimą keliančiu lengvumu 
priėmė klaidingą įgimtų idėjų sampratą, stabdančią mokslų 
augimą ir tobulumą“ (46 23). Nors, atrodytų, kritikai būta kur kas 
svarbesnių taikinių nei praeityje likusi R. Descartes'o įgimtų idėjų 
koncepcija, ji buvo kritikuojama ir kitų to meto filosofijos reiš- 
kėjų. Brandžiajam tarpsniui, užsimojusiam pakeisti Žmogaus 
būtį, pertvarkyti visuomenę, atnaujinti valstybę, nepriimtinas 
buvo dekartiškasis žmogus, saistomas įgimtų idėjų, tais laikais 
panūsta žmogaus kaip tabula rasa, t. y. tokio, kurį būtų galima 
formuoti tarsi molį, įkūnijant išmąstytus epochos siekinius. 

Scholastinei filosofijai ir R. Descartes'o mokyklai, kaip itin 
klampiems pažinimo klystkeliams, J. Stroinovskis priešpriešino 
gnoseologinę J. Locke'o ir E. Condillaco orientaciją. „Ir taip 
abiem pusėms nežinomą tiesą, - rašė jis, - paskelbė tik Locke 'as 
ir Condillacas, aiškiai atskleisdami visų žmogaus vaizdinių bei 
viso pažinimo kilmę ir pilnutinį pagrindą“ (46 23). J. Stroinov- 
skis, gnoseologijoje žvalgęsis tik pažinimo gairių praktinei filo- 
sofijai ir nesiskverbęs į jos klodus, neįžvelgė ar tiesiog nepaisė 

takoskyros tarp J. Locke'o ir E.Condillaco gnoseologinių orien- 
tacijų, tarp empirizmo ir sensualizmo. 

Iš Vakarų Europos šviečiamosios filosofijos empiristinių 
bei sensualistinių linkmių perėmęs gnoseologinę orientaciją, 
J. Stroinovskis podraug su ja perėmė ir minimalistinį kryptingu- 
mą. „Esmę (essentia) filosofai aiškina kaip tokią objekto savybę, 
kuri jį skiria nuo visų kitų, kuri, būdama pirmutiniausia, neat- 
siranda iš kitos savybės, bet visos kitos randasi iš jos. Tenka 
pripažinti, kad tokia objekto esmė mums yra visiškai nežino- 
ma“,- taip jis nužymėjo minimalistinio kryptingumo gaires (44 
2). Vakarų Europos šviečiamojoje filosofijoje minimalistinis 
kryptingumas buvo reiškiamas kaip atoveika XVII a. maksima- 
listinėms tendencijoms, to amžiaus veržimuisi į objekto gelmių 
gelmę, į visa apimančių sistemų kūrimą. Tačiau Lietuvoje, kur 
sąlyčio su XVII a. filosofija būta trumpo ir fragmentiško, jis 
reiškėsi pirmiausia kaip scholastinės filosofijos, jos spekuliaty- 
vių siekinių priešprieša. 

Atsiejęs pažinimą nuo skverbties į pirmapradę objekto 
esmę, J. Stroinovskis nužymėjo griežtas ribas jo sklaidai. „Pojū- 
čiais ir patyrimu galima pažinti, - aiškino jis, - tik savybes ir 
jėgas, kurias turintys objektai gali sukelti kokius nors pokyčius 
arba juos patirti: tokių savybių ir jėgų sanklodą vadiname 
prigimtimi“ (44 2). Iš jutiminiam patyrimui prieinamų objekto 
savybių, jėgų išskyręs nekintamas, pamatines, būtent jas, jų 
visetą, J. Stroinovskis traktavo kaip objekto esmę, į kurią, 
atsisakydamas spekuliatyvių siekinių, metafizinių užmojų, turi 
orientuotis pažinimas. Tokia pažinimo galimybių apibrėžtis 
rodė, kad jis žengė žingsnį, tegul ir atsargų, link fenomenalisti- 
nės orientacijos, kuri buvo gan plačiai reiškiama šviečiamojoje 
Vakarų Europos filosofijoje. 

Apšvietos epochos brandžiojo tarpsnio filosofija rodyte 
rodė didžiulę nepakantą metafizikai. Minimalistine orientacija, 
grindžiama empiristinėmis bei sensualistinėmis nuostatomis, ji 
statė užtvarą metafizikos raiškai, griovė metafizinius siekinius. 

Priešiškumas scholastinei filosofijai, į kurią, nors jau visiškai 
išstumtą, vis dar žvelgta kaip į metafizinį siaubą, dar daugiau 
kurstė brandžiojo tarpsnio filosofijos antimetafizinius nusista- 
tymus. „Condillacui taip apvaldžius protus, atsidavimas minties 
aiškumui, matematinio akivaizdumo siektis, bjaurėjimasis gin- 
čais dėl žodžių ir scholastinėmis subtilybėmis pakirto pasitikė- 
jimą metafizika“ (12 142). Antimetafizinių nusistatymų būta 
tokių stiprių, kad jie, pergyvenę brandųjį tarpsnį, perėjo į pirmų- 
jų XIX a. dešimtmečių filosofiją. 

Tačiau brandžiojo tarpsnio filosofija, atsimetusi nuo meta- 
fizikos, nuo tradicinių jos klodų, neatsimetė nuo metafizinių 
problemų. Net ir pasukusi į gan tvirtą natūralistinį kelią, ji 
išsaugojo du metafizinius perėminius, būtent Dievo, kaip pasau- 
lio sutvėrėjo, ir sielos, kaip Žmogaus dualistinės prigimties 
sando, problemą. 

Abidvi tendencijos - bėgtis nuo metafizikos, nuo spekulia- 
tyvių jos užmojų ir prieraiša prie metafizinių Dievo ir sielos 
problemų -įsispaudė ir J. Stroinovskio filosofinėje orientacijoje. 

Netir atsimetęs nuo tradicinės metafizikos, J. Stroinovskis 
vis dėlto perėmė iš jos Dievo buvimo įrodymo gaires. Pasirėmė 
jis Dievo buvimo fizioteologinio įrodymo nuostatomis, kadangi 
tai būta įrodymo, lengviausiai įsiderinusio į empiristinę bei 
sensualistinę jo orientaciją. „Kas stebi tvarką, — rašė jis, - kas 
įsižiūri į dangaus kūnų sukimąsi, kas tyrinėja ir atskleidžia 
įvairių tvarinių, esančių šioje mūsų gyvenamojoje pasaulio 
dalelėje, savybes ir veikseną, kiekviename žingsnyje jaučia 
nuostabą Sutvėrėjui ir jį šlovina; ir, apeinant visus kitus tolimes- 
nius objektus, žmogaus kūno (kurio pažinimas dar per amžių 
amžius bus didžiausių talentų triūso objektas) mašinos sankloda 
verčia Žmogaus protą pripažinti jo suvokimą pranokstančią 
aukščiausią Galybę ir Išmintį“ (45 7-8). Rėmėsi jis abiem Dievo 
buvimo fizioteologinio įrodymo aspektais — nomologiniu ir 
teleologiniu. Tačiau Dievo buvimo įrodymą J. Stroinovskis gvil- 
deno glaustai, nesilaikydamas griežtesnės teorinės sanklodos, 

kokia buvo nusistovėjusi metafizinėse sistemose. To įrodymo jis 
netgi neįvardijo. Vyraujant antimetafiziniams nusistatymams, 
vengta bet kokių nuorodų, kurios primintų sąsają su metafizi- 
kos tradicijomis. 

Dievo, kaip pasaulio sutvėrėjo, kaip jo tikslingos der- 
mės kūrėjo, samprata nepažeidė natūralistinės orientacijos, 
kurios laikėsi J. Stroinovskis. Tai būta deistinės sampratos, 
pavertusios Dievą filosofine abstrakcija. Tačiau deistinį kryp- 
tingumą, neįprastą dvasinėms krašto tradicijoms, jis vis dėlto 
sušvelnino - papildė jį tokiais aspektais, kurie išmąstomą Dievą 
priartino prie Dievo, atsiveriančio tikėjimui. „Religija yra pil- 
natviškiausia ir aukščiausia pagarba, skiriama tam, kam pri- 
klauso, - aiškino J. Stroinovskis, - tai yra pagarba kaip aukš- 
čiausias įvertinimas bei giliausias šlovinimas, pagarba kaip 
didžiausia meilė, dėkingumas bei pasitikėjimas, pagarba kaip 
visiškas paklusimas bei atsidavimas“ (44 53-4). Toks idėjinis 
papildas, pritildęs deistinį skambesį, reiškė pokrypį ar bent 
atodairą į teizmo tradicijas. 

Brandžiuoju tarpsniu deizmo ne priešpriešinta teizmui, bet 
ieškota jųdviejų sambūvio ar netgi siekta sandermės. „Tiesą sa- 
kant, riba tarp apšviestosios krikščioniškosios orientacijos ir deiz- 
mo Lenkijoje [t. y. Abiejų Tautų Respublikoje] nebuvo ryški“ (31 
278). Riba negalėjo būti ryški, kadangi tolydžio buvo glaistoma. 

Į sielos problemą J. Stroinovskis ėjo, atsimetęs nuo meta- 
fizikos, racionaliosios jos psichologijos, nuostatų. Į sielą jis žvel- 
gė kaip į akivaizdžią empirinę duotybę, atsiskleidžiančią per 
savo veiką. „Sielos galios [...] yra viena ir nedaloma galia, — 
tvirtino jis, — kuri dėl įvairaus, priklausomai nuo poreikio ir 
aplinkybių veikos būdo, taip pat nuo įvairaus požiūrio, kuriuo 
ją traktuojame, įvairiai yra vadinama, kaip antai: poj ūčių, suvo- 
kimo galia, atmintimi, dėmesiu, lyginimu, sprendimu, refleksi- 
ja, vaizduote, samprotavimu, protu, valia, laisve ir t. t.“ (44 12). 
Taip aiškinant sielą, atkrista tų problemų, su kuriomis tiek amžių 
galynėjosi metafizika. 

Gnoseologinėmis ir metafizinėmis prielaidomis J. Stroi- 
novskis dėjo pamatus, ant kurių rentė prigimtinės teisės sta- 
tinį. Tuolaik, kai orientuotasi vien tik į praktinės filosofijos 
atšakas, tose prielaidose, reiškiamose tiek J. Stroinovskio, tiek 
kitų į filosofiją ėjusių šviesuolių, susikryžiavo bemenk visos 
teorinės filosofijos gijos. Kaip tik jos, nors ir reiškiamos siaurai, 
fragmentiškai, priešokiais, neleido nutrūkti teorinės filosofijos 
tradicijoms, išsaugojo jos problematikos tęstinumą. Filosofinės 
gairės, nužymėtos tomis prielaidomis, daugiau ar mažiau atsi- 
liepė ir pirmųjų XIX a. dešimtmečių filosofijos raiškai. 


J. Stroinovskio politinė koncepcija 


Kaip ir kitų praktinės filosofijos grandžių, svarbiausiu 
politinės filosofijos sklaidos židiniu Apšvietos epochos bran- 
džiuoju tarpsniu tapo LDK vyriausioji mokykla. Politinę filoso- 
fiją joje pradėta dėstyti 1783 m. - ne kaip atskirą kursą, bet kaip 
prigimtinės, politinės teisės, politinės ekonomijos ir tarptauti- 
nės teisės kurso sandą. Į tą kursą politinės filosofijos, įvardija- 
mos politine teise, įeita kaip integralios dalies, su kitomis jo 
dalimis siejamos tarpusavio priklausomumo ryšių. Politinės 
filosofijos glaudžiai sietasi su socialine filosofija, kuri buvo 
išdėstoma prigimtinėje teisėje, o politine filosofija, lygiai kaip ir 
socialine, buvo remiama tarptautinė teisė. Gan glaudžiai politi- 
nės filosofijos sietasi ir su politine ekonomija. 

Prigimtinės, politinės teisės, politinės ekonomijos ir tarp- 
tautinės teisės kursas iki 1793 m., išskyrus paskirus didesnius ar 
mažesnius pertrūkius, buvo dėstomas J. Stroinovskio. Ne vien 
tik pedagogine, bet ir kūrybine veikla politinei minčiai, kuri iki 
tolei buvo reiškiama pasklidai, fragmentiškai, jis praskynė kelią 
į politinę filosofiją. 1785 m. buvo išleistas J. Stroinovskio veikalas 
„Prigimtinės, politinės teisės, politinės ekonomijos ir tarptauti- 
nės teisės mokslas“, 1791 m. išspausdintas antrasis šiek tiek 
pataisytas leidimas. Tas veikalas, kaip ir dėstomas kursas, poli- 


53 


tinėmis nuostatomis prisodrino idėjinę brandžiojo tarpsnio raiš- 
ką, lėmė jo politinės orientacijos kryptingumą. Į politinės filoso- 
fijos problematiką J. Stroinovskio buvo gręžiamasi ir trijose 
kalbose (išspausdintose 1790, 1791, 1802), kuriose vienu kitu 
bruožu jis paryškino, įtarpiais netgi šiek tiek papildė savąją 
politinę koncepciją. 

Prie politinės filosofijos sklaidos LDK vyriausiojoje mo- 
kykloje prisidėta ir S. Malevskio, 1787 m. paskirto J. Stroinov- 
skio adjunktu. Iš pradžių tik įtarpiais pavadavęs J. Stroinovskį, 
1794 m. jis perėmė iš jo prigimtinės, politinės teisės, politinės 
ekonomijos ir tarptautinės teisės kursą. S. Malevskio kūrybine 
veikla nesireikšta, o paskaitose, kaip galima numanyti iš kurso 
programų, jis gan nuosekliai rėmėsi J. Stroinovskio koncepcija. 
Nusipelnė jis pirmiausia tuo, kad paskesniais dešimtmečiais 
išlaikė politinės filosofijos tęstinumą. 

Kitaip nei socialinėje koncepcijoje, kurioje J. Stroinovskis 
griežtai laikėsi fiziokratinės orientacijos, jo politinėje koncep- 
cijoje pastarosios susikryžiuota su kitomis šviečiamosios poli- 
tinės filosofijos linkmėmis, ėjusiomis į Lietuvą iš Vakarų Euro- 
pos. Tačiau glaudi sąsaja su fiziokratine socialine filosofija išlaikė 
J. Stroinovskio politinę koncepciją, tegul ir nutolstančią nuo kai 
kurių pamatinių fiziokratinių politinių aspektų, tame kelyje, kurį 
kertiniais principais buvo nugrindęs prancūzų tiziokratizmas. 

Nors J. Stroinovskio politinė koncepcija, palyginti su idė- 
jinėmis ištakomis, visų pirma su prancūzų fiziokratizmu, origi- 
nalumu, novatoriškumu nepasižymėjo, vis dėlto ji pranoko 
fiziokratines ištakas kitais požiūriais - apibrėžtumu, nuodug- 
numu, sistemingumu. Prancūzų fiziokratų, kad ir jųjų pirmtako 
E Ouesnay, politinei orientacijai, reiškiamai ne itin kryptingai, 
neretai pernelyg pasklidai, netgi sumišai su socialinėmis ir 
ekonominėmis problemomis, stigo griežtesnių teorinių jung- 
čių, apibrėžtesnės sandaros, už jos akipločio liko gan svarbių 
politinių problemų, netgi paskirų aspektų. O J. Stroinovskis, 
fiziokratinės politinės žvalgos aspektus išgludinęs, plačiai iš- 

skleidęs, prie jų prišliejęs perėminių iš kitų politinės filosofijos 
linkmių, visa tai susiejo į sistemingą vienovę ir sukūrė tokią 
politinę koncepciją, kuri savųjų nuostatų definityvumu, griež- 
tumu smigte smigo į Apšvietos epochos brandžiojo tarpsnio 
idėjinę raišką. 

Politinės koncepcijos objektą J. Stroinovskis apibrėžė taip: 
„Politinės teisės mokslą suprantame kaip darnų išdėstymą, kas 
visai tautai priklauso nuo aukščiausiosios valdžios ir kas tajai 
valdžiai priklauso nuo visos tautos, arba kaip tarpusavių tautos 
ir jos valdžios teisių bei pareigų išdėstymą“ (44 59). Į tų tarpu- 
savio privalomybių, teisių bei pareigų, į jomis apibrėžiamos 
valstybės politinės sanklodos atsklaidą jo buvo einama per 
nuodugnius politinės visuomenės, valstybės, valdžios, per jų 
paskirties, taip pat kilmės tyrinėjimus, kurie praplėtė apibrėžti- 
mi pernelyg siaurai nužymimus politinės koncepcijos rėmus. 
Tokia teorine sankloda J. Stroinovskio politinė koncepcija prita- 
po prie bendrų Apšvietos politinės filosofijos tendencijų. Įvadi- 
ne nuoroda, kad politinės teisės mokslas netapatintinas su 
politinės teisės istoriniais tyrinėjimais, pabrėžta, jog politinėje 
koncepcijoje orientuojamasi ne į politinę realybę, besiklostančią 
istorijos slinktyje, bet kuriamas racionalus, prigimtinės tvarkos 
reikalavimams atliepiantis politinės sanklodos modelis. 

Prigimtinė būklė buvo tas atspirtinis aspektas, nuo kurio 
J.Stroinovskis pradėjo politinę koncepciją. Kaip tat buvo įprasta 
Apšvietos politinei filosofijai, jis laikėsi nuostatos, kad pirmykš- 
čių Žmonių gyventa prigimtinėje būklėje ir, tik šiai pradėjus 
eižėti, pereita į valstybę. Tik Apšvietos epochoje daugiau buvo 
linkstama prie požiūrio, jog prigimtinė būklė buvo ikivisuome- 
ninė žmonijos raidos pakopa, o J. Stroinovskis, sekęs fiziokra- 
tine tradicija, pripažino prigimtinę būklę buvus visuomenine 
formacija. Požiūrį į prigimtinę būklę, kuris bendriausiais bruo- 
žais siejosi su Apšvietos politinėje filosofijoje visuotinai reiškia- 
mais aspektais, jo remta nuostatomis, pirmiausia ekonominė- 
mis, kurios buvo perimamos iš fiziokratizmo. 

Į prigimtinę būklę J. Stroinovskio žvelgta kaip į pradinėse 
visuomenės, jos gamybinės veiklos (žemės vaisių rinkimo, 
žvejybos bei medžioklystės, gyvulių ganybos) pakopose nusi- 
stovėjusią paprastut paprastutėlę socialinę sanklodą, kai, žmo- 
nes siejant menkiems ryšiams, paprastiems gamybiniams san- 
tykiams, su sponte, sine lege laikytasi tvarkos, nužymimos 
prigimtinėmis teisėmis bei joms atliepiančiomis pareigomis. Tos 
tvarkos ramsčiu, palaikiusiu visuomenės dermę, įgalinusiu ją 
netrikdomai verstis gamybine veikla, jis laikė buvus prigimtines 
teises į asmens laisvę ir nuosavybę, jų neliečiamumą. Tai būta 
būtent tų teisių, prieš kurias buvo lenkiamasi ne tik fiziokratiz- 
mo, bet ir kitų Apšvietos politinės filosofijos linkmių. 

Nors J. Stroinovskis ir socialiniu, ir ekonominiu požiūriu 
itin palankiai vertino prigimtinę būklę, tų vertinimų, saistomų 
fiziokratinės politinės žvalgos aspektų, skambėta ne kaip idea- 
lizacijos, bet vien tik kaip konstatacijos. Prigimtinę būklę jis iškėlė 
kaip atspirtinį visuomenės raidos laikotarpį, per kurį, išsilaikant 
sąlygoms gamybai plėtotis, susiklostė palankios galimybės nuo 
žemesniųjų gamybos pakopų kilti aukštesniųjų link, o subrendus 
sąlygoms, galiausiai pereiti ir prie žemdirbystės. Pereigos prie 
žemdirbystės būta pačio svarbiausio rodiklio, kuriuo J. Stroinov- 
skis kaip fiziokratizmo šalininkas, grindęs žemės ūkio viršeny- 
bę gamybos šakų sanklodoje, įreikšmino prigimtinę būklę. 

Su pereiga prie žemdirbystės, su jos sukeliamomis socia- 
linėmis ir ekonominėmis perkaitomis J. Stroinovskis siejo visuo- 
menės posūkį nuo prigimtinės būklės į valstybę. Žemdirbių 
visuomenėje, kaip jis aiškino, susikaupė daugiau turto, atsirado 
turtinė nelygybė, pagausėjo gyventojų, tarp jų susiklostė glau- 
desni, įvairiapusiškesni santykiai, taip pat, pakilus jos gerovei, 
paaštrėjo išorinės grėsmės, todėl darėsi nebepakankama, nebe- 
patikima tvarka, kokia buvo nusistovėjusi prigimtinėje būklėje. 
Keičiantis socialinei visuomenės sanklodai, sudėtingėjant jos 
sambūvio sąlygoms, atsirado potenciali grėsmė asmens laisvei 
ir nuosavybės saugumui. „Taigi, - tokios būta apibendrinamos 

J. Stroinovskio išvados, - esmiškos esama ir visiems asmenims, 
gyvenantiems žemdirbystės ir bendruomenės būklėje, bendros 
visiško tiek vidinio, tiek išorinio saugumo reikmės“ (44 63). Be 
to, kaip jis aiškino, žemdirbių visuomenei kilo ekonominė 
būtinybė susikurti bendras gamybinės veiklos sąlygas (tiesti 
kelius, kasti kanalus, statyti tiltus, sandėlius ir kt.), kuriomis būtų 
palaikomi podraug su žemdirbyste besiplėtojantys verslai, at- 
veriamos palankios galimybės prekybos sklaidai. Prigimtinėje 
būklėje, siejusioje žmones amorfiškais saitais, tatai negalėjo būti 
įgyvendinama. Tokia pereigos nuo prigimtinės būklės į valstybę 
traktuote,jos veiksniais laikančia ne tik prigimtinių teisių apsau- 
gą, visuomenės saugumą, bet ir ekonomines reikmes, jis nuo- 
sekliai laikėsi fiziokratinių orientyrų. 

Ekonominiai aspektai, kuriais J. Stroinovskis rėmė požiūrį 
į visuomenės raidą, į jos persiorientavimą į valstybę, tapo viena 
svarbiausių jungčių, siejusių jo politinę koncepciją su fiziokra- 
tizmu, su jo politinės žvalgos prioritetais. Tų aspektų, tegul ir ne 
visuomet reiškiamų pakankamai kryptingai, jo politinė kon- 
cepcija daugiau ar mažiau buvo kreipiama ekonominio deter- 
minizmo link. 

Pereigą į valstybę, kaip tat buvo įtvirtinta Apšvietos epochos 
politinės filosofijos tradicijų, J. Stroinovskis grindė visuomenės 
sutartimi. Fiziokratizmas irgi rėmėsi visuomenės sutartimi, tik 
jos sampratą menkai plėtojo (pavyzdžiui, F Ouesnay darbuose 
apsiribojama buvo vien pasklidomis pastabomis). Tačiau aplin- 
kui iškilusiose politinės filosofijos linkmėse susiklostyta in- 
tegralių visuomenės sutarties koncepcijų, jų nuostatų skliste 
sklista Apšvietos epochos raštijoje. Su tomis linkmėmis J. Stroi- 
novskio požiūris į visuomenės sutartį daugiau siejosi išvirši- 
niais aspektais, o sutarties turinio, ja apibrėžiamų valstybės 
sankūros sąlygų traktuotės buvo saistomos fiziokratinės pri- 
gimtinės teisės nuostatų. 

Į visuomenės sutartį J. Stroinovskio žvelgta kaip į neabe- 
jotiną istorinį faktą, lemiamą visuomenės raidos logikos. Ben- 


57 


drais bruožais jis netgi aptarė, kaip visuomenėje subręsta sutar- 
ties idėjos, kokiu būdu nuo idėjos buvo pereinama prie akcijų. 
Kaip jis aiškino, visuomenės, pirmiausia šeimų galvų, žemės 
savininkų, veikiamų kasdienės patirties, akinamų šviesesnių 
žmonių patarų, pamažu suprasta, kad sutartimi apibrėžiama 
pereiga į valstybę yra vienintelė išeitis iš tos netikrumos, į kurią 
įpulta žmonių, susvyravus prigimtinės būklės tvarkai. Netgi 
nurodė buvus du galimus sutarties sudarymo variantus, t. y. 
akivaizdžią sutartį, kuri sudaroma, visuomenės nariams atvirai 
pareiškiant savo valią, ir menamą, besiremiančią tyliu visuo- 
menės narių pritarimu. Tiek požiūriu į visuomenės sutartį kaip 
į istorinį faktą, tiek numanomų jos sudarymo būdų, jos variantų 
teorine rekonstrukcija jo sietasi su Vakarų Europos Apšvietos 
politinėje filosofijoje reiškiamomis tendencijomis. 

Visuomenės sutartį, kad ir kokiu būdu ji būtų sudaroma, 
J. Stroinovskis traktavo-lygu aktą, kuriuo visuomenės narių 
įsipareigojama susijungti į politinę sanglaudą. Toji politinė san- 
glauda jo buvo įvardijama ne tik valstybe, bet ir politine visuo- 
mene, politiniu kūnu, pilietine visuomene, suverenia visuome- 
ne, tauta. Tokiais įvardijimais, kurių buvo plačiai įėjusių į Vakarų 
Europos Apšvietos politinę raštiją, jo buvo nužymimas politinės 
sanklodos daugiasluoksniškumas, iškeliamas tai vienas, tai kitas 
to daugiasluoksniškumo aspektas. 

Visuomenės sutartį J. Stroinovskio traktuota lygu tokį 
aktą, kurio apibrėžiamomis sąlygomis susaistoma valdžia kaip 
pagrindinė politinės sanklodos grandis, apibrėžiamos valdžios 
ir visuomenės tarpusavės teisės bei pareigos. Tomis sąlygomis 
valdžiai buvo uždedama privalomybė įtvirtinti tokią politinę 
sanklodą, kuri apsaugotų bei gintų prigimtines žmogaus teises, 
taip pat būtų sudaromos būtinos visuomenei gamybinės veik- 
los sąlygos. Nors J. Stroinovskis apėmė gan platų politinių 
problemų spektrą, jo politinės koncepcijos, tolydžio kreipiamos 
į valstybę, valdžią saistančias sąlygas, buvo pernelyg slegiamos 
monotematizmo. 

J. Stroinovskio primygtinai buvo pabrėžiama, kad visuo- 
menė, susijungdama į valstybę, ne tik kad neatsižada nė men- 
kiausios dalelės prigimtinių teisių, neapriboja jų jokiomis išlygo- 
mis valstybės naudai, bet, priešingai, politinėmis priemonėmis 
susikuria tokias sąlygas, kuriomis jos kuo patikimiau laiduoja- 
mos, kuo pilnatviškiau išskleidžiamos. Tokiu požiūriu, kurį buvo 
perėmęs iš fiziokratizmo, jo pritapta prie liberalizmo tenden- 
cijų, susiklosčiusių Vakarų Europos Apšvietos politinėje filoso- 
fijoje, tačiau apsiribota vien ekonominio liberalizmo aspektais. 
Nors J. Stroinovskis stojo už valstybės nevaržomą, tik minima- 
liai jos reguliuojamą ekonominę veiklą, jo svarstymų nepakryp- 
ta į individualizmo apologetiką. Visuomenės bendrų interesų jo 
politinėje koncepcijoje buvo iškeliamų kaip nepažeistino priori- 
teto, šitaip jo atsitverta nuo liberalizmo kraštutinumų. 

Tos politinės koncepcijos dalys, kuriose buvo gvildenama 
visuomenės raida, jos pereiga nuo prigimtinės būklės į valstybę, 
visuomenės sutarties sudarymas, J. Stroinovskio buvo išdėsto- 
mos lygu istorinė retrospektyva, atkurianti realų istorijos vyks- 
mą, jo grandžių seką. Tačiau sulig pereiga į valstybę nutrūkia 
istorinės retrospekcijos, nes visuomenės sutartimi apibrėžia- 
mai valstybei kaip priešpriešos, netgi kaip paneigos iškilta 
istorijos slinktyje susiklosčiusios valstybės. J. Stroinovskis susi- 
dūrė su įprastine visuomenės sutartimi besiremiančiai politinei 
filosofijai problema, kodėl valstybės nueita kitokiu keliu nei 
buvo nužymėta visuomenės sutarties sąlygomis. Prigimtinės, 
politinės teisės, politinės ekonomijos ir tarptautinės teisės trak- 
tate J. Stroinovskis šią opią problemą apėjo, tačiau į ją įdėmiai 
gręžėsi kalbose, mažiau saistomose akademinio santūrumo. Tos 
įprastinės problemos spręsmo, kurį jis pateikė, irgi būta įpras- 
tinio, nesiskiriančio nuo požiūrių, reiškiamų Vakarų Europos 
Apšvietos politinėje raštijoje: „Nes, jungdamiesi į visuomenės 
sanglaudą,suklydo ir nukrypo nuo prigimtinės tvarkos, kai kūrė 
valdžią ir įstatymų leidybą; taigi arba pakankamai neištobulino 
sau prigimties duotos proto galios, arba deramai ja nepasinau- 

dojo“ (45 11). Visuomenės sutarties, kurią jis buvo iškėlęs kaip 
aktą, turėjusį nužymėti visuomenei deramą kelią į politinę 
sanglaudą, perkrypta į aktą, klystkeliu nuvedusį žmonių gimi- 
nę. Deramai neįgyvendintos istorijos slinktyje, visuomenės 
sutarties idėjos turėta tapti reguliatyvu, nužyminčiu valstybės, 
jos politinės sanklodos pertvarkos kryptį. Būtent tokia linkme 
J. Stroinovskio buvo kreipiama politinė koncepcija. 

Net ir pripažinęs, kad valstybės istorijos slinktyje nueita 
ne tuo keliu, kokiu jos privalėta eiti, J. Stroinovskis visuomenės 
pereigą į valstybę traktavo ne kaip arbitralų, bet kaip būtiną, 
netgi dėsningą vyksmą, atvėrusį visuomenei platesnę pažan- 
gos perspektyvą. Savo kalbose jis net stojo į polemiką su J.-J. 
Rousseau, su jo pejoratyviniu požiūriu į visuomenės nueitą 
kelią. „Taigi ne tas,- aiškino jis,- kuris pirmasis išrado būdą, kaip 
panaudoti geležį bei pasėti grūdus, pražudė žmonių giminę, 
kaip kad drąsiai tvirtina Ženevos filosofas, bet tas, kuris pirmasis 
įstūmė į suklydimus ir jais užkrėtė valdžios ir įstatymų leidybos 
formavimą bei visumos nuomonę ir papročius, pražudė žmonių 
giminę“ (45 11-2). Kaip nuoseklaus švietėjo, jo šventai tikėta 
galimybėmis pasukti istorijos slinktį pažangos linkme. 

J. Stroinovskis, valdžią iškėlęs kaip svarbiausią valstybės 
politinės sanklodos grandį, gan plačiai gvildeno jos struktūros, 
privalomybių, funkcijų problemas. „Bendra sąjunga, - rašė jis, 
— būtų tuščia ir neveiksminga, bendros reikmės nebūtų paten- 
kinamos, jei susivieniję žmonės neapgalvotų ir nenustatytų, 
kokiu būdu ir kieno turėtų būti vykdoma aukščiausioji valdžia 
visų apsaugai ir pagalbai“ (44 70). Požiūriu į valdžią, į valdymo 
formas jis nutolo nuo prancūzų fiziokratizmo politinės orien- 
tacijos. Absoliučiąją monarchiją iškėlusio kaip tinkamiausią 
valdymo formą, prancūzų fiziokratizmo tokia pozicija priešauta 
Lietuvoje nusistovėjusioms politinėms tradicijoms. Nors J. Stroi- 
novskio, prabėgomis užsiminusio, kad valdžia gali būti pave- 
dama tiek vienam asmeniui, tiek asmenų grupei, lyg ir nebuvo 
stojama prieš fiziokratizmo poziciją, bet iš jo svarstymų, krei- 

piamų į valdžios padalijimo, į valdžių atskyrimo problemas, 
galima numanyti, kad jam nebuvo priimtinas prancūzų fiziok- 
ratų propaguojamas absoliutizmas. 

Nors ir gvildenęs valdžios padalijimo į įstatymų leidžia- 
mąją, vykdomąją ir teisminę valdžias problemas, J. Stroinov- 
skis jų svarstymo nepakreipė į demokratizmo plotmę, į kurią 
jų buvo kreipiamų Apšvietos politinės filosofijos Vakarų Euro- 
poje. Valdžių padalijimą jis gvildeno tik kaip sąlygas, įgalinan- 
čias tinkamiau vykdyti valdymo funkcijas. Tiek demokratiz- 
mo, tiek politinių teisių bei laisvių problemos liko už politinės 
jo žvalgos akipločio. 

J. Stroinovskis gana plačiai aptarė visų trijų valdžių 
funkcijas. Gilinosi į įstatymų leidybos problemas. Nors ir buvo 
remiamasi filosofiniais aspektais, daugelio šių problemų 
svarstymai daugiau siejasi su teisinėmis koncepcijomis nei su 
politine filosofija. 


Rusoizmas 


M. P. Karpio politinė orientacija 


Nors J.-J. Rousseau filosofijos atgarsių, ėjusių ne tik iš 
Prancūzijos, bet ir- netgi kur kas garsingiau -iš Lenkijos, Lietuvą 
veikiausiai siekta ir ankstesniais dešimtmečiais, tik į devintojo 
XVIII a. dešimtmečio pabaigą imta klostytis rusoistinės politinės 
orientacijos. Išsiskyrusiai ne tik radikaliomis, bet įtarpiais netgi 
pernelyg kontroversiškomis nuostatomis, J.-J. Rousseau politi- 
nei filosofijai, kaip ir kitoms jo filosofijos atšakoms, nelengva 
buvo įsiterpti į Lietuvos šviečiamosios filosofijos sklaidą, kuriai 
gaires buvo nužymėjusios įprastesnės, priimtinesnės Vakarų 
Europos šviečiamosios filosofijos linkmės, pirmiausia fiziokra- 
tizmas. Pasiekusiai Lietuvą tuo metu, kai jau būta ir plačiai, ir 

giliai įsitvirtinusio fiziokratizmo, J.-J. Rousseau politinei filoso- 
fijai teko patirti didžiulę jo reiškėjų bei rėmėjų atoveiką, kurios 
buvo stumiama į filosofijos raiškos kelkraštį. Nesulaukusios 
platesnės bei tvirtesnės paramos, jos neįstengta kryptingiau 
išsiskleisti, įleisti gilesnių šaknų į Apšvietos epochos brandžiojo 
tarpsnio filosofiją. Pernelyg saistomos to meto praktinių politi- 
nių uždavinių, jos negalėta teoriniais aspektais prilygti fiziokra- 
tizmui, kurio buvo remiamo plačiai išskleidžiamomis filosofi- 
nėmis refleksijomis. Pradėjusiai reikštis į brandžiojo tarpsnio 
pabaigą, jai pristigta laiko, o ir tų metų, kurių jai dar likta, idėjinė 
raiška buvo užgožiama praktinių politinių akcijų. Neatlaikiusiai 
jau antrojo Respublikos padalijimo, jai buvo skirta užgesti net 
nesulaukus valstybės griūties, su kuria, pakirtusia šviečiamąjį 
optimizmą, pritemdžiusia šviečiamųjų nuostatų raišką, baigtasi 
brandžiojo tarpsnio. 

Nors rusoizmo Lietuvoje reikštasi ir pernelyg trumpai, ir 
pernelyg pasklidai, įsiterpta jo kaip tegul ir nelygiavertės, bet 
vis dėlto svarbios atsvaros fiziokratizmui, jo įtvirtintai vienval- 
dystei. Skleistasi rusoizmo kaip atgaivingos idėjinės pakaitos, 
šiek tiek sutrikdžiusios tą monotoniją, į kurią brandųjį tarpsnį 
įstūmė fiziokratizmas. 

J.-J. Rousseau filosofijos recepcijai, jos platesnei sklaidai 
stingant palankesnės terpės, Mauricijaus Pranciškaus Karpio 
(Maurycy Franciszek Karp, 1749-1817) — Žemaitijos atstovo 
Ketverių metų seime, 1794 m. sukilimo veikėjo, publicisto, 
kultūrininko, vertėjo - būta vienintelio iš brandžiuoju tarpsniu 
į filosofiją ėjusių šviesuolių, kurio gan kryptingai sukta į rusoiz- 
mą. Nors ir nepakankamai išplėtotos, reiškiamos fragmentiš- 
kai, jo rusoistinės orientacijos praplėsta brandžiojo tarpsnio 
politinės žvalgos akiplotis, nužymėta jai kitakryptis sklaidos 
kelias. Nors M. P. Karpio, kurio pirmiausia reikštasi kaip 
politinio veikėjo, buvo gilinamasi ne tiek į filosofinius politinių 
problemų svarstymus, kiek į praktines Abiejų Tautų Respub- 
likos politinės sanklodos, jos pertvarkos problemas, jo politi- 

niai žvelgesiai daugiau ar mažiau rėmėsi filosofinėmis prielai- 
domis, siejosi su filosofiniais aspektais. 

M. P. Karpio, kurio daugiau sietasi su Lenkijos nei Lietuvos 
idėjine terpe, rusoistine orientacija buvo atsiliepiama į lenkų 
raštijoje, lenkų filosofijoje susiklosčiusias tvirtokas rusoizmo 
tendencijas. ĮJ.-J. Rousseau filosofiją jo ateita į XVIII a. devintojo 
dešimtmečio pabaigą, kai, Ketverių metų seimui pradedant 
darbą, per Lenkiją nusirista rusoizmo bangos, išsilaikiusios iki 
Respublikos žlugimo. 

Pirmą žingsnį į J.-J. Rousseau filosofiją M. P. Karpio žengta 
kaip vertėjo, į lenkų kalbą išvertusio jo veikalą „Pastabos apie 
Lenkijos valdymą bei apie numatomą jo pertvarką . Tą veikalą 
jis baigė versti 1788 m., jau prasidėjus Ketverių metų seimo 
posėdžiams, o jo bendramintis W. Turskis 1789 m. jį išleido 
Varšuvoje. Apostrofoje, pridėtoje prie vertimo, M. P. Karpis 
reiškė didžiulę pagarbą J.-J. Rousseau kaip mąstytojui, iš kurio 
filosofijos ir jis pasimokęs, kaip būti „dorovingam ir geram 
piliečiui, tauriam ir laimingam žmogui“ (37 190). Teleido sau 
suabejoti tik vienut vienu jo požvilgiu, būtent kad mokslų 
sklaida atnešė daugiau žalos nei naudos tautų papročiams, 
dorovei. Apšvietos epochos brandžiuoju tarpsniu, kai tiek daug 
vilčių buvo dedama į švietimo, mokslo, kultūros sklaidą, kaip tik 
tas požvilgis Respublikoje susilaukė bene didžiausios atoveikos. 
Tiek vertimo, kuris pasirodė bręstant lemtingoms politinėms 
perkaitoms, tiek apostrofos būta lygu deklaracijos, skelbusios 
M. P. Karpio krypsnį į J.-J. Rousseau filosofiją. 

Veikalą „Pastabos apie Lenkijos valdymą“ J.-J. Rousseau 
rašė 1770-1 m. lygu politinę programą Baro konfederacijai, 
stojusiai ginti Respublikos ir nuo Rusijos ingerencijos, ir nuo jos 
nusistovėjusią bajoriškąją politinę sanklodą judinančių refor- 
mų. Rašė jį ne tik inspiruojamas, bet ir kryptingai pateikiama 
informacine medžiaga bei idėjinėmis nuorodomis įtaigaujamas 
Baro konfederatų, visųpirm M. Wielhorskio (32 7-8). Tame 
veikale, kurio glaudžiai sietasi su ankstesniuose darbuose išplė- 

tota politine filosofija, jis sukūrė Abiejų Tautų Respublikos poli- 
tinės sanklodos viziją, turėjusią nužymėti jai atgimties perspek- 
tyvą. Tai būta vizijos, kurioje susieita, netgi susikryžiuota J.-J. 
Rousseau demokratinės, respublikoniškosios orientacijos, te- 
gulir reiškiamos kur kas nuosaikiau nei ligtoliniuose jo darbuo- 
se, ir Baro konfederatų, Respublikos atgimtį siejusių ne su 
kryptingesne bajoriškosios politinės sanklodos pertvarka, bet 
su jos savitvarka, tradicionalizmo. 

Į Abiejų Tautų Respubliką J.-J. Rousseau žvelgta mažne 
kaip į palaimingąją šalį, kurioje, silpniau reiškiantis civilizacijos 
raidos perkraipoms, išsaugota atsidavimas laisvei, papročių 
iškilumas, dorovinės vertybės, išlaikyta demokratinės tradici- 
jos. Didžiulė pagarba buvo rodoma politinei Respublikos san- 
klodai, ypač seimeliams ir Seimui kaip kertiniam tautos suvere- 
niteto ramsčiui. Nors apsčiai buvo reiškiama kritiškų pastabų, 
pateikiama pataisų projektų, ir pastabomis, ir pataisomis skatin- 
ta ne radikaliau keisti politinę sanklodą, o tik išgryninti demok- 
ratinius jos pradmenis, apvalyti juos nuo apnašų, deformacijų. 
Didžiulė atodaira buvo rodoma net ir tokiems savitiems Res- 
publikos politinės sanklodos veiksniams kaip liberum veto, kara- 
lių elekcija, konfederacijos. Į tuos veiksnius buvo žvelgiama 
kaip į sąlygas, įgalinančias pilnatviškiau skleistis demokratijai, 
tik nurodyta išlygos, apribos, turinčios apsaugoti nuo piktnau- 
džiavimų jų laiduojamomis politinėmis laisvėmis. Pernelyg sais- 
tomos nusistovėjusių bajoriškosios demokratijos tradicijų, J.-J. 
Rousseau vizijos iškilta kaip priešpriešos tiems demokratinės 
tvarkos linkme Respubliką kreipusiems pertvarkymams, į ku- 
riuos vis ryžtingiau ir kryptingiau buvo einama paskutiniais 
XVIII a. dešimtmečiais. 

Žlugus Baro konfederacijai, J.-J. Rousseau veikalo svarba 
lyg ir sumenko. Prancūzų kalba išleistas tik 1782 m., o į lenkų 
kalbą vis dar neverčiamas, kurį laiką jis liko nuošalyje nuo to 
meto politinių peripetijų. Į nuošalį jo buvo stumiamo ir fiziok- 
ratinės politinės filosofijos, kuri, vis plačiau įsitvirtindama, tapo 


64 


stipria užkarda rusoizmui. Tik į devintojo XVIII a. dešimtmečio 
pabaigą, kai, atsiliepiant į įsibėgėjantį reformų vyksmą, sustip- 
rėta rusoistinių tendencijų, tas veikalas iškilo iš primiršties ir 
įsisuko į politinių kontroversijų verpetą. J.-J. Rousseau knyga, 
kaip ir jo filosofija apskritai, rėmėsi ir tradicionalistai, siekę 
išsaugoti nusistovėjusią politinę sanklodą, ir reformatoriai, jo 
nuostatose ieškoję idėjinės atspirties kryptingesniems politinės 
sanklodos pertvarkymams. 

Nors M. P. Karpis daugiau ar mažiau buvo susipažinęs ir su 
kitais J.-J. Rousseau darbais, pirmučiausia jo lygiuotasi į veikalą 
„Pastabos apie Lenkijos valdymą . Tačiau tuo veikalu nesiremta 
dogmiškai: jo nuostatos buvo perimamos apgalvotai, peržiūri- 
mos, modifikuojamos. Nors M. P. Karpis suartėjo ir su sociali- 
nėmis J.-J. Rousseau nuostatomis, kur kas reikšmingesnio, lem- 
tingesnio būta krypsnio į politinę jo filosofiją. | 

Ketverių metų seimo, į kurį M. P. Karpis buvo išrinktas 
kaip Žemaitijos atstovas, tapta pagrindine tribūna, iš kurios jis 
netik skleidė rusoistines politines nuostatas, bet ir teikė jas kaip 
nuorodas, kaip siūlinius rengiamoms politinės sanklodos re- 
formoms. Antraštėmis „M. P. Karpio žodis“, „M. P. Karpio 
nuomonė“ 1790-2 m. iš spaudos išeita aštuonių jo kalbų, pasa- 
kytų Seime, ir vienos kalbos, pasakytos Žemaitijos seimelyje; 
pasirodyta ir vieno Seimui įteikto projekto. Tose kalbose M. P. 
Karpis paskiromis grandimis išdėstė politinę orientaciją. Poli- 
tinę problematiką jis gvildeno ir keliuose publicistinio pobū- 
džio darbuose, iš kurių tiek keliamų problemų reikšmingumu, 
tiek jų svarstymo svarumu išsiskirta spaudinio „M. [Mauricijaus] 
P. [Pranciškaus] K. [Karpio]. Ž.A. [Žemaitijos atstovo], klausi- 
mas ir atsakymas: ar mūsų valstybės Konstitucijos tobulumui 
būtinai reikalinga, kad liaudis dalyvautų įstatymų leidyboje, 
arba veikiau - ar dėl to ši Konstitucija yra blogiausia ir niekinga, 
kad valstiečiai žemdirbiai neprileidžiami prie įstatymų leidybos, 
ir, iškylant neišvengiamam būtinumui prie jos prileisti, kam 
geriau suteikti šią garbę — valstiečiams kaimiečiams ar pirkliams 


65 


miestiečiams, pas mus bendrai vadinamiems liaudimi (apie 
1791). Iš paskirų politinių problemų, išsibarsčiusių po įvairius 
darbus, susisluoksniuota gan darnios, nors filosofiniais aspek- 
tais ir nepakankamai išskleistos, jo politinės koncepcijos. 

Nors M. P. Karpio, politinę žvalgą kreipusio į praktines 
valstybės politinės sanklodos problemas, neita į bendrafiloso- 
finius aspektus, jo politinės koncepcijos, kaip galima numanyti 
iš apsibrėžiamų ribų, vis dėlto sietasi su bendrafilosofinėmis 
prielaidomis. Tegul ir nereiškęs gnoseologinės orientacijos, 
politinėje koncepcijoje neperžengė patyrimo ribų, sergėjosi 
nuo net menkiausio krypsnio į spekuliatyvumą. Nors į metafi- 
zinius aspektus nesigilino, iš pasklidų pastabų, įterpinių galima 
numanyti, kad jam nesvetimos būta Dievo, tikriausiai kaip 
deistinės abstrakcijos, idėjos. Tokia bendrafilosofine orientacija 
M. P. Karpio ne tik susiliesta su J.-J. Rousseau filosofija, bet ir 
pritapta prie Apšvietos brandžiuoju tarpsniu susiklosčiusių 
filosofinių tradicijų. 

Politinę koncepciją, kaip tat buvo įprasta Apšvietos epo- 
chai, M. P. Karpis rėmė žmogaus prigimtimi. Tačiau žmogaus 
prigimties sampratos plačiau nerutuliojo, o tik nužymėjo sąra- 
minius jos aspektus. Išskyrė du žmogaus kaip protingos būty- 
bės prigimčiai esmiškus polinkius, t. y. prieraišumą prie gyve- 
nimo ir atsidavimą laisvei. Į tuos polinkius, įreikšminančius 
gyvenimą ir laisvę ne tik kaip kertines prigimtines duotybes, bet 
ir kaip kertines vertybes, jis žvelgė kaip į svarbiausius veiksnius, 
susaistančius žmogaus siekinius, troškimus, veiksmus, apibrė- 
žiančius jų kryptingumą. Nors panašių žmogaus prigimties 
apibūdinių, tik kitaip interpretuojamų, kitaip įreikšminamų, 
įvairiomis variacijomis tarpta praktinėje Apšvietos epochos 
filosofijoje, savo atgarsiais iš Vakarų Europos siekusioje Lietu- 
vą, į M. P. Karpio žmogaus prigimties sampratą jų, be abejonės, 
pereita iš J.-J. Rousseau filosofijos. Prigimtinės duotybės - gyve- 
nimas ir laisvė - tapo būtent tais riboženkliais, kuriais jo nusižy- 
mėtas politinės žvalgos laukas. 


— 

Su kylančia būtinybe susikurti tokias visuomenės sambū- 
vio sąlygas, kuriomis, užkertant kelią tarpusaviam smurtui bei 
apsisaugant nuo išorinių grėsmių, būtų laiduojamas ir gyveni- 
mo saugumas, ir laisvė, M. P. Karpis siejo visuomenės pereigą 
į politinę sanglaudą, į valstybę (dėl nepakankamos atidos įpras- 
tinėms politinės filosofijos distinkcijoms valstybę jis buvo įvar- 
dijęs ne politine visuomene, kaip tat buvo priimta to meto 
lenkiškojoje raštijoje, bet tiesiog visuomene). Valstybės kiltį jis 
grindė visuomenės sutartimi, tačiau jos sampratos plačiau neiš- 
skleidė. Kaip galima numanyti iš pasklidų pastabų, visuomenės 
sutartį jis traktavo kaip neabejotiną istorinį faktą. Tokia perne- 
lyg vienareikšme sutarties kontrakcija į istorinį faktą M. P. 
Karpio traktuotė, kad ir susilietusi su J.-J. Rousseau visuomenės 
sutarties koncepcija, atitrūko nuo prasminio jos daugiasluoks- 
niškumo. Visuomenės sutartis politinėje J.-J. Rousseau filosofi- 
joje buvo iškeliama ne tiek kaip istorinis faktas, kiek kaip istorinė 
tikėtinybė, o paskesniuose darbuose veikiau kaip teorinis kon- 
struktas, nužymintis valstybei reguliatyvius principus, kurių 
turėtų būti saistoma jos politinė sankloda. 

Pereiga į valstybę, įtvirtinama visuomenės sutartimi, api- 
brėžiama jos nuostatomis, M. P. Karpio buvo vertinama kaip 
natūralus pirmyneigis vyksmas, atvėręs visuomenei politine 
savitvarka laiduojamo sambūvio perspektyvą. Į visuomenės 
sutartį jo žvelgta kaip į aktą, ne tik davusį pradžią valstybei, bet 
ir savosiomis sąlygomis susaisčiusį jos politinę sanklodą. Nors 
jis ir neneigė, kad valstybėje, veikiamoje istorinių sąlygotumų 
sampynos, prasilenkiama su visuomenės sutartimi, nukrypsta- 
ma nuo jos sąlygų, jo politinėje koncepcijoje neiškilta tokio 
valstybės, apibrėžiamos visuomenės sutartimi, ir valstybės, 
susiklostančios istorijos slinktyje, priešpriešumo, kokio rastasi 
J.-J. Rousseau politinėje filosofijoje. Nors ir nevengęs aštrios 
kritikos, M. P. Karpis nerėmė J.-J. Rousseau totalių išpuolių prieš 
valstybės politinę sanklodą, neužsipuolė jos kaip visuomenei 
primetamo politinio jungo. 

Nors M. P. Karpis ir buvo užsiminęs, kad žmonės valsty- 
bėje yra susaistomi „varginamų“ saitų, tai būta tik retorinės 
aliuzijos į J.-J. Rousseau politinės žvalgos nuostatas, neatsiliepu- 
sios jo politinės orientacijos kryptingumui, nepritemdžiusios jo 
politinių refleksijų skaidrumo. Nors jis ir pripažino, kad žŽmo- 
nėms, susijungusiems į valstybę, tenka laisva valia bendram 
labui atsižadėti dalies laisvės ir turto, nepalyginamai reikšmin- 
gesne tų atžadų pakaita jis laikė valstybės laiduojamą saugumą, 
jos visuminę priedangą. 

M. P. Karpio, tik pasklidais aspektais, paskirais bruožais 
apžvelgusio valstybės kiltį, jos paskirtį, politinių refleksijų kryp- 
taį valstybės politinę sanklodą, visųpirm į politinę valdžią kaip 
įjos svarbiausią grandį. Valdžią jis laikė esant pašauktą visuome- 
nės sutarties sąlygomis, pašauktą kaip politinę galią, turinčią 
sukurti bei įtvirtinti tokią politinę sanklodą, kurios grandimis 
būtų kuo patikimiau laiduojamas tiek gyvenimo bei jam būtinų 
sąlygų (sveikatos, turto) saugumas, tiek laisvė, pirmiausia po- 
litinė laisvė. 

Nors iš M. P. Karpio politinės žvalgos akipločio neišsprūsta 
valstybės politinei sanklodai tenkančių privalomybių laiduoti 
tiek žmogui, tiek visuomenei gyvenimo saugumą, nors jo gręž- 
tasi ir į socialinius bei ekonominius faktorius, suklostančius 
gyvenimo sąlygas, šių politinės žvalgos aspektų, reiškiamų 
pernelyg pasklidai, neišplėtojamų į sistemingesnį visetą, pasi- 
slinkta į jo politinės koncepcijos pakraštį. Atsišaukiant į J.-J. 
Rousseau politinę filosofiją, į jos idėjines akcentuacijas, politinės 
refleksijos jo kreipta į politinei sanklodai tenkančias privalomy- 
bes laiduoti politinę laisvę, į politines sąlygas, palaikančias jos 
išsklaidą, į politinius trukdinius, ribojančius jos išsklaidos erdvę. 
Būtent politinės laisvės bei jos išsklaidos aspektų tapta M. P. 
Karpio politinės koncepcijos kertinėms idėjinėms sąramomis, 
siejusiomis jo po įvairius darbus išsklaidytas problemas į vienovę. 

Politinės laisvės problemos svarstymuose M. P. Karpio 
gan nuosekliai remtasi tomis idėjinėmis gairėmis, kurios buvo 

nužymėtos J.-J. Rousseau politinėje filosofijoje. Politinę laisvę 
jis apibūdino kaip „kiekvieno visuomenės nario įtaką valdžiai“ 
(14 1). Tokios įtakos lemiamu svertu nurodęs įstatymų leidybą, 
politinei sanklodai jis kėlė reikalavimą, kad įstatymų leidyba 
priklausytų visuomenei, t. y. kad visuomenei būtų laiduojama 
teisė rinkti įstatymų leidžiamąją valdžią. Nors analogiškų po- 
žiūrių, įtarpiais nuosaikiau, įtarpiais gan šauksmingai, buvo 
reiškiamų ir kitose Apšvietos epochos politinės filosofijos 
linkmėse, M. P. Karpio, kaip matyti iš jo koncepcijos skambesio, 
iš jos nuostatų akcentuacijos, sekta J.-J. Rousseau politinės 
filosofijos nuorodomis. 

Įstatymų leidžiamoji valdžia kaip visuomenės politinės 
laisvės, o podraug ir jos suvereniteto laidas M. P. Karpio, lygiai 
kaip ir J.-J. Rousseau, buvo tiek iškeliama, netgi suabsoliutina- 
ma, kad jo politinėje koncepcijoje nuošalin pasislinkta valdžios 
padalijimo į įstatymų leidžiamąją, vykdomąją ir teisminę val- 
džias principo, kuris buvo gan plačiai bei tvirtai įaugęs į Apšvie- 
tos epochos politinę filosofiją. Nors M. P. Karpis ir buvo palietęs 
įstatymų leidžiamajai valdžiai priklausančią prerogatyvą for- 
muoti vykdomąją valdžią, kurios būtų laiduojamas išleistų 
įstatymų laikymasis, jo pernelyg mažai skirta dėmesio pastaro- 
sios sanklodai, funkcijų apibūdinimui, o tik rodyta rūpestis, kad 
jai būtų užkertama net menkiausia galimybė pažeisti įstatymų 
leidžiamosios valdžios neliečiamybę. 

Valstybės politinės sanklodos forma, ne tik patikimai 
laiduojančia politinę laisvę, bet ir įgalinančia ją kuo plačiau 
išsiskleisti, M. P. Karpis nurodė esant respubliką, kurią jis apibū- 
dino „kaip natūraliausią ir protingoms būtybėms už kitas valdy- 
mo formas pačią tinkamiausią“ politinę sanklodą (14 1). Į monar- 
chinę ir aristokratinę politinės sanklodos formas, kurioms kaip 
priešpriešą buvo iškėlęs respubliką, jo nesigilinta, tik apibūdinta 
atgrasančiais žodžiais. 

Nors į M. P. Karpio politinę leksiką nejaugta demokratijos 
termino, į jo politinę koncepciją augte įaugta demokratizmo. 

Demokratizmo bei jį suponuojančio respublikonizmo būta bū- 
tent tų esminių aspektų, kuriais jo atsiliepta į J.-J. Rousseau 
politinę filosofiją. Nors atsiliepta buvo ir pasklidai, ir fragmen- 
tiškai, ir paviršutiniškai, ir netgi ne visuomet adekvačiai, nepai- 
sant visų nesklandybių, pralankų, buvo išlaikytas rusoistinis 
politinės žvalgos kryptingumas. 

Nors, palyginti su plačiai išplėtota fiziokratine politine 
filosofija, M. P. Karpio politinės koncepcijos susiklostyta kaip 
blankoko politinės problematikos atšvaito, į politinės filosofi- 
jos, Apšvietos epochos brandžiuoju tarpsniu pernelyg susaisty- 
tos fiziokratizmo, sklaidą jos vis dėlto įsiterpta kaip atgaivingos, 
netgi novatoriškos tendencijos, ir politinės laisvės problemo- 
mis, ir demokratizmo bei respublikonizmo nuostatomis rodžiu- 
sios politinei mąstysenai kitakryptį kelią. 

Fiziokratinės politinės filosofijos, visu svoriu įsirėmusios 
į tuos pamatus, kuriuos jai buvo padėjusi socialinė filosofija, 
užsisklęsta tarp pastarosios nužymėtų aspektų, užduotų pro- 
blemų. Valstybės politinė sankloda, įtvirtinanti socialinę sąran- 
gą, kuri atlieptų prigimtinei tvarkai, laiduotų socialines teises 
bei laisves - tokių būta fiziokratinės politinės filosofijos progra- 
minių nuostatų. „Visuotinė sąjunga, - pavyzdžiui, buvo grin- 
džiama J. Stroinovskio, - būta tuščia ir neveiksminga, bendri 
poreikiai nebūtų patenkinami, jei susijungę žmonės neapmąs- 
tytų ir nenustatytų, kokiu būdu ir kieno turi būti vykdoma 
aukščiausioji valdžia visų apsaugai bei pagalbai (44 70). Tos 
apsaugos bei paramos ir J. Stroinovskio, ir kitų fiziokratų 
politinėse koncepcijose buvo siejamos tik su socialine sankloda, 
taikomos tik socialinėms teisėms bei laisvėms, o politinės lais- 
vės atsidurta už jų politinės žvalgos akipločio. Fiziokratizmo 
būta pernelyg abejingo ne tik politinei laisvei, demokratizmo 
principams, bet ir, neskaitant kai kurių preferencijų, valstybės 
politinės sanklodos formai. Ne valstybės politinės sanklodos 
forma, bet jos kuriamos sąlygos, atveriamos galimybės įgy- 
vendinti fiziokratinę socialinę programą, taip pat ekonominę 

doktriną buvo iškeliamos kaip politinės sanklodos deramumo, 
jos brandos rodiklis. Būtent šiais aspektais M. P. Karpio politinės 
koncepcijos susiklostyta kaip visiškos priešpriešos fiziokratinei 
politinei filosofijai. 

Politiniuose svarstymuose nusistatytais, apsibrėžtais 
principais M. P. Karpis nusižymėjo gaires savo praktinei politi- 
nei orientacijai, politinei veiklai. Politinėmis refleksijomis jis 
įreikšmino tas nuostatas, kurias kaip pasiūlymus teikė Ketverių 
metų seimui, su kuriomis ėjo į visuomenę. Nors tų nuostatų 
suktasi apie praktines politines problemas, apie Respublikos 
politines realijas, jomis reiškiami požvilgiai papildė jo politinę 
koncepciją, paryškino jos kryptingumą. 

Kur kas daugiau dėmesio nei kitoms Respublikos politinės 
sanklodos grandims M. P. Karpis rodė seimelių institucijai. 
Ketverių metų seimo rengiamomis reformomis nebuvo apeina- 
mi ir seimeliai, jomis siekta užkirsti kelią juose įsisenėjusioms 
perkraipoms. M. P Karpio kaip tik ir buvo atsiliepiama į numa- 
tomas seimelių reformas, atsiliepiama įvairiomis propozicijo- 
mis. Remtasi jo šičia tomis nuorodomis, kurias J.-J. Rousseau 
buvo išdėstęs „Pastabose apie Lenkijos valdymą“. 

T.-J. Rousseau buvo itin sureikšminęs seimelius, jų politinę 
svarbą, kadangi jam regėtasi jų kaip priešveikos atstovaujamo- 
sios demokratijos, kurią vertino ne itin palankiai, netgi perdėm 
skeptiškai, negerovėms. Politinio idealo, į kurį jo tolydžio kreip- 
ta žvilgsnis, būta tiesioginės demokratijos, t. y. tokios demok- 
ratijos, kai visuomenė į valstybės valdymą įsitraukia ne per 
renkamas atstovavimo institucijas, bet tiesiogiai. Tačiau toks 
idealas, kurį jis rėmė antikiniuose graikų miestuose-valstybėse 
susiklosčiusia politine sankloda, t. y. valstybės valdysena visuo- 
tinėse tautos sueigose, buvo neįgyvendinamas XVIII a. valsty- 
bėse. Seimelius J.-J. Rousseau kaip tik ir iškėlė kaip būtent tokią 
politinės sanklodos grandį, kurios esama įstangios sumažinti tą 
prarają, kurios atsiveriama tarp tiesioginės demokratijos ir 
atstovaujamosios demokratijos, priartinti valstybės politinę 

sanklodą prie visuomenės. Nors seimeliai jau kadai kadžių 
Respublikoje buvo praradę pasitikėjimą, į juos žvelgta jo kaip 
į kertinį demokratijos laidą. 

Nors M. P. Karpis, kaip ir J.-J. Rousseau, buvo iškėlęs 
seimelius, jų politinę reikšmę, neapėjo jis tų didžiulių perkraipų, 
slėgusių juos, temdžiusių jų veiklą. „Šis mūsų laisvių ir laisvybės 
šaltinis, ši valdžios ir šalies galios vygė, - pabrėžė jis,- jau kadai 
tapo gūžta, kur tarpo niekšiškiausi nusikaltimai ir stiebėsi bjau- 
rastis“ (142). Ir kalbose, ir publicistiniuose darbuose jis ne tik gan 
plačiai atskleidė tą politinį nuosmukį, į kurį įpulta seimelių, bet 
ir smaigstyte smaigstė juos pasipiktinimo, paniekos, sarkazmo 
žodžiais. Politinę žvalgą, kaip ir J.-J. Rousseau, rėmęs dorovine, 
netgi moralizuojamąja pozicija, seimelių nuosmukį jis siejo su 
turto godysčių įsivyravimu, ambicijų išsikerojimu, užslopinu- 
siais pilietiškumą, pilietines dorybes. 

Nors M. P. Karpio neita į teorinius tiesioginės demokra- 
tijos sampratos aspektus (net nevartota tokio termino), į jo 
politinius svarstymus tiesioginės demokratijos įeita kaip nepa- 
siekiamą siektinybę nužyminčio praktinio orientyro. „Žinote, 
prakilnieji piliečiai, — kreiptasi jo į Žemaitijos bajorus, - kad 
seimeliai yra mūsų valdžios pagrindas, pamatas, kertinis ak- 
muo. Pasakyčiau, kad yra politinės laisvės paslaptis, panašiai 
kaip bajoriškoji lygybė yra pilietinės laisvės dvasia“ (19 11). 
Seimelius M. P. Karpis iškėlė kaip instituciją, kuria, nepaisant 
turtinių, visuomeninės padėties skirtybių, kiekvienam bajoriš- 
kosios visuomenės nariui yra laiduojama politinė lygybė, po- 
litinė laisvė. Į seimelius jo žvelgta kaip į instituciją, kuri kiekvie- 
nam bajoriškosios visuomenės nariui suteikia galimybę per 
renkamus atstovus į Seimą įsitraukti į įstatymų leidybą, į vals- 
tybės valdymą. 

Politinės laisvės, jos apsaugos bei išsklaidos problemų 
tapta viena M. P. Karpio kalbų, pasakytų Ketverių metų seime, 
dominančių. Seimui rengiant Respublikos politinės sanklodos 
reformas, jo reikšta didžiulis susirūpinimas, kad tik nebūtų 

susiaurinama, nebūtų pažeidžiama politinė laisvė. Ypač aštriai 
jo kritikuota projektas, kuriame, siekiant apsaugoti seimelius 
nuo perkraipų, buvo numatoma apriboti politines teises maža- 
turtei bajorijai (įvairių manipuliacijų jos balsais būta vienos iš 
ryškesnių perkraipų, trikdžiusių seimelių darbą). „Jei mes nuo 
balsavimo seimeliuose, - piktinosi jis, - nušalinsime neturin- 
čiuosius nuosavybės, su kurių tokia gausybe sieju mūsų bajoriš- 
kąją demokratiją, taip mūsų respublikinę valdžią priartinsime 
prie aristokratinės valdžios“ (143). Ne mažiau ryžtingai stota jo 
prieš kariškių politinių teisių apribojimą. Kaip vieną esmiškų 
politinės laisvės išsklaidos sąlygų gynė jis imperatyvųjį manda- 
tą, kuriuo seimelių buvo susaistomi į Seimą išrinkti atstovai. 
Tokiomis politinėmis nuostatomis M. P. Karpio lygiuotasi į J.-J. 
Rousseau, kurio „Pastabose apie Lenkijos valdymą“ irgi atkak- 
liai buvo ginamos mažaturčių bajorų, kariškių politinės teisės, 
stojama už imperatyviojo mandato išsaugojimą. Nors jo į disku- 
sijas eita ir kitais klausimais, jie buvo nusveriami politinės 
laisvės, demokratizmo aspektų. 

Nors ir saistomos J.-J.Rousseau politinės filosofijos nuo- 
statų, M. P. Karpio politinės orientacijos, kaip rodo jo požiūris 
į Ketverių metų seimo 1791 m. gegužės 3 d. priimtą Konstituciją, 
išsaugota lankstumas, atvirumas besikeičiančioms politinio gy- 
venimo realijoms. Pritariama, netgi karštai pritariama jo buvo 
Konstitucijai, nors jos, uždraudusios konferederacijas, panaiki- 
nusios liberum veto, karalių elekciją, imperatyvųjį mandatą, ap- 
ribojusios mažaturtės bajorijos politines teises ir dar daug.ką 
pakeitusios, tiesta Abiejų Tautų Respublikai kitoks kelias, nei 
prieš du dešimtmečius buvo nužymėta J.-J. Rousseau rekomen- 
dacijose. Pritariama jo buvo Konstitucijai, nors joje buvo atsiri- 
bota nuo pačių svarbiausių nuostatų, kurias jis gynė Ketverių 
metų seimo posėdžiuose. Į Konstituciją M. P. Karpio žvelgia 
plačiu politinio veikėjo žvilgsniu, žvelgta kaip į politinį aktą, 
kuriuo atveriama valstybei politinės, o podraug ir socialinės, 
ūkinės atgimties kelias. Pritartis Konstitucijai nereiškė, kad M. P. 

Karpio buvo atsimetama nuo rusoizmo; pritartis Konstitucijai 
reiškė, kad jo orientacijoje atžvalga į politinę realybę atsvėrė ar 
netgi nusvėrė idėjinį prisirišimą prie J.-J.Rousseau politinės 
filosofijos. „Tačiau parengėme ir priėmėme jas, - taip kalbėjo jis 
1791 m. gegužės 12 d. apie Konstitucijoje įtvirtintas normas,- ne 
kaip geriausias, bet kaip labiausiai derančias prie aplinkybių ir 
laiko“ (17 5). Pagrindinio dalyko, kurio jam visųpirm užkliūta 
Gegužės trečiosios konstitucijoje, būta Senatui su karaliumi 
pripažįstamos prerogatyvos sustabdyti Seimo priimtus įstaty- 
mus. Tat jis traktavo kaip esmišką įstatymų leidžiamosios val- 
džios viršenybės pažaidą. Taip pat jis kėlė reikalavimą, kad, 
laiduojant žodžio laisvę, būtų laiduojama galimybė reikšti kri- 
tiškas pastabas apie Konstitucijos trūkumus. 

M. P. Karpio Ketverių metų seime pasakytose kalbose, 
kurių suktasi apie bajoriškąją politinę laisvę, apie bajoriškąjį 
demokratizmą, buvo atsiribojama nuo politinių teisių suteikties 
žemesniesiems visuomenės sluoksniams - valstietijai ir miestie- 
čiams — problemos. Ketverių metų seimas dar neįgalėjo politi- 
nėmis iniciatyvomis kryptingiau paremti žemesniuosius visuo- 
menės sluoksnius, nors Konstitucijoje ir įtvirtino miestiečių 
teisių išplėtą, taip pat šiokią tokią valstybės globą valstiečiams. 
Į šią problemą M. P. Karpis gręžėsi ne kalbose, bet publicistinia- 
me darbe, išleistame apie 1791 m., gręžėsi gan kryptingai, nors 
svarstė pernelyg nuosaikiai, apdairingai. Daugiau ar mažiau 
rėmėsi tomis nuostatomis, kurias J.-J. Rousseau buvo išdėstęs 
veikale „Pastabos apie Lenkijos valdymą“. 

Nors J.-J. Rousseau buvo išsiskyręs radikaliu demokratiz- 
mu, jo politinių rekomendacijų Abiejų Tautų Respublikai nuto!- 
ta, netgi atitrūkta nuo ankstesnių veikalų radikalizmo. Respub- 
likai jo buvo patariama neskubėti net su valstiečių baudžiavinės 
priklausomybė panaikinimu, o politinių teisių suteiktis žemes- 
niesiems sluoksniams jo buvo nukeliama į ateitį, nenužymimą 
apibrėžtesnėmis nuorodomis. Nors J.-J. Rousseau ir reiškė 
mintį, kad Respublikoje iš bajorijos, valstietijos ir miestiečių 

ilgainiui turėtų susiklostyti „vienas kūnas“ „tos minties skambėta 
ne kaip programinės nuostatos, bet kaip visiškoje neapibrėžtyje 
skendinčios siekiamybės. 

M. P. Karpio požiūrio į žemesniuosius visuomenės sluoks- 
nius buvo saistomo rustikalinės orientacijos; rustikalinėmis 
nuostatomis buvo remiami ir politinių teisių suteikties tiems 
sluoksniams svarstymai. Nors rustikalinių gaidų įtarpiais pasi- 
girsdavo ir fiziokratinėje filosofijoje, jų skambėta negarsingai. 
O M. P. Karpio kūryboje rustikalizmo susiklostyta kaip vienti- 
sos, kryptingos, netgi puolios orientacijos. Susiklostyta jos iš 
sąlyčio su J.-J. Rousseau filosofija, pirmiausia iš sąlyčio su jos 
anticivilizacinėmis tendencijomis. 

M. P. Karpio rustikalinės orientacijos išsilieta didžiule 
adoracija valstietiškajam kaimui, valstietijos apoteoze, netgi 
prieštara luominėms pertvaroms. „Dėkui dangui, - deklaravo 
jis, - manęs, laisvo nuo visų bajoriškajam luomui būdingų 
prietarų, nekamuoja kilmės chimera. Nematau tarp savęs ir 
savojo valstiečio kitokios skirtybės, o tik tokią, kokią lėmė 
aklas likimas, kurį gailiai baru ir priekaištauju dėl jo keistumo 
(18 547). Iškėlė jis valstietiją kaip valstybės galios, jos ūkinės 
stiprybės ramstį, kaip tautos branduolį, netgi kaip pačią tautą. 
Nors panašių nuostatų nuo XVIII a. aštuntojo dešimtmečio 
pabaigos buvo plačiai ir garsingai skleidžiamų į fiziokratizmą 
ėjusių pamokslininkų, M. P. Karpio tokia pozicija ne tik reikšta 
kryptingiau, betir žengta dar toliau —į valstietiją jo žvelgta kaip 
į tautiškumo, senovinių papročių, dorybių sergėtoją. „Jo gyslo- 
se, - rašė jis, - teka gimtiškiausias, mažiausiai maišytas kraujas. 
Jo paprastuose, bet mažiausiai iškreiptuose papročiuose ilgiau- 
siai ir ryškiausiai rodosi senovinių dorybių, sąžiningumo, kuk- 
lumo, taupumo, nepelninkavimo, svetimumo, netgi paniekos 
ištaigingumui ir prabangai pėdsakų. Žodžiu, jis yra pirmasis 
valstybės luomas, turint galvoje visai tautai viduje nešamą nau- 
dą“ (18 552). Tokiais žodžiais, kurie tik bemenk po trijų dešimt- 
mečių visu garsumu bus ištarti romantizmo, M. P. Karpio pra- 

lenkta savuosius laikus, vis dar saistomus su kosmopolitizmu 
besisiejančio šviečiamojo universalizmo. 

Pirmučiausia M. P. Karpio stota už kaimo socialines refor- 
mas, už valstiečių baudžiavinės priklausomybės panaikinimą. 
Podraug kelta reikalavimas, kad išlaisvinamiems valstiečiams 
būtų pripažįstama jų dirbamos žemės nuosavybė. Valstiečių 
teisę į dirbamąją žemę, pelnytą ištisų kartų darbu, laikė viršesne 
už bet kokiomis sutartimis laiduojamą nuosavybę, prilygino ją 
prigimtinei teisei. Nors ir reiškė rūpestį dėl sunkiai numatomų 
skuboto baudžiavos panaikinimo pasekmių, vis dėlto nepritarė 
toms sąlygoms, kuriomis J.-J. Rousseau saistė valstiečių išlaisvi- 
nimą iš baudžiavinio jungo: „Prisimenu, apie ką mus įspėja J.-J. 
Rousseau, kad pirmiau turime išlaisvinti jų dvasią, tai yra ap- 
šviesti, negu apie jų kūno išlaisvinimą galvoti. Žinau iš jo, kad 
laisvė yra stiprus ir sveikas maistas, bet jam suvirškinti reikia 
tvirto skrandžio. Gerbiu to didžiojo vyro nuomonę, tačiau 
negaliu patikėti, kad reikia didelio apšvietimo, idant taptum 
savininku“ (18551). Su baudžiavinės priklausomybės panaikini- 
mu jis siejo ne tik socialinio teisingumo išsklaidą, bet ir kaimo, 
Oo podraug ir valstybės atgają, ūkinį pakilimą. 

Politinių teisių suteiktį valstietijai M. P. Karpis nukėlė į tuos 
laikus, kai, panaikinus baudžiavą, visuomenėje pribręs nuosta- 
ta, kad ir neteisinga, ir netikslinga neprileisti valstietijos prie 
įstatymų leidybos. Panašiai kaip ir J.-J.Rousseau, tatai laikė ne 
aktualija, bet marginalija. O kol nepanaikinta baudžiava, vals- 
tietijos interesų gintį pavedė bajorijai. Kur kas svarbesniu daly- 
ku už politines laisves jo laikyta socialinės teisės bei laisvės, 
kuriomis būtų laiduojamas valstiečių gyvenimo (gyvybės, svei- 
katos, turto) saugumas. 

Rustikalizmo, kurio griežtai laikytasi M. P. Karpio, per- 
augta į dar griežtesnę, dar beatodairiškesnę antiurbanistinę 
orientaciją: „Tačiau miestiečių luomas (jei nuo jo atskiriami 
pirmaeilės svarbos amatininkai ir kuo puikiausiai įkurdinami 
tarp valstiečių bei jų namuose), susidedantis iš pirklių prekinin- 

kų, kokią jis turės reikšmę šalyje? Sambūris dykinėtojų, didžiąja 
dalimi svetimtaučių, gyvenančių iš svetimo verslo, ne dirbančių, 
bet ryjančių svetimą darbą? (18 552). 

Kokių tik žodžių, kokių tik argumentų nesigriebta M. P. 
Karpio, kad tik kuo negailestingiau diskredituotų pirklius, rėkte 
išrėktų visai šaliai apie tas moralines, ekonomines bei kitokias 
blogybes, kuriomis jų smukdoma visuomenė. Prabangos pre- 
kes, pirklių įvežamas iš svetur, jis laikė bereikalingybėmis, 
kuriomis smukdomi krašto amatai, skatinama ištaiga, stumianti 
visuomenę į moralinio nuosmukio liūną: Mokesčius, kurie iš 
prekybos tenka valstybei, traktavo kaip grobinį, pirklių išplė- 
šiamą iš kaimo, iš valstietijos, brangiai perkančios, bet pigiai 
parduodančios savojo darbo vaisius. „Tad, - skelbė jis, - kad 
žemės ūkis ir manufaktūra, pirmieji, tikrieji ir vieninteliai turto 
veiksniai ir krašto verslo šaltiniai, būtų atviri, veikiau reikėtų 
sumažinti miestus, iškeldinti iš jų gyventojus arba bent jau 
sustabdyti gyventojų ir jų pačių nepageidaujamą augimą, negu 
juos garbės pažyminiais ir privilegijomis skatinti, remti, iškelti 
bei gausinti“ (18 553). Pripažino, kad miestiečiams, kaip ir ki- 
tiems visuomenės sluoksniams, turi būti laiduojamos socialinės 
teisės bei laisvės, tačiau net minties neprileido, jog jiems turėtų 
būti suteikiamos politinės teisės. 

M. P. Karpio stota už paprastą, neištaigingą, artimą kaimiš- 
kajai buičiai, civilizacijos perlinkių nedrumsčiamą gyvenimo 
būdą. Pavyzdžiu šičia jam tapta tų anticivilizacinių tendencijų, 
kurių skliste sklista iš J.-J. Rousseau filosofijos, ne tik iš jo socia- 
linės, politinės orientacijos, bet ir iš pedagoginės koncepcijos. 

M. P. Karpio būta paskutinio Apšvietos epochos brandžiuo- 
ju tarpsniu į politinę problematiką ėjusio šviesuolio. Veikiai Res- 
publiką užgriuvę politiniai sukrėtimai (Targovicos konfederacija, 
antrasis padalijimas, 1794 m. sukilimo pralaimėjimas, valstybin- 
gumo netektis) ne tik sutrikdė, bet ir nutraukė brandos tarpsnio 
idėjinę raišką. Nebe plunksna, nebe politinėmis refleksijomis, 
betjėga, kardu buvo lemiamas Abiejų Tautų Respublikos likimas. 

Atgrąža į tomizmą 


Socialiniai aspektai K. Lukausko pamoksluose 


Nors ir gyvenusio Apšvietos epochoje, Kiprijono Lukaus- 
ko (1757-?), lietuviškosios religinės raštijos kūrėjo, tą laikotarpį 
pragyventa kaip prašaliečio. Atsidėjusio lietuviškajam religi- 
niam žodžiui, jo atitrūkta nuo tos aplinkumos, kurioje skleistasi 
šviečiamųjų linkmių, pasitraukta į nuošalį nuo jų idėjinių peripe- 
tijų. Nors K. Lukausko atsiliepta į pačias skaudžiausias visuome- 
nės gyvenimo problemas, prasiveržusias į Apšvietos epochos 
idėjinės žvalgos priešakį, tieji atoliepiai buvo įprasminami tikė- 
jimo žodžiu, įreikšminami krikščioniškosios minties nuostato- 
mis, kurių, atlaikiusių laiko išbandymus, į Apšvietos epochą 
ateita iš ankstesnių šimtmečių. Pasirinkusio lietuviškąjį žodį, 
kurio, daugiau įgudusio nešti tikėjimo tiesas Žemesniesiems 
visuomenės sluoksniams nei skelbti pasaulietines nuostatas, 
tuolaik dar neįstengta giliau atsiverti šviečiamosios orientacijos 
raiškai, tuo žodžiu jo irgi buvo atsitveriama nuo šviečiamųjų 
linkmių, plačiai išsiskleidusių Lietuvos lenkakalbėje kultūroje. 

Nors K. Lukausko likta nuošaly nuo Apšvietos idėjinės 
raiškos, net ir tas nuošalis, kuriame, pasitolinant nuo pasaulie- 
tinio šurmulio, kurta ir lietuviškoji, ir lenkakalbė religinė raštija, 
buvo siekiamas šviečiamųjų linkmių atšvaitų, jaudrinamas švie- 
čiamųjų idėjų atskambių. Religinei raštijai, kuri ištisus šimtme- 
čius jautė patikimą krikščioniškosios filosofijos priedangą, Ap- 
švietos ataidėta kaip iššūkio ir jos paskirčiai, ir jos tradicijoms. 
Į tą iššūkį jos buvo atsiliepiama — atsiliepiama ne vien tik 
priešpriešumo proveržiais, bet ir savikaita, savųjų nuostatų 
peržiūra, jų skambesio atnaujinimu, atgaiviau jas įreikšminan- 
čiomis digresijomis. 

Lietuviškosios religinės raštijos, kurios plėtotasi ne tik 
vangiai, bet ir sekliai, neįstangios būta gyvastingiau atsišaukti 

į Apšvietos idėjines ekscitacijas. Tačiau lenkakalbės religinės 
raštijos, bent jau jos nuožvalgesnių tendencijų, palaikomų gilių 
Lietuvos lenkakalbės kultūros tradicijų, būta kur kas atviresnių 
Apšvietos idėjiniams šaukiniams,imlesnių jos nuostatų veikmei. 
Nors reikštasi aštrios atoveikos Apšvietos sklaidai, net ir pro 
priešpriešumo užtvaras lenkakalbė religinė raštija buvo palytė- 
jama šviečiamųjų nuostatų racionalistinio dvelksmo. Nors Ap- 
švieta buvo puolama kaip materializmo, deizmo, libertinizmo 
šauklys, net ir pro tokius aštrius kaltinimus stiebtasi atžvalgos 
jos idėjoms, atodairos jos inspiracijoms. „Toks yra pasaulio ap- 
švietimas aštuonioliktame amžiuje, - buvo skelbiama V. Kalins- 
kio pamoksluose, - daug jame yra atskleistų tiesų, bet daugiau 
yra pritemdytų intereso ir bereikalingos puošybos, daug yra 
sumanytų planų, bet mažai įgyvendintų, daug protingai mąs- 
tančių, bet ir nemažai protingais besidedančių“ (13 135-6). 
Stumiamos į akistatą su Apšvietos idėjine raiška, lenkakalbės 
religinės raštijos pamažu buvo gundoma ne tik oriai atsiliepti 
į šviečiamuosius iššūkius, bet ir įdėmiai įsiklausyti į šviečiamuo- 
sius skatinius. 

Lenkakalbėje religinėje raštijoje, veikiamoje Apšvietos 
racionalistinės dvasios, stiebtasi tendencijų, kreipusių tikėjimo 
žodį,religines refleksijas į atsinaujinimo kelią. Vis garsiau skam- 
bėta raginimų apsivalyti nuo tų apnašų, kurios, nugulusios per 
ištisus šimtmečius, temdė tikėjimo gelmenis, kaustė tikėjimo 
žodį, stingdė jo skambesį. Vietoj perlenkiamo pamaldumo, 
aklos prieraišos prie sustabarėjusių apeigų, dogmų, priimamų 
už tikėjimo žymenis, kaip kelrodis buvo iškeliamas krikščioniš- 
kasis gyvenimo būdas, persmelktas meilės artimui. 

Lenkakalbėje religinėje raštijoje, praskaidrinamoje švie- 
čiamosios aplinkumos, slopta neofobijos, slėgta fanatizmo. 
Slūgta religinės netolerancijos, kurios, ypač išvešėjusios kon- 
trreformacijos laikais, buvo slegiama ir paskesnių šimtmečių 
religinė mintis. Traukiamasi buvo nuo religinio antisemitizmo. 
Lenkakalbės religinės raštijos vis plačiau buvo atsiveriama vi- 

suomenės gyvenimo skauduliams, nyrama į jos problemų gel- 
mę. Pralaužiant religinės minties uždarumą, buvo krypstama 
(V. Kalinskio pamoksluose) ar netgi gan tvirtai sukama (M. P. 
Karpavičiaus pamoksluose) į šviečiamąjį kelią. 

K. Lukauskas buvo veikiamas ne tiek pačios Apšvietos 
dvasios, kiek jos atšvaitų lenkakalbėje religinėje raštijoje. Ypač 
buvo veikiamas tos ne tik religinės, bet ir visuomeninės aplin- 
kumos, kuri, vyskupui I. J. Masalskiui rūpinantis, buvo kuriama 
Vilniaus vyskupijoje. Vyskupas neapsiribojo vien pamokslinin- 
kų santelkiu fiziokratizmui skleisti Vilniaus bažnyčiose. Į perife- 
rines vyskupijos parapijas jis irgi siuntinėjo pamokslininkus, 
kuriuos įpareigojo ne tik skelbti tikėjimo žodį, bet ir aptarinėti 
ūkinius klausimus, skatinti ūkinę veiklą, gvildenti tarpusaves 
luomų pareigas. Pamokslininkų turėta ne tik baudžiauninkams, 
kaip buvo įprasta, aiškinti pareigas žemvaldžiams, bet ir šiems 
pareigas baudžiauninkams. Ypač primygtinai jie buvo įpareigo- 
jami propaguoti švietimą, kad kuo daugiau kaimiečių vaikų 
išeitų mokslą parapinėse mokyklose (26 XV). Nors K. Lukausko 
į kūrybinę veiklą įsitraukta jau baigiantis ar net pasibaigus I. J. 
Masalskio vyskupavimui, jo buvo nuosekliai laikomasi vysku- 
po nužymėtų gairių. 

Veikiamo tokios idėjinės aplinkumos, K. Lukausko pama- 
žu buvo sukama iš to siaurkelio, kuriuo eita to meto lietuviško- 
sios religinės raštijos. Nors ir nežengusio ryžtingiau pasaulietiš- 
kumo link, jo nepalyginamai dėmesingiau, atžvalgiau buvo 
gręžiamasi į visuomenės gyvenimo, į lietuviškojo kaimo proble- 
mas nei buvo įprasta tuometinei lietuviškajai religinei raštijai. 
Veikiamo lenkakalbės religinės raštijos literatūrinių perkaitų, 
kurių klostytasi lenkų literatūrai pereinant nuo baroko į klasiciz-- 
mą, K. Lukausko irgi buvo tolstama nuo barokinių literatūros 
tradicijų. Nuo barokinių perlinkių, ponešių į hipertrofuotas 
idėjines ekscitacijas jo buvo einama klasicistinio racionalumo, 
minties santūros, reiškiamo žodžio komunikatyvumo link. Gan 
atidžiu dėmesiu lietuviškojo žodžio taisyklingesniam, grynes- 

niam skambesiui jo irgi nebepritapta prie barokinių literatūros 
tradicijų, savaisiais makaroniškais perlinkiais alinte alinusių to 
meto lietuviškąją religinę raštiją (kaip ryškiausią pavyzdį užtek- 
tų priminti M. Olševskio kūrybą). 

Nors K. Lukausko nereikšta tautinių nusistatymų, senti- 
mentų lietuvybei, vis dėlto dėmesingumo lietuvių kalbai lyg ir 
liudyta, kad jis naujoviškiau žvelgė į josios paskirtį, gal net 
pramatė jos atgimties perspektyvą. Išsireiškiančio „mes lenkai", 
jo rodyta prideranti pagarba unijinėms tradicijoms, kurių, žlu- 
gus Abiejų Tautų Respublikai, pagret su katalikybe, lenkybe 
tapta svarbiausiu saitu, padėjusiu lietuvių ir lenkų tautoms 
išsaugoti dvasinę bendrybę. 

Nors kūrybine veikla K. Lukausko pranokta tuometinę 
lietuviškąją religinę raštiją, jo kūrybos, varžomos ir pernelyg 
sunkių lietuvių kultūros raiškos sąlygų, ir josios tradicijų skur- 
dumo, ir lietuvių skaitytojo mentaliteto, atitrūkta ne tik nuo 
pirmeiviškesnių, bet ir nuo atsargiau pirmyn žengusių lenkakal- 
bės religinės raštijos tendencijų. Novatoriškesnės idėjos, atgai- 
vesni požvilgiai jo kūryboje buvo prigožiami tradicinių aspektų, 
standaus konservatyvizmo. Nors aplinkui sklista Apšvietos 
humanistinių idėjų, K. Lukausko vis dar skelbta kraštutinis 
religinis antisemitizmas („Niera niejokios biauresnios Diewuy 
yr Žmoniems wiezliwiems Giminies, kaypo Židiszka, ira isz- 
tremtays yr pakumpeys po Swieta“ (29 161). Nors Apšvietos 
epochoje pamažu skaidrėta visuomenės mentaliteto, jo vis dar 
lyg niekur nieko pripažinta, kad esama burtininkių, raganų, 
kenkiančių aplinkiniams, vis dar gvildenta, kaip jos turėtų būti 
patraukiamos atsakomybėn. Reiškiamų šalimais gausybės to- 
kių archajiškų požvilgių, patamsėta net ir naujoviškesnių jo 
idėjinės orientacijos aspektų. 

K. Lukauskas parašė tris religinio pobūdžio darbus. Tačiau 
iš jų, taip ir neišėjusių iš spaudos, mūsų laikus tepasiekė tik 
paskutinis jo darbas „Pamokstas isz Prisakimu Diewa ape Pawi- 
nascias Giwenima Krikscioniszka“ (parašytas 1797, išleistas 

1996 m.). Pagrindinę to darbo dalį sudaro pamokslai, kuriuose, 
laikantis Dekalogo įstatymų sekos, išdėstoma krikščioniškoji 
dorovė. Likusiuose pamoksluose perteikiamos pamatinės tikė- 
jimo tiesos. Prie pamokslų prišliejama skirsnių, kuriuose išdės- 
toma praktinių pamokymų kaimiečiams, taip pat pridedama 
ištraukų iš Senojo Testamento Pradžios ir Siracido knygų. 

Per krikščioniškosios dorovės svarstymus, kurių labai 
plačiai išsišakota, K. Lukausko buvo einama prie įvairių visuo- 
menės gyvenimo problemų. Gan kryptingai jo buvo gręžiamasi 
į socialinę problematiką. Gvildenta vienas kitas pedagogikos 
aspektas. Nemažai dėmesio skirta valstiečio kasdienio gyveni- 
mo, kaimo buities problemoms (ūkininkavimui, buities kultūrai 
ir kt.). Praktiniais patarimais jo siekta paprusinti valstietį, pa- 
lengvinti jo gyvenimą, prašviesinti jo sunkią būtį. 

Pagrindinės jungties, siejusios K. Lukausko pamokslus su 
filosofiniais aspektais, būta prigimtinės teisės. Nors tuolaik Lie- 
tuvoje jau įsitvirtinta Apšvietos prigimtinės teisės, jo buvo akli- 
nai užsisklendžiama nuo šviečiamųjų aspektų. Tęsusio krikščio- 
niškąsias tradicijas, K. Lukausko buvo orientuojamasi į jų dirvoje 
išaugusią tomistinę prigimtinę teisę. Atėjusiį Lietuvą su scholas- 
tine filosofija, tomistinė prigimtinė teisė vis dar buvo dėstoma 
net ir po XVIII a. vidurio, kai scholastikos jau krypta į Naujųjų 
laikų filosofiją. Įtarpiais be perkaitų, įtarpiais pakreipiamos į Ch. 
Wolffo prigimtinę teisę, jos gan tvirtai laikytasi iki pat krypsnio 
į Apšvietos epochą. Nors ir nustumiamos į filosofijos paribį, 
tomistinės prigimtinės teisės išlikta ir Apšvietos epochoje. Tik- 
riausiai ji buvo dėstoma kunigų seminarijose. Atžvalga jai buvo 
rodoma Apšvietos epochos lenkakalbėje religinėje raštijoje. 

Nors prigimtinė teisė K. Lukausko buvo gvildenama ne tik 
glaustai, pasklidai, bet ir fragmentiškai, jos trūkstamos grandys, 
pralaidos lengvai atkuriamos, sugretinant jo orientaciją su kitais 
tomistinės prigimtinės teisės šaltiniais. Prigimtinė teisė jo trak- 
tuota kaip žmogui paties Dievo į prigimtį rėžte įrėžtas, jo protui 
lengvai atsiskleidžiantis įstatymų visetas, apibrėžiantis jam leis- 

tinų veiksmų erdvę. „Kity Prisakimay ira prigimty, kity paduoty, 
— aiškinta K. Lukausko, - Prisakimas yr Istatimas prigimtas ira, 
kuri patsay razumas zmoguy parodzia, yr ira mums žmoniems 
prigimtas, ira parasitas unt sirdziu musu, yr zinoima jo gaunam 
be mokitoiu. Toksay prisakimas ira: kas tau ne mietu, to untram 
ne darik. Darik gieray, saugokies pikta. Wadinas tie Prisakimay 
yr istatimay prigimty, nes patsay razumas zmoguy parodzia, 
jog teyp darity reykia“ (29 27). K. Lukausko nesileista į prigim- 
tinės teisės sąsajos su Dievo amžinuoju įstatymu aiškinimus, 
įprastinius tomistinei tradicijai, kadangi tokie aiškinimai meta- 
fiziniais aspektais būtų pernelyg apsunkinę pamokslų turinį. 
Kaip tat kilta iš prigimtinės teisės sanklodos, jo pripažinta josios 
įstatymų bendražmogiškas pobūdis, jų visuotinumas. 
Prigimtinės teisės išsklaidos aspektais K. Lukausko nenu- 
tolta nuo tų jos eksplikacijų, kurios buvo išdėstomos scholasti- 
nės filosofijos kursuose, skaitytuose Lietuvos mokyklose iki 
Apšvietos epochos. Pavyzdžiui, viename iš tezių rinkinių, ginta- 
me Vilniaus akademijoje 1773 m., prieš pat prasidedant jos 
pertvarkai, buvo aiškinama: „Taip esame prigimties sąlygojami, 
kad nieko kito nesiekiame, o tik gėrio, nieko kito negalime 
vengti,o tikblogio; būtent pačios prigimties balsas mums įdiegia 
šią nuostatą kaip savo visuotinę taisyklę: daryk gera ir venk 
bloga“ (7, De lege naturae, thesis 2). K. Lukausko pamoksluose 
tokių pat likta metafizinių prielaidų, tokio pat grindimo būdo. 
Tokių pat likta prigimtinių įstatymų formuluočių, pažodžiui 
perimamų iš scholastinių tradicijų („kas tau ne mietu, to untram 
ne darik“ -„guod tibi non vis fieri, alteri ne feceris“; „darik gieray, 
saugokies pikta“ — „fac bonum et declina a malo'). 
Prigimtinės teisės aspektai K. Lukausko pamoksluose bu- 
vo išdėstomi vien įvadinėmis pastabomis, pasklidais intarpais. 
Į svarstymų priešakį jo buvo iškeliami Dievo apreikštieji įstaty- 
mai, pirmiausia Dekalogas. Pradėta jo nuo svarstymų, kodėl 
Dievo kreiptasi į žmogų apreiškimo žodžiu. Tie svarstymai jo 
buvo remiami daugiau teologiniais nei filosofiniais argumen- 

tais. Aiškinta, kad apreikštaisiais įstatymais Dievo siekta tvirčiau 
įreikšminti savo kaip pasaulio valdovo galią, suteikti žmogui 
daugiau galimybių nusipelnyti, paklūstant jo tiesiogiai apreiš- 
kiamai valiai, jį išvesti į dorovingo gyvenimo kelią. K. Lukausko 
svarstymuose buvo apeinama tomistinei tradicijai esmiškas po- 
žiūris, jog apreikštaisiais įstatymais Dievo siekta priminti žmo- 
gui prigimtinius įstatymus, juos praplėsti, sutvirtinti. Toks požiū- 
ris buvo reiškiamas ir ankstesniais krikščioniškosios, ir vėlesniais 
katalikiškosios minties sklaidos šimtmečiais. Laikomasi jo buvo 
ir Vilniaus akademijoje scholastinės etikos kursuose, netir tuose, 
kurie dėstyti prieš prasidedant Apšvietos epochai. 

K. Lukausko buvo primygtinai pabrėžiamas apreikštųjų 
įstatymų viršumas, tačiau, sueiliuojant įstatymus hierarchine 
tvarka, į pirmą vietą jo iškelta prigimtiniai įstatymai, o apreikš- 
tiesiems nurodyta antra vieta. Kaip galima numanyti iš platesnio 
konteksto, tokia hierarchija buvo remiama ne vertybiniais as- 
pektais, bet chronologija. Tiek prigimtiniai, tiek Dievo ap- 
reikštieji įstatymai jo buvo traktuojami kaip pamatinės nuosta- 
tos, nurodančios žmogui esmiškiausias pareigas, jomis apibrė- 
žiančios leistinos veiksenos erdvę. Visi kiti įstatymai — tiek 
bažnytiniai, tiek pasaulietiniai (valstybės, miesto valdžios ir kt.) 
—jo buvo laikomi žemesnio lygmens reguliatyvais. Kaip tat buvo 
nužymėta tomistinės tradicijos, į aukštesnę hierarchijos pakopą 
jo buvo iškeliami bažnytiniai įstatymai, o pasaulietiniai įstaty- 
mai nustumiami į žemutinę pakopą. 

Visais esminiais požiūrio į prigimtinę teisę, į prigimtinių ir 
apreikštųjų įstatymų sąsają aspektais K. Lukausko buvo nuo- 
sekliai laikomasi tomistinės prigimtinės teisės tradicijų. Tačiau jo 
buvo atsiribojama nuo scholastinių įrodinėjimo grandžių, dis- 
tinkcijų, visų tų vingrybių, kurių, ypač vėlesniaisiais šimtme- 
čiais, buvo stingdomas tomizmas. 

Tokių būta pamatinių filosofinių, religinių aspektų, kuriais 
K. Lukauskas rėmė etines nuostatas, dorovinius svarstymus. 
Tais aspektais jo apsibrėžta ir socialinės žvalgos akiplotis. 

Socialines pažiūras K. Lukauskas reiškė pamoksluose, 
aiškinančiuose ketvirtąjį Dekalogo įstatymą - „gerbk savo tėvą 
ir motiną“. Pagrečiui su abipusėmis vaikų ir tėvų pareigomis 
tuose pamoksluose buvo gvildenamos luomų, tarnų ir šeimi- 
ninkų, žemvaldžių ir baudžiauninkų, tarpusavės pareigos. „Tas 
prisakimas Diewa, - skelbta jo, - prigule unt wisokies Wiresni- 
bes yr tus wisus, kurie ira paduoty kokieynorint Wiresnibey. Ką 
turia kiekwiena Wiresnibe sawa waldonams, yr ką waldonay 
sawa Wiresnibey turia darity“ (29 119). Per luomų, pirmiausia 
perbaudžiauninkųir žemvaldžių tarpusavių pareigų, per tomis 
pareigomis nužymimų santykių eksplikacijas, kurios buvo gan 
plačiai išdėstomos, jo eita socialinės problematikos link. 

Kaip tat buvo nužymėta tomizmo, ištisiems amžiams 
įdiegusio krikščioniškosios filosofijos tradicijas, socialinės 
problematikos svarstymai K. Lukausko pamoksluose buvo 
remiami etiniais, doroviniais aspektais. Tomistinės prigimti- 
nės teisės susiklostyta ne kaip prigimtinių teisių mokslo, bet 
kaip mokslo, išdėstančio pamatines praktinio gyvenimo nuo- 
statas, dorovines pareigas, kuriomis buvo grindžiama ne tik 
etika, bet ir socialinė, netgi politinė filosofija. Pavyzdžiui, 
viename iš tezių rinkinių, gintame Vilniaus jėzuitų Kilmingųjų 
kolegijoje 1769 m., Apšvietos epochos apyaušriu, buvo tvirti- 
nama: „ir teigiame, kad prigimtinė teisė yra mokslas apie 
prigimtinius įstatymus, kurių Žmonės yra įpareigojami daryti 
gera ir vengti bloga, arba apie paties amžinojo Dievo žmonių 
giminei per sveiką protą nurodytų įstatymų visetą“ (25, Ex 
philosophia morali, thesis). Tai būta prigimtinės teisės, kurioje, 
orientuojantis į bendriausius etinius aspektus, į pagrindines 
dorovines pareigas, apeinamos buvo prigimtinės teisės. Tokios 
pat orientacijos buvo laikomasi ir K. Lukausko. Nors tuolaik po 
Lietuvą jau sklista Apšvietos prigimtinės teisės, kurios buvo 
plėtojamos kaip prigimtinių teisių bei joms atliepiančių prigim- 
tinių pareigų mokslo, atžvalga tokiai esmiškai perkaitai jo 
nebuvo rodoma. 

K. Lukausko, į socialinę problematiką ėjusio per Dekalo- 
go įstatymus, socialinės pažiūros buvo reiškiamos kaip etinių 
nuostatų, dorovinių pažiūrų prieduras, kaip jas papildantis 
aspektas. Socialinių santykių, visų pirma įsiskaudėjusių bau- 
džiavinių santykių aiškinimai jo buvo pakreipiami į žemvaldžių 
irbaudžiauninkų tarpusavių pareigų svarstymus. Žemvaldžiui 
nurodyta pareigos - netraktuoti baudžiauninko kaip nelaisvo 
Žmogaus, nereikalauti iš jo didesnių nei priklauso prievolių, jį 
paremti, beatodairiškai jo nebausti. Baudžiauninkui nurodyta 
pareigos — gerbti žemvaldį, sąžiningai jam atidirbti, jo neapva- 
ginėti, nuo jo nepabėgti. Tokiais socialinių santykių aiškinimais 
K. Lukausko neatsistumta nuo etinių, dorovinių aspektų. Pla- 
tėliau jo nepasinaudota netgi tomistinės prigimtinės teisės 
nuožvalgomis, įgalinusiomis praplėsti etinius, dorovinius so- 
cialinių svarstymų aspektus. 

Socialinės nelygybės problemos būta vieno iš nedaugelio 
aspektų, pavėdėjusio K. Lukauską nuo etinių, dorovinių žvel- 
gesių į socialinių svarstymų kelią. Atžvalgos socialinei nelygy- 
bei, tai pakylančios, tai atslūgstančios, visais šimtmečiais rody- 
tasi krikščioniškojoje filosofijoje. Dar plačiau ir laisviau tatai 
buvo gvildenama šalimais krikščioniškosios filosofijos reiškia- 
mos krikščioniškosios minties, kurią mažiau saistė nusistovė- 
jusios tradicijos. Apšvietos epochoje, kai socialinio teisingumo 
problemų pasislinkta į šviečiamųjų linkmių žvalgos priešakį, 
kur kas kryptingiau nei iki tolei į socialinės nelygybės proble- 
mas buvo gręžiamasi ir religinėje raštijoje. 

K. Lukausko, sekusio krikščioniškąja tradicija, pripažinta, 
kad žmonių esama lygių kaip Dievo kūrinių, apdovanotų ne- 
mirtinga siela, bet nelygių kaip žemiškų būtybių, nelygių Dievo 
kiekvienam žmogui numatyta paskirtimi, numatyta vieta vi- 
suomenės struktūroje. „Tay padare yr su Zmoniemis, - tvirtinta 
jo, - kurius norieie turiety ligiemy stony ku iki dusias, bet ne 
ligius ku iki giminies, nes wienus norieie turiety stony auksztes- 
nemy, kitus zemesnemy, wienus unt Wiresnibiu yr Waldziu, 

kitus tomsgi Waldzioms paduotus, kitus Ponays, kitus tarnays, 
kitus wisa pilnays, kitus grinays neturieleys pawargieleys“ (29 
149). Tai būta teologinio socialinės nelygybės įreikšminimo, 
tačiau jį K. Lukauskas parėmė hierarchinio ir organinio požiūrio 
į visuomenę aspektais, kuriuos perėmė iš tomistinės socialinės 
filosofijos. Tų aspektų, išdėstomų šiek tiek plačiau, buvo praple- 
čiamas jo socialinių svarstymų akiplotis. 

Tomistinėje socialinėje filosofijoje buvo laikomasi hie- 
rarchinio, o podraug ir organinio požiūrio į visuomenę, į jos 
struktūrą, į jos grandžių sanklodą. Visuomenės socialinė nely- 
gybė, jos sąskaida į hierarchines pakopas (luomus, sluoksnius, 
profesines grupes ir kt.) ir tų pakopų organiška sąveika, kylanti 
iš tarpusavių priklausomybių, buvo iškeliama kaip veiksniai, 
laiduojantys jai dermingos sklaidos kelią. Laikantis tokio požiū- 
rio, socialinė nelygybė buvo įreikšminama kaip veiksnys, visuo- 
menę per hierarchinę sąskaidą sulydantis į organišką vienovę. 

K. Lukausko nesiekta metafizinių tomizmo gelmenų. 
Trumpai apžvelgusio angelų viešpatijos hierarchiją, gręžtasi jo 
į hierarchinę visuomenės struktūrą. „Padare tay Diewas, dalu 
diet giera wisotima, nes tay uzsituriety pri ligibes wisu stonu ne 
galietu, nes tokiu dayktu negalietu buty, ney wiresnibes, ney 
waldzios, ney teysibes, kada wisy sau ligieys butu“ (29 149-150). 
Perėmusio iš tomizmo hierarchinį ir organinį požiūrį į visuome- 
nę, jo perimta ir aspektai, įreikšminantys socialinę nelygybę 
kaip jos darnos sąlygą. Tokia pozicija gan plačiai buvo reiškiama 
ir lenkakalbėje religinėje raštijoje. 

Požiūrio į baudžiavą būta vienut vieno aspekto, atsieju- 
sio K. Lukausko socialinę orientaciją nuo tomistinių ištakų. 
Kadangi tomistinėje prigimtinėje teisėje buvo apeinamos pri- 
gimtinės teisės, tomizmo teįstengta baudžiavai priešpriešinti 
vien etinę, dorovinę poziciją. Tačiau tais laikais, kai aplinkui 
sklista šviečiamųjų linkmių, stojusių prieš baudžiavą kaip prieš 
prigimtinių teisių pažaidą, etinių, dorovinių aspektų darytasi 
nepakankamų. 

Šviečiamųjų nuostatų, nors ir skatinusių K. Lukausko 
antibaudžiavinius nusistatymus, irgi nebūta priimtinų, perne- 
lyg jau kirstasi jų su jo tradicionalistine orientacija. Beieškančio 
idėjinės paspirties, K. Lukausko kreipta žvilgsnis į praeitį, iš jos 
raštijos klodų ištraukta XVII a. pirmaisiais dešimtmečiais susi- 
klosčiusi M. Smigleckio socialinė koncepcija, savo nuosaikumu 
paranki jo orientacijai (40). To darbo, kuriame buvo išdėstyta 
M. Smigleckio koncepcija, paskutinio leidimo pasirodyta 1753, 
tad jos savaisiais idėjiniais atšvaitais retsykiais buvo įsiterpiama 
į Apšvietos epochos idėjinę sklaidą. 

Pamoksluose K. Lukausko buvo pakartojami ir atkartoja- 
mi visi esmiškesni M. Smigleckio koncepcijos aspektai. Kaip ir 
M. Smigleckio, jo tvirtinta, kad baudžiauninkų protėvių, ne- 
turėjusių žemės, sudaryta su žemės savininkais kontraktas, iš jų 
gauta žemės,betužją turėta vienaip ar kitaip atsimokėti, atidirb- 
ti. Remiantis M. Smigleckio nuostatomis, jo aiškinta, kad ilgainiui 
nuomos sutartimi apibrėžiamų santykių pervirsta į valstietijos 
baudžiavinę priklausomybę. Nors K. Lukausko buvo pripažįs- 
tama, kad baudžiauninko esama laisvo žmogaus, tik aplinkybių 
įstumiamo į baudžiavinę priklausomybę, nekelta jo atvirų bau- 
džiavos panaikinimo idėjų. Visųpirm jo siekta humanizuoti 
baudžiavinius santykius, todėl ir eita į visuomenę su Dekalogo 
įstatymus skelbiančiais pamokslais. 

K. Lukausko idėjinė orientacija, nors ir reikšta blankiai, 
netgi varganai, turėtų būti įsiejama į Lietuvos filosofijos istoriją 
kaip pirmut pirmas bandymas lietuvišku žodžiu atsišaukti į 
filosofines problemas, reikšti filosofines ar bent su filosofija 
susiliečiančias idėjas. 


TREČIAS SKYRIUS 


BAIGIAMASIS 
TARPSNIS 





Fiziokratinės socialinės filosofijos tęsėjai 


Nors ir priblokšta valstybingumo netekties, fiziokratinė 
socialinė orientacija iš Apšvietos epochos brandžiojo tarpsnio 
gan tolydžiai perėjo į baigiamąjį tarpsnį, atitekdama jo idėjinei 
raiškai tarsi socialinis manifestas. Net ir praradusi tą teorinių ir 
praktinių siekinių veržlumą, kokį buvo pasiekusi brandžiuoju 
tarpsniu, fiziokratinė orientacija gaivino socialinę mintį, sutrik- 
dytą valstybės žlugimo, palaikė slopstančios, trūkinėjančios 
socialinės problematikos tęstinumą. Nors ir neįstengusi išsau- 
goti brandžiojo tarpsnio šviečiamojo optimizmo tvirtybės, ne- 
leido ji užgesti tikėjimui visuomenės sanklodos racionalių per- 
kaitų galimybėmis. Net ir reikšdamasi siaurai, netgi vangiai, 
įstengė ji vienvaldiškai išsilaikyti beveik iki XIX a. trečiojo 
dešimtmečio. Be fiziokratinio paveldo, baigiamojo tarpsnio so- 
cialinei filosofijai, praradusiai politinius orientyrus, būtų buvę 
sunkiau išeiti į raiškos kelią. 

Fiziokratinė socialinė orientacija, ir plačiai, ir giliai išplėtota 
brandžiojo tarpsnio dešimtmečiais, savąja teorine pilnatve ne 
tik palaikė, bet ir podraug ribojo, netgi varžė į baigiamąjį tarpsnį 
perėjusios socialinės filosofijos raišką. Perdavusi tvirtai suręstą 
teorinį statinį, fiziokratinėmis nuostatomis ji susaistė baigiamo- 
jo tarpsnio socialinės žvalgos kryptingumą. Šis paveldas, atite- 
kęs tarsi socialinis priesakas, kurį privalu išsaugoti, paskleisti, 
įgyvendinti, atitraukė baigiamojo tarpsnio socialinę filosofiją 
nuo kitakrypčių teorinių paieškų, atitvėrė nuo naujesnių idėjinių 
kelių, kokius buvo atvėrusios pošviečiamosios linkmės, tuolaik 
ėjusios į Lietuvą iš Vakarų Europos. 

Kaip ir brandžiuoju tarpsniu, Vilniaus universiteto būta 
svarbiausio židinio, kuriame buvo palaikoma fiziokratinė orien- 
tacija, tęsiamos jos tradicijos. Net iki 1817 m. universitete buvo 
dėstomas fiziokratinės prigimtinės, politinės ir tarptautinės tei- 
sės kursas. Iki 1810 m. skaityta ir fiziokratinės politinės ekono- 


90 


mijos kursas. Abudu kursus dėstė S. Malevskis, į fiziokratizmą 
atėjęs ir pedagoginę veiklą pradėjęs dar brandžiuoju tarpsniu. 
Kūrybine veikla jis nesireiškė, nepaliko darbų, o minėtus kursus 
skaitė, kaip galima numanyti, iš jų programų, gan ištikimai, 
netgi dogmiškai laikydamasis savo mokytojo J. Stroinovskio 
veikalo „Prigimtinės, politinės teisės, politinės ekonomijos ir 
tarptautinės teisės mokslas“ nuostatų. 

Baigiamuoju tarpsniu Vilniaus universitete susiklostyta 
gan palankios terpės, palaikiusios fiziokratizmo tęstinumą. 
Fiziokratinę orientaciją, kuriai dar brandžiuoju tarpsniu ir pe- 
dagogine, ir kūrybine veikla buvo nutiesęs kelią, ne tik rėmė, 
bet ir skatino J. Stroinovskis, rektoriavęs Universitete 1799— 
1806 m. Fiziokratizmas buvo nesvetimas ir J. Sniadeckiui, rek- 
toriavusiam po J. Stroinovskio 1807-15 m.; su jo nuostatomis jis 
buvo suartėjęs dar Lenkijoje, kai 1777-8 m. dėstė ekonomiką 
Krokuvos kolegijoje (1 41-42), tačiau Vilniuje, atsidėjusio gam- 
tos mokslams, vėliau pasukusio į gnoseologiją, nuo socialinės 
problematikos jo nutolta. Iki 1810 m. kelias kadencijas Morali- 
nių ir politinių mokslų fakulteto dekanu buvo renkamas J. K. 
Boguslavskis, kūrybine veikla nemažai prisidėjęs prie bran- 
džiojo tarpsnio filosofijos krypsnio į fiziokratizmą. Šių mokslo 
vyrų (ypač J. Stroinovskio) autoritetas, netgi valia nemažu 
mastu lėmė, kad fiziokratizmas, net ir susidurdamas su tolydžio 
stiprėjusia kitų linkmių atoveika, Universitete taip ilgai, netgi 
pernelyg ilgai išsilaikė. 

Nors ir darbavęsi Vilniaus universitete, brandžiojo tarps- 
nio fiziokratai baigiamojo tarpsnio metais kūrybine veikla filo- 
sofijoje menkai besireiškė (pasirodė viena J. Stroinovskio kalba, 
tik paskirais bruožais paryškinanti jo ligtolinę orientaciją; pa- 
skelbtos buvo dvi J. K. Boguslavskio kalbos, kuriose jis pasuko 
į moralės ir religijos socialinio vaidmens problematiką).Tačiau 
baigiamuoju tarpsniu ir Vilniuje, ir ne tik Vilniuje, bet ir Varšu- 
voje, Krokuvoje, Mogiliove buvo tebeleidžiami brandžiojo 
tarpsnio fiziokratų (J. Stroinovskio, M. P. Karpavičiaus, V. Kalins- 

kio) darbai, nešę į visuomenę fiziokratizmo idėjas. 1814 m. 
Varšuvoje buvo išleistas iki tolei nepaskelbtas J. L. Chreptavi- 
čiaus darbas „Apie prigimtinę teisę“, kuris, kaip rodo jo pernelyg 
optimistinis kryptingumas, veikiausiai buvo parašytas dar 
brandžiuoju tarpsniu. 

Fiziokratizmo raišką baigiamuoju tarpsniu palaikė ir fi- 
ziokratinės tendencijos, savo atgarsiais siekusios Lietuvą iš 
Lenkijos. Nors Lenkijoje nuo XIX a. pradžios fiziokratizmas 
tolydžio blėso, vis dar reikštasi jo epigonų. Šalia epigonų iškilo 
ir gan savitų mąstytojų (kad ir H. KoHątajus), kurie praplėtė 
fiziokratizmą, papildė jį naujais aspektais. 

Nors baigiamuoju tarpsniu fiziokratinė socialinė filosofija 
buvo ir dėstoma, ir remiama anksčiau išleistų darbų perspau- 
dais, tai būta tik slinkties, tik epigoniškos slinkties tuo keliu, kurį 
buvo nutiesusi brandžiojo tarpsnio fiziokratinė orientacija. Fi- 
ziokratinės socialinės filosofijos neparėmė novatoriškesnės bai- 
giamojo tarpsnio filosofijos tendencijos, peržengusios šviečia- 
mųjų tradicijų užbrėžtas ribas. Paspirties, nors ir nepakankamai 
tvirtos, sulaukė ji tik iš tų filosofijos tendencijų, kurios, nepaisant 
idėjinių perkaitų dvelksmo, vis dar ištikimai palaikė šviečiamo- 
sios orientacijos tęstinumą. 

Kūrybine veikla fiziokratinę socialinę filosofiją palaikė du 
šviečiamosios orientacijos tęsėjai - gamtininkas A. Sniadeckis ir 
antropologas J. Jasinskis. Tačiau jiedu, skirtingai nuo fiziokrati- 
nės tradicijos, socialinę orientaciją, nors ir grindžiamą žmogaus 
prigimtimi, plėtojo ne kaip prigimtinės teisės struktūrinę dalį, 
bet įsiejo ją į antropologinius tyrinėjimus. Į socialinę problema- 
tiką jiedu ėjo, kad, su žmogaus prigimties gamtamoksliniais bei 
psichologiniais tyrinėjimais susieję jo socialinės būties aspektus, 
sukurtų integralią, visus esmiškesnius žmogiškosios būties lyg- 
menis apimančią antropologiją. 

Nors, socialinę orientaciją perstūmus į antropologiją, jos 
nuostatos buvo susietos su nuodugniais žmogaus prigimties 
tyrinėjimais, tie tyrinėjimai, kad ir parėmę, įtarpiais netgi papil- 

dę socialinius aspektus, neatvėrė fiziokratinei socialinei orienta- 
cijai naujų horizontų. Fiziokratinė socialinė filosofija, nors ir 
saistoma prigimtinės teisės sanklodos, ypač sąsajos su etika, vis 
dėlto iki tolei buvo plėtojama kaip ganėtinai savarankiška, 
kryptinga filosofijos atšaka, o perstūma į antropologiją perkeitė 
jos filosofinį statusą, susiaurino jos žvalgos savarankumą, su- 
ankštino jos funkcijas, jų kryptingumą. Nors ir neatitraukusi 
nuo fiziokratinių principų, tokia perstūma atsiliepė ir A. Sniadec- 
kio, ir J. Jasinskio socialinės orientacijos prasminei akcentuacijai 
- pritildė socialinių nuostatų visuomeninį aidesį, prislopino jų 
aktualumą, patolino ar netgi atitolino nuo to teorinių siekinių, 
kreipiamų į pačias opiausias visuomenės sanklodos problemas, 
veržlumo, kokiu buvo persiėmęs fiziokratizmas. 

Fiziokratinė socialinė orientacija, kuri brandžiuoju tarps- 
niu buvo iškilusi kaip kryptinga, savosios misijos reikšmingumu 
įtikėjusi, optimistiniais siekiniais trykštanti socialinė filosofija, 
baigiamuoju tarpsniu paskutinių sekėjų darbuose savo raišką 
baigė kaip antropologinių tyrinėjimų įnamė. Į tokį nuoslūgį 
socialinė filosofija buvo stumiama ne tik fiziokratizmo sąstingio, 
betir šviečiamosios orientacijos blėsmo, atsiliepusio baigiamojo 
tarpsnio filosofijos raiškai. 


A. Sniadeckio socialinė koncepcija 


Socialinę koncepciją Andrius Sniadeckis (Jędrzej Šniadec- 
ki, 1768-1838) plėtojo keliaklodžių antropologinių tyrinėjimų, 
įsietų į £undamentalius gamtamokslinius tyrinėjimus („Organi- 
nių būtybių teorija“, t. 1, 1804; t. 2, 1811), rėmuose. Pagrečiui su 
biologiniais, psichologiniais žmogaus prigimties aspektais, ku- 
riuos gvildeno ir nuodugniai, ir novatoriškai, kreipė jis žvilgsnį 
ir į jo prigimties socialinį pobūdį, į jos socialinį sąlygotumą. 
Žmogaus biologinė prigimtis, saistanti jo socialinę būtį, socia- 
linė būtis, saistanti biologinės prigimties raišką, biologinių ir 
socialinių aspektų sąveika, lemianti žmogaus tapsmą, jo būtį — 

tokių būta esminių probleminių gairių, nužymėjusių A. Snia- 
deckio kelią į socialinę problematiką. 

A. Sniadeckis, antropologiją pirmiausia kreipęs į biologi- 
nius, psichologinius tyrinėjimus, nesukūrė vientisos visuminės 
socialinės koncepcijos, o apsiribojo tik tais esmiškesniais socia- 
liniais aspektais, kurie vienaip ar kitaip siejosi su antropologi- 
niais tyrinėjimais, buvo jiems pravartūs. Antropologinė žvalga 
atitraukė A. Sniadeckio socialinę koncepciją nuo tų iškilių tikslų, 
kuriuos šviečiamoji orientacija kėlė socialinei filosofijai, iš jos 
reikalavusi teorinių visuomenės sanklodos pertvarkos orienty- 
rų. Ne socialinė siekiamybė, į kurią, nepaisant reiškiamų orien- 
tacijų skirtybės, veržte veržėsi šviečiamoji socialinė filosofija, 
bet socialinė esamybė, podraug su biologinėmis prigimties 
duotybėmis apibrėžianti žmogaus veiklos erdvę, saistanti jo 
įvairiapusės raiškos kryptingumą, lemianti jo būtį, - tokių būta 
orientyrų, į kuriuos jis kreipė savo socialinę koncepciją. 

Su fiziokratizmu A. Sniadeckį suartino bendrafilosofiniai, 
t. y. gnoseologiniai ir metafiziniai, aspektai, tačiau jų sietasi ne 
tiek su fiziokratine pozicija, kiek su tuo bendraidėjiniu kryptin- 
gumu, kuris, dar brandžiuoju tarpsniu tvirtai įdiegtas Edukaci- 
nės komisijos reformų, daugiau ar mažiau atsiliepė ir baigiamo- 
jo tarpsnio filosofijai, jos šviečiamųjų tendencijų raiškai. 

Gnoseologinėmis pažiūromis A. Sniadeckis pritapo prie 
brandžiuoju tarpsniu susiformavusių ir įsitvirtinusių empiristi- 
nių bei sensualistinių tendencijų. Nors ir stumiamos į šalį kantiz- 
mo, tos tendencijos išsilaikė net iki XIX a. trečiojo dešimtmečio, 
kol galiausiai buvo išstumtos krypsnio į škotų mokyklos filoso- 
fiją, pakirtusio jų pirmapradį kryptingumą. 

Metafiziniais aspektais A. Sniadeckis irgi tęsė brandžiuoju 
tarpsniu susiklosčiusią orientaciją, kuri, kad ir ryžtingai atsiri- 
bojusi nuo tradicinės metafizikos, išlaikė pačių esmiškiausių 
metafizinių problemų tęstinumą. Nors ir nežengęs link meta- 
fizikos, kuri baigiamuoju tarpsniu vėl atgijo Vilniaus universi- 
tete, jis perėmė metafizinę Dievo, kaip pirmosios pasaulio 

priežasties, idėją, tik, paklusdamas savosios gamtamokslinės 
orientacijos diktuojamam poliepiui, tą causa prima susaistė 
griežtomis deistinėmis prielaidomis. Tačiau, nukrypdamas nuo 
giliai įsišaknijusios tradicijos, jis neperėmė sielos, kaip žmogaus 
prigimties dvasiškojo sando, sampratos, nesirėmė ja antropo- 
loginiuose tyrinėjimuose. Prieš sielos idėją jis nestojo, bet, kaip 
gamtamokslininkas, negalėjęs nustatyti sielos tikrybės, ją pali- 
ko religijos globai. 

Žmogaus prigimties samprata, bent jau tie jos aspektai, 
kurie lėmė socialinės orientacijos kryptingumą, irgi siejo A. Snia- 
deckį su fiziokratizmu. Tačiau fiziokratinėje orientacijoje, išlai- 
kiusioje atokumą nuo gamtos mokslų, remtasi daugiau filoso- 
finiu nei gamtamoksliniu požvilgiu į žmogaus prigimtį, nors tas 
požvilgis ir buvo saistomas to meto gamtamokslinių nuostatų. 
O A. Sniadeckis, socialinę koncepciją plėtojęs antropologijoje, 
ją rėmė ne tik filosofiniais žmogaus prigimties sampratos as- 
pektais, bet ir jos biologiniais bei psichologiniais tyrinėjimais. 
Nors filosofiniai žmogaus prigimties sampratos aspektai, glau- 
džiai siejami su jos biologiniais bei psichologiniais tyrinėjimais, 
ne visuomet sutapo su fiziokratine žmogaus traktuote, nesu- 
taptys, pralankos, papildai neužkardė jam kelio į fiziokratinę 
socialinę orientaciją. 

Į žmogaus vietą pasaulio sąrangoje A. Sniadeckis žvelgė 
tik kaip gamtininkas, nesaistomas apibrėžtesnių filosofinių 
prielaidų: „O taip įsitikiname, kad žmogus, kuris visuotinėje 
gamtos sistemoje yra beveik niekas, organinių būtybių siste- 
moje vis dėlto yra itin reikšmingas (43 51). Kosmologiniu 
požiūriu nuvertinęs žmogaus vietą pasaulio sąran goje, jis iškėlė 
jį kaip biologas. Iškėlė žmogų kaip aukščiausią gyvosios gamtos 
pakopą, kaip jos tobuliausią grandį, tačiau toks požvilgis, besi- 
siejantis su tradicine scalae naiurae samprata, nereiškė krypsnio 
evoliucinių idėjų link. 

Esmiškiausiu veiksniu, iškėlusiu žmogų virš gyvūnijos 
pasaulio, išvedusiu jį iš laukiniškos, bemenk gyvuliškos būklės 

į tobulėjimo kelią, į socialinių ryšių erdvę, A. Sniadeckis laikė 
protą: „Tai šita smegenų masė ir nuojos priklausančios galios bei 
ypatumai, besisiejantys su jėgų menkumu, pastūmėjo Žmogų 
įlavinimosi kelią irį visuomenę, kuri jį taip pakeitė, kad jis tapo 
beveik kitu tvariniu“ (43 46). Kaip filosofuojantis gamtininkas, 
persiėmęs šviečiamosiomis idėjomis, jis iškėlė, netgi išaukštino 
proto, pažinimo galių reikšmę žmogaus, žmonijos raidos kely- 
je, o kaip griežtų gamtamokslinių nuostatų saistomas biologas, 
atplėšęs proto galias nuo sielos, susiejęs jas su smegenimis bei 
nervų sistema, kaip su vienatiniu substratu, pritemdė jų įsiteig- 
tą išskirtinumą. Gamtamokslinė orientacija, nusvėrusi metafi- 
zinę, netgi religinę tradiciją, lėmė tokį tuolaik Lietuvoje gan 
radikalų krypsnį. 

Ne mažiau esmišku veiksniu, išskyrusiu žmogų iš gyvū- 
nijos pasaulio, A. Sniadeckis laikė jo prigimtinį gebėjimą, jo 
nenumaldomą siekinį tobulėti, tačiau, giliau nesileisdamas į to- 
bulėjimo, į jo daugiaklodiškumo aspektus, jį apibūdino perne- 
lyg abstrakčiai - kaip įvairiapusį prigimtinių galių plėtojimą, jų 
išskleidimą. Pagrečiui su siekiniu tobulėti jis iškėlė dar vieną 
veiksnį, lemiantį žmogaus veiksenos kryptingumą, t. y. virše- 
nybės troškulį, siektį savo valiai pajungti kitus žmones, juos 
valdyti. 

Nepaisant perfekcionistinio požiūrio į žmogaus galimy- 
bes, jo išgales išskleisti prigimtines galias, A. Sniadeckio nepri- 
tapta prie istorijos linijinės sklaidos sampratos, istoriją trakta- 
vusios kaip, tegul ir trūkinėjantį, neišvengiantį nuosmukių, bet 
vis dėlto pažangos link vedantį vyksmą. Į istoriją jis žvelgė kaip 
į pakilimų, t. y. perėjų nuo laukinumo, barbarybės į civilizacijos 
kelią, ir nuopuolių, t. y. kryčių į laukinišką būklę, į barbarybę, 
nuolatinę kaitą. Istorijos vyksmo kryčių, tolydžio pasikartojan- 
čių istorijos nuopuolių priežastis A. Sniadeckis siejo su natūra (tai 
galėjo reikšti ir žmogaus prigimtį, ir gamtą), su jos nužymėtomis 
ribomis, su jos uždėtais varžtais pažangos sklaidai, perkreipian- 
čiais ją iš pasiektų aukštumų į nuosmukių gelmę (žudynėmis, 

epidemijomis ir kt.). Istorijos nuopuolių sietis ne su atsitiktinė- 
mis aplinkybėmis, ne su subjektyviais veiksniais, bet su natūros 
atoveika pažangos sklaidos beribiškumui rodo, kad jis tokias 
istorijos vyksmo pervartas traktavo kaip neišvengiamybę, net- 
gi kaip dėsningumą. 

Nors tie aspektai, kuriais A. Sniadeckis išreiškė savo požiū- 
rį į Žmogaus vietą pasaulio, negyvosios ir gyvosios gamtos 
sąrangoje, nebuvo perimti iš fiziokratizmo, bet išsirutuliojo iš jo 
gamtamokslinių tyrinėjimų, neprieštaravo jie fiziokratinės 
orientacijos nuostatoms, o jas tik papildė, praplėtė, pakreipė 
gamtos mokslų idėjų link. Tik požiūriu į istorijos vyksmo 
pervartas jis esmiškai prasilenkė su fiziokratine orientacija, 
pripažinusia slinkties pažangos link, tegul ir trūkinėjančios, 
klumpančios, nenukrypstamumą, siejusia su ta slinktimi eko- 
nominių, socialinių, politinių pertvarkymų perspektyvą. Bai- 
giamojo tarpsnio idėjinėje raiškoje su tokiu požiūriu į istorijos 
vyksmą A. Sniadeckis taip ir liko prašalietis, nors tas tarpsnis ir 
buvo itin skaudžiai paveiktas valstybės griūties kataklizmų, lyg 
ir kreipusių link tokio požiūrio į istorijos vyksmą. 

Pamatinio aspekto, suartinusio A. Sniadeckį su fiziokratine 
socialine orientacija, būta požiūrio į žmogaus prigimtinius po- 
reikius, tų poreikių socialinio sureikšminimo. Tačiau fiziokratiz- 
mas, nesigilindamas į biologinius poreikių aspektus, jų sampratą 
pakreipė į socialinę plotmę. O A. Sniadeckio koncepcijoje požvil- 
gis į prigimtinius poreikius buvo įremtas į plačius ir gilius 
biologinių žmogaus prigimties tyrinėjimų klodus. 

Prie prigimtinių poreikių A. Sniadeckis priskyrė tik tas 
reikmes, kurios kyla iš žmogaus biologinės prigimties, yra 
nulemtos jos sąrangos, t. y. maisto poreikį, poreikį apsisaugoti 
nuo nepalankių klimatinių sąlygų, poreikį pratęsti žmonių gimi- 
nę. Šiuos poreikius jis traktavo kaip pamatinius veiksnius, kurie, 
lemdami žmogaus biologinę egzistenciją, tampa kitų jo reikmių 
paskata, susaisto jo siekinių, potraukių, veiksenos kryptingu- 
mą. „Tai, - taip jis, nevengdamas vaizdesnio žodžio, apibūdino 

maisto poreikį, - yra visų žmogaus rūpesčių ir pastangų galuti- 
nis planas, tai jų tikroji priežastis; tai tikrasis jo užsiėmimų 
šaltinis, kuris, priklausomai nuo poreikių, didėja arba menkėja; 
tai jo gobšumo, pavyduliavimo, ambicijų, noro būti pranašes- 
niam už kitus, vienu žodžiu, visų jo aistrų ir pojūdžių akstinas 
(42 74). Toks požvilgis į prigimtinius poreikius, į jų biologinį 
sąlygotumą, nepaisant kai kurių neatitikčių, modifikacinių skir- 
tybių, esminiais bruožais buvo artimas poreikių sampratai, 
įvairiomis variacijomis įtvirtintai fiziokratinėje orientacijoje. 

Į prigimtinius poreikius A. Sniadeckis žvelgė kaip į veiks- 
nius, kurie, apibrėždami žmogaus individualios veiksenos 
kryptingumą, podraug apibrėžia žmonių kolektyvios veikse- 
nos erdvę, t. y. lemia jų socialinius ryšius, socialinę būtį. Nors 
į prigimtinių poreikių, kaip į žmonių socialinės būties determi- 
nanto, sampratą A. Sniadeckio eita per biologinius žmogaus 
prigimties tyrinėjimus, į tokį griežtą jų socialinės veikmės s5u- 
reikšminimą jis vis dėlto buvo kreipiamas idėjinių nuorodų, 
perimamų iš fiziokratizmo. 

Prigimtinius poreikius A. Sniadeckis pirmiausia iškėlė 
kaip veiksnį, pakreipusį žmones į socialinius ryšius, išvedusį 
juos į socialinės sanglaudos kelią: „Poreikiai ir iš jų kylantis 
būtinumas, būtent tarpusavės pagalbos naudingumas, sujungė 
žmones į visuomenę“ (43 443). Visuomenę jis traktavo kaip 
žmonijos istorinės raidos pakopą, išaugusią iš glaudesnių socia- 
linių ryšių nesaistomos laukiniškos būklės. Šiuo aspektu jo 
prasilenkta su fiziokratine orientacija, į visuomenę žvelgusia ne 
kaip į žmonijos istorinės slinkties kelyje susiklosčiusį darinį, bet 
kaip į žmonių prigimtinį būvį. Tačiau kitais aspektais, visų pirma 
požiūriu į prigimtinius poreikius, kaip į pamatinį visuomenės 
sanklodos determinantą, jo nenukrypta nuo fiziokratizmo. 
„Filosofai, - tvirtino jis, - norintys nurodyti dėsnius žmogaus 
moraliniams veiksmams, savo aiškinimus turi pradėti nuo šio 
pradmens [t. y. maisto poreikio], šitos perspektyvos niekados 
neturi išleisti iš akių išmintingi įstatymų leidėjai“ (42 74). Su 

poreikiais, su nuolatine siektimi juos kuo visapusiškiau paten- 
kinti jis siejo Žmogaus, visuomenės, žmonijos slinktį pažangos 
linkme, civilizacijos, kultūros sklaidą. 

Prigimtinius poreikius A. Sniadeckis traktavo ir kaip veiks- 
nį, kuris, lėmęs privačios nuosavybės kiltį, pastūmėjo visuomenę 
į politinę sanglaudą, į valstybę. „Taigi visuomenės ryšio pagrin- 
das, - rašė jis, - yra nuosavybė bei jos apsauga, 0 visų to ryšio 
narių siekinys - sukaupti bei užsitikrinti sau maisto arba įsigyti, 
išlaikyti ir pagausinti nuosavybę“ (43 444). Privačios nuosavy- 
bės apsaugą iškėlęs kaip pamatinę visuomenės reikmę, būtent 
su ja siejo valdžios, teisės radimąsi. Šiuose politiniuose žvelge- 
siuose irgi įsispausta gairių, perimtų iš fiziokratinės orientacijos. 

A. Sniadeckis, socialinę koncepciją pajungęs antropologi- 
niams tyrinėjimams, apsiribojo tik tais fiziokratinės orientacijos 
aspektais, kurie siejosi su socialine esamybe, su susiklosčiusia 
visuomenės sankloda, įgalino atskleisti socialinių sąlygų veikmę 
žmogaus būčiai. Taip susiaurinus socialinę žvalgą, už jos akiplo- 
čio liko patys svarbiausi, šerdiniai fiziokratinės socialinės orien- 
tacijos klodai (žmonių prigimtinė lygybė, prigimtinės teisės, 
prigimties duotybes atitikti turinti visuomenės sankloda), t. y. 
visa tai, kas buvo plėtojama kaip teorines gaires socialinei 
siekiamybei nužymintis orientyras, kaip visuomenės sanklodos 
pertvarkos kelrodis. Užsisklęsdamas socialinės esamybės ribo- 
se, A. Sniadeckis atitrūko nuo tų fiziokratizmo aspektų, kuriuose 
buvo giliausiai įsispaudęs jo šviečiamasis kryptingumas. Nors ir 
rėmėsi iš fiziokratizmo perimtais šviečiamaisiais pradmenimis, 
tų pradmenų, pernelyg saistomas antropologinės žvalgos, jis 
neišskleidė į pilnatvišką šviečiamąją orientaciją. 

Iš socialinės esamybės reiškinių sampynos A. Sniadeckio 
žvilgsnį pirmiausia patraukė visuomenėje įsivyravusi nelygy- 
bė. Nelygybę jis apibūdino kaip visuomenės sąskaidą į du 
sluoksnius - į turtinguosius, viešpataujančiuosius ir į neturtin- 
guosius, pažemintuosius, pajungtuosius. Tai būta apibūdinimo, 
savo tiesumu primenančio brandžiuoju tarpsniu fiziokratizmo 


99 


populiarintojų, pamokslininkų reikštą poziciją. Tačiau, kitaip nei 
jie, socialiniuose svarstymuose jis nesileido į nelygybės kraštu- 
tinumų kritiką, nesisvaidė priekaištais, kaltinimais, o tik apsiri- 
bojo dalykiška jos pobūdžio konstatacija. Kaip galima numanyti 
iš nepakankamai išplėtotų, padrikų pastabų, į nelygybę jis žvel- 
gė kaip į neišvengiamą reiškinį, lemiamą socialinių santykių, 
politinės sanklodos, žmonių dvasinių ir fizinių galių skirtybių. 

A. Sniadeckis skyrė dvi nelygybės atmainas - turtinę ir 
įtakos (pastarąją traktavo kaip priklausančią nuo valdymo bū- 
do). Vos pačiais bendriausiais bruožais palietęs nelygybę le- 
miančius veiksnius, jos aiškinimą jis perkėlė į antropologinę 
plotmę. Kaip antropologą, jį visų pirma domino nelygybės 
poveikis žmogui, jo būčiai (gyvensenai, mitybai, fizinei konsti- 
tucijai). Būtent antropologiniu požiūriu, t. y. per nelygybės 
pasekmių žmogui atsklaidą, jis išreiškė savo kritišką požiūrį į jos 
kraštutinumus, perlinkius. 

Socialinę koncepciją A. Sniadeckis papildė svarstymais, 
kuriuose, peržengiant fiziokratinės orientacijos nužymėtos 
problematikos ribas, buvo gvildenamos klimatinių sąlygų, mi- 
tybos pobūdžio veikmės bendruomenių, tautų gyvenimo san- 
klodai, valdymo būdui problemos. Nors tuose svarstymuose 
galima įžvelgti Ch. L. de Montesguieu idėjų atšvaitų, jų pobūdžio 
buvo lemiamo ne tiek daugiau kaip prieš pusšimtį metų išdės- 
tytos prancūzų mąstytojo koncepcijos, kiek jos perėminių, skli- 
dusių po vėlesnių laikų raštiją, taip pat paties A. Sniadeckio 
žvalgos gamtamokslinio, antropologinio kryptingumo. 

Klimatą A. Sniadeckis iškėlė kaip vieną esmiškiausių 
veiksnių, lemiantį ne tik tautų fizinę konstituciją, charakterį, 
gebėjimus, papročius, bet ir valdyseną. Kaip išskirtinius ypatu- 
mus, būdingus karšto klimato juostose gyvenančioms tau- 
toms, jis nurodė proto pojūdžių ūmumą, veiksenos veržlumą, iš 
šių ypatumų kildino jų vaizduotės lakumą, aistringumą, polinkį 
į fanatizmą. Tokius būdo ypatumus, poreiškius jis traktavo kaip 
sąlygas, kurių lenkiamos tos tautos tapo poezijos, religinių sektų 

prakūrėjomis. Tautoms, gyvenančioms šalto klimato juostose, 
kur tolydžio tenka grumtis su atšiauriomis sąlygomis, A. Snia- 
deckis priskyrė darbštumą, drąsą, karitAgumą. Su vidutinio 
klimato, kurį laikė pačiu palankiausiu, veikme jis siejo jojuostose 
gyvenančių Europos tautų papročių švelnumą, šalinimąsi nuo 
religinio fanatizmo, išminties siekinius, riterystės tradicijas, val- 
dysenos nuosaikumą, t. y. visa tai, kas palaiko bei skatina tų tautų 
klestėjimą, vyravimą pasaulyje. 

Kaip biologas, A. Sniadeckis ypač sureikšmino mitybos 
būdo svarbą, jo poveikį tautų gyvenimo sanklodai, charakterio 
ypatumams. Įrodinėjo, kad tos tautos, kurios minta mėsa, žuvi- 
mi, išsiskiria laukiniškumu, žiaurumu, veržlumu, puolumu, 
vengia sunkesnio darbo, šalinasi nuo žemdirbystės, yra prisiri- 
šusios prie medžioklės; tvirtino linkstant jas į demokratinę 
valdyseną. Augaliniu maistu besimaitinančias tautas A. Sniadec- 
kis apibūdino kaip švelnias, kuklias, baimingas, pamaldžias; 
aiškino, kad jos yra pakančios despotizmui, netgi prieraišios prie 
jo užkraunamų prievolių, atsidavusios jo varžtams. Šių kraštu- 
tinių mitybos būdų sandermę Europoje jis iškėlė kaip veiksnį, 
kuris podraug su vidutinio klimato veikme palaiko žemyne 
valdžios nuosaikumą, racionalius įstatymus, mokslų, menų plė- 
tojimąsi, civilizacijos sklaidą. 

Nors požvilgį į tautų gyvenimo sanklodos, charakterio 
ypatumus, valdysenos skirtybes A. Sniadeckis grindė pernelyg 
ankštai, netgi tiesmukiškai, vien tik gamtinių, biologinių fakto- 
rių veikme, vis dėlto jo svarstymuose prasistiebta nuostatų, 
ardžiusių vieną esmiškiausių Apšvietos socialinės ir politinės 
orientacijos aspektų. Šviečiamoji filosofija, iš socialinių ir politi- 
nių nuostatų reikalavusi kone besąlygiškos visuotinybės, kreipė 
žvalgą į tai, kas bendra visiems žmonėms, kyla iš pamatinių, nuo 
regioninių ar tautinių skirtybių nepriklausančių prigimtinių 
duotybių. Būtent tokiai orientacijai, tegul ir ne itin pabrėžtinai, 
ne itin šauksmingai, priešgyniauta A. Sniadeckio, įreikšminusio 
regioninių ar net ir tautinių ypatumų svarbą. 

Tuolaik, kai A. Sniadeckis plėtojo savo socialinę koncepciją, 
pamažėl stiebtasi domesio etnologiniams aspektams, liudijusio 
esmiškų pokyčių bręsmą. Nuo Žmogaus, šviečiamojoje filoso- 
fijoje įsprausto į išmąstytų prigimtinių duotybių schemą, eita 
prie tautinių ypatumų saistomo, jų formuojamo Žmogaus; nuo 
žmonijos, prieš kurios filosofinę abstrakciją lenktasi Apšvietos 
epochoje, eita prie tautos, gręžtasi į jos istoriją, į jos būties 
savingumą. Tai būta tendencijų, kurios, tolydžio tvirtėdamos, 
XIX a. antrajame dešimtmetyje išsiplėtojo į preromantizmą. 
Tačiau A. Sniadeckio požvilgio į tautų gyvenimo sanklodos, 
charakterio savingumą, nors pačiais bendriausiais bruožais lyg 
ir krypusio panašia linkme, susiklostyta ne kaip preromantizmo 
apraiškos, bet išaugta iš gamtamokslinių, antropologinių tyri- 
nėjimų, savo dvasia atsijusių nuo preromantiškųjų tendencijų. 

Į socialinę koncepciją A. Sniadeckis įterpė papildų, kuriuo- 
se buvo aptariamos religijos reikšmės, jos poveikio visuome- 
nės gyvenimui problemos. Nors gamtamoksliniuose, antropo- 
loginiuose tyrinėjimuose, šalindamasis nuo bet kokios atodairos 
į religinius aspektus, jis laikėsi nuoseklios deistinės orientacijos, 
nuo religijos neatsimetė, gręžėsi įją bendrafilosofiniuose požvil- 
giuose. Neišstūmė jis religijos ir iš socialinės žvalgos akipločio, 
nors socialinę koncepciją grindė griežtomis natūralistinėmis 
prielaidomis. Dėmesingos atgrąžos į religiją būta ryškios ten- 
dencijos, kuri, reiškiama ir A. Sniadeckio, ir kitų tuometį filosofiją 
ėjusių šviesuolių, ne tik atsiliepė baigiamojo tarpsnio idėjinei 
orientacijai, bet ir tapo viena esmiškesnių jos dominančių. 

Pabrėžęs, kad religija yra visuotinai paplitusi tarp tautų, jos 
susiklostymą, įsivyravimą A. Sniadeckis siejo su gnoseologiniais 
veiksniais, lenkte lenkiančiais žmogų į tikėjimą, kreipiančiais jo 
žvilgsnį į Aukščiausiąją Esybę. „Šis visuotinis Aukščiausiosios 
Esybės garbinimas, - aiškino jis,- turi turėti pagrindą ypatingoje 
proto galioje, taip pat tik žmogui būdingoje; tvirtinu, galioje, 
ieškančioje daiktų priežasčių bei jas tiriančioje ir įsiskverbiančio- 
je į matomų pasekmių nematomus svertus“ (43 289). Tai reiškė, 

kad jis religijos kilmę grindė tokiu pat būdu, kokiu paprastai 
buvo grindžiamas žmogiškojo pažinimo krypsnis į metafizinės 
problematikos erdvę. 

Į religiją, kurią vengė apibrėžčiau sieti su konkrečia kon- 
fesija, A. Sniadeckis žvelgė kaip į išganingą reiškinį, padėjusį 
žmonėms įveikti pirmykštį barbariškumą, kreipiantį visuome- 
nę tobulėjimo, pažangos linkme, skatinantį civilizacijos, kultū- 
ros sklaidą, taurinantį, dorinantį žmones, juos guodžiantį, palai- 
kantį visuomenės dermę. „Ji,- taip jis rašė apie religijos veikmę, 
— švelnina karingųjų tautų nuožmumą bei žiaurumą; skatinda- 
ma nervų veiklumą, lengvina varginantį žemdirbio darbą; vie- 
nu žodžiu, ji yra svarbiausias civilizacijos ir visuomenės tvarkos 
svertas“ (43 319). Nors, gręždamasis į istorinę praeitį, jos vin- 
giuose A. Sniadeckis įžvelgė neigiamų religijos pasekmių, tas 
pasekmes siejo ne su religijos esme, bet su jos nuostatų perlin- 
kiais. Toks religiją sureikšminantis požvilgis ryškiai kontrastavo 
su ta deistine vėsa, kokią jis rodė religijos nuostatoms gamta- 
moksliniuose tyrinėjimuose. 

Ypač pabrėžė A. Sniadeckis guodžiamąją religijos funkciją. 
„Du yra visuomenės ryšio ir laimės pagrindai, - tvirtino jis, — 
būtent religija ir valdžia. Ši pastaroji, kokia ji yra, visuomet yra 
naudinga galingiesiems, o tuo tarpu religija yra perdėm silpnųjų 
ir nelaimingųjų paguodai“ (43 319). Iškėlęs religiją kaip prispaus- 
tųjų visuomenės sluoksnių vilties, laimės šaltinį, ryžtingai stojo 
jis prieš Naujųjų laikų idėjines linkmes, griovusias tikėjimą, 
priekaištavo joms, kad podraug su religija atima iš tų visuome- 
nės sluoksnių vienintelę paguodą, užkerta jiems kelią į laimę. 

Nors ekonominės problemos liko už A. Sniadeckio moks- 
linių interesų akipločio, vis dėlto jis, tegul ir pernelyg abstrak- 
čiai, neapibrėžtai, išreiškė pritarimą fiziokratinei ekonominei 
orientacijai: „Taigi kaip žemdirbystėje glūdi vienintelis tikras 
tautų turtas ir laimė, taip tik joje glūdi irjų tikroji jėga" (43 129). 
Domino jį ne žemdirbystės ekonominio traktavimo proble- 
mos, bet su antropologiniais tyrinėjimais, socialinėmis nuosta- 


103 


tomis besisiejantys aspektai (poveikis tautų gyvenimo sanklo- 
dai, charakteriui ir kt.). 

Gamtamoksliniai, antropologiniai tyrinėjimai, į kuriuos 
A. Sniadeckis buvo įsiejęs socialinę koncepciją, ne tik užgožė 
jo socialines nuostatas savųjų klodų platumu bei gyliu, bet ir 
pritemdė jas savųjų idėjų, požvilgių novatoriškumu. Pernelyg 
pajungiama antropologiniams tyrinėjimams, reiškiama 
glaustai, fragmentiškai, jo socialinė koncepcija nenužymėjo 
naujesnių gairių fiziokratinės socialinės orientacijos raiškai, 
nors kai kuriais aspektais, išaugusiais iš gamtamokslinių, ant- 
ropologinių tyrinėjimų, ir praplėtė fiziokratizmą, papildė jį 
savitomis idėjomis bei požvilgiais. Veikęs savo epochą gamta- 
moksliniais tyrinėjimais, traukęs jos dėmesį ryškiais jų nuovei- 
kiais, A. Sniadeckis ir tuolaik, ir vėlesniais laikais liko nepaste- 
bėtas ir neįvertintas kaip socialinės orientacijos reiškėjas. Ir vis 
dėlto nuo baigiamojo tarpsnio pradžios iki XIX a. antrojo 
dešimtmečio pabaigos, kuomet, vis dar tęsiant fiziokratizmo 
tradicijas, kone dogmiškai laikytasi jo principų, tai būta vienin- 
telės socialinės koncepcijos, prasilaisvinusios iš fiziokratinės 
ortodoksijos varžtų. 


J. Jasinskio socialinė koncepcija 


Juzefas Jasinskis (Jozef Jasiūski, po 1750-1833), įsiejęs 
socialinę koncepciją į antropologiją („Žmogaus fizinių ir mora- 
linių savybių antropologija“, 1818), plėtojo ją pagrečiui su 
fizinio pasaulio, kaip žmogaus būtį sąlygojančios terpės, ir 
žmogaus prigimties biologiniais bei psichologiniais tyrinėji- 
mais. Kitaip nei A. Sniadeckis, socialinę koncepciją jis kūrė 
sistemingai, išdėstė kaip atskirą, ganėtinai savarankišką antro- 
pologijos dalį, su kitomis jos dalimis siejamą vien bendro 
antropologinio kryptingumo. Tai būta visapusiškai išskleistos 
koncepcijos, savosios žvalgos visumiškumu, sistemingumu 
išsiskyrusios iš kitų baigiamojo tarpsnio socialinių koncepcijų. 

Nors ir perstumta į antropologiją, J. Jasinskio socialinė 
koncepcija nenukrypo nuo fiziokratinės socialinės orientacijos, 
nepažeidė jos nužymėtų gairių. Ištikimai, netgi dogmiškai 
rėmėsi jis ta fiziokratizmo teorine sąranta, kuri, įtvirtinta bran- 
džiuoju tarpsniu, buvo mažne išvirtusi į socialinės žvalgos 
etaloną. Norsį socialinę koncepciją įsiejo papildų, įterpinių, kad 
tvirčiau pagrįstų reiškiamas nuostatas, nors įtarpiais rėmėsi ir 
kitokios pakraipos mąstytojų mintimis, įtarpiais su jais polemi- 
zavo, tai būta tik idėjinio prieduro, ne praplėtusio fiziokratiz- 
mą, o tik savaip paryškinusio kai kurias jo nuostatas, paspalvi- 
nusio vieną kitą jo aspektą. Ir tik antropologinis tyrinėjimų 
kryptingumas, prasminį kirtį nuo visuomenės sanklodos per- 
kėlęs į žmogų visuomenės sanklodoje, šiek tiek pridengė epi- 
gonišką jo koncepcijos pobūdį. 

Su fiziokratizmu J. Jasinskį visų pirma suartino bendraii- 
losofiniai, t. y. gnoseologiniai ir metafiziniai, aspektai. Tačiau tų 
aspektų kryptingumui ne mažesnės įtakos turėjo tos filosofinės 
tendencijos, kurios, atitekusios iš brandžiojo tarpsnio, saistė 
baigiamojo tarpsnio filosofijos raišką. 

Gnoseologinėmis pažiūromis, kuriomis, išdėstytomis psi- 
chologiniuose tyrinėjimuose, rėmė socialinę orientaciją, J. Ja- 
sinskis tęsė empiristines bei sensualistines tradicijas. Metafizi- 
niais aspektais, t. y. požiūriu į Dievą, kaip į pasaulio kūrėją, ir 
į sielą, kaip į žmogaus prigimties dvasiškąjį sandą, irgi pritapo 
prie tuometinės orientacijos, atmetusios tradicinę metafiziką, 
bet išlaikiusios pamatinių metafizinių problemų tęstinumą. 
Tačiau jis ne tik itin sureikšmino abidvi metafizines idėjas, bet 
ir pakreipė jas į teistinę plotmę, siejo su religiniais aspektais. 

Gamtamoksliniuose, psichologiniuose žmogaus prigim- 
ties tyrinėjimuose J. Jasinskis rėmėsi iš Vakarų Europos Lietuvon 
ėjusiomis koncepcijomis, kurios, palaikomos Vilniaus univetrsi- 
tete, nužymėjo to meto mokslinių poieškių kryptį, apibrėžė jų 
akiplotį. Kaip kertinį tyrinėjimų kelrodį jis iškėlė pasaulio reiš- 
kinių visuotinio ryšio principą: „Viskas gamtoje yra siejama 

glaudžių ryšių taip, kad negalima pažinti vieno paskiro objekto, 
nepažinus visų su anuoju ryšį turinčių objektų“ (11 XIX). Sais- 
tomas tokio principo, jis maksimaliai išplėtė žmogaus prigim- 
ties tyrinėjimų ribas, juos susiejo su fizinio pasaulio, tiek negy- 
vosios, tiek gyvosios gamtos, tyrinėjimais. 

Kas yra žmogus kaip fizinio pasaulio grandis, saistoma jo 
visuotinių dėsningumų, kas yra žmogus kaip biologinė būtybė, 
pavaldi organinio pasaulio dėsniams — tokių būta kertinių 
orientyrų, į kuriuos J. Jasinskis kreipė gamtamokslinius žmo- 
gaus prigimties tyrinėjimus. Gilinosi į negyvąją gamtą, į jos 
sąlygų sąrangą, suklostančią žmogaus būties terpę. Gręžėsi į 
gyvąją gamtą; į žmogų, laikydamasis įprastinės scalae naturae 
sampratos, žvelgė kaip į jos aukščiausią pakopą, kaip į tobuliau- 
sią grandį. Gan plačiai išskleidė biologinius žmogaus prigimties 
tyrinėjimus. Nors savo tyrinėjimais J. Jasinskis nepraskynė 
naujų kelių, vis dėlto jis parėmė baigiamuoju tarpsniu tolydžio 
stiprėjusį gamtamokslinį kryptingumą. Tiek negyvosios, tiek 
gyvosios gamtos tyrinėjimuose J. Jasinskis laikėsi natūralisti- 
nės orientacijos, tačiau ją sušvelnino teizmo, kreacionizmo 
linkme kreipiamais metafiziniais aspektais. 

Psichologinius tyrinėjimus, kuriems skyrė itin daug dė- 
mesio, J. Jasinskis glaudžiai siejo ne tik su žmogaus prigimties 
biologiniais tyrinėjimais, bet ir su metafizinėmis prielaidomis, 
perimtomis iš tradicinės racionaliosios psichologijos. „Siela yra 
dvasiška, neregima ir mąstyti sugebanti esybė, yra paprasta, iš 
dalių nesusidedanti ir į dalis neskaidoma esybė; pagaliau yra 
nesuirstanti esybė, o tai įrodo ją esant nemirtingą“ (11 60), - 
tokios būta pamatinės metafizinės nuostatos, saisčiusios jo 
psichologinę koncepciją. Tačiau erdvės, kurią apibrėžė ta nuo- 
stata, likta pakankamai plačios, joje išsitekta idėjų, perimamų 
iš to meto psichologinių tyrinėjimų. 

Nors J. Jasinskis žmogaus prigimties tyrinėjimuose orien- 
tavosi į to meto gamtos mokslus, psichologiją, juose buvo 
išsaugoti tie esminiai požvilgio į žmogų aspektai, kuriais rėmėsi 

fiziokratinė socialinė orientacija. Poreikius iškėlęs kaip patį 
esmiškiausią žmogaus prigimties veiksnį, jais grindė savo so- 
cialinę koncepciją. Grindė taip, kaip buvo nužymėta fiziokrati- 
nių tradicijų. 

Visuomenę J. Jasinskis traktavo kaip sanglaudą žmonių, 
kurių santykius apibrėžia teisės ir pareigos, kylančios iš jų 
prigimtinių poreikių: „Ši kiekvieno asmeninė nuosavybė [t. y. 
savasis „aš“.- S.T.] kelia jam iš pojūčių besirandančius poreikius, 
duoda teises ir susaisto pareigomis, kad būtų tiek patikimiau 
patenkinami sukelti poreikiai, tiek saugiau naudojamasi suteik- 
tomis teisėmis“ (11 33). Ištikimai sekdamas fiziokratine tradici- 
ja, jis suformulavo keturias prigimtines teises bei joms atlie- 
piančias pareigas: 1. teisę laisvai disponuoti tais daiktais, kurie 
yra reikalingi poreikiams patenkinti, pareigą darbu pelnyti 
tuos daiktus; 2. teisę netrukdomam dirbti, pareigą netrukdyti 
kitiems žmonėms dirbti; 3. teisę nepatirti prievartos, pareigą 
nenaudoti prievartos prieš kitus; 4. teisę sulaukti pagalbos, 
pareigą padėti kitiems žmonėms. Su šių iš žmogaus prigimties, 
išjo prigimtinių poreikių kylančių teisių įgyvendinimu jis siejo 
visuomenės sanklodos, socialinių santykių racionalios pertvar- 
kos galimybę. Nors žmogaus prigimtines teises, visuomenės 
sanklodą J. Jasinskis gvildeno gan išsamiai, jo svarstymuose, 
išskyrus neesmines modifikacijas, intarpus, buvo kartojama 
tai, kas Lietuvoje jau buvo žinoma iš kitų fiziokratizmo šaltinių. 

J. Jasinskio socialinei koncepcijai buvo lemta užbaigti 
fiziokratizmo raišką, užsitęsusią daugiau nei keturis dešimtme- 
čius. Podraug su fiziokratizmo baigtimi ėmė bliukšti ir jo per- 
nelyg saistyta šviečiamoji socialinė orientacija. Veikiai prasidė- 
jęs krypsnis į istoriškąją teisės mokyklą socialines orientacijos 
raišką pakreipė romantizmo link. 

Socialinė filosofija 
Apšvietos ir romantizmo sandūroje 


Nuo XIX a. antrojo dešimtmečio pabaigos socialinės filo- 
sofijos raiška, iki tolei griežtai saistyta šviečiamųjų tradicijų, vis 
stipriau buvo akstinama pokyčių, kurie įtarpiais tik siaurino, 
silpnino, įtarpiais jau ir ardė jos šviečiamąjį kryptingumą. Nors 
ryžtingiau dar netolta nuo šviečiamųjų tradicijų, išsaugota didu- 
mos pamatinių šviečiamosios orientacijos principų tęstinumas, 
į šviečiamosios socialinės filosofijos klodus buvo įsiejama naujų 
aspektų, pagret su šviečiamosiomis nuostatomis reiškiama 
naujoviškų požvilgių, liudijusių socialinės žvalgos krypsnį link 
tų gairių, kurias smaigstė kylančios preromantiškosios bei ro- 
mantiškosios linkmės. 

Abiejų priešpriešinių tendencijų - atodairos į šviečiamą- 
sias tradicijas ir krypsnio į preromantiškąsias bei romantišką- 
sias linkmes - sankirta, kurioje vis dėlto viršų imta pirmosios 
tendencijos, apibrėžė socialinės filosofijos plėtros erdvę nuo 
XIX a. antrojo dešimtmečio pabaigos iki pat posūkio į Roman- 
tizmo laikotarpį. Nors toje erdvėje susiklostyta ir kitakrypčių 
socialinės filosofijos apraiškų, visų pirma perėminių iš I. Kanto 
prigimtinės teisės, tų apraiškų irgi pritapta prie socialinės žval- 
gos kryptingumo, išsirutuliojusio iš abiejų priešpriešinių ten- 
dencijų sankirtos. 

Kaip tat buvo apibrėžta šviečiamųjų tradicijų, socialinė 
filosofija įremiama buvo prigimtinės teisės pamatuosna. Nors 
galutinai atsimesta nuo fiziokratinės prigimtinės teisės, kurios 
vyrauta iki XIX a. antrojo dešimtmečio pabaigos, išlaikyti buvo 
pamatiniai šviečiamosios prigimtinės teisės aspektai. Nors eita 
ir į I. Kanto prigimtinę teisę, jos nuostatų recepcijos, atsiejamos 
nuo bendrafilosofinių kantizmo šaknų, nuo kertinių kantiško- 
sios praktinės filosofijos principų, pervirsta į šviečiamąją orien- 
taciją. Tačiau šviečiamajai prigimtinei teisei, net ir atnaujinamai 

perėminiais iš L. Kanto prigimtinės teisės, nebeatverta platesnių 
horizontų, jos nuostatų laikytasi tarsi priedermės, įšventintos 
per pusę šimtmečio išsiskleidusių Apšvietos tradicijų. 

Prigimtinės teisės sankloda, griežtai saisčiusi socialinių 
nuostatų raišką, ribojusi jų akiplotį, sulaikė socialinę filosofiją 
nuo ryžtingesnio krypsnio preromantizmo bei romantizmo 
link. Požiūrio į istoriją perkaitų, t. y. pereigos nuo šviečiamųjų 
nuostatų sustandintos, teisėjiško rigorizmo persmelktos istori- 
nės žvalgos prie istorijai atviresnės, jos vyksmui atžvalgesnės 
orientacijos, būta vienut vieno aspekto, kuriuo socialinės filoso- 
fijos atsiliepta į preromantiškųjų bei romantiškųjų linkmių 
priešveiką šviečiamosioms tradicijoms, į jų iššūkį, metamą virš 
istorijos save iškeliančiai, prieš jos saitus stojančiai prigimtinei 
teisei. Nors atsiliepta buvo nuosaikiai, nepanyrant į preroman- 
tizmo bei romantizmo istorinės žvalgos gelmenis, istorinių 
aspektų, pirmiausia prigimtinės teisės ir istorijos sąsajos proble- 
mos, tapta mažne svarbiausiu pojūdžiu, atnaujinusiu šviečiamo- 
sios prigimtinės teisės tradicijose užsisklendusią socialinę filoso- 
fiją, priartinusiu ją prie aplinkui bręstančių pokyčių dvasios. 

Istorinės žvalgos perkaitos, nors ir nepervertusios prigim- 
tinės teisės, nepermainiusios jos teorinės sąrantos, apgniuždė 
socialinės filosofijos ir istorijos priešpriešą, tarpais net iki kraš- 
tutinybių įaštrintą šviečiamųjų reformatoriškų aspiracijų. Socia- 
linės filosofijos, kurios Apšvietos epochoje įistoriją, į jos tėkmėje 
susiklosčiusią socialinę esamybę eita su prigimtinės teisės nuo- 
statomis tarsi su baudžiamuoju kodeksu, imta atsižvelgti į isto- 
rijos vyksmą, pripažinti jos saitų tvirtį, netgi nusilenkti jų galiai. 
Socialinėje filosofijoje, kurios Apšvietos epochoje įistoriją eita su 
prigimtine teise kaip su socialinės sanklodos visuminės pervar- 
tos modeliu, imta blėsti savimanos, kad būtent jai pagret su 
politine filosofija yra skirta iš pat pamatų perkurti istoriją, duoti 
pradžią naujakrypčiam istorijos vyksmui. Vis dėlto, net ir sU- 
siaurinusi savuosius siekinius, socialinė filosofija išsaugojo isto- 
rinių perkaitų, socialinės pertvarkos kelrodžio statusą. 

Norsįistorinės žvalgos perkaitas, visų pirma į santarvės su 
istorija poieškius, socialinę filosofiją lenkė Lietuvoje jau prasistie- 
busios preromantiškosios ir dar tik besistiebiančios romantiško- 
sios linkmės, jų proveržis į krašto istorinės praeities tyrinėjimus, 
idėjinių gairių, nuostatų teorinei istorinių aspektų išraiškai se- 
miamasi buvo ne tiek iš savųjų idėjinių versmių, kiek iš svetur, 
iš vokiečių istoriškosios teisės mokyklos. Tarpusi romantizmo 
dirvoje, vokiečių istoriškoji teisės mokykla kertiniais aspektais 
išsiskleidė sulig XIX a. trečiuoju dešimtmečiu ir, toliau plėtojama 
atsidavusių tęsėjų, pagret su hėgelizmu netiki amžiaus vidurio 
nužymėjo kelią teisės filosofijos sklaidai Vokietijoje. 

Vokiečių istoriškosios teisės mokyklos ganėtinai stipriai 
buvo veikiama Lenkija - perėminių iš jos prasistiebta ir istori- 
niuose lenkų teisės tyrinėjimuose, ir į pastaruosius kreipiamose 
teisės filosofijos koncepcijose. Nors Lietuvoje į vokiečių istoriš- 
kąją teisės mokyklą buvo gręžiamasi kur kas santūriau nei 
Lenkijoje, iš tos mokyklos ėję idėjiniai postūmiai ne tik pagyvino 
bei pagilino istorinius teisės tyrinėjimus, pakreipdami 
juos į teisės filosofijos aspektus, bet ir veikė tiek tuose tyrinėji- 
muose, tiek skyrium nuo jų reiškiamus socialinius požvilgius, 
plėtojamas socialines koncepcijas. 

Istorijos, atžvalgos jos sklaidai tapta tuo ginklu, su kuriuo 
vokiečių istoriškosios teisės mokyklos skintasi kelią į teisės 
filosofiją, iki tolei, ypač Apšvietos epochoje, bemenk despotiš- 
kai apvaldytą prigimtinės teisės, persmelktą josios siekinių 
perversti istorijos vyksmą. Istorijoje išsirutuliojančios, jos tėk- 
mėje besiplėtojančios pozityviosios teisės, nuo kurios kaip nuo 
socialinių ir politinių perkraipų šaltinio buvo atsiribojama, prieš 
kurią su pervartos nuostatomis buvo stojama prigimtinėje 
teisėje, tapta ta erdve, kurioje skleistasi vokiečių istoriškosios 
teisės mokyklos, tarpta jos teisės filosofijos. Tai būta didaus 
susitaikymo su istorija, pakeitusio ne mažiau didžius prigimti- 
nės teisės siekinius perversti jos vyksmą. Maždaug tuo pačiu 
metu susiklostyta bei plista ir G.W.E Hegelio teisės filosofijos, 

irgi ėjusios į pozityviąją teisę, į jos istorinį tapsmą bei virsmą, 
tačiau, nepaisant istorinių jungčių su vokiečių istoriškąja teisės 
mokykla, jos pasukta kita linkme. 

Iš pranokėjų, tiesusių kelią vokiečių istoriškajai teisės 
mokyklai, daugiausia nusipelnyta G. Hugo. „Kai teise užsiima- 
ma moksliškai bei mokslingai, priešingai nei vien tik kaip pro- 
fesija, - skelbė jis, - vieną pusę savaime sudaro filosofija, o po to 
jos antrai pusei yra būtinai reikalinga istorija (9 39). Tačiau 
savąja į istoriją gręžiama orientacija, nors ir išsukančia iš to kelio, 
kurį buvo grindusi ne tik šviečiamoji, bet ir pošviečiamoji, visų 
pirma I. Kanto prigimtinė teisė, jis dar neįstengė pralaužti visų 
užtvarų, užkardytų ilgaamžių prigimtinės teisės tradicijų. Vis 
dėlto, nepaisant svyravimų, neapibrėžtumų, atžvalgos į prigim- 
tinės teisės paveldą, G. Hugo ir filosofiniais, ir istoriniais aspek- 
tais paruošė dirvą tiems pokyčiams, iš kurių išsirutuliota vokie- 
čių istoriškosios teisės mokyklos. 

Filosofinius, teisinius pamatus, ant kurių iškilta vokiečių 
istoriškosios teisės mokyklos, padėjo E K. von Savigny. Istoriš- 
kai susiklostanti pozityvioji teisė, kaip ir pati istorija, yra nesu- 
griaunama, neperkuriama, nepradedama iš naujo, jos sklaida 
dabartyje neįveikiamų istorinių ryšių yra siejama su praeitimi 
į nepertraukiamą savaiminės raidos grandinę — tokios būta 
pirmosios pamatinės nuostatos, su kuria jo eita į teisės filosofiją. 
„Nes yra neįmanoma, -- grindė jis, - sugriauti nūdien gyvenančių 
teisininkų pažiūrų bei išsimokslinimo, neįmanoma pakeisti esa- 
mų teisinių santykių pobūdžio; ir šia dvejopa neįmanomybe 
remiasi nesugriaunamas organiškas kartų ir epochų ryšys, tarp 
jų galima mąstyti esant tik raidą, o ne absoliučią pabaigą ir 
absoliučią pradžią“ (38 112-3). Tai nuskambėta kaip griežtos 
prieštarmės, visų pirma nukreiptos prieš tuolaik Vokietijoje 
puoselėtus kodifikacinius sumanymus, tačiau jos ne mažiau 
kliūta ir į prigimtinę teisę. 

Teisė, lygu kalba, papročiai, gyvenimo sankloda, susiklos- 
to ir plėtojasi savaime kaip tautą į visetą siejančių įsitikinimų, 

mąstysenos, pajautos išraiška — tokios būta antrosios pamatinės 
nuostatos, kurią E K. von Savigny išskleidė teisės filosofijoje. 
„Taigi teisė auga kartu su tauta, - grindė jis, - tik drauge su ja 
išsiplėtoja ir pagaliau miršta, kai tik tauta praranda savąjį savi- 
tumą“ (38 11). Kaip ir istorinių aspektų, atgrąžos į tautiškumą, 
teisės tautinio pobūdžio pripažinties nuskambėta iššūkiu pri- 
gimtinei teisei, jos kosmopolitiniam kryptingumui, savųjų nuo- 
statų visuotinybe atmetusiam tautiškumą. Nenukrypstant nuo 
programinių E K. von Savigny nuostatų, nuo jo grindžiamų 
istoriškumo ir tautiškumo aspektų, vokiečių istoriškosios teisės 
mokyklos orientacija toliau buvo plėtojama K. E Eichhorno, taip 
pat G. E Puchtos. 

Su vokiečių istoriškąja teisės mokykla Lietuvoje buvo 
susiduriama nuo XIX a. antrojo dešimtmečio pabaigos. Studijos, 
stažuotės Vokietijos universitetuose palengvino sąlytį su tenai 
tarpusiomis idėjinėmis linkmėmis, kreipė į jų nuostatų recepciją. 
Lietuvoje gerai buvo žinomi G. Hugo darbai, iš jų semtasi 
paskatų, perimta idėjų. Nesvetimos būta ir F .K. von Savigny 
orientacijos. Vis plačiau garsėjęs Vokietijoje, jis net buvo išrink- 
tas Vilniaus universiteto garbės nariu (8 77). 

Nors socialinės filosofijos krypsnio link vokiečių istoriš- 
kosios teisės mokyklos būta atsargaus, iš jos perimami požvil- 
giai, visų pirma istorinės žvalgos aspektai, apardė tas idėjines 
ribas, kurias jai buvo nužymėjęs šviečiamasis kryptingumas, 
ypač į socialinę dogmatiką išvirtęs fiziokratizmas. Tačiau net ir 
krypsnis į vokiečių istoriškosios teisės mokyklos atveriamą 
romantizmo erdvę neprikėlė socialinės filosofijos iš tos vangu- 
mos, į kurią ji buvo įpuolusi nuo pat valstybingumo praradimo. 
Socialinės filosofijos, vengusios ryžtingiau atšlyti nuo šviečia- 
mosios orientacijos, kuri jau buvo išsėmusi savąsias raiškos 
galimybes, o prie romantiškųjų linkmių dar neįstengusios kryp- 
tingiau prišlyti, įstrigta idėjiniame tarpukelyje. 

Socialinės filosofijos, kurios pagret su politine filosofija 
arčiau už kitas filosofijos atšakas stovėta prie pačių skaudžiausių 

pavergto krašto būties problemų, raiška buvo trikdoma ir 
tolydžio aršėjusios Rusijos kolonijinės administracijos politikos. 
Blėstančios viltys, kad kraštui bus leista įgyvendinti socialinę 
pertvarką, panaikinant valstietijos baudžiavinę priklausomybę, 
gniuždė socialinę mintį, slopino jos praktinį kryptingumą. Itin 
skaudžiai socialinės filosofijos raiškai atsiliepė tie slopinimai, 
kurie sulig XIX a. trečiojo dešimtmečio pradžia užgriuvo Lietu- 
vos kultūrą, mokslą, švietimą. Nustota viešumoje, pirmiausia 
spaudoje gvildenti baudžiavos panaikinimo problemas, apie 
kurias socialinės minties suktasi ankstesniais dešimtmečiais. 

Kaip ir ankstesniais dešimtmečiais, socialinės filosofijos 
raiškos glaudžiai sietasi su Vilniaus universitetu. Kaip ir iki tolei, 
socialinė filosofija, laikantis nusistovėjusių tradicijų, buvo 
dėstoma prigimtinės, politinės ir tarptautinės teisės kursuose. 
1817 m. nustojus dėstyti fiziokratinį prigimtinės, politinės ir 
tarptautinės teisės kursą, šios disciplinos 1817-8 mokslo me- 
tais buvo įtrauktos į filosofijos kursą, kurį buvo pavesta dėstyti 
M. Stanevičiui. Į filosofiją jis atėjo iš teisės, atėjo nepasirengęs; 
veikiai iš jos pasitraukė, taip ir nepasireiškęs filosofine kūryba. 
Kaip rodo M. Stanevičiaus filosofijos kurso programa, pri- 
gimtinės, politinės ir tarptautinės teisės paskaitose jo remtasi 
G. Achenwallio ir E A. Zeillerio darbais (36). 

G. Achenwallio, Apšvietos epochos vokiečių filosofo, plė- 
tojusio prigimtinę ir tarptautinę teisę, darbų, daugkart per- 
spausdinamų, Vokietijoje rodytasi net iki XVIII a. devintojo 
dešimtmečio pradžios (iš jų teisinių terminų prigimtinei teisei 
semtasi net ir I. Kanto). Nors pošviečiamosios linkmės tuos 
darbus Vokietijoje jau kadai kadžių buvo užgožusios, netgi 
išstūmusios į istorijos gūdumą, jų, net ir praėjus tiekai dešimt- 
mečių, vis dėlto patekta į M. Stanevičiaus filosofinės žvalgos 
akiplotį. 

E A. Zeillerio, I. Kanto sekėjo Austrijoje, darbų, tiek verti- 
mų į lenkų kalbą, tiek lenkiškų perdirbinių, XIX a. antrajame 
dešimtmetyje rodytasi Krokuvoje; pagret su kitų kantistų dar- 

bais jais remtasi tenykščiame Universitete skaitytuose prigim- 
tinės teisės kursuose (8 828). Veikiausiai iš Krokuvos į Vilnių 
ėjusių atgarsių veikiamas, M. Stanevičius gręžėsi į Lietuvoje 
vargu ar plačiau žinomo I. Kanto sekėjo orientaciją. 

M. Stanevičiaus filosofijos kurso programoje prigimtinės, 
politinės ir tarptautinės teisės paskaitų kryptingumas, išskyrus 
nuorodas į G. Achenwallio ir E A. Zeillerio darbus, apibrėžčiau 
nenužymimas. Kaip jo paskaitose susiderinta G. Achenwallio 
šviečiamojo kryptingumo ir E A. Zeillerio kantiškosios orienta- 
cijos, kurios iš abiejų tendencijų imta viršų — tai problemos, 
atsimušančios į istorinę nežinomybę. Net jei M. Stanevičiaus 
įpulta į paviršutinišką, lėkštą sinkretizmą, po ištisų dešimtmečių, 
pašvęstų fiziokratinei orientacijai, tai vis dėlto būta idėjinio 
pojūdžio, kita linkme kreipusio prigimtinės teisės raišką. 

1819 m. Vilniaus universitete vėl buvo įvestas atskiras 
prigimtinės, politinės ir tarptautinės teisės kursas, kurį iki 1821 m. 
dėstė I. A. O. Oldakovskis. Daugialypiame jo kurse susikryžiuo- 
ta šviečiamosios orientacijos, į šviečiamąsias tradicijas įderina- 
mų nuostatų iš I. Kanto prigimtinės teisės, taip pat iš sandūros 
su vokiečių istoriškąja teisės mokykla susiklosčiusio sluoksnio, 
reiškiamo šalimais šviečiamosios orientacijos. Su vokiečių isto- 
riškąja teisės mokykla, Lietuvoje tuolaik vargu ar žinoma, jo 
suartėta Getingeno universitete, kur, pasiųstas tobulintis, 1818— 
9 m. klausė teisės mokslų paskaitų, gilinosi į teisės filosofiją. 
Getingeno universiteto, kuriame dėstyta ne tik G. Hugo, bet ir 
K. F Eichhorno, tuolaik būta vieno svarbesnių vokiečių istoriško- 
sios teisės mokyklos sklaidos židinių. Nors I. A. O. Oldakovskio 
į tą mokyklą Žžengta vos pusė žingsnio, iš jos perimti aspektai 
praplėtė jo orientaciją, pralaužė jos šviečiamąjį uždarumą. 

1821 m., L. A. O. Oldakovskiui mirus, prigimtinę, politinę 
ir tarptautinę teisę nustota dėstyti. Universiteto gyvuota dar 
ištisą dešimtmetį, tačiau tų disciplinų kurso, Apšvietos epochoje 
buvusio svarbiausiu ir socialinės, ir politinės filosofijos sklaidos 
židiniu, nebeatgyta. 

Nors filosofijos kursuose, išskyrus M. Stanevičiaus kursą, 
socialinė filosofija nebuvo dėstoma, abiejų to meto filosofijos 
profesorių - J. Goluchovskio ir A. Daugirdo - nesišalinta nuo 
socialinių problemų. Tačiau J. Goluchovskio filosofijoje, kurios 
Lietuvoje pasirodyta kaip pirmojo proveržio į romantizmo 
erdvę, iš socialinių aspektų, reiškiamų pernelyg pasklidai, su- 
mišai su kitais filosofiniais aspektais, persmelktų romantiškojo 
neapibrėžtumo, neišaugta vientisesnės socialinės orientacijos. 
O A. Daugirdo filosofijoje socialinės nuostatos buvo įsiejamos 
į etikos kursą kaip pastabos, kaip intarpai, tik pačiais bendriau- 
siais bruožais išreiškiantys jo socialinių pažiūrų kryptingumą. 
Nors nuo šviečiamųjų tradicijų tolta ir jo, reiškiamomis socia- 
linėmis nuostatomis, kaip ir bendru savosios filosofijos kryp- 
tingumu, vis dėlto atitrūkta nuo tuo metu tolydžio stiprėjusio 
krypsnio preromantizmo bei romatizmo link. 

Atodaira į socialinę problematiką buvo rodoma ir kitose 
Universitete dėstytose disciplinose, visų pirma teisės moksluose. 
Gan ryškios socialinės orientacijos susiklostyta I. Danilavičiaus, 
1814-23 m. dėsčiusio Universitete teisės mokslus, istoriniuose 
teisės tyrinėjimuose. Ir jo iš pradžių tik paskirais aspektais 
trauktasi nuo šviečiamosios orientacijos, o paskesniais metais 
jau kryptingiau sukta į vokiečių istoriškąją teisės mokyklą. 

Patį ryžtingiausią žingsnį į vokiečių istoriškąją teisės mo- 
kyklą žengė V. Petkevičius. Nuo 1828 m. Universitete jis dėstė 
romėnų teisės istoriją, remdamasis G. Hugo ir E K. von Savigny 
orientacija (8 110). Pralaimėjus 1830-31 m. sukilimui, į kurį buvo 
įsitraukęs, jis pasitraukė į Vakarų Europą, taip ir nespėjęs kūry- 
bine veikla pasireikšti. Emigracijoje jo įsijungta į politinę veiklą, 
darbuotasi Paryžiuje įsikūrusioje Lietuvos ir rusų žemių draugi- 
joje, palaikyta ryšiai su J. Leleveliu (10 133-134). 

Socialinė orientacija buvo plėtojama istorijos profesoriaus 
J. Lelevelio ir į istoriją ėjusio teisės profesoriaus J. Jaroševičiaus 
istoriniuose darbuose. Tačiau jie, kaip ir kitapus Universiteto 
sienų reiškęsi istorikai, pirmiausia S. Daukantas, socialinę orien- 

taciją pajungė istoriniams tyrinėjimams, istorijos vyksmo aiški- 
nimui. J. Jaroševičiaus socialinių pažiūrų likta saistomų šviečia- 
mųjų tradicijų, o J. Lelevelio ir S. Daukanto socialinėje orientaci- 
joje šviečiamųjų tradicijų susikryžiuota su preromantiškosiomis 
bei romantiškosiomis tendencijomis. 

Į socialinę problematiką gręžtasi ir kitapus Universiteto 
sienų, tik, palyginti su ankstesniu laikotarpiu, atidos jai menkėta. 
Pagret su tautiniais, politiniais, kultūriniais, edukaciniais klausi- 
mais socialinės problemos buvo gvildenamos slaptose jaunimo 
organizacijose, daugiausia Filomatų draugijoje. Tačiau, kiek 
galima spręsti iš išlikusios medžiagos, filomatų socialinė orien- 
tacija, kurioje viršų imta praktinių uždavinių, nebuvo tvirčiau 
remiama filosofinėmis prielaidomis, nebuvo griežtesnių teori- 
nių jungčių siejama į vienovę. Nors filomatų orientaciją vis dar 
saistė šviečiamosios tradicijos, pro jas irgi stiebtasi preromantiš- 
kųjų ar net romantiškųjų idėjų. 

Nuo XIX a. trečiojo dešimtmečio pradžios socialinės 
orientacijos užslopta periodikoje, kurioje iki tolei buvo gan 
aštriai keliamos gan nuodugniai gvildenamos krašto socialinės 
sanklodos pertvarkos, ūkinio atsinaujinimo problemos. Jau 
kadai kadžių nebebuvo leidžiamos socialinės pakraipos kny- 
gos, pamokslai, kurių, kaip fiziokratizmo vyravimo laikais, 
kraštas būtų žadinamas iš socialinio sąstingio, luominio susta- 
barėjimo. 

Tuo prieštaringu idėjinių perkaitų laikotarpiu, kuomet 
dėmesio socialinei problematikai priblėsta, kryptingai į socia- 
linę filosofiją eita tik I. A. O. Oldakovskio; prie jos raiškos 
prisidėta ir I. Danilavičiaus, tačiau į socialinę problematiką jo 
eita per istorinius teisės tyrinėjimus. Kūrybine veikla jųdviejų 
tiesta kelią pereigai nuo blėstančios Apšvietos epochos į dar tik 
besiskleidžiantį Romantizmo laikotarpį. Tai būta nelengvos 
pereigos, tačiau jos ne tik slėgta, bet ir akstinta to meto filoso- 
fijos raiška. 

I. A. O. Oldakovskio socialinė koncepcija 


Socialinę koncepciją I. A. O. Oldakovskis (Ignacy Abdan 
Onufry Oldakowski, 1785-1821) buvo įsiejęs į Vilniaus univer- 
sitete skaitytą prigimtinės, politinės ir tarptautinės teisės kursą. 
Nors, pakirstas ankstyvos mirties, per dvejus pedagoginio 
darbo metus Universitete nespėjo platėliau pasireikšti, jo orien- 
tacijos, palyginti su nusistovėjusia fiziokratinių kursų monoto- 
nija, susiklostyta kaip atgaivingos pakaitos, dvelkusios naujo- 
viškesnėmis idėjomis. Jau po I. A. O. Oldakovskio mirties 
pasirodyta jo darbo „Apie prigimtinę teisę ir teisės filosofiją, 
apie abiejų šių mokslų tikslus, metodą ir mokymo būdą (1822) 
publikacijos, tik tam darbui, paskelbtam ne Vilniuje, bet Varšu- 
vos periodiniame leidinyje, sunkėliau buvo įsiterpti į Lietuvos 
idėjinių linkmių tolesnę sklaidą. Nepaisant ribotos apimties, 
publikacijoje, kaip galima numanyti, buvo išdėstyti pamatiniai 
Universitete skaityto kurso aspektai, pakankamai išreiškiantys 
jo paskaitų kryptingumą. 

I. A. O. Oldakovskio orientacijoje, kaip rodo jo publika- 
cijos pavadinimas, susisluoksniavo du klodai - prigimtinė teisė 
ir teisės filosofija. „Prigimtinė teisė, - aiškino jis, - kaip atrodo, 
yra ne kas kita kaip rinkinys filosofinių aiškinimų, kas žmonijos 
gėrio dėlei privalėtų turėti įpareigojančio nurodymo galią; 
teisės filosofija, kaip atrodo, ta yra naudingiausia, kuri gerbia 
prigimtines teises“ (34 262). Prigimtinėje teisėje, nors ir susily- 
tėjusioje su I. Kanto prigimtinės teisės nuostatomis, jis nuosek- 
liai laikėsi šviečiamojo kryptingumo. Teisės filosofijos, kurioje 
jis ėjo į pozityviąją teisę, išaugta iš sąlyčio su to meto krypsnio 
į istoriją tendencijomis, pirmiausia su vokiečių istoriškąja teisės 
mokykla. 

Prigimtinėje teisėje I. A. O. Oldakovskis bendriausiais 
bruožais išdėstė socialinės koncepcijos pagrindus, prie jos pri- 
šliejo pamatines politinės koncepcijos nuostatas. Glaustomis 
nuorodomis jis nužymėjo ir tarptautinės teisės gaires. 

Prigimtinę teisę I. A. O. Oldakovskis rėmė empiristinėmis 
nuostatomis, atitekusiomis iš ankstesnių dešimtmečių, nors tuo 
metu empiristinės bei sensualistinės orientacijos, plėtros kelyje 
susidūrusios su didžiuliais sunkumais, jau krypta škotų mokyk- 
los filosofijos link. Griežtai atribojo prigimtinę teisę nuo meta- 
fizinių aspektų, nuvertinęs juos kaip klystkelį, nors tų aspektų, 
išsilaikiusių per visą Apšvietos epochą, tuo metu, stiprėjant 
krypsniui į preromantiškąsias bei romantiškąsias linkmes, vis 
plačiau skleistasi, netgi veržtasi į filosofijos priešakį. 

Kaip pamatinę prielaidą, duodančią pradžią prigimtinei 
teisei, I. A. O. Oldakovskis iškėlė nuostatą: „Ieisę suprantame ne 
kitaip, o tik remdamiesi požvilgiu, jog žmonių būtis vienas kito 
atžvilgiu yra tokia, kad jų reikalai tarpusavy sąveikauja. Šis 
požvilgis yra viso mokslo statinio pamatas ir šioje dalyje vienin- 
telė empirinė prielaida, kitos jo dalys apskritai yra tik išsamesnis 
išplėtojimas“ (34 273-4). Šia nuostata jis nurodė vien tai, kad 
žmonės tarpusavio ryšių yra siejami į socialinį sambūvį, konsta- 
tavo tat kaip akivaizdų „istorinį faktą . Nuo prigimtinėje teisėje 
mažne tradiciniais tapusių svarstymų, kad į socialinį sambūvį 
žmonės yra lenkiami prigimties sanklodos, prigimtinių reikmių, 
taip pat kad su socialiniu sambūviu yra sietini perfekcionistiniai 
tikslai, I. A. O. Oldakovskio atsiribota, atsiribota pabrėžtinai 
kaip nuo aspektų, bereikalingomis problemomis apsunkinančių 
prigimtinės teisės sklaidą. 

Svarstymų smaigalį I. A. O. Oldakovskis pakreipė į proble- 
mą, kaip turi susiklostyti ar kaip turi būti suklostomi žmonių 
socialiniai ryšiai, santykiai, kad išsilaikytų socialinis sambūvis, 
netrūkinėtų jo tvarumas. „Kadangi žmogus gyvena su kitais, - 
tokio būta sprendinio, - jo valia naudotis gyvenimui reikalingo- 
mis priemonėmis turi būti taip sureguliuojama, kad nuolatos 
susiderintų su kitų drauge gyvenančiųjų valia. Šis sureguliavi- 
mas turi apibrėžti jos išorinių veiksmų ribas, kurios netrukdytų 
kitiems naudotis reikalingomis priemonėmis“ (34 274). Būtent 
šios nuostatos, apibrėžiančios žmogaus veiksmų leistinumo, jo 

laisvės ribas, tapta pagrindiniu principu, ėjusiu I. A. O. Oldakov- 
skio prigimtinės teisės pamatuosna. 

Laisvės ribų apibrėžtimi I. A. O. Oldakovskis nepostulavo 
žmogaus prigimtinių laisvių sąvaržos; toji apibrėžtis reiškė vien 
tai, kad žmogaus laisvė neturi peržengti ribų, už kurių prasideda 
kitų žmonių laisvė. „Taip apribojama visų laisvė vienodu mastu, 
- aiškino jis, - nes kiekvienas gyvena su kitais, kiekvienas iš 
prigimties turi valią rinktis priemones, reikalingas gyvenimui 
išsaugoti“ (34 275). Visiems vienodą laisvės ribų apibrėžtį jis 
kildino iš žmonių prigimtinės lygybės, ja rėmė žmonių lygiatei- 
siškumą. 

Nuostatos, apibrėžiančios laisvės ribas, tiek pačia formu- 
luote, tiek funkciniu krūviu, tenkančiu jai I. A. O. Oldakovskio 
prigimtinės teisės sanklodoje, panašėta į I. Kanto visuotinį 
teisės principą, į kurį jis buvo įrėmęs prigimtinę teisę. Gan 
artimų kantiškajai orientacijai būta ir kai kurių iš tos nuostatos 
kylančių aspektų. Nors I. A. O. Oldakovskis, išaukštinęs I. Kanto 
nuoveikius etikoje, perdėm kritiškai vertino, netgi, pasiremda- 
mas G. Hugo požiūriu, visiškai nuvertino kantiškąją prigimtinę 
teisę, perėminių iš josios vis dėlto prasismelkta į jo orientaciją. 
Tačiau tų perėminių, atplėšiamų nuo bendrafilosofinių, gnoseo- 
loginių kantizmo šaknų (pirmiausia nuo apriorizmo), atsiejamų 
nuo kantiškosios praktinės filosofijos pamatinių aspektų (nuo 
žmogaus kaip noumenon ir phaenomenon traktuotės, metafizinių 
laisvės sampratos prielaidų, kategoriškojo imperatyvo, mora- 
lumo ir legalumo atskyros), į I. A. O. Oldakovskio prigimtinę 
teisę įeita ne kaip priešpriešos šviečiamosioms tradicijoms, ne 
kaip įjas įterptų idėjinių svetimkūnių, bet mažne kaip nuostatų, 
atnaujinančių šviečiamąjį kryptingumą. 

Laisvės ribas, kaip tat suponavo prigimtinės teisės sąran- 
ga, I. A. O. Oldakovskis apibrėžė prigimtinėmis teisėmis. Nesi- 
gilino jis į žmogaus prigimties sanklodą, kuriai prigimtinėje 
teisėje paprastai buvo skiriama daug dėmesio, o tik apžvelgė iš 
jos kylančias teises. „Mūsų prigimtyje, — grindė jis, — slypi 

neabejotina aukščiausia teisė, kurios niekas, nepažemindamas 
savęs, negali nepripažinti kitam, o tai yra teisė į savąjį asmenį. 
Kitos teisės, atsirandančios iš pirmosios, siejasi iš dalies su pačiu 
žmogaus būties išsaugojimu, iš dalies su laisve naudotis priemo- 
nėmis, turinčiomis ryšį su šiuo išsaugojimu“ (34 275-6). Prie 
teisių, besisiejančių su žmogaus būties išsaugojimu, jis priskyrė 
asmens teisę į savąsias dvasines bei fizines galias, taip pat teisę 
į būtį fiziniame pasaulyje. Teises, besisiejančias su žmogaus 
būties išsaugojimo priemonėmis, skirstė į teises, kurių objektas 
yra pats žmogus (prie jų skyrė teisę plėtoti dvasines galias bei 
jomis naudotis, teisę patenkinti fizinius poreikius), į teises, kurių 
objektas yra kiti žmonės (prie jų skyrė teisę į pagalbą), į teises, 
kurių objektas yra daiktai (prie jų skyrė teisę įsigyti daiktus bei 
jais naudotis, taip pat alienacijos teisę). „Aukščiau apibūdintos 
teisės, - teigė I. A. O. Oldakovskis, — yra įgimtos besąlygiškos 
teisės (jura innata absoluta)“ (34 276). Šiomis teisėmis bei joms 
atliepiančiomis pareigomis apibrėžiamas žmogaus laisvės ribas 
jis traktavo kaip pamatines sąlygas, kuriomis laiduojamas žmo- 
nių socialinis sambūvis, palaikomas jo tvarumas. 

Iš įgimtų besąlygiškų teisių pritaikos daugialypiams žmo- 
nių ryšiams, santykiams, jų sanklodos įvairovei I. A. O. Oldakov- 
skis kildino įgytas sąlygiškas teises: „Iš daugybės ryšių, kurie 
sieja žmogų su kitais žmonėmis, randasi jo įgytos sąlygiškos 
teisės (jura acguisita hypothetica) (34 277). Tų ryšių įvairovėje jis 
išskyrė tris pagrindines jų atmainas, t. y. santuokos, religinius ir 
sutartimis besiremiančius ryšius. Bendrais bruožais apibūdinęs 
įgytas sąlygiškas teises, į jas nesigilino, jų negvildeno. 

Prigimtinių teisių sampratos kryptingumu, kaip ir pama- 
tiniais prigimtinės teisės aspektais, I. A. O. Oldakovskio nenu- 
krypta nuo šviečiamųjų tradicijų. Nors Apšvietos epochos pri- 
gimtinėje teisėje grįsta gan įvairūs prigimtinių teisių deriniai, tų 
derinių įvairovę siejo trys atskaitos taškai, trys aspektai, t. y. 
žmogus pats sau (prigimtinė laisvė), žmogus tarp kitų Žmonių 
(prigimtinė lygybė), žmogus daiktų pasaulyje (prigimtinė teisė 

į nuosavybę). Tokios pat pozicijos, įreikšminamos šviečiamo- 
siomis nuostatomis, laikytasi ir I. A. O. Oldakovskio. 

Prigimtinių teisių, jomis apibrėžiamos laisvės apsaugos, 
įtvirtinančios socialinio sambūvio tvarką, būta kito reikšmingo 
aspekto, į kurį gan įdėmiai gręžtasi I. A. O. Oldakovskio. „Šios 
tvarkos, - aiškinta jo, - laidas yra žmogaus prigimtinės fizinės 
ir proto galios prieš tuos, kurie ją pažeidžia (34 275). Tačiau 
žmonių socialiniame sambūvyje, nesusijungusiame į politinę 
sanglaudą, tokią apsaugą jis laikė pernelyg problemiška, sunkiai 
įgyvendinama. 

Suiškylančia būtinybe kuo patikimiau įtvirtinti prigimtinių 
teisių, jomis apibrėžiamos laisvės apsaugą I. A .O. Oldakovskis 
siejo žmonių socialinio sambūvio krypsnį į politinę sanglaudą, 
valstybės kiltį. Kaip tat buvo įprasta Apšvietos epochos prigim- 
tinei teisei, valstybės kilmę jis rėmė visuomenės sutarties idėja. 
„Kad ir kokios galėjo būti jos pradinės priežastys - šeimyninis 
palankumas ar godaus kaimyno užpuolio baimė, pagarba do- 
rybei, drąsai ar aukštesnei šviesai, arba smurtas ar intriga, — 
aiškino jis, - vien tik valios sandermė yra jos tvermės laidas" (34 
376). I. A. O. Oldakovskis paliko atvirą problemą, kaip derėtų 
traktuoti visuomenės sutartį - ar kaip aiškiai išreikštą žmonių 
sutarimą, ar tik kaip menamybę. Visuomenės sutartis domino jį 
ne kaip istorinis faktas, bet pirmiausia kaip idėja, įgalinanti 
paaiškinti politinės sanglaudos kilmę, pagrįsti valstybės sąrangą. 

Politinę orientaciją I. A. O. Oldakovskis išdėstė tik pačiais 
bendriausiais bruožais. Užsiminė apie valstybėje įgyjamas sąly- 
giškas teises bei pareigas, tačiau tepaminėjo vien tik valdžios 
teises bei pareigas ir jų modifikacijas, apibrėžiamas visuomenės 
sutarties nuostatomis. Laikėsi valdžios padalijimo į įstatymų 
leidžiamąją, teisiamąją bei vykdomąją principo, valdžios pada- 
lijimą siejo su visuomenės sutarties sąlygomis, tačiau šių klausi- 
mų plačiau negvildeno. Užsiminė jis apie galimas įvairias valdy- 
mo formas, bet jų net neišvardijo. Išreiškė tik nusistatymą prieš 
du valdymo kraštutinumus - despotizmą ir anarchiją. 

Nors prigimtinėje teisėje I. A. O. Oldakovskio nenukryp- 
ta nuo šviečiamųjų tradicijų, jo orientacijos šviečiamasis kryp- 
tingumas buvo ne tik sudrumstas, bet ir susiaurintas teisės 
filosofijos, kurią jis išdėstė šalimais prigimtinės teisės. Jau vien 
tai, kad prie prigimtinės teisės buvo priduriama teisės filosofija, 
einanti į pozityviąją teisę, nuo kurios kaip nuo socialinių bei 
politinių nedermių, netgi nuopuolių šaltinio šalintasi Apšvietos 
epochos prigimtinėje teisėje, reiškė, kad I. A. O. Oldakovskio 
laužte laužtasi pro tas užtvaras, kurias buvo palikusios šviečia- 
mosios tradicijos. Jau vien tai, kad į pozityviąją teisę, nepaisant 
didesnių ar mažesnių jos neatotykių prigimtinės teisės nuosta- 
toms, teisės filosofijoje buvo einama kaip į istorijos tėkmėje 
susiklosčiusią reikšmenybę, su kuria privalu skaitytis, reiškė, 
kad buvo susiaurinamas prigimtinės teisės statusas, apriboja- 
mos jos pretenzijos į pozityviosios teisės, o podraug ir į jos 
įtvirtintos socialinės bei politinės sanklodos pervartą, t. y. trau- 
kiamasi nuo tų programinių uždavinių, kurie buvo postuluoja- 
mi Apšvietos epochos prigimtinėje teisėje. Tačiau prigimtinė 
teisė, net ir susaistoma teisės filosofijos nuostatų, I. A. O. 
Oldakovskio visuminėje orientacijoje vis dėlto išsaugojo virše- 
nybę, išsaugojo ją kaip pozityviosios teisės kriterijus, kaip 
įstatymų leidybos perkaitų, jos slinkties tobulėjimo linkme 
orientyras. 

Atgrąža į pozityviąją teisę, ateinančią iš istorijos, suklos- 
tomą jos aplinkybių sampynos, rodė, kad I. A. O. Oldakovskio 
trauktasi nuo šviečiamosios istorinės žvalgos, nuo šviečiamo- 
sios filosofijos atstangumo, priešpriešumo istorijai, nuo jos 
siekinių perversti jos vyksmą. Istorinės žvalgos pokyčiais, pir- 
miausia santarvės su istorija poieškiais, jo atsiliepta į tas krypsnio 
į istoriją tendencijas, kurių, vis plačiau išskleidžiamų preroman- 
tiškosiose, o vėliau ir romantiškosiose linkmėse, veržtasi į to 
meto dvasinės kultūros priešakį. Plečiantis istorinės praeities 
tyrinėjimams, vis kryptingiau buvo gręžiamasi ir į Abiejų Tautų 
Respublikos, tiek Lenkijos, tiek LDK, teisės paveldą. Istorinių 

teisės tyrinėjimų ir anksčiau rastasi, ir tvirčiau skleistasi Lenki- 
joje (T. Czackio, J. W. Bandtkie ir kt. darbai), iš kur plista jų ir 
į Lietuvą. Tačiau kur kas lemtingesnio I. A. O. Oldakovskio 
orientacijai būta sąlyčio su vokiečių istoriškąja teisės mokykla, 
su jos plėtojama teisės filosofija (ypač su G. Hugo darbais), iš 
kurios jo semtasi ir teorinių nuorodų, ir idėjų. 

Nors teisės filosofijoje I. A. O. Oldakovskio stota prieš abu 
kraštutinumus, t. y. prieš beatodairišką pozityviosios teisės 
garbstymą ir dar beatodairiškesnę jos smerktį, svarbiausio 
tikslo, persmelkusio jo svarstymus, būta apginti pozityviąją 
teisę nuo šviečiamosios orientacijos reiškėjų išpuolių. „Akivaiz- 
du,- pabrėžta jo,- kad krašto teisė dažnai trauks į save dėmesį. 
Tačiau kaip elgtis, kad šie svarstymai neturėtų net atspalvio 
satyriškumo. Pakankamą atsakymą į šį klausimą galima rasti, 
remiantis tik gerai suprastu patriotizmu, sveiku protu ir talen- 
tu“ (34 401). Atžvalga į pozityviosios teisės susiklostymo sąly- 
gas, lėmusias jos nedermių, kliaudų neišvengiamumą, atodaira 
į epochos dvasią, tautiškumo aspektus, gamtines sąlygas - tokių 
būta reikalavimų, kuriuos jis kėlė teisės filosofijos tyrinėjimams. 

Svarbiausių nuoveikių, pasiektų I. A. O. Oldakovskio, 
sietasi ne su šviečiamaisiais jo koncepcijos klodais, bet su istori- 
niais aspektais, sušvelninusiais šviečiamosios orientacijos stan- 
dį, kreipusiais ją link to kelio, kurį tiesė preromantiškosios bei 
romantiškosios linkmės. Būtent istorine žvalga jo tapta vienu iš 
pranokėjų, ruošusių dirvą krypsniui į Romantizmo laikotarpį. 


I. Danilavičiaus socialinė orientacija 


Socialinę orientaciją I. Danilavičius (Ignacy Danitowicz, 
1787-1843) išdėstė istoriniuose teisės tyrinėjimuose. Ganėtinai 
kryptingai į socialinę problematiką jo eita darbe „Napoleono 
kodekso lyginimas su Lenkijos ir Lietuvos teise“ (parašytas 
1818 m., pirmąkart paskelbtas 1904 m.); socialinei problemati- 
kai atida rodyta ir periodinėje spaudoje paskelbtuose darbuose 

(ypač darbe „Bibliografinis iki šiol žinomų Lietuvos Statuto 
egzempliorių, rankraštinių ir spausdintų leidinių, tiek origina- 
liąja rusų, tiek ir lenkų, lotynų kalbomis, aprašymas , 1823). 
Nors I. Danilavičiaus socialinei orientacijai, lenkiamai į teisės 
istorijos tyrinėjimus, stigta visumiškumo, sistemingumo, trūk- 
ta esmiškų teorinių grandžių, XIX a. trečiajame dešimtmetyje, 
kai socialinių požvilgių, užgožiamų kitakrypčių filosofinių re- 
fleksijų, vangiai reikštasi, jo darbų palaikyta socialinės proble- 
matikos tęstinumas. 

Pirmajame I. Danilavičiaus darbe - „Napoleono kodekso 
lyginimas su Lenkijos ir Lietuvos teise“ reiškiamos socialinės 
orientacijos pamatiniu klodu likta Apšvietos epochos prigimti- 
nės teisės. Tačiau vienu kitu aspektu jo atsiliepta ir į preroman- 
tiškųjų bei romantiškųjų linkmių idėjinius šaukinius. 

Iš šviečiamosios orientacijos į I. Danilavičiaus socialines 
pažiūras pereita beribiu optimizmu persmelkto tikėjimo įsta- 
tymų galia, netgi visagalybe. Į įstatymų leidybą jo žvelgta kaip 
į ramstį, laiduojantį socialinės sanklodos dermę, palaikantį jos 
tvarumą. „Įstatymai,- deklaravo jis,- yra gerų papročių šaltinis, 
kiekvieno brangiausios nuosavybės apsauga, viešosios ir priva- 
čiosios tvarkos laidas. Jie sergsti atskirų visuomenės narių likimą 
bei dalią nuo jų atėjimo į pasaulį iki pat mirties, yra Žmonių 
svarbiausių veiksmų dvasia, kiekvienam visuomenės nariui 
nurodo vietą, kokią turi užimti, ir būdą, kaip privalo elgtis su 
kitomis į jį panašiomis būtybėmis“ (434). Tai būta nuostatų, savo 
legislatyviniu įkarščiu primenančių Apšvietos epochos bran- 
džiojo tarpsnio orientaciją. Nors ir pripažino, kad žmogus vi- 
suomenės gėrio dėlei turi atsižadėti dalies laisvės ir turto, kur kas 
reikšmingesne pasieka, nusveriančia tas atžadas, laikė įstatymų 
laiduojamą tvarką. 

Idant įstatymai atliktų savąją paskirtį, įstatymų leidybai 
pagret su teisiniais kriterijais I. Danilavičius kėlė socialinio pobū- 
džio reikalavimus: „Jei įstatymai yra išsamūs, aiškūs, vienodi 
visiems, grindžiami protu ir teisingumu, piliečiai gyvena santar- 

vėje, įsitvirtina visuomenės tvarka, privatusis interesas siejasi su 
viešuoju interesu“ (4 35). Tokiomis nuostatomis, ypač reikalavi- 
mu įtvirtinti visų Žmonių lygybę įstatymui, o jų interesus taip 
suderinti, kad šie sietųsi su visuomenės interesais, I. Danilavi- 
čiaus buvo atsiliepiama į ankstesnių dešimtmečių Apšvietos 
tradicijas. „Tačiau priešingai, - rašė jis, - jei teisė bus sudaryta iš 
nevienodų, kiekvienam tautos nariui skirtingų įstatymų arba 
neaiškių, netvarkos ir smurto dvasios persmelktų, viskas pasi- 
darys nevaržoma“ (4 35-6). Remiantis taip apsibrėžiamais as- 
pektais, Napoleono kodeksas buvo lyginamas su Lenkijos ir 
Lietuvos teise. 

Kaip tat buvo būdinga Apšvietos epochos prigimtinei 
teisei, I. Danilavičius pripažino Žmonijos apyaušriu egzistavus 
prigimtinę būklę. „Visos vienos padermės būtybės prigimtinėje 
būklėje yra lygios“ (4 58). Pabrėžė, kad nei fizinės, nei lyties 
skirtybės netrikdė prigimtinėje būklėje nusistovėjusios žmonių 
lygybės. Tačiau žmonijos raidos kelyje prigimtinė būklė negalė- 
jo išsilaikyti, ilgainiui pakeista ji buvo valstybės. „Nuosavybės 
reikmė susiejo žmones į visuomenę ir buvo valdžios atsiradimo 
priežastis, o skirtingi užsiėmimai, siekiant patenkinti bendrus 
poreikius, lėmė luomų susiklostymą“ (4 58). Vos palietęs valsty- 
bės kiltį, savo svarstymus I. Danilavičius pakreipė į priežastis, 
kurios, plėtojantis žmonių politinei sanklodai, pakirto visuome- 
nės narių lygybę. Atsiribojęs nuo bendresnių teorinių aspektų, 
jis sutelkė dėmesį į tai, kaip nelygybės susiklostyta Lenkijoje. 
Kaip veiksnius, įstūmusius plačius krašto visuomenės sluoks- 
nius į nelygybę, tolygią vergystei, jis nurodė bajorijos įsigalėji- 
mą valstybės politinėje sanklodoje, taip pat vokiškojo feodaliz- 
mo poveikį. „Su gailesčiu reikia pripažinti, — tvirtino jis, - kad 
mūsų teisė čia toliausiai nuklydo nuo prigimtinio kelio. Saujelė 
įtakingiausių bajorų atėmė teisės globą iš gausiausios valstiečių 
klasės“ (4 59). Kaip rodo šie svarstymai, socialinių požvilgių 
aštrumū jo lygiuotasi į tas tradicijas, kurių susiklostyta Apšvietos 
epochos brandžiuoju tarpsniu. 

Nepaisant tvirtų saitų su Apšvietos epochos prigimtine 
teise, su jos nusistovėjusia teorine sankloda, I. Danilavičiaus 
socialinėje orientacijoje prasikalta šiokių tokių idėjinių užuo- 
mazgų, siejusių jo pažiūras su preromantiškosiose bei roman- 
tiškosiose linkmėse tarpusiomis idėjomis. Įsiklausant į tų lin- 
kmių aidesius, platėta jo istorinės žvalgos, jos pakraštyje netgi 
šmėkštelėta tautiškumo idėjų. Nors I. Danilavičiaus, iškėlusio 
Napoleono kodeksą, kritiškai vertinta tiek iki jo veikusią Lenki- 
jos teisę, tiek tuolaik vis dar veikusį Lietuvos Statutą, netgi 
nuvertinta jį kaip atgyveną, kurią privalu pakeisti, vis dėlto į jį 
podraug žvelgta kaip į reikšmingą istorinį paveldą: „Jis yra ir 
visuomet bus brangiausia tautiškumo liekana, tautos to meto 
papročių, poreikių, santykių, turtų ir piktnaudžiavimų atšviesu- 
lys“ (4 43). Tai būta, palyginti su ligtolinėmis tradicijomis, gan 
naujoviško požiūrio. Tačiau tokie gležni idėjiniai pokyčiai nesu- 
siaurino jo veikalo „Napoleono kodekso lyginimas su Lenkijos 
ir Lietuvos teise“ šviečiamojo kryptingumo, kurio glaudžiai 
sietasi su ankstesnių dešimtmečių Apšvietos tradicijomis. 

Vėlesniuose darbuose, ypač darbe „Bibliografinis iki šiol 
žinomų Lietuvos Statuto egzempliorių, rankraštinių ir spaus- 
dintų leidinių, tiek originaliąja rusų, tiek ir lenkų, lotynų kalbo- 
mis, aprašymas“, I. Danilavičiaus ryžtingai pasukta į vokiečių 
istoriškąją teisės mokyklą, kurios iš pagrindų perkeista jo ligto- 
linė orientacija. Nors pasukta kryptingai, perėminių iš tos mo- 
kyklos nebuvo visumiškiau susiejamų, integraliau suglaudžia- 
mų į koncepciją, bet reiškiamų veikiau kaip įvadinių pastabų, 
nužyminčių kelią istoriniams teisės tyrinėjimams. 

Iš vokiečių istoriškosios teisės mokyklos I. Danilavičiaus 
buvo perimami teisės filosofijos aspektai, kurių tik netiesiogiai 
sietasi su socialine orientacija. „Nė vienoje iš šiandien mums 
žinomų pasaulio tautų,- deklaruota jo, - nepasirodė, neatsirado 
įstatymų iš karto. Klostėsi teisinės taisyklės visur taip, kaip 
klostosi kalba ir papročiai, žinoma, kartu su jais atsirado“ (5 377). 
Tai būta nuostatos, vos ne pažodžiui perimtos iš vokiečių istoriš- 

kosios teisės mokyklos. Tai būta nuostatos, kurios, iškeliamos ne 
tik E. K. von Savigny, bet ir kitų tos mokyklos kūrėjų, tapta vienu 
svarbiausių jos programinių orientyrų. 

Kaip ir vokiečių istoriškoji teisės mokykla, I. Danilavičius 
laikėsi požiūrio, kad teisės pradžių pradžia sietina su paprotine 
teise, kuri, susiklosčiusi amžių glūdumoje, gyvavo ištisus šimt- 
mečius, kol buvo pakeista iš jos išsirutuliojusios rašytinės teisės. 
„Kiekviena nauja epocha, - grindė jis, - savo nuodugnius veiks- 
mus kreipia vien į tai, kad būtų pagilintas pradinis teisės gemalas, 
sukurtas poreikio, atnaujintas jo taikymas ir išlaikytas nuolatinis 
gyvybingumas, nes kiekviena Žmonijos epocha yra didžiulės 
praeities grandinės grandis. Negali ji niekada būti traktuojama 
atskirai ir kaip pavieniui egzistuojanti, bet kaip aukštesnės 
visumos, kurią išplėtoja ir išskleidžia, dalis“ (5 378-9). Šią nuo- 
statą iš teisės filosofijos plotmės pakreipus į socialinės filosofijos 
plotmę, kiltų išvada, kad ir nepateisintinas, ir beprasmiškas bet 
koks pervartos siekinių persmelktas brovimasis į istorijoje su- 
siklosčiusios bei tolydžio besirutuliojančios pozityviosios teisės 
įtvirtinamą socialinę, politinę sanklodą, nes toks brovimasis 
prieštarauja vidinei istorijos sklaidai. Nors I. Danilavičius tokios 
išvados nepateikė, jau vien tai, kad tokią nuostatą reiškė kaip 
teisės filosofijos principą, būta ne tik iššūkio šviečiamajai socia- 
linei filosofijai, bet ir atsisveikinimo su jos tradicijomis. 

Pasukęs į vokiečių istoriškąją teisės mokyklą, I. Danilavi- 
čius žengė į Romantizmo laikotarpį. Tai būta lemtingo žingsnio. 
Tačiau tas žingsnis ir tuo laiku, ir paskesniais dešimtmečiais 
nesukėlė pastebimesnio atgarsio, nes I. Danilavičiaus darbai 
traukė į save dėmesį pirmiausia kaip Lietuvos teisės istorijos 
tyrinėjimai, o socialinės filosofijos aspektai, reiškiami kaip įva- 
dinės pastabos, kaip intarpai, liko tų tyrinėjimų šešėlyje. 

The Dimensions of Social and Political Philosophy 
of the Enlightenment 


Summary 


In Lithuania the Enlightenmentas an European philosophi- 
cal movement started at the second part of the 18th century, that 
is fifty years later than it started in the Western Europe, reached 
maturity at the very end of the century and was supplanted by the 
Romantic Movement during the thirties and forties of the 19th 
century. Its development, which lasted sevenor eight decades,can 
be divided into three periods: transition from scholasticism to 
modern thinking, maturation, and decline. 

It is almost impossible to date precisely the beginning of the 
transition; for the modern ideas penetrated Lithuania slowly, 
gradually opposing and supplanting the traditional scholasticism, 
so thatthenew way of thinking became manifest only at the second 
half of the 18th century. The transition from scholasticism to the 
Enlightenment philosophy endedin 1772. That year coincides with 
the time of the first division of the Republic of the Two Nations. 

The maturation took approximately twenty years. The Edu- 
cational Commission, that was established after the first division 
of the Republic, promoted the development of the Enlightenment 
philosophy, which consolidated its position, looking for the new 
ideas and ways of the state salvation and reformation, and direct- 
ing its general attempts to education. But this beneficial process 
was hindered in 1793 by the second division of the Republic and 
finally itwas suppressedin 1795 by the third division, during which 
the state lost the last remnants of its sovereignty. Therefore the 
Enlightenment philosophy in Lithuania did not manage to de- 
velopallitsideas and tendencies before the beginning ofits decline. 

The third period lasted during the first two or three decades 
ofthe 19th century. The new ideas coming from the West gradually 
disintegrated the Enlightenment ideology, which finally was 
supplanted by the Romanticism. 

Generally the Enlightenment philosophy in Lithuania 
borrowed the ideas from its Western counterpart and followed its 
paths. Nevertheless the Western ideas were selected, interpreted 
and evaluated in front of the Lithuanian cultural, historical and 
political background. In this sense it is possible to speak about 
some originality of the Enlightenment philosophy in Lithuania. 
Unfortunately the historical events were not favorable to the 
development of its all branches. The political misfortunes of the 
Republic of the Two Nations caused the greatest interest of 
thinkers to the political and social theories at the expense of other 
philosophical theories. 

During the first period of the Enlightenment philosophy in 
Lithuania the social and political theories did not predominate: the 
social and political problems were considered episodically and 
fragmentarily. In that transitional period the thinkers were hin- 
dered from the direct discussions of practical philosophy problems 
by theinherited scholastic habituation to the contemplative specu- 
lations. In the field of social and political philosophy some of them, 
relayingon the principles of practical philosophy of Ch.Wolff, tried 
toreconcile the scholasticism with the ideas of the Enlightenment, 
others turned directly to the Enlightenment. 

The social and political philosophies became the matter of 
the main concern after the first division of the Republic. The ways 
of political salvation were sought in the theories of the France 
Enlightenment philosophy. The mostinfluential group of thinkers 
relayed mostly on physiocratic ideas. At the end of the second 
period the ideas of Russo gained popularity but they were not 
developed further. 

During the period of decline of the Enlightenment 
philosophy in Lithuania the social and political theories of that 
philosophy, although weakened and deadened, survived the next 
twenty years. They were studied but were not developed and 
innovated. Finally, because of the pressure of the ideas of the 
Romantic Movement, they disintegrated and theirremnants were 
assimilated by the theories of the Romanticism. 

Szkic filozofii spotecznej i politycznej 
okresu Ošwiecenia 


Streszczenie 


Ošwiecenie na Litwie opėžnilo się w porėwnaniu z Europą 
Zachodnią o pė! stėlecia. Pierwsze filozoficzne początki Ošwie- 
cenia pojawiaty się dopiero od potowy XVIII wieku na tle stop- 
niowego przejšcia od scholastyki do filozofii nowožytnej. Filozo- 
fia Ošwiecenia rozwinęla się tylko w ostatnich dziesięcioleciach 
XVIII wieku, gdy Ošwiecenie w Europie Zachodniej juž dobiegto 
swego koūca. Tendencje ošwieceniowe, przekroczywsze prog 
XIX wieku, przetrwaty do lat dwudziestych, a odrębne ich 
przejawy - do lat trzydziestych, kiedy ostatecznie zostaty wy- 
parte przez romantyzm. 

Mimo chronologicznych rėžnic filozofia Ošwiecenia na 
Litwie šcisle wiązala się z Ošwieceniem zachodnioeuropejskim. 
Nawet w pėžniejszych dziesiecioleciach, gdy filozofia Ošwiece- 
nia na Litwie umocnila się, ona ciągle pozostawala pod wptywem 
Ošwiecenia zachodnioeuropejskiego. Filozofia ošwieceniowa 
jednak bardzo wybiorczo przejmowala i tworczo przystosowy- 
wala kierunki filozofii zachodnioeuropejskiej do uwarunkowan 
historycznych i kultorowych Litwy. W ten sposėb ona potrafita 
došč swoišcie zaznaczyč kierunek swego rozwoju. 

Eilozofię Ošwiecenia na Litwie možna podzielič na trzy 
fazy: przejšciową, dojrzalą i schytkową. Faza przejšciowa, ktora 
nie zawierala okrešlonego początku, trwata do pierwszego roz- 
bioru Rzeczypospolitej Obojga Narodėw. Przejšcie od scho- 
lastyki do filozofii nowožytnej, a jednoczesne i do Ošwiecenia 
stalo się podstawową drogą filozofii fazy przejšciowej. Faza 
dojrzala, ktora rozpoczęta się po pierwszym rozbiorze, inten- 
sywnie rozwijata się w ciągu dwėch dziesiecioleci. Nagte przer- 
wana przez drugi rozbiėr, ona byla ostatecznie zruinowana 
przez utratę paūstwowošci. W fazie dojrzalej filozofia Ošwiece- 
nia nię tylko osiągnęla szczyt swego rozwoju, ale tež jako 

doktryna byla skierowana na cele przebudowy paūnstwa. Faza 
schytkowa, ktėra nastąpila po trzecim rozbiorze, przetrwata do lat 
dwudziestych XIX wieku. Chociaž w filosofii tazy schytkowej 
dąžano kontynuowač tradycje Ošwiecenia, tendencje posto- 
šwieceniowe coraz bardziej wptywaly na jej ukierunkowanie. 

Jedną z giėwnych galęzi, ktėrej w okresie Ošwiecenia na 
Litwie udzielono szczegėlną uwagę, byla filozofia spoteczna i 
polityczna. Glębiej nižinne galęzi, ona zaznaczata ukierunkowa- 
nie ideowe Ošwiecenia i wyrožniala się jako jeden Zz podstawo- 
wych wiezėw catego okresu. 

W fazie przejšciowej rozwėj filozofii spolecznej i politycznej 
dužo wiecej niž innych galęzi filozofii byt obciąžany tradycjami 
scholastyki, przede wszystkim jej ukierunkowaniem kontem- 
placyjnym. Problemy spoteczne i polityczne byti tylko mar- 
ginesowo rozpatrywane na tle rozwoju filozofii teoretycznej. 
Orientacja spolteczna i polityczna byla podsycana przez umiar- 
kowane kierunki filozoficzne Ošwiecenia Europy Zachodniej, 
zwalaszcza przez recepoję filozofii praktycznej Ch.Wolffa. W 
rezultacie, uksztaltowaty się dwie glowne tendencje: jedna 
dopasowywala recepcję zasad Ch. Wolffa do tradycji scholastyki, 
druga zaš celowo uzasadniala zwrot na drogę Ošwiecenia. 

W fazie dojrzalej filozofia spoleczna i polityczna nie tylko 
szeroko rozwinela się, ale i odsunęla inne galęzi filozofii na 
margines ideowy. W odrėžnieniu od fazy przejšciowej rozwoj 
filozofii spotecznej i politycznej byt wspierany przez recepoję 
filozofii Ošwiecenia francuskiego. W fazie dojrzatej uksztai- 
towaly się dwa kierunki filozofii spotecznej i politycznej: fiZjoO- 
kratyzm, najwczešniej powstaty, najwiecej rozwiniety, i russo- 
izm, nieosiągawszy dojrzalszego poziomu filozoficznego. 

W fazie schylkowej filozofia spoteczna i polityczna, choč 
sčiesniona przez kierunki postošwieceniowe, jeszcze dwa 
dziesieciolecia kontynuowala ukierunkowanie ošwieceniowe. 
W ostatnych latach swego rozwoju jednak coraz bardzej 
poddawala się inspiracjom kierunkow postošwieceniowych, 
przede wszystkim preromantyzmu i romantyzmu. 

PRIGIMTINĖS IR POLITINĖS 
TEISĖS MOKSLAS 


Pirmoji dalis. Apie prigimtinę teisę 


S 1. Prigimtinės teisės mokslo samprata 

Kiekviename moksle, ypač prigimtinės teisės mokslo at- 
veju, daugybės klaidų šaltinis buvo ir tebėra dvi pagrindinės 
priežastys: pirma — tai klaidingos arba tamsios bei netikros nuo- 
monės; antra —- nepatikima tiesų radimo ir išdėstymo tvarka, 
kada buvo įprasta pradėti nuo tolimų, bendrų, o dažnai ir men- 
kai patikimų prielaidų, vadinamų principais. Vengiant šio dvily- 
pio pavojaus, mums iš pradžių dera imtis paprastų ir visiems 
žinomų dalykų, pirmiausia išnagrinėjus tas sąvokas, kurias to- 
liau vartosime vienareikšmiškai. 

Esme (essentia) filosofai laiko tokią daikto savybę, kuri jį 
visiškai skiria nuo kitų; kuri, būdama pirmąja, nekyla iš kitos 
savybės, bet yra visų jų pradžia. Reikia pripažinti, kad tokia daikto 
esmė yra mums visiškai nežinoma. Juslėmis ir patyrimu pažįsta- 
me tiktai savybes ir jėgas, kurias turintys daiktai gali sukelti ko- 
kius nors pokyčius arba būti nuo jų priklausomi. Tokių savybių ir 
Jėgų rinkinį vadiname prigimtimi. Taigi kalbėdami apie kokį nors 
daiktą jo prigimtimi laikome rinkinį savybių, kurias jame pažįs- 
tame. Bendrąja prasme prigimtis mums reiškia daugybę tų drau- 
ge esančių savybių ir jėgų, kurios esti visą pasaulį sudarančiuose 
daiktuose: tai, ką filosofai vadina visuotine natūra. Daiktų savy- 
bės, kaip žinome iš patyrimo, yra dvejopos: vienos visada ir 
nekintamai esti daiktuose; kitos gali juose būti arba nebūti: pas- 
tarosios vadinamos atsitiktinėmis, pirmosios - esminės, nes kyla iš 
daikto esmės ir su ja yra neatskiriamai sujungtos; tokių savybių 
rinkinį vadinsime esme arba natūra, kitaip - prigimtimi. 

Bendrąją nuostatą, išreiškiančią kas arba kaip turi vykti ar 
nevykti, vadiname regula, arba taisykle. Teisė, arba įstatymas (lex), 
yra tokia taisyklė, kuri yra kieno nors nustatyta. Visi pokyčiai ir 
įvykiai pasaulyje atsitinka priklausomai nuo savybių bei jėgų, 
kuriomis apdovanoti visi daiktai, ir priklausomai nuo tų santy- 
kių, kurie kyla tarp susijusių daiktų. Taigi kai protu apdovanotas 
žmogus, padedamas patyrimo ir dėmesio, pažįsta daiktus, jų 
prigimtines savybes ir įvairius tarp jų atsirandančius santykius, 
drauge pažįsta tam tikras taisykles, arba regulas, pagal kurias 
viskas pasaulyje vyksta. Tokius dėsningumus vadiname įstaty- 
mais; nes Visagalis Kūrėjas, suteikęs buvimą daiktams, prisky- 
ręs jiems tam tikrų savybių bei jėgų ir pagal jas daiktams lėmęs 
įvairius santykius, kartu nustatė ir regulas, kuriuos taip pat va- 
diname prigimtiniais įstatymais; pastarieji Dievo skirti ne kitaip, 
būtent pagal daiktams duotą prigimtį. Jie Dieviškuoju protu nuo 
amžių pradžios buvo pažinti, todėl vadinami amžinaisiais įstaty- 
mais; vis dėlto jų veikimas prasidėjo laike ir žmonės juos laike 
pažįsta. 

Kaip pasaulyje esančių daiktų rūšis yra dvejopa, taip ir 
prigimtiniai įstatymai yra dviejų rūšių: taisyklės, pagal kurias 
vyksta pokyčiai nejusliuose ir nepažįstančiuose daiktuose, vadi- 
nami fiziniais įstatymais; tos taisyklės, pagal kurias savo reikalus 
gali tvarkyti protu ir valia apdovanotos būtybės, būtent žmo- 
nės, yra moraliniai įstatymai. Kadangi žmogų sudaro siela ir kū- 
nas, tie veiksmai, kurie priklauso nuo kūno, paklūsta fiziniams 
įstatymams, o tie, kurie priklauso nuo pažinimo ir valios, pa- 
klūsta moraliniams įstatymams. Pirmieji, kaip ir visų fizinių daik- 
tų, visada vyksta pagal prigimtinius įstatymus; antrieji, tai yra 
laisvi veiksmai, lotynų kalba vadinti mores, gali būti atitinkantys 
įstatymus arba jų neatitinkantys: todėl tokių veiksmų atitikimas 
arba neatitikimas įstatymams vadinamas moralumu. Laisvi veiks- 
mai vadinami moraliniais veiksmais; įstatymai, liečiantys tokius 
veiksmus, - moraliniais įstatymais; mokslas, nagrinėjantis tokius 
veiksmus ir įstatymus, paprastai yra vadinamas moralės mokslu. 

Šio žmogaus giminei ypač naudingo mokslo apimtis yra 
didelė ir skirtingi skirstymai: vis dėlto pirmąja jo dalimi, kuri 
grindžia visas kitas, reikia pripažinti prigimtinės teisės mokslą, 
kuriuo laikome daugybę pirminių ir nekintamų taisyklių arba 
prigimtinių įstatymų, pagal kuriuos visi žmonės visur ir visada 
turi elgtis. 


S 2. Teisės ir pareigos samprata 

Laisvas žmogaus elgesys, atitinkantis prigimtinius įstaty- 
mus, yra moraliai geras; elgesys, priešingas prigimtiniams įsta- 
tymams, yra moraliai blogas, kadangi moralinis žmogaus elge- 
sio gerumas yra jo atitikimas prigimtiniams įstatymams. Lygiai 
kaip prigimtiniai įstatymai yra patys pirmieji, amžini ir nekin- 
tami, taipiriš prigimties kylančio elgesio moralinis gėris turi tas 
pačias savybes: elgesys geras arba blogas ne dėl žmogaus valios 
ar nuomonės, bet dėl žmogaus prigimties; priklausomai nuo 
jos, jis atitinka prigimtinius įstatymus arba yra jiems priešingas. 

Kai norime išreikšti, kad prigimtiniai įstatymai žmogui ką 
nors pripažįsta arba ką nors leidžia, arba kad žmogui pagaljuos 
kas nors priklauso, sakome, kad žmogus į tai turi teisę (jus). O 
kada turime galvoje, kad prigimtiniai įstatymai nurodo, ką 
žmogui daryti arba nedaryti siekiant, kas jam priklauso, arba 
išvengiant žalos, kalbame apie jo pareigą (officium). Taigi pri- 
gimtine teise laikome ko nors priklausymą žmogui pagal pri- 
gimtinius įstatymus; prigimtine pareiga laikome bet kurį žmo- 
gaus privalėjimą pagal tuos pačius įstatymus. Kai aiškinsime 
žmogaus teises ir pareigas, pamatysime, kas kiekvienam žmo- 
gui priklauso, ką gali turėti ir ką gali sąžiningai atlikti. Kita 
vertus - kas kiekvienam žmogui privalu, kur veda prigimtis ir 
ką ji draudžia; pažinę tai, taip pat pažinsime prigimtinius įsta- 
tymus, kurie reiškia ne ką kita, kaip prigimtas žmogaus teises 
ir pareigas; taigi bus aiškiai matyti, kas pagal pačią prigimtį yra 
moraliai gera arba bloga. 

6 3. Deramas žmogaus prigimtinių teisių ir pareigų 

aiškinimo kelias 

Nors žmonių požiūriai, nuomonės, aistros, įpročiai Ir ypa- 
tumai be galo skiriasi, vis dėlto visi stengiasi išsaugoti savo 
esybės visumą; visi trokšta ir ieško to, kas jiems atrodo gera, ir 
vengia to, ką mano esant kenksminga; taigi meilė savo esybei, 
neperskiriamai sujungta su meile gėriui ir neapykanta blogiui, 
yra įgimta kiekvienam žmogui. Skirtingais būdais mąstant ir 
aiškinant, mokytas lygiai kaip ir nemokytas žmogus šią tiesą gali 
išreikšti skirtingais žodžiais, tačiau jos nuoširdžiai nė vienas 
negali paneigti, nes ją visad randa pačiame savyje. Taigi neįma- 
noma abejoti, kad be galo išmintingas ir geras Dievas, suteikda- 
mas žmogui gyvenimą ir įliedamas jam neįveikiamą meilę gėriui 
bei blogio nekentimą, norėjo, kad žmogus ieškotų gėrio ir 
vengtų blogio ir kad visos šiam tikslui būtinos paspirtys ir 
priemonės glūdėtų prigimtinėje tvarkoje. 

Vadinasi, pirma, pagal prigimtį žmogui esmingai yra būti- 
nas gėrio ir blogio pažinimas, kuris vadovautų laisvam elgesiui; 
antra, tai, be ko žmogus jokiu būdu negali išlikti, be ko jokiam 
žmogui negali būti gerai, be ko visi žmonės turėtų kentėti ir žūti, 
yra prigimtinis žmoniškųjų reikalų dėsnis - šia prigimtimi žmo- 
gui apreikšta Kūrėjo valia, kurią gavo ir kurios pakeisti negali. 
Gilus bei visapusiškas dėmesys prigimtiniams žmonių poreikiams ir 
galioms veda prigimtinių teisių ir pareigų pažinimo link. 


5 4. Prigimtiniai žmogaus poreikiai 

Nuo gimimo kiekvienas Žmogus per visą gyvenimą jaučia 
įvairiausius poreikius: vienus jų sukelia žmogaus kūno organi- 
zacija ir struktūra, kiti atsiranda dėl lavinimo, įpratimo bei 
įsitikinimų. Pastarųjų, kaip atsitiktinių ir kintamų neimant do- 
mėn, pirmiausia dera apsvarstyti prigimtinius ir nekintamus bei 
visiems žmonėms būdingus. Taigi, pirma, kiekvienam Žmogui 
reikia maisto ir gėrimo: nevalgydamas ir negerdamas patirtų 
kančias bei mirtų. Antra, joks žmogus negali apsieiti be miego ir 

poilsio. Šie du poreikiai yra pirmesni kitų atžvilgiu, būtini ir 
prievartiniai - jų nuolatinio atsinaujinimo priežastis yra pačioje 
žmogaus kūno struktūroje. Trečia, patogiam ir saugiam gyveni- 
mui dėl įvairiausių išorinių sąlygų, vietos padėties, klimato 
pobūdžio žmogus reikalingas aprangos ir būsto. Ketvirta, iš 
išvardytųjų reikmių kyla poreikis naudotis materialiais daiktais, 
darbo, apsaugos ir gynybos instrumentais, žodžiu, poreikis visų 
tų daiktų, kurie žmogus gyvenimą daro patogesnį ir saugesnį. 
Penkta, kadangi kiekvienas gimsta ir anksčiau ar vėliau miršta, 
yra prigimtinis santuokos poreikis, brandžiame amžiuje tarnau- 
jantis žmonių giminei išsaugoti ir gausinti. 


6 5. Prigimtinės žmogaus galios 

Atidžiai įsigilinus į tuos poreikius, reikia pripažinti: pirma, 
jie yra prigimtiniai, žmonės patys jų neišgalvojo, nesukūrė, 
neprisidėjo prie jų savo valia ir išmone, bet gavo iš savo Kūrėjo; 
antra, toks esti ryšys tarp žmogaus ir materialių dalykų, kadjais 
nesinaudodamas nesugebėtų išlikti, kaip ir patenkinti savo 
poreikių; trečia, žmogus, turėdamas prigimtinius poreikius, 
kentėtų ir žūtų, jeigu neturėtų prigimtinio sugebėjimo juos 
patenkinti. 

Todėl Kūrėjo dėka kiekvienas žmogus turi esybėje pri- 
gimtines sielos ir kūno jėgas. Kūno galiomis laikome viso kūno 
ir jo narių jėgas, žinomą juslių gebėjimą, sugebėjimą kalbėtis 
arba išreikšti savo poreikius, mintis ir norus, kojų sugebėjimą 
perkelti kūną iš vienos vietos į kitą, rankų ir pirštų sugebėjimą 
dirbti įvairiausius darbus. Dvasios galiomis laikome visas tas 
ypatybes ir veikimo galias, kurios daro ar gali daryti žmogaus 
kūną jutimišką ir jį valdyti; tai vadiname siela. Sielos galios, 
kurios atrodo tokios skirtingos skirtinguose žmonėse, būda- 
mos nevienodai - daugiau ar mažiau - ištobulintos, yra viena 
ir ta pati nedaloma galia, kuri, priklausomai nuo skirtingo 
veikimo būdo, lemiamo poreikių ir aplinkybių arba skirtingo 
požiūrio, kaip ją traktuojame, turi skirtingus pavadinimus, kaip 

antai: gebėjimas justi, sąvokos galia, atmintis, dėmesys, sugre- 
tinimo, sprendimo, refleksijos galia, vaizduotė, indukcija, pro- 
tas, valia, laisvė ir t. t. 

Tobulinimosi sugebėjimas - tai prigimtinis žmogaus bruo- 
žas, aiškiai skiriantis jį nuo bet kokio kito sutvėrimo Žemėje; ir 
tokia yra prigimtinės sielos ir kūno galių ypatybė, kad nepuose- 
lėjamos jos silpnėja ir bunka,o tinkamai vartojamos - stiprėja bei 
tobulėja: darbas apskritai yra laikomas taip reikalingu žmogui, 
kaip ir miegas bei poilsis; be darbo žmogaus gyvenimas būtų 
nuobodus, liūdnas ir iš tiesų nepakeliamas. 

Nors žmogus (ypač gyvenantis visuomenėje) gali beveik 
nepaliaujamai lavintis, atskleisti ir tobulinti savo sielos bei kūno 
galias, tuo būdu tapti atsparesnis, geriau sugebantis patenkinti 
savo poreikius, ieškoti gėrio sau, vis dėlto jis negali sukurti savyje 
jokios galios, kurios neturėjo iš prigimties; todėl bet koks gabu- 
mas, savybės, talentai, trumpai tariant, visos asmeninės galios 
yra pirmoji prigimties suteikta dovana, kuria Kūrėjas apdovanoja 
kiekvieną žmogų, kad šis galėtų tinkamai egzistuoti. 


$ 6. Žmogaus poreikiai, kylantys iš prigimtinių 

poreikių ir galių 

Pažinus žmogaus prigimtį, tai yra pažinus jo prigimtinius 
poreikius ir galias, akivaizdžiai atsiskleidžia šie trys visuotiniai 
žmonėms tarnaujantys poreikiai: pirma - darbo poreikis, antra — 
lavinimosi poreikis (Instrukcji), trečia - visuomeniškumo porei- 
kis, apie kurį kalbėsime žemiau. 


6 7. Prigimtinės žmogaus teisės ir pareigos, 

neatsižvelgiant į jo santykį su kitais žmonėmis 

Jeigu žmogus neturėtų proto ir valios, visi jo veiksmai 
tebūtų neišvengiamas prigimtinių poreikių bei galių padarinys; 
tuomet nebūtų moralinių teisių ir pareigų. Kadangi žmogus turi 
protą, kuriuo pažįsta, kas jam reikalinga ir ką jis sugeba, 
kadangi turi valią, kuri atsižvelgdama į protą nori arba nenori, 

priima arba atmeta, gali veikti arba neveikti, yra akivaizdu, kad 
žmogui prigimti poreikiai bei galios nurodo moralines teises ir 
pareigas. Tai yra atskleidžia tokias teises ir pareigas, pagal kurias 
žmogus turi kreipti savo elgesį, priklausantį nuo pažinimo ir 
valios. 

Akivaizdi ir jokių įrodinėjamų nereikalaujanti tiesa, kad 
žmogus gimsta ne tam, kad tuoj pat žūtų; ne todėl yra juslus ir 
paklūsta įvairiems poreikiams, kad nepaliaujamai kentėtų; ne 
todėl apdovanotas įvairiausiomis sielos bei kūno galiomis, kad 
jų niekada nenaudotų. Esant tokiai žmogaus prigimčiai ir taisyk- 
lėms, tai būtų nesuvokiama bei neįmanoma priešybė. Apskritai 
kiekvienas žmogus, sekdamas prigimtiniu polinkiu ir proto 
šviesa, yra visiškai įsitikinęs, kad, gavęs savo esybę iš gamtos 
Kūrėjo, drauge gavo ir galią, ir laisvę saugoti save; būdamas 
pavaldus būtiniems ir neišvengiamiems poreikiams, turi naudoti 
savo galias, kad tuos poreikius patenkintų; pagaliau kad dėl savo 
poreikių būdamas neatsiejamai susietas su materialiomis gėry- 
bėmis, galėtų jas deramai naudoti bei kaupti. 

Taigi, laikantis požiūrio, kad žmogus yra jusli ir protinga 
būtybė, negalima abejoti, jog kiekvienas turi šias prigimtines 
teises: 

Pirmoji: apsisaugoti, t. y. išsaugoti savo asmenį vientisą, 
sveiką, gyvą; saugotis mirties, skausmo ir visų jam kenksmingų 
dalykų; jėga gintis nuo bet kokio į asmens gyvybę, sveikatą 
besikėsinančio padaro. 

Antroji: patenkinti savo prigimtinius poreikius užtikrinan- 
čius dorą elgesį. 

Trečioji: įsigyti, turėti ir naudoti materialias gėrybes. 

Lygiai taip pat akivaizdus dalykas, kad kiekvienam žmogui 
tenka šios prigimtinės pareigos: 

Pirmoji: naudotis prigimtinėmis sielos ir kūno galiomis 
savo asmens vientisumui, gyvybei ir sveikatai išsaugoti. 

Antroji: tobulinti savo prigimtines kūno ir sielos galias. 

Trečioji: dirbti siekiant įgyti ir sukurti materialių gėrybių. 

Ketvirtoji: laikytis tvarkos ir saiko tenkinant prigimtinius 
poreikius, naudojantis materialiomis gėrybėmis. 

Štai tokios yra prigimtinės teisės ir pareigos, būdingos 
kiekvienam Žmogui: jose glūdi visa tai, ką atskiras Žmogus, 
neatsižvelgiant į jo santykį su kitais žmonėmis, turi daryti arba 
ko nedaryti; šios teisės ir pareigos yra pradinė žmogaus elgesio 
taisyklė, jomis grindžia teises ir pareigas, tarnaujančias visuome- 
nėje gyvenantiems žmonėms. Negali žmogus neturėti šių teisių, 
nebent turėtų skirtingą prigimtį; negalima sau nepriskirti šių 
pareigų, nebent nutarus atsisakyti gyvybės arba sveikatos. 

Tiesa, kad žmogus, ištiktas skausmo, prislėgtas poreikio, 
negaišta ilgai mąstydamas, o pagal savo sugebėjimus ir jėgas 
daro tai, kas išvaduotų jį iš sunkios būsenos. Tačiau patyręs, kad 
pirmieji sukrėtimai, pasitinkami be sąmoningo dėmesio, pra- 
dangina sėkmės pastovumą arba sukelia pavojų gyvybei, sun- 
kesnių bei ilgesnių skausmų kentėjimą, susimąsto apie tai, kaip 
turėtų elgtis, kad jam nuolatos būtų gerai. Tuomet jis pradęda 
skirti, kas jam neišvengiamai būtinai ir iš tiesų naudinga, ir tai, 
kas, apgaulingą akimirksnį suvedžiodamas malonumais, gali 
jam vėliau būti žalinga,- šiuo būdu pažįsta, ką pagal prigimtį gali 
arba privalo daryti. Taigi tie patys poreikiai, pranešantys, kas 
žmogui pagal prigimtį priklauso, įspėja apie visa tai, ko prigimtis 
iš jo reikalauja. 


$ 8. Visuomenė yra prigimtinė žmogaus būklė 

Dėl dviejų priežasčių iki šiol svarstėme apie žmogų, esantį 
nevisuomeninėje būklėje: pirma, kad pažintume prigimtines ir 
pirmines teises bei pareigas, pagal kurias kiekvienas Žmogus turi 
elgtis, paisydamas tik savęs paties; antra, jau žinodami, kas 
kiekvienam žmogui būtinai pagal prigimtį priklauso, lengviau 
galėtume ištirti, kokia Žmogaus priklausomybė kito žmogaus 
atžvilgiu, ką vienas kitam privalo ir kaip vienas kito atžvilgiu turi 
elgtis. Mintimis pašalindami įvairias aplinkybes ir atvejus, kurio- 
se skirtingi žmonės gali būti, ir kurias aprėpti būtų sunku, 

apsistokime ties žmogaus pažinimu. Tačiau toks pašalinimas ir 
įvairūs dalyko traktavimo būdai nepakeičia prigimties: žmogus 
gali būti apmąstomas kaip nesusijęs su kitais žmonėmis, tačiau 
toks būti ir taip gyventi pasaulyje jis negali. 

Kiekvienas žmogus gimsta savo tėvų bendrijoje: kaip be jų 
sąjungos negautų gyvybės, taip ir be nuolatinės jų pagalbos 
negalėtų ją vaikystėje išsaugoti. Vyresniame amžiuje santuokos 
poreikis ir iš jo kylanti šeima, jėgų silpimas senatvėje ir nesuge- 
bėjimas gyventi be kitų pagalbos ir patarnavimo, rodo, kad 
žmogus gimsta, auga, gyvena ir miršta visuomenėje. Pats vienas 
žmogus liktų neužtikrintoje ir varganoje būsenoje, vargiai pasi- 
rūpindamas savo būtinomis reikmėmis, o daugeliu atvejų, kaip 
antai ligos, luošumo, laukinių žvėrių grėsmės - be kitų pagalbos 
pats savimi negalėtų pasirūpinti: o visuomenėje visi pavaldūs 
tiems patiems neišvengiamiems poreikiams. Taigi drauge juos 
pažindami ir drauge suteikdami vienas kitam pagalbą, gyvena 
patogesnį ir saugesnį gyvenimą. Kaip gerai pažinti fiziniai žmo- 
gaus poreikiai atveria fizinį bei prigimtinį visuomenės poreikį, 
taip ir prigimtinės žmogaus jėgos, ypač protas, kuriuo jis visiškai 
skiriasi nuo kitų gyvūnų, sugebėjimas kalbėti ir suprasti kalbą, 
sugebėjimas įgyti naujų tobulumų lavinant savo jėgas, amatai ir 
apsukrumas sugalvojant bei panaudojant bendrajam gėriui įvai- 
riausius išradimus yra aiškus įrodymas, kad žmogaus prigimtis 
yra tinkama ir skirta visuomenei. Gražūs abipusės meilės, drau- 
gystės, dėkingumo, gailestingumo jausmai, įprotis drauge su- 
teikti pagalbą ir bendros panašių sutvėrimų pramogos grindžia 
tą visuomenę, kuriai iš prigimties yra skirti ir kuriai jaučia 
nepaliaujamą poreikį. 

Pagaliau kai žmonių tauta pagal prigimtį tampa žymiai 
gausesnė, žmonės negali turėti pakankamai maisto be bendro 
darbo, pagalbos, taigi - be visuomenės; netgi negali, drauge 
būdami Žemėje, išvengti nuolatinio tarpusavio bendravimo: 
todėl vienų veiksmai turi padėti kitiems arba jiems kenkti. 
Nekalbame čia apie jokią atskirą visuomenės rūšį, į kurią gali 

žmonės įeiti savanorišku sutarimu, atižvelgdami į įvairias aplin- 
kybes ir poreikius; vien tik teigiame, kad pagal prigimtį žmonės 
negali gyventi vieni, visuomeninė būklė yra prigimtinė žmogaus 
būklė. Šia tiesa tuo stipriau kiekvienas bus įtikintas, juo geriau 
apsvarstys ir pažins žmogaus prigimtį. 


6 9. Apie asmens nuosavybę ir laisvę 

Kadangi visi žmonės gimsta visuomenėje ir joje dėl būtinų 
poreikių turi pasilikti, todėl pirmiausia jiems reikia žinoti, kas 
ką turi savo ir kurioje srityje vieni kitiems pagal tą pačią prigimtį 
neturi paklusti. Kokio nors daikto, tik jam vienam priklausan- 
čio, turėjimą vadiname žmogaus nuosavybe. Žmogaus teisę ne- 
priklausomai nuo kitų naudotis savo nuosavybe vadiname 
prigimtine laisve. 

Kiekvienas žmogus iš prigimties yra savo asmenybės ir 
visų jame esančių savybių bei jėgų savininkas: ši tiesa yra lygiai 
tiek patikima kaip ir kiekvienam akivaizdi. Kiekvieno žmogaus 
asmenybė yra visiškai atskira nuo kito asmenybės: kiekvienas 
pats jaučia savo poreikius, kiekvienas yra apdovanotas tam 
tinkamomis jėgomis. Kiekvienas pats, o ne už kitą kentėtų, jeigu 
nesirūpintų savo paties išsaugojimu. Todėl kiekvienas turi iš 
prigimtinių galių bei poreikių kylančias sau deramas teises ir 
pareigas, kurių turėti, naudotis ir vykdyti negalėtų, o todėl 
kentėtų ir mirtų, jeigu jo asmuo, arba tai, kas jame glūdi, ne jam 
pačiam, o kam nors kitam priklausytų. Tai yra pati pirmoji, 
kiekvienam žmogui pačios prigimties suteikta nuosavybė, kurią 
toliau visais atvejais vadinsime asmens nuosavybe. 

Aukščiau regėjome, kad žmogus gauna tam gavo gyvybę, 
kadją palaikytų: šiam tikslui turi prigimtines jėgas, kad patenkin- 
tų savo poreikius. Iš to akivaizdžiai išeina, kad tam žmogus turi 
iš prigimties nuosavybę savo asmens, savo kūno narių, savo 
jėgų, kad visa tai laisvai ir nekliudomas kitų žmonių pagal savo 
poreikius bei galimybes naudotų. Jeigu žmogus paklustų kitam 
savo asmens atžvilgiu, taigi nebūtų savęs savininku, bet taptų to 

nuosavybe, kam jis paklustų: mat nuosavybės negali būti be 
laisvės. Taigi, kaip kiekvienas žmogus iš prigimties yra savo 
paties asmens savininkas, taip savo asmens atžvilgiu yra iš 
prigimties laisvas ir kitiems žmonėms nepriklausantis. 


$ 10. Prigimtinės teisės ir pareigos, kylančios tarp 

visuomenėje gyvenančių žmonių 

Visi žmonės turi tą pačią prigimtį, dėl to ir tas pačias asme- 
nines teises bei pareigas: visi savo asmens nuosavybės ir laisvės 
atžvilgiu yra visiškai lygūs, todėl arba vienas kitam nieko nepri- 
valo, arba kas vienam iš kito priklauso, tas pats kitam turi 
priklausyti iš pirmojo. Kad žmogus žmogui nieko neprivalėtų, 
reikia, jog tarp jų nebūtų jokių santykių, jokios visuomenės. 
Tačiau pagal prigimtį, kaip jau sakėme, to būti negali; tad negali 
būti, kad žmogui nieko nepriklausytų iš kito žmogaus. Kadangi 
visi turi savo asmeninę nuosavybę ir jai tarnaujančias teises, šiuo 
atžvilgiu yra vienodai vienas nuo kito nepriklausomi. Todėl nie- 
kam daugiau negali iš kito priklausyti, negu kitam iš jo priklauso. 

Pagal fizinę tvarką žmonės turi kartu gyventi ir likti, yra 
reikalingi vieni kitų pagalbos, todėl vieni kitiems privalo tolygiai 
ir abipusiškai pagelbėti. Šis abipusiškumas gali būti akivaizdus 
pats savaime arba sulygtas savanoriška sutartimi. Tačiau nei 
gyventi kartu, nei suteikti abipusišką pagalbą žmonės negalėtų 
ir nenorėtų, jei kiekvienas iš anksto nebūtų tikras ir garantuotas 
dėl to, ką turi ir gali turėti iš prigimties be kitų pagalbos, tai yra, 
jeigu kiekvieno prigimtinė nuosavybė ir laisvė nebūtų visiškai 
saugi. Taigi dėl bendros pagalbos poreikio kiekvienam žmogui 
būtina, kad kiti negrobtų jo nuosavybės ir niekuo nevaržytų jo 
laisvės. Be tokio saugumo žmogus prarastų prigimtinę laisvę ir 
asmens nuosavybę. 

Tad yra aišku, jog kiekvienam žmogui kitų žmonių atžvil- 
giu iš prigimties priklauso šios teisės: 

Pirmoji, kad iš jo niekas negrobtų ir niekuo nepažeistų jo 
asmeninės nuosavybės. 

Antroji, kad iš jo niekas neatimtų ir nevaržytų prigimtinės 
Inisvės bei kad niekas netrukdytų dirbti, naudotis jo kūno nariais 
ir jėgomis. 

Trečioji, gintis jėga nuo kitų žmonių prievartos, kurie jo 
asmeninę nuosavybę arba prigimtinę laisvę kėsintųsi atimti, 
pažeisti arba varžyti. 

Ketvirtoji, esant reikalui iš kitų žmonių gauti abipusišką 
pagalbą. 

Kadangi teise laikome ko nors priklausymą žmogui pagal 
prigimtinius įstatymus, tad išvardytos teisės rodo, ką kiekvie- 
nam žmogui priklauso gauti iš kitų, taip pat atskleidžia, ką kiti 
žmonės privalo arba kokios jo atžvilgiu kitų pareigos. Kadangi 
tas pačias pareigas visi žmonės turi kiekvieno žmogaus atžvilgiu, 
todėl jos kitų žmonių atžvilgiu yra kiekvieno žmogaus prigimti- 
nės pareigos: 

Pirmoji, iš nieko neatimti ir nepažeisti asmeninės nuosavybės. 

Antroji, iš nieko neatimti ir nevaržyti prigimtinės laisvės. 

Trečioji, nenaudoti jėgos prieš kitus žmones, nebent pri- 
gimtinės gynybos atveju. 

Ketvirtoji, suteikti abipusišką pagalbą kitiems jos reikalin- 
giems žmonėms. 

Be tokių abipusiškų teisių ir pareigų, kurios akivaizdžiai 
kyla iš asmeninės nuosavybės, žmonės negalėtų drauge gyventi 
visuomenėje, nes negalėtų patenkinti savo prigimtinių poreikių: 
šiuo atveju visuomeninis gyvenimas būtų nelaimingesnis nei 
atsiskyrėlių. Apskritai tuomet nebūtų jokios visuomenės net tarp 
drauge esančių žmonių. Mat visuomenė priklauso nuo bendro 
vienas kitam reikalingų žmonių susijungimo, kad bendrai paten- 
kintų savo poreikius. Taigi dėl abipusiškų teisių ir pareigų žmo- 
nės yra laimingesni visuomenėje, nes ne tik kiekvienas yra taip 
laisvas ir saugus, kaip ir būdamas atsiskyrėlis, bet randa kitų 
žmonių pagalbą bei gynybą. Nebūdamas visuomenėje, žmogus 
neturėtų pareigų kitiems žmonėms, bet taip pat neturėtų ir sau 
naudingų teisių kitų atžvilgiu: niekas nebūtų įpareigotas padėti 

ir gelbėti kitus, tačiau ir iš kitų negautų pagalbos rankos. Taigi 
prigimtinės teisės ir pareigos, kylančios tarp visuomenės ryšiais 
susietų žmonių, yra visiems žmonėms neišvengiamai reikalingos ir 
Iš Hesų naudingos. 


S 11. Apie pagalbą iš malonės ir abipusę pagalbą 

Žmogaus pagalba žmogui yra dvejopa: malonės ir abipusė. 
Malonės pagalba priklauso kiekvienam tokioje būklėje esančiam 
žmogui, kurioje jis pats sau pagelbėti negali: pavyzdžiui, vaikys- 
tėje, senatvėje, ligos, luošumo, netikėtos nelaimės, pavojaus 
atvejais ir t. t. Nėra žmogaus, kuris kada nors šios malonės 
pagalbos nėra gavęs, bent jau vaikystėje, ir kuris galėtų būti 
tikras, kad jos jam niekada neprireiks. Todėl tai yra prigimtinė 
priedermė, kuria žmonės vieni kitiems atsimoka. Juk kiekvienas 
žmogus pagal savo paties poreikius žinodamas, kokie neatidė- 
liotini ir kitų poreikiai, dėl įgimto gailestingumo, net netarpinin- 
kaujant bet kokiam interesui, linkęs gelbėti panašią į save būty- 
bę. Jis gerai atpažįsta, kada turi bet kuriam Žmogui suteikti 
malonės pagalbą. O abipusė pagalba, tenkinanti abipusiškus porei- 
kius, palengvinanti visus užsiėmimus ir darbus, pasireiškia tarp 
tų žmonių, kurie, stokodami šios abipusės pagalbos, tarpusavyje 
savanoriškai sudaro išreikštą arba numanomą susitarimą, iš kurio 
kyla abiem pusėm reikalingos teisės ir pareigos. 


$12. Visuotinė bet kokių žmogaus teisių ir pareigų taisyklė 

Visoms kiekvieno žmogaus teisėms ir pareigoms galioja 
neklaidinga taisyklė: pagal prigimtį jokia teisė negali būti be pareigos; 
jokia pareiga be teisės. 


$ 13. Prigimtinių dorybių samprata 

Kai žmogus elgiasi pagal savo prigimtinius poreikius ir 
jėgas, pagal asmenines teises ir pareigas, jo laisvi veiksmai, tai 
yra tie, kuriuos jis atlieka sąmoningai ir noriai, yra geri, naudin- 
gi, protingi arba, tariant vienu žodžiu — yra padorūs. Jeigu 

žmogus elgiasi priešingai, jo laisvi veiksmai jam yra kenksmin- 
gi, blogi, neprotingi, žodžiu - nepadorūs. Kai žmogus elgiasi 
pagal jam visuomenėje tarnaujančias teises, vykdydamas jas 
atitinkančias pareigas, tai yra, kai naudojasi savo asmens nuo- 
savybe ir laisve nepažeisdamas svetimos, jo poelgiai kitų žŽmo- 
nių atžvilgiu yra geri, trumpai tariant, jie yra teisingi. Tie 
poelgiai, kuriais žmogus kitiems suteikia pagalbą iš malonės, 
kurie nepažeidžia niekieno nuosavybės, sąžiningai atneša ki- 
tiems žmonėms naudą ir gėrį, ne tik yra teisingi, betir geradariški. 
Kiekvienas gali aiškiai pažinti, kas yra prigimtinis padorumas, 
teisingumas, geradariškumas, dorybė ir t. t. 


$ 14. Apie savanoriškas žmonių sutartis 

Be prigimtinių, tarp žmonių esti teisės ir pareigos, kylan- 
čios iš savanoriškos sutarties. Sutartis yra sutikimas arba palen- 
kimas dviejų arba daugiau asmenų valios vienam dalykui; vidinis 
valios palenkimas būna parodomas kokiu nors išoriniu ženklu, 
pavyzdžiui, žodžių; arba pati poelgio ir reikalo esmė parodo, ką 
dvi pusės leidžia ir sutinka: pirmuoju atveju sutartis yra išreikšta, 
antruoju - numanomą; pagal šį dvilypį būdą, kuriuo būna suda- 
roma sutartis, tenka spręsti apie jos kildinamas teises ir pareigas. 

Iš to, ką mes anksčiau kalbėjome apie prigimtinius žmo- 
gaus poreikius ir jėgas, apie asmens nuosavybę ir laisvę, apie 
prigimtines teises ir pareigas ir iš tolesnio svarstymo kiekvienas 
gali aiškiai suprasti: pirma, būtiną savanoriškos sutarties tarp 
žmonių poreikį, antra, teisę, tarnaujančią kiekvienam žmogui, 
pagal poreikius ir jėgas sudaryti laisvą sutartį, trečia, prigimtinį 
poreikį ir prigimtinę pareigą ištikimai laikytis sudarytos sutar- 
ties, ketvirta, kad visos sutartys turi būti vykdomos savanoriškai, 
sąžiningai ir teisingai. 

Visa tai akivaizdžiai rodo, kad, pirma, sutartys, sudarytos 
nesinaudojant protu, yra negaliojančios, kadangi elgesio laisvė 
negali egzistuoti jos nesuvokiant. Antra, nežinojimas arba sukly- 
dimas, liečiantis reikalo esmę, sutartį daro negaliojančia. Trečia, 

sutikimas, išgautas apgaule arba priverstas gąsdinimu ir jėga, 
sutartį daro negaliojančią. Ketvirta, kai sutikimas nėra abipusis, 
sutartis yra negaliojanti, nes iš esmės nėra ir sudaryta. Penkta, 
sutartis dėl neįmanomų arba neteisingų dalykų yra negaliojanti: 
iš tokių sutarčių nekyla jokių teisių ir pareigų. 

Pagal prigimtį savanoriškos sutartys tarp žmonių negali 
būti arbitralios, tačiau visada turi būti: pirma, atitinkančios Žmo- 
gaus poreikius ir jėgas; antra, derančios su žmogaus prigimtinė- 
mis teisėmis ir pareigomis. Kadangi bendri poreikiai skatina 
žmones sudaryti sutartį dėl abipusės pagalbos, visi žmonės 
prigimtinių teisių ir pareigų atžvilgiu yra lygūs tarpusavyje, taigi 
tarp abiem pusėm reikalingų teisių ir pareigų (išskyrus gerada- 
riškus įsipareigojimus ir sutartis) ir tarp abipusiškų įsipareigoji- 
mų turi būti lygybės santykis, kuris būna galutinai įvertinamas 
tarpusavio pažinimu, supratimu ir sutikimu. 

Sutartys nustoja įpareigoti: pirma, kada tai, kas buvo numa- 
tyta sutartimi, būna įvykdyta; antra, atsitikus kokiai nors esmin- 
gai permainai, dėl kurio, pavyzdžiui, sutartis taptų abiem pusėm 
kenksminga arba neįgyvendinama, arba neteisinga ir t. t.; trečia, 
bendru sutikimų; ketvirta, kai viena pusė nenori vykdyti savo 
prisiimtų pareigų, kai sudarytą sutartį nutraukia, antroji pusė 
laikydamasi teisingumo arba primena apie tai, kas jai priklauso 
pagal sutartį arba sutarties atsisako. Pagal prigimtį žmogus 
negali turėti pareigų be teisės, tarnaujančios už jų vykdymą. 


S 15. Apie namiškių sąjungą 

Tarp įvairių sutarčių ypatingo dėmesio nusipelno santuo- 
kos sutartis, kuri pagal prigimtį negali būti arbitrali. Nėra arbit- 
ralu santuokos sąjungos tikslas, esmė, trukmė ir joje liekančių 
asmenų teisės ir pareigos. Kadangi pagal prigimtį santuokos 
sąjungos galutinis ir esminis tikslas yra leisti pasaulin vaikus ir 
juos auklėti, iš šios sąjungos kyla tėvų ir vaikų sąjunga. Tarp jų 
atsiranda prigimtinės teisės ir pareigos, atitinkančios abiem 
pusėm būdingus poreikius ir jėgas. Apie bet kokį kitą ypatingos 

sąjungos tarp žmonių rūšį ir joje esančias abipuses pareigas reikia 
spręsti pagal savanoriškos sutarties taisykles. 


6 16. Apie kilnojamąją nuosavybę 

Joks žmogus negali patenkinti savo prigimtinių poreikių, 
nesinaudodamas žemiškomis gėrybėmis; negali jomis naudotis 
neįgydamas, negali įgyti be darbo-— visi šiuo požiūriu turi vienodą 
poreikį, vienodą teisę, vienodą pareigą. O vieni kitiems kliudyti 
neturi teisės, nes pažeistų savo pačių nuosavybę ir asmens teisę. 
Taigi, kai žmogus savo darbu ir verslu įgyja kokį nors daiktą, šis 
daiktas jau niekam kitam nebepriklauso, tik jam pačiam arba yra 
jo nuosavybė, nes, pirma, prieš tai konkrečiai niekam nepriklausė, 
o visi drauge turėjo tą pačią teisę įsigyti jį darbu. Antra, dirbant 
arba panaudojant savo jėgas šiam daiktui įsigyti niekas neturi 
kliudyti, nes pažeistų asmens nuosavybę ir laisvę. Trečia, kai tas 
žmogus jau turi ir naudoja daiktą, įgytą savo darbu, niekas jo 
atimti arba kliudyti naudotis negali, nes šiuo atveju atimtų ir 
pažeistų asmeninę nuosavybę, kurią jis investavo, kad įgytų ir 
laisvai naudotųsi tuo daiktu. Taigi kiekvienas žmogus dėl to, kad 
yra savo asmens savininkas, tampa žemiškų gėrybių ponu ir 
valdytoju, kai jas įgyja naudodamas ir investuodamas savo 
asmens jėgas. Įgytų daiktų nuosavybė bei laisvė jais naudotis yra 
neatskiriama nuo asmens laisvės ir nuosavybės. Kol, atsižvel- 
giant į gyventojų skaičių, Žemėje yra pakankamai prigimtinius 
poreikius patenkinančių dalykų, tol žmonės skiria jėgų jiems 
kaupti ir gaminti, tol tokie nuosavi iš vienos vietos į kitą kilnojami 
daiktai turi savybę, kurią vadinsime kilnojamąja nuosavybe. 

Kadangi kilnojamoji nuosavybė kyla iš asmens nuosavy- 
bės, todėl tai yra kiekvieno žmogaus prigimtinė teisė, kad jo 
kilnojamoji nuosavybė ir jos naudojimo laisvė niekieno jokiu 
būdu nebūtų pažeista; kaip asmens nuosavybę, taip ir kilnoja- 
mąją nuosavybę kiekvienas žmogus gali netgi jėga teisėtai ginti. 
Dėl pastarojo dalyko visus turi įtikinti akivaizdus teisingumas ir 
visuotinis interesas. 

$ 17. Apie keturias žmonių būkles atsižvelgiant į 

prigimtinį maitinimosi poreikį 

Teisingai ir prideramai naudojant asmens ir kilnojamąją 
nuosavybę atsitinka, kad žmonės, nesilaikydami pirmykščio 
savo poreikių tenkinimo būdo, bet gyvendami, pirma, rinkimu 
ir naudojimu tų vaisių, kuriuos žemė teikia be žmogaus darbo, 
antra, užsiimdami medžiokle ir žvejyba, trečia, gyvulininkyste, 
pagaliau pasiekia geriausią gyvenimo būklę, kasmetinį ir gausų 
reikalingų žemės gėrybių gausinimą, tai yra žemdirbystės būklę. 
Mat, žmonių pasaulyje padaugėjus, jie negalėtų patenkinti savo 
prigimtinių poreikių be žemdirbystės. Kaip tik šituo metu pasie- 
kia minėtą būklę ir vis labiau tobulina žemdirbystę, nes esama 
pakankamo gyventojų skaičiaus, įgūdžių ir galimybės investuoti 
pajamas. Ištobulinta žemdirbystė reikalauja trejopų investicijų, 
būtent į žemę, pradinį kilnojamąjį turtą ir kasmetinių investicijų. 


$ 18. Apie žemės nuosavybę 

Kas investuoja į dar niekam nepriklausančią Žemę, tas 
teisingai ir savarankiškai ją turi, yra jos vaisių ponas, kitaip 
tariant, įgyja ir disponuoja žemės nuosavybe. Taip iš asmens ir 
kilnojamosios nuosavybės kyla žemės nuosavybė. Ji akivaiz- 
džiai teisinga, pagausėjusiai žmonių genčiai išlaikyti būtinai 
reikalinga, niekam skriaudos ir nuostolio nenešanti, bet nau- 
dinga visiems visuomenėje, net tiems, kurie jos neturi. Kadangi 
kiekvienas žmogus turi prigimtinę teisę įgyti ir valdyti žemės 
nuosavybę, tai kai kas nors, panaudodamas asmens ir kilnoja- 
mąjį turtą, įgyja ir disponuoja žemės nuosavybe, taip pat turi 
prigimtinę laisvę ja naudotis. Kokios asmeninės nuosavybės ir 
laisvės, tokios pat esti žmonių prigimtinės teisės ir pareigos 
žemės nuosavybės ir laisvės atžvilgiu - šiuo atveju teisingumas 
visiškai atitinka poreikį ir visuotinį visų žmonių interesą. 

Iš to, kas jau buvo pasakyta, tuo labiau - susipažinęs su 
tolesniais šio mokslo pagrindais, kiekvienas budriu dėmesiu 
galės įsitikinti, kokie netvirti moraliniu ar politiniu atžvilgiu 

visi priekaištai, priešingos sistemos ir nepalankios nuomonės 
apie žemės nuosavybės ištakas, jos teisingumą, reikalingumą 
ir naudą. 


$ 19. Apie mainus 

Iš žmogaus poreikių, iš kilnojamosios nuosavybės, 0 tuo 
labiau ūkininkaujant iš žemės nuosavybės kyla būtinas laisvų 
mainų poreikis, kurio skatinami žmonės vieni iš kitų įgyja sau 
reikalingų daiktų, kadangi kiekvienas turi prigimtinę teisę lais- 
vai mainikauti su kitais žmonėmis. Bet koks mainas suponuoja 
ankstesnę savanorišką sutartį, išreikštą arba numanomą. Taigi, 
kas anksčiau buvo pasakyta apskritai apie savanorišką sutartį, 
viskas tinka ir mainams, ir bet kokiai sutarčių rūšiai, kurias gali 
sudaryti ūkininkaujantys žmonės, turintys kilnojamąją ir žemės 
nuosavybę. 

Kad kiekvienas aiškiai suprastų, nuo ko priklauso lygybė 
mainantis daiktais ir kaip bet koks laisvų mainų apsunkinimas 
bei stabdymas prieštarauja prigimtiniam teisingumui, reikia 
ištirti, kas iš tiesų yra daikto vertė ir nuo ko ji priklauso. 

Savanoriškai mainydami vieną daiktą į kitą, iš pradžių abu 
juos palygina ir įvertina, ir tada vieną duoda už kitą, kai nutaria, 
kadjie lygiai verti. Visi vartojami ir mainytini daiktai yra žmonių 
vertinami arba turi vertę, bet skirtingų rūšių daiktai tarpusavyje 
palyginti turi skirtingą vertės laipsnį; vienų daiktų vertė kitų 
atžvilgiu dažnai keičiasi, tai yra padidėja arba sumažėja. Visa tai 
priklauso ne nuo vienos, bet nuo kelių drauge sutampančių 
priežasčių, kurios reikalauja daugiau dėmesio. 

Pirma, fizinė daiktų vertės priežastis yra jų vartojimo gali- 
mybė: tai yra ar jie tinkami žmogui vartoti tenkinant prigimti- 
nius jo poreikius, tinkami patogiam, saugiam ir maloniam 
gyvenimui. Daiktas, kuris niekieno niekaip negalėtų būti pa- 
naudotas, jokios neturėtų vertės; kita vertus, kad koks nors 
daiktas turėtų vertę, pakanka, jog kieno nors dėl kokios nors 
priežasties būtų norimas ir vartojamas. Šiuo atveju jis gali būti 

mainais gautas iš tų, kuriems jis nerėikalingas. Bet daikto varto- 
jamumas yra ne tik tų verčių šaltinis. Jis drauge yra didesnės ar 
mažesnės vienų daiktų vertės kitų atžvilgiu priežastis, nes 
savybės, dėl kurių jis yra už kitus reikalingesnis arba tinkames- 
nis vartoti, malonesnis, patvaresnis, suteikia jam vertę, didesnę 
nei kitų daiktų. 

Antroji didesnės ar mažesnės daikto vertės kitų atžvilgiu 
priežastis yra didesni ar mažesni jų gavimo kaštai. Tiriant 
vertės laipsnius, kylančius dėl šios priežasties, reikia įsigilinti: 
pirma, į visuotinių ir neišvengiamų bei atsitiktinių kaštų skirtin- 
gumą; antra, į skirtumus pirminių, pirmųjų savininkų įdėtų 
kaštų, ir antrinių kaštų, kurie įdedami daiktą perdirbant arba 
gabenant. Ši priežastis, nors ir neišvengiama, vis dėlto dažnai 
tam tikromis aplinkybėmis gali turėti labai mažą reikšmę dėl 
kitų priežasčių, tarp kurių, trečioji - mažesnis arba didesnis 
vienos rūšies daiktų, palyginti juos su kitomis daiktų rūšimis, 
gausumas. Kuo didesnė kokio nors rūšies daiktų gausa, palyginti 
su kitos rūšies daiktais, tuo mažesnė pirmųjų vertė antrųjų 
atžvilgiu, ir atvirkščiai. Tačiau visada apie vienos daiktų rūšies 
gausumą kitos atžvilgiu reikia kalbėti atsižvelgiant į didesnį ar 
mažesnį jų vartojimą. 

Pagaliau ketvirtoji priežastis, padidinanti arba sumažinanti 
daikto vertę, yra konkurencija, arba mainus vykdančių žmonių 
skaičius. Kuo daugiau yra tų, kurie kokius nors daiktus įgyja 
mainais, o mažiau tų, kurie juos parduoda, tuo didesnė tų daiktų 
vertė, ir atvirkščiai. 

Šios keturios priežastys, dažnai kartu susijungusios, padi- 
dina arba sumažina vienų daiktų vertę kitų atžvilgiu; dažnai 
viena sumažina kitos pasekmę; o tai reikia atidžiai stebėti, norint 
teisingai spręsti apie daikto vertę. Nors mainu dalyviai, keisdami 
vieną daiktą į kitą, juos vertina pagal savo nuomonę, negalima 
daryti išvados, kad tokia nuomonė yra arbitrali, priklausanti 
vien nuo valios ir patikimo; mat ji prisitaiko prie visuotinės 
nuomonės, kurią kildina išvardytos priežastys. 

Lyginant vieno daikto vertę su kito daikto verte, išaiškėja 
tam tikras abiejų vertės lygis. Toks vienos vertės lyginimas su 
kita vyksta abipusiškai kiekvienuose mainuose: kiekviena pusė 
suinteresuota rūpestingai pasverti mainomų daiktų vertę: ir tik 
tada abi pusės imasi mainų, kai nusprendžia, kad daiktų vertės 
atitinka. Vieno daikto vertės išraiška kitos atžvilgiu vadinama 
kaina; taigi iš dviejų mainomų daiktų abipusiai bendra yra kaina, 
nes kiekvienas savo verte išreiškia ir pažymi kitos vertę. 

Iš šio išdėstymo akivaizdžiai matyti: pirma, kad nekinta- 
ma laisvų sutarčių ir mainų visuomenėje esmė leidžia išvysti 
tikrąją ir visuotinę daiktų vertę bei kainą. Antra, esant bet 
kokiai sutarties ir mainų rūšiai, vykstant mainams pagal ben- 
drąją daiktų vertę ir pagal konkrečiu atveju sutartą kainą (kuri 
beveik bet kuriuo mainų atveju dėl konkrečių aplinkybių gali 
kiek skirtis nuo bendrosios) yra išsaugojama lygybė, taip pat 
teisingumas. Trečia, kadangi visos bet kokiu būdu daromos 
laisvų mainų kliūtys ir trukdymas keičia prigimtinių priežasčių 
bei aplinkybių sukuriamą daiktų vertę ir kainą; tai prieštarauja 
prigimtiniam teisingumui, nes bet kuriuo sutarties ir mainų 
atveju savininkai patiria žymius nuostolius ir neabejotiną 
skriaudą. 


$ 20. Apie prigimtinę žmonių lygybę 

Neaiškus žmogaus prigimties ir jo teisių, kaip ir visuome- 
ninės būklės, žemiškų gėrybių bendrumo, bei žmonėms pride- 
rančios lygybės supratimas pagimdė klaidingas nuomones ir 
nepagrįstas sistemas. 

Ankstesnis išdėstymas aiškiai rodo, kad visi žmonės, kaip 
turintys tą pačią prigimtį, tarp savęs yra iš esmės lygūs asme- 
nininės nuosavybės ir prigimtinės laisvės, abipusiškų teisių ir 
pareigų bei jų pasekmių atžvilgiais. Tačiau visi žmonės nėra ir 
negali būti lygūs amžiumi, daugiau ar mažiau ištobulintomis 
sielos ir kūno galiomis, paskiromis savybėmis ir talentais, 
įsigytomis kilnojamosiomis ir nekilnojamosiomis žemiškomis 

gėrybėmis. Ne visi nuo gimimo turi tokią pat gerą fizinę 
organizaciją, ne visi lygiai uoliai vykdo savo pareigas, lygiai 
stropiai dirba, tobulindamiesi ar įgydami žemiškas gėrybes, ne 
visi sulaukia tokios pat paramos ar susiduria su tokiomis pat 
kliūtimis. Šitokia nelygybė, kurią galima pavadinti atsitiktine, 
nešalina esminės ir prigimtinės lygybės. Ji kyla ne tik dėl fizinės 
daiktų tvarkos ir įvairių aplinkybių, kurios nepriklauso nuo 
žmogaus galių, bet net ir iš visiems žmonėms būdingų mora- 
linių teisių. Todėl ši nelygybė nėra neteisinga, neturi nieko 
priešinga Žmogaus prigimčiai. 

Tačiau kai klaidingi žmonių vaizdiniai, nuomonės, žmonių 
papročiai ir nuostatos uždengia esminę ir prigimtinę lygybę, 
žmonėse išblėsta įgimti abipusiško palankumo, pagarbos, užuo- 
jautos jausmai; temsta prigimtinio teisingumo ir geradariškumo 
taisyklės. Kada vieni, manydamiesi esą kitokios nei kiti pader- 
mės, sau priskiria teises, kurios jiems nepriklauso nei pagal 
prigimtį, nei pagal sutartį, bei nori įtikinti kitus turint jiems tokias 
pareigas, kurių šie nei pagal prigimtį, nei pagal savanorišką 
sutartį negali numanyti, tokia kokios nors visuomenės nelygy- 
bė, kaip sukurta žmonių, prievartos ir neteisybės padarinys, 
prigimčiai yra visiškai priešinga, visai visuomenei kenksminga 
ir iš tiesų niekam negali nuolat būti naudinga. 

Taigi visuose moraliniuose ir politiniuose tyrinėjimuose 
reikia laikyti neklaidingu sprendiniu taisyklę, kad kiekvienam 
priklauso prigimtinė nuosavybė ir laisvė; visi žmonės turi prigimtines 
teises ir pareigas. Pagal šią taisyklę visada galima akivaizdžiai 
pažinti, kuriuo aspektu visi žmonės, esantys bet kurioje visuo- 
menėje, bet kurio amžiaus, padėties bet kuriomis aplinkybėmis, 
iš tiesų yra ir privalo būti lygūs, o kuriuo atveju pagal tą pačią 
prigimtį nelygybės negalima išvengti, tačiau tai nėra nieko 
neteisinga ir kenksminga: priešingai, dėl didelės poreikių, jėgų, 
privalumų, darbų ir mainų įvairovės žmonės susaistomi glau- 
desniais visuomenės ryšiais bei atveriama platesnė savitarpio 
pagalbos erdvė. 

$ 21. Maralinė tvarka nepriklauso nuo žmonių valios ir 

nuomonės 

Svarstydami apie žmogų, apie jo asmeninius poreikius, 
teises ir pareigas, pažinome, kokių esti taisyklių, prie kurių jis 
turi priderinti savo laisvą elgesį. Svarstydami apie žmones, iš 
prigimties siejamus visuomenės, pažinome, kokias jie pagal 
prigimtį vieni kitų atžvilgiu turi teises, kaip turi elgtis tarpusa- 
vyje ir kaip spręsti reikalus, kad visiems drauge būtų gerai. Iš 
patyrimo ir įsigilinimo visi žinodami savo teises negali nežinoti 
savo pareigų, nes, kaip matėme, kiekvieną teisę atitinka parei- 
ga, ir atvirkščiai. Toliau, kadangi visų gėris priklauso nuo visiško 
teisių laidavimo, o teisių laidavimas priklauso nuo pareigų 
laikymosi, visuomenėje gyventi bus gerai, kai visi vykdys savo 
pareigas. Žinoti prigimtinius įstatymus ir jų laikytis yra pirma- 
sis ir tikrasis visos Žmonių giminės interesas — visuotinis ir 
kiekvieno žmogaus skyrium. 

Tiesa, žmonės dėl nežinojimo, klaidos arba aistrų sąmy- 
šio gali nepažinti prigimtinių įstatymų arba jais nesivadovauti, 
tačiau negali išvengti dėl to kylančių jiems patiems skaudžių ir 
kenksmingų pasekmių, kadangi žmogus negali pakeisti savo ir 
kitų daiktų prigimties, pakeisti priežasčių ir padarinių tvarkos, 
pasiekti užsibrėžto laimingo tikslo, nenaudodamas tinkamų 
priemonių. Iš fizinės daiktų tvarkos, kaip matėme, kyla mora- 
linė tvarka: ši, kaip pirmoji, negali būti arbitrali, priklausomai 
nuo žmonių valios ir nuomonės kintanti; lygiai kaip pirmoji, ji 
nėra žmonių nustatyta, bet jų pažįstama: kasdienis kiekvieno 
patyrimas gali įtikinti, kad skirtingas dalyko pažinimas jo nė 
kiek nepakeičia. 

Prigimtinė teisė visada yra viena ir nekintama, nepaisant 
koks plataus jos galiojimas, apimantis visus santykius, objek- 
tus, aplinkybes ir būkles, kuriuose skirtingi žmonės bet kada 
galėtų atsidurti. Prigimtinė teisė yra paties Dievo kūrinys: 
žmonėms pakeisti tai —- neįmanomas dalykas, o nepažinti ir 
ignoruoti - kenksmingas; laikytis štai tokio visiems nuodugniai 

pažintino požiūrio yra šventa pareiga Dievui, Išmintingiausia- 
jam ir Visagaliui Įstatymų Davėjui. 


6 22. Apie prigimtinį Dievo įžvelgimo ir pažinimo būdą 

Žmogus, kurio dvasinės galios nėra apleistos ir užmigdy- 
tos, atsigręždamas į savo esybę ir prigimtį, į savo poreikius ir 
galias, į supančius daiktus, o tuo labiau savo dėmesį nukreipda- 
mas į visuotinę pasaulio tvarką bei priežasčių ir padarinių 
pagrindą, susikuria pirmosios priežasties vaizdinį ir įsitikina jos 
buvimu; gilindamasis toliau pažįsta, kad pirmoji priežastis turi 
būti esybė, nuo jokios kitos nepriklausanti, nepavaldi, nuo 
amžių būtinai esanti, nekintanti, visagalė, neįsivaizduojamai 
išmintinga, gera, teisinga, žodžiu, visų tobuliausia esybė. 

Joks žmogus negali turėti visiškai tobulo Pirmosios Prie- 
žasties vaizdinio, tačiau, pašalindamas iš jo visa, kas yra neto- 
bulumas, trūkumas, o tuo labiau yda ir silpnybė, pripažindamas 
tai būtybei visus jai būdingus aukščiausio neriboto tobulumo 
požymius, žmogus priartėja prie tikro savo Dievo Kūrėjo 
pažinimo ir garbinimo. 


6 23. Apie religiją, kuri iš žmogaus Dievui pridera dėl 

pačios prigimties 

Religija yra tobulas ir aukščiausias garbinimas, teikiamas tam, 
kam priklauso, tai yra aukščiausios pagarbos ir giliausios vertės 
garbinimas; didžiausios meilės garbinimas, dėkingumo ir pasi- 
tikėjimo; garbinimas visiškai paklusnus ir atsidavęs. 

Kadangi pats Dievo vaizdinys aiškiai rodo, kad tobulas ir 
aukščiausias garbinimas priklauso Dievui, kitai esybei, išskyrus 
patį Dievą, jis priklausyti negali. Neįimanomas dalykas, kad kas 
nors pažindamas Dievą nepajustų jam garbinimo pareigos. Taigi 
religija, arba tobulas ir aukščiausias Dievo garbinimas, yra pri- 
gimtinė ir nekintama žmogaus pareiga, kadangi, pirma, kyla iš 
Dievo, kuris yra pirmiausia visa ko pradžia ir tobuliausia esybė. 
Antra, kyla iš esybės žmogaus, apdovanoto protu ir valia. Trečia, 

kyla iš nekintamo santykio, kuris esti tarp Sutvėrėjo ir kūrinio; 
tarp esybės tobuliausios ir esybės protingos ir laisvos; tarp 
visagalio, teisingo ir geradario Viešpaties ir silpno žmogaus, visa 
ko stokojančio ir visada neišvengiamai priklausančio nuo Dievo. 

Visa kūrinija, pagal savo prigimtį atliekanti tai, ką Dievas 
numatė, siekianti tų tikslų, kuriuos jai nubrėžė, garbina bei 
liudija Kūrėjo tobulumą, vykdo visagalę jo valią. Žmogus, kaip 
protingas ir laisvas sutvėrimas, turi sava valia ir protu šlovinti 
Dievą; turi vykdyti jo valią visuose savo laisvai atliekamuose 
darbuose. Todėl ir ši tiesa yra akivaizdi, kad bet kokių prigim- 
tinių įstatymų laikymasis yra esminga Religijos dalis, yra pri- 
gimtinė pareiga Dievui. 

Ne tiktai tas nevykdo savo pareigos, kas nenori garbinti 
Dievo arba kas Dievui priklausančią pagarbą teikia kitai esybei, 
bet ir tas, kuris dėl šiurkštaus neišmanymo arba klaidos taip 
garbina Dievą, kaip yra nesuderinama su teisingu Dievo vaizdi- 
niu, prieštarauja jo gerumui, teisingumui ir valiai, nustačiusiai 
žmogaus teises; tokio garbinimo negalima vadinti Religija, bet 
stabmeldyste, kuri gali būti įvairių rūšių. 


$ 24. Apie tobulą prigimtinių įstatymų galiojimą 

Žmogui suteiktos laisvės pakaktų priešintis tai neišvengia- 
mai priklausomybei, kurioje kūrinys lieka nuo jo Kūrėjo, jeigu 
žmogaus laisvas elgesys visiškai neįpareigotų paklusti sau nusta- 
tytoms taisyklėms, jeigu iš priklausomybės ar iš nepaklusimo 
žmogui nekiltų arba jokių padarinių, arba jie būtų vienodi. Tačiau 
kaip rodo pati laisvė, jos padedamas žmogus sugeba nusipelnyti 
bausmę arba atlygį; taigi esminga kūrinio priklausomybė nuo 
kūrėjo įrodo, kad bausmės, arba atlygio, akstinai protingam ir 
laisvam tvariniui yra esmingi; kad paklusnumo be atlygio, nepa- 
klusnumo be bausmės būti negali. 

Visi ligšioliniai mūsų apmatai rodo, kad iš prigimties geras 
elgesys atitinka tikrąjį žmogaus gėrį ir naudą, kad blogas elgesys 
sukelia kenksmingus padarinius - tokia yra nekintama ir visuo- 

tinė prigimtinė tvarka. Be to, iš tiesų dorybingas gyvenimas 
teikia vidinę ramybę ir nuolatinį sielos linksmumą; ir atvirkščiai, 
nusikalstamas gyvenimas sukelia vidinį liūdesį, nerimą ir nuola- 
tinę, kaip sakoma, sąžinės graužatį; apie tai kiekvieną pakanka- 
mai gali įtikinti patyrimas ir didesnis atidumas. Be to, nereikia 
manyti, kad po mirties žmogaus neištinka joks atpildas ar baus- 
mė: pirma, žmogaus dvasia nežūsta drauge su kūnu, kadangi yra 
nemirtinga: gausybe argumentų tai nuodugniai įrodo senovės ir 
vėlesnieji filosofai. Antra, iš fizinės tvarkos (kurią nustatė Dievas 
ir kurios dėl žmogaus laisvės niekad drumsti ir keisti jis nenori) 
kyla aplinkybės, kuomet dorybė nėra pilnai atlyginama, nusikal- 
timas nėra visiškai nubaudžiamas, priešingai, kartais dorybė 
būna nelaimingesnė, o nusikaltimas sėkmingas; tačiau atsižvel- 
giantįbegalinį Dievo gerumą, teisingumą ir visagalybę negalima 
abejoti, kad, pabaigus šį gyvenimą, žmogaus dar laukia atlygis, 
arba bausmė. 

Taigi yra tobula prigimtinė moralinė pareiga, yra galutinė 
ir tobula prigimtinių įstatymų sankcija; apie tai mus dar labiau 
įtikina Dievo apreikštosios religijos mokslas. 


Pirmosios dalies pabaiga 

Antroji dalis. Apie politinę teisę 


Nihil est profecto praestabilius, guam plane intelligi, 
nos ad justitiam esse natos; negue opinione, sed 
natura constitutum esse Jus. Id iam patebit, si homi- 
num inter ipsos societatem conjunctionemgue per- 
spexeris. 

Cicero de Leg: libr:1 


Nieko iš tiesų nėra kilnesnio, kaip aiškiai suvokti, kad 
mes esame gimę teisėtumui ir kad teisė yra sukurta 
ne pagal nuomonę, bet pagal prigimtį. Tai atsiskleis, 
Jei ištyrinėsime žmonių tarpusavio sąjungą. 
Cicero de Leg: libr:1 


S 1. Politinės teisės mokslo samprata 

Politinės teisės mokslu laikome nuoseklų išdėstymą, kas visai 
tautai priklauso iš aukščiausios valdžios ir kas šiai valdžiai priklauso iš 
visos tautos, kitaip tariant, tai išdėstymas abipusiškų teisių ir 
pareigų, kurios kyla tarp tautos ir jos valdžios. 

Abipusiškų pareigų išvesti negalima, neturint tautos ir aukš- 
čiausios valdžios visiškai aiškios sampratos. Norint suprasti, pir- 
ma, kas iš tiesų yra tauta, arba toji visuomenė, kurią vadina civiline, 
arba politine, reikia žinoti kada, kokiems poreikiams, kokiam 
tikslui ir kokiu būdu žmonės jungiasi į civilinę visuomenę ir kur 
slypi jos esmė. Antra, norint suprasti, kas yra aukščiausioji tautos 
valdžia, reikia pažinti, kada, dėl kokio poreikio, kokiu tikslu, kieno 
dėka ir kokiu būdu ši valdžia atsiranda, kas ji yra pati savaime ir 
nuo ko iš esmės priklauso. Aiškiai ir išsamiai pažinus šiuos du 
dalykus, yra nesunku suprasti, kokios (pagal prigimtinę tvarką, 
pagal poreikius ir žmogaus jėgas, pagal prigimtines kiekvieno 
žmogus teises) iš tiesų yra aukščiausios valdžios teisės ir pareigos. 

Tai išnagrinėjus bus aiškiai matyti, jog politinės teisės 
mokslas arba jos teorija yra skirtinga nuo jos istorijos; jog 
teisingumas yra visada neatsiejamas nuo tikros ir pastovios 
naudos; jog taisyklės teisingos politikos, arba mokslo valdyti 
visuomenėje gyvenančius žmones, nesiskiria nuo prigimtinio tei- 

singumo taisyklių; jog jokia rašytinė politinė teisė (jus politicum 
positivum) negali ir neturi būti arbitrali. 


62. Apie visuotinius žemdirbių ir jų bendrijos poreikius 

Kada pasklidę Žemėje žmonės pradeda užsiimti žemdir- 
byste, kada apsistoję vienoje vietovėje nuolatos gyvena prigim- 
tinėje bendruomenėje, tada turi patirti visuotinius savo bendri- 
jos ir žemdirbių gyvenimo poreikius. 

Nors kiekvienoje būklėje, esant bet kuriam gyvenimo 
būdui, kiekvienoje bendrijoje žmonės trokšta ir reikalauja as- 
mens ir bet kokios jų nuosavybės saugumo, vis dėlto bet kuris, 
gerai pasvarstęs apie žemdirbystės pakopą, turės pripažinti, kad 
šioje būklėje visų didžiausias yra visiško saugumo poreikis. 
Užsiimdami žemdirbyste, pirma, visi žmonės, ypač Žemės savi- 
ninkai, daugiau turi saugotinų ir gintinų daiktų, daugiau turi 
turtų, kurie įgyjami didesniu darbu ir kaštu, kurie arba labai 
sunkiai, arba apskritai negali būti paslepiami ir kilnojami. Antra, 
šioje būklėje tarp žmonių esti daugiau ryšių, daugiau abipusiškai 
reikalingų pareigų. Trečia, joje tarp žmonių neišvengiami ginčai 
bei abejonės, kurios nepašalintos gali skatinti rietenas, barnius ir 
kovas. Ketvirta, esant didesniam gyventojų skaičiui ir vienų 
asmenų kaimynystei su kitais, dažnesniems ryšiams, turtinei 
nelygybei, yra dažniau galimi užpuolimai, smurtas, nuosavybės 
arba laisvės pažeidimai. Pagaliau žemdirbių bendrija gali būgš- 
tauti arba iš tiesų patirti užpuolimus ir smurtą tų žmonių, kurie 
negyvena žemdirbių bendruomenėje, bet dėl godumo, aklumo 
arba nepritekliaus jėga ir prievarta siekia neteisėtai naudotis 
žemdirbių darbo bei išlaidų vaisiais. Taigi visiems žemdirbystės 
ir bendruomenės būklėje gyvenantiems asmenims yra esmingas 
poreikis visuotinis visiško saugumo, - ir vidinio, ir išorinio. 

Be to, žemdirbystės būklėje yra neišvengiamas mainų arba 
prekybos poreikis. O kuo labiau plečiasi žemdirbystė, tuo labiau 
gausėja gyventojų, pramonė, amatai ir mainai arba prekyba. 
Todėl šioje būklėje tarpusavio komunikacijai žmonėms vis labiau 

reikia užeigos namų, tiltų, plukdybos upėmis, kanalų, reikia 
prekyviečių, sandėlių, apsaugotų vietų ir daugybės panašių 
dalykų, kurie ne kam nors vienam, bet visiems bendrai turi 
priklausyti, visų poreikiams ir patogumui tarnauti. Dėl to tai 
teisėtai galima vadinti bendrąja nuosavybe. Juo labiau pažengia ir 
ištobulėja žmonijos žemdirbystė ir visuomeniškumas, tuo labiau 
atsiveria įvairiausių bendrųjų nuosavybių poreikis. 

Be nevaržomo naudojimosi prigimtinėmis teisėmis, be 
prigimtinių pareigų laikymosi, be abipusiškos pagalbos, be sava- 
noriško sutarčių sudarymo ir laikymosi žmonės niekada nepa- 
siektų geriausios prigimtį atitinkančios būklės, tai yra žemdir- 
bystės. Pasiekus šią būklę ilgiau joje nepasiliktų, o tuo labiau jos 
nepagerintų ir nepatobulintų be išvardytų sąlygų. Jas, vis aiškiau 
pažįstamas, sėsliai apsigyvenusių, pagausėjusių, žemdirbyste už- 
siimančių bei bendrijos saistomų giminių labiau juntamas, atitinka 
du esminiai visuotiniai poreikiai. Tai yra, pirma, visiško saugumo 
poreikis, antra, bendrosios nuosavybės poreikis. 


6 3. Apie visuotinę sutartį 

Kiekvienas, žinantis žmogaus prigimtį, negali abejoti, kad 
minėti poreikiai žemdirbius ir bendruomenės žmones turi vesti 
prie dalykų, be kurių negalima šių poreikių patenkinti. Šie 
dalykai, esant pakankamoms žinioms, gyventojų skaičiui, ištek- 
liams ir nuolatinei gyvenamajai vietai, yra nesunkūs ir galimi. 

Kiekvienas, savomis jėgomis negalintis apsisaugoti ir pa- 
tenkinti savo poreikių, turi prigimtinę priemonę ieškoti kitų 
sąjungos ir pagalbos. Šioji priemonė dirbantiems žemę ir ben- 
druomeniškiems žmonėms yra gerai žinoma ir naudojama viso- 
mis aplinkybėmis, visuose abipusiuose santykiuose nuolatinių 
sutarčių ir mainų forma. Be jų žemdirbystė negali nei prasidėti, 
nei gyvuoti. Taigi kai sėslūs žmonės, ūkininkaujantys ir gyvenan- 
tys bendrijoje, įsisąmonina du esminius, nuolatinius ir bendrus, 
poreikius, kurių nė vienas atskirai savo paties jėga, išmanumu ir 
kaštais negali patenkinti, tačiau visi drauge juos gali sutvarkyti, 

pajungdami tam tikslui savo norus, jėgas ir išteklius, matome, 
kad pirmiausia žemės savininkai ir savo šeimų ar šeimyninių 
bendrijų galvos anksčiau ar vėliau, ramiu ir laisvu nuo darbų bei 
rūpesčių metu arba ištikus nerimo, sumaišties bei pavojaus 
aplinkybėms, visiems sutariant ir vienodai gerai išmanant reika- 
lą arba patarimus, įtikinus, pamokius vienam arba keliems asme- 
nims, turi sudaryti visuotinę sutartį. Ji sujungia visus bendrai 
pagalbai, kuri laiduoja tai, ko visiems bendrai reikia. Tai yra visi 
vieni kitiems pasižada: pirma, visišką saugumą ir bendrą gynybą bet 
kuriuo atveju; antra, bendrą rinkliavą bendriems reikalams. 

Ar visuotinė sutartis yra išreikšta, ar numanoma, visos minė- 
tos arba panašios į jas atsitiktinės ir kintamos aplinkybės negali 
sumenkinti bei užtemdyti to, kas šioje sutartyje yra esminga ir 
nekintama. Akivaizdu, kad, pirma, visuotinė sutartis kyla iš 
žmonių reikmių ir galimybių. Antra, be visuotinės sutarties, nėra 
kito geresnio ir patikimesnio būdo tenkinti bendrus poreikius. 
Trečia, kadangi poreikiai įtikina žmones sudaryti tokią sutartį, jos 
tikslas negali būti kitas, kaip bendra pagalba bendroms reik- 
mėms arba sėkmingas šių reikmių tenkinimas. Ketvirta, visuoti- 
nės sutarties esmę aprėpia dvi sąlygos, būtent: visi turi ginti 
kiekvieną, visi turi prisidėti prie visuotinių rinkliavų. Penkta, 
sudarydami visuotinę sutartį žmonės neperleidžia ir neišsižada 
jokių prigimtinių teisių; jų visų visiškas laidavimas ir yra visuo- 
tinės sutarties tikslas bei turinys. 

Taigi pagal prigimtinę tvarką visuotinė sutartis neišvengia- 
mai kada nors turi būti sudaryta, kadangi yra naudinga ir 
teisinga, kaip ir nėra bei negali būti arbitrali. 


$4. Teisinga iš visuotinės sutarties kylančios visuomenės 

samprata 

Kai tarp žemdirbystės ir bendrijos būklėje gyvenančių 
žmonių sudaroma visuotinė sutartis, be prigimtinės visuome- 
nės, tarp jų susidaro nauja visuomenė, kurioje visų valia, galia ir 
ištekliai būna suvienyti bendriems poreikiams patenkinti. 

Visuotinė sutartis yra tas pats, kas ir susivienijimas arba 
visų valios, jėgų ir išteklių visuotinė sąjunga dėl bendrų poreikių 
siekiant sėkmingai juos patenkinti. Šiuo būdu susivieniję žmonės 
tampa viena visuomene ir tarsi vienu savo poreikius ir jėgas 
turinčiu kūnu, kurį vadiname laisva visuomene, civiline visuomene, 
tauta, respublika ir t. t. Visų suvienyta valia, jėga ir ištekliai vienam 
bendram tikslui yra vienintelė, nepriklausoma ir aukščiausioji 
valdžia, kuri turi sėkmingai patenkinti visuotinius poreikius. 

Tačiau tai, ką kiekvienas žmogus turi iš prigimties arba ką 
teisėtai įgijo ir gali įgyti, kas kiekvienam žmogui pagal prigimtį 
arba sutartį priklauso, visa tai civilinėje visuomenėje, kaip akivaiz- 
du kiekvienam, lieka nepažeista. Kitaip tariant, žmogaus laisvė 
ir nuosavybė visiškai bei tvirtai lieka apsaugota ir patvirtinta 
nauja civiline padėtimi; visų, ir prigimtinių, ir sutartinių teisių ir 
pareigų, saistančių žemdirbystės ir bendrijos būklėje, pagrindas 
ne tik niekuo nepažeidžiamas, bet dėl visuotinės sąjungos nuo- 
dugniau ir sėkmingiau apginamas bei užtikrinamas visuotine ir 
aukščiausia valdžia. Šioji turi visa laiduoti sėkminga apsauga ir 
palengvinti darbą, garantuodama bendrą nuosavybę. 


$ 5. Apie poreikį kam nors patikėti aukščiausiąją valdžią 

Visuotinė sąjunga būtų bergždžia ir nesėkminga, visuoti- 
niai poreikiai nebūtų patenkinti, jei susivieniję žmonės nesugal- 
votų ir nenustatytų, kokiu būdu ir kieno turi būti vykdoma 
aukščiausioji valdžia, siekiant visus ginti ir visiems padėti. Kadangi 
visuomenė, arba visi ją sudarantys piliečiai, yra užimti savais 
darbais ir poreikiais, dėl daugelio priežasčių negali patys tobulai 
atlikti tai, ko visiems bendrai reikia ir kam tarpusavyje yra 
susitarę, todėl išreikšta ar numanoma sutartimi pačių rinktiems 
asmenų didesniam ar mažesniam skaičiui yra patikima aukščiau- 
sioji valdžia ir rūpinimasis visuotiniais poreikiais. Kam nors 
atiduota visuomenėje aukščiausioji valdžia vadinama vyriausy- 
be, arba aukščiausiąja politine valdžia, o visuomenė šiuo požiūriu 
vadinama politiniu kūnu, arba politinė visuomene. 


170 


S 6. Apie tautos vyriausybės pavidalą (formą) ir sandarą 

(konstituciją) 

Kadangi aukščiausiąją valdžią tauta gali patikėti vienam ar 
daugiau asmenų bei skirtingu būdu suteikti ir paskirstyti, tautos 
vyriausybės pavidalas ir sandara gali būti įvairūs. Žmonės, 
susijungę į vieną bendrą visuomenę, šiuo atveju turi elgtis taip, 
kaip mano būsią jiems geriau ir kaip geriau gali tai sutvarkyti. 

Nepaisant įvairiausių vyriausybės pavidalo ir sandaros 
skirtumų, būtina yra tai, kad, pirma, aukščiausioji valdžia yra 
viena ir neskaidoma. Todėl, nepaisant skirtingų šios valdžios 
dalyvių, įvairiopo jos dalių paskirstymo, aukščiausioji galia ir 
valdžia visada turi būti patikėta arba vienam asmeniui, arba 
vienai iš bet kokio skaičiaus asmenų sudarytai asamblėjai. Antra, 
kad ir kam būtų atiduota aukščiausioji valdžia, nesvarbu kokio 
pavidalo ir sandaros, visada lieka ta pati jos esmė ir apimtis, o 
sutinkamai su prigimtine tvarka, poreikiais ir žmogaus jėgomis, 
pagalvisuotinės sutarties ir politinės visuomenės esmę egzistuo- 
ja nekintamos teisės ir pareigos tarp visos tautos ir aukščiausio- 
sios valdžios - asmenų, turinčių aukščiausiąją tautos valdžią. 

Tik susipažinus su politinėmis pareigomis galima spręsti, 
kam iš tautos, kokiu pavidalu bei sandara gali būti deramai 
patikėta aukščiausioji valdžia. Mat akivaizdus politinių santykių 
ir pareigų pažinimas leidžia aiškiai suvokti, kokiam vyriausybės 
pavidalui ir jos sandarai esant, tauta gali būti tikra dėl visada 
sėkmingo bendrų poreikių tenkinimo. Dėl jo aukščiausioji val- 
džia tautoje ir egzistuoja. 


67. Apie abipusiškus tautos ir aukščiausiosios valdžios 

poreikius 

Gerai žinant, kas veda žmones į politinę visuomenę, 
nustatant ir kam nors suteikiant aukščiausiąją valdžią, nekyla 
abejonių, kuriais atvejais tauta negali apsieiti be valdžios ir ko 
iš jos nuolat ir pastoviai reikalauja. Kita vertus, kas disponuoja 
patikėta aukščiausiąja valdžia, tas turi reikalauti iš tautos viso 

to, be ko nesugebėtų tvarkyti jos poreikių. Taigi tie, kas dispo- 
nuoja aukščiausiąja valdžia, kaip matome, reikalauja, pirma, 
visiškos valdžios ir galios, antra, būtinų išteklių. Nė viena šių 
dviejų pusių negali likti be kitos, tai yra tauta be valdžios, o 
valdžia be tautos; tarp jų abipusiškų poreikių egzistuoja aki- 
vaizdus sąryšis. 


$ 8. Apie abipusiškas tautos ir aukščiausiosios valdžios 

teises bei pareigas 

Aiškus tautos ir aukščiausiosios valdžios bei tikras abipu- 
siškų jų poreikių ir akivaizdaus šių poreikių sąryšio supratimas 
turėtų kiekvieną įtikinti, kad, pirma, tarp tautos ir aukščiausiosios 
valdžios turi egzistuoti teisės ir pareigos, antra, šios pareigos 
pagal visuotinę bet kokių pareigų taisyklę turi būti visiškai 
abipusiškos, trečia, kad pareigos tarp tautos ir valdžios negali būti 
kitos, nei tos, kurios reikalingos vieniems ir kitiems.Tautai ir 
aukščiausiajai valdžiai būdingi poreikiai bei šių poreikių vienybė 
ir sąryšis aiškiai rodo, kas tautai nuolatos priklauso iš aukščiau- 
siosios valdžios ir kas šiai iš tautos. 

Yra akivaizdu, kad aukščiausioji valdžia tautai užtikrina, 
pirma, visišką saugumą, antra, aprūpinimą bendra nuosavybe. 
Taigi aukščiausioji valdžia turi šias bendrąsias pareigas: 

Pirmoji - daryti visa tai, kas sukuria visišką tautos saugu- 
mą - ir vidinį, ir išorinį. 

Antroji- skirti pakankamai lėšų visuomeninėms išlaidoms. 

Tam, kad aukščiausioji valdžia galėtų tenkinti tautos porei- 
kius, kitaip tariant, vykdyti savo pareigas, jai priklauso šios 
bendrosios teisės: 

Pirmoji - disponuoti suvienyta tautos valia ir jėgomis sie- 
kiant tenkinti jos poreikius. 

Antroji - turėti pakankamai pajamų visuomeninėms išlai- 
doms. 

Taigi tautos pareigos yra: pirma, paklusti aukščiausiosios 
valdžios vadovavimui visada, kai šiai yra tai reikalinga; antra, 

atiduoti kasmetines rinkliavas arba mokesčius visuomeni- 
nėms išlaidomos. 

Tokios yra tautos ir aukščiausiosios valdžios nekintamos 
politinės pareigos, kurių kiekvieną reikia rūpestingai apsvars- 
tyti ir nuodugniai pažinti jų apimtį, ryšį, vykdymo būdą ir 
naudą, tautos bei aukščiausiosios valdžios gaunamą pagal pri- 
gimtinį teisingumą. 


$ 9. Apie vidinį tautos saugumą 

Tada tauta bus visiškai vidujai saugi, tai yra visų piliečių 
nuosavybė ir laisvė bus užtikrinta, kai visi vykdys savo parei- 
gas — ir kylančias iš prigimties, ir sutartines. Tad yra būtinai 
reikalinga, jog visi savo pareigas gerai žinotų, kad veiksmingai 
būtų skatinami jų laikytis, kad visų abejonių, ginčų arba patirtų 
skriaudų atveju kiekvienas lengvai ir ramiai galėtų gauti, kas jam 
teisėtai priklauso; pagaliau, jog neatliekančių savo pareigų at- 
žvilgiu visada egzistuotų pakankama ir visų jėgas pranokstanti 
ypatinga galia, pasiruošusi visuomet sėkmingai apginti visus ir 
kiekvieną pilietį. 

Todėlakivaizdu, kad visiškam tautos saugumui reikalinga: 
pirma, įstatymai, kurie visiems būtų Žinomi, išreiškiantys visų 
pareigas ir kiekvieną veiksmingai priverčiantys jas vykdyti. 
Antra, reikalinga teismo institucija. Trečia, reikalingas visuotinis 
švietimas. Ketvirta, reikalinga karinė galia. 

Visa tai tautai privalo kaip galima geriau parūpinti aukš- 
čiausioji valdžia; visa tai yra pastarosios pareiga. Tam ji dispo- 
nuoja tautos suteikiama visiška galia bei valdžia, ir tauta turi 
aukščiausiajai valdžiai visiškai paklusti. 


S 10. Apie tautos įstatymų poreikį ir jų rūšis 

Kai žmonės, susijungę į bendrą visuomenę, patenka į aukš- 
čiausiosios valdžios globą, pirmiausia ir labiausiai būtina su- 
formuluoti reikalingus įstatymus. Nors jokia visuomenė ne- 
gali egzistuoti be ją sudarančių asmenų abipusiškų pareigų, 

nors yra akivaizdus ir prigimtinių, ir sutartinių teisių bei 
pareigų pagrindas žemdirbystėje ir visuomeniniame gyveni- 
me, vis dėlto tos priežastys, kurios žmones atvedė į sąjungą ir 
civilinę visuomenę, aiškiai įrodo, kad visuotiniam nuolatiniam 
supratimui, visiškam tikrumui ir saugumui dar yra reikalingi 
įstatymai, kurie aiškiai aprašytų visas piliečių pareigas — ir 
prigimtines, ir sutartines, kurie visais atvejais bet kokiomis 
aplinkybėmis išvardytų ir uždraustų visus veiksmus, kliudan- 
čius šioms pareigoms. 

Tokie įstatymai, užtikrinantys ir apsaugantys pagrindą 
teisių bei pareigų, kylančių tarp visų civilinės visuomenės dalių, 
vadinami civiliniais įstatymais. Ir politinėje visuomenėje, be 
esamų pareigų tarp piliečių, galioja politinės pareigos (apie 
kurias čia ir šnekame) atsirandančios tarp visos tautos ir aukš- 
čiausiosios valdžios. Taigi būtina, kad ir politinės pareigos būtų 
tiksliai aprašytos, išvardijant visus atvejus bei aplinkybes, aiš- 
kiai uždraudžiant bet kokį elgesį, prieštaraujantį šioms parei- 
goms. Įstatymai, kuriuose aprašytos ir įtvirtintos politinės 
pareigos, vadinami politiniais įstatymais; be jų tauta negali 
(kaip matyti iš visų mūsų svarstymų) būti saugi ir patvari. 

Visų amžių ir tautų patirtis įrodo, kad, be pagrindinių 
visas pareigas įtvirtinančių įstatymų, yra reikalingi vykdymo 
tvarkos (porządkowe) įstatymai - ix civiliniai, ir politiniai. Civiliniai 
vykdymo tvarkos įstatymai turi numatyti elgesio tvarką ir 
būdą įgyvendinant reikšmingesnes sutartis, mainus bei tvar- 
kant visus tuos piliečių reikalus, kuriuose sprendžiama, kas yra 
kieno nuosavybė, kas kam ir kodėl priklauso. Tai reikalinga 
geriau apsaugant piliečių nuosavybę ir laisvę, sustabdant bet 
kokius ginčus ir vaidus, bet kokias klastas ir gudrybes, kurios 
galėtų pažeisti teisingumą bei visuotinę rimtį. 

Jeigu geresniam piliečių reikalų tvarkymui yra reikalinga 
patikima tvarka, tuo labiau grynai politiniams reikalams, kurie 
visi yra didelės reikšmės, visi užtikrina tautos integruotumą ir 
saugumą, yra reikalinga vienoda ir visiems žinoma tvarka. 

Viskas, kas tik susiję su krašto valdymu, pasinaudojimu teisė- 
mis arba pareigų aukščiausiajai valdžiai vykdymu ir bet kokių 
politinės valdžios pareigūnų reikalais — viskas turi būti aiškiai 
apibrėžta ir aprašyta politiniuose vykdymo tvarkos įstatymuo- 
se. Nei pati aukščiausioji valdžia, nei jos vietininkai nieko neturi 
daryti nesivadovaudami iš anksto aprašyta ir visai tautai žino- 
ma tvarka bei nustatytu būdu. Kitaip šioji valdžia valdydama 
neišvengtų arbitralumo, apsirikimų, apgavysčių ir kenksmin- 
gų tautai klaidų, o piliečiai, norintys kuo geriau atlikti savo 
pareigas, savo valdžios atžvilgiu nebūtų ramūs ir saugūs. 


$ 11. Apie tautos įstatymų sankcijos poreikį 

Visi tautos įstatymai būtų niekiniai, jeigu jų laikymasis 
priklausytų nuo nepastovios ir kintamos kiekvieno valios. Todėl 
yra būtinai reikalingi adekvatūs jusliški akstinai, kurie sėkmingai 
visus skatintų visiškai paklusti įstatymams. Dėl to visuotiniam 
visuomenės apgynimui ir saugumui reikia, kad kiekviename 
įstatyme už priešingą ir prigimtinėms, ir sutartinėms pareigoms 
elgesį būtų numatyta neišvengiama aiškiai suformuluota baus- 
mė. Neišvengiama, kad kiekvienas, žinodamas uždrausto veiks- 
mo padarinį, jo neišdrįstų atlikti; aiškiai suformuluota, jog bausmės 
mastas nepriklausytų nuo arbitralios nuomonės ir skirtingo 
pareigūnų įgeidžio; kitu atveju ir įstatymai netektų savo galios, 
ir piliečiai saugumo. 


$ 12. Apie tautos įstatymų paskelbimo poreikį 

Kadangi tautos įstatymai turi esminį tikslą - jų laikymusi 
užtikrinti kiekvieno piliečio nuosavybę ir teises, - yra akivaiz- 
dus dalykas, kad esminiai ir vykdymo tvarkos civiliniai bei 
politiniai įstatymai turi būti iškilmingai paskelbti ir pateikti visų 
žiniai trumpais, tiksliais ir aiškiais žodžiais; priešingu atveju 
įstatymai nepasiektų norimo tikslo, visų pareigūnų valdžia 
būtų arbitrali, piliečiai būtų nesaugūs ir niekuo neužtikrinti. 


175 


6 13. Esminiai tautos civiliniai ir politiniai įstatymai 

jokiu atveju negali būti arbitralūs 

Negalima abejoti, kad kiekvienos tautos sėkmė ir atsparu- 
mas iš esmės priklauso nuo tobulos visų tautos teisių pagrindo 
sandaros. Ši įžymių žmonių pastebėta tiesa suteikė postūmį kurti 
įvairias įstatymų leidybos sistemas. Tačiau bet kokia sistema yra 
nenaudinga, jeigu neatitinka prigimtinės tvarkos, kuriai žmonės 
nenukentėdami negali nusižengti. Lygiai kaip visuotinai įsitvir- 
tinęs, taip ir klaidingas bei žalingas yra kintančių ir arbitralių 
tautos įstatymų vaizdinys. Ir civiliniai, ir politiniai esminiai įsta- 
tymai, kaip niekuo neturintys būti priešingi prigimtinėms arba 
savanoriškos sutarties pareigoms, negali būti arbitralūs. 

Visa civilinė tvarka, kaip matėme, visuomenėje egzistuo- 
ja pagal pačios prigimties esmę dar prieš nustatant aukščiausią- 
ją valdžią ir aprašant bet kokius civilinius įstatymus, turinčius 
minėtą tvarką įvardyti ir apsaugoti. Mat civiliniai įstatymai 
niekam nesuteikia nuosavybės ir laisvės, taigi iš niekieno teisė- 
tai negali nei atimti, nei apibrėžti ir užkrauti, kadangi kiekvie- 
nas žmogus iš prigimties turi asmens nuosavybę ir laisvę. Iš 
pastarųjų kyla kilnojamoji ir žemės nuosavybė, taigi šiuo po- 
žiūriu civiliniai įstatymai negali būti arbitralūs nei savo objekto, 
neijų esminio tikslo atžvilgiu, kuris visiškai užtikrina kiekvieno 
piliečio nuosavybę ir laisvę. Abipusės piliečių pareigos, atsi- 
žvelgiant į kiekvieno nuosavybę ir laisvę, yra arba prigimtinės, 
arba sutartinės: civiliniai įstatymai jokiu atveju negali šių parei- 
gų pakeisti, negali į jas neatsižvelgti, o tuo labiau - jų pašalinti 
arba skirti joms priešingas, nes šiuo atveju, užuot užtikrinę, 
pažeistų nuosavybę ir laisvę. Taip pat bet kokie žmonių veiks- 
mai pagal savo prigimtį yra arba atitinkantys nuosavybės ir 
laisvės užtikrinimą, arba jam prieštaraujantys, todėl iš prigim- 
ties yra geri arba blogi, visuomenei naudingi arba kenksmingi. 
Taigi civiliniai įstatymai, privalantys pirmuosius sužadinti, ant- 
ruosius - uždrausti, naujo moralinio gėrio arba blogio veiks- 
mams negali suteikti. 

Taip pat reikia samprotauti ir apie politinius įstatymus: 
politinės pareigos (kurias nagrinėjame), kylančios iš prigimtinės 
tvarkos, visuomenėje visada yra tos pačios ir nekintamos, todėl 
nesvarbu, kokios valdymo formos politiniai įstatymai, turintys 
šias pareigas užtikrinti, negali būti arbitralūs. 

Taip pat negali būti, kad civiliniai ir politiniai įstatymai būtų 
indiferentiški, tai yra nei geri, nei blogi. Juk jeigu įstatymai nieko 
nei įsako, nei uždraudžia, jie nėra įstatymai; jeigu ką nors įsako 
ar uždraudžia, tuo pačiu nėra indiferentiški, o arba geri, teisingi 
ir naudingi, arba kenksmingi ir neteisingi. 

Visos atsitiktinės aplinkybės: skirtingas klimatas, krašto 
padėtis, valdžios forma, papročiai, įsišaknijusios nuomonės ir 
pan., negali pateisinti priešingų prigimčiai įstatymų, kadangi 
niekas visiškai negali sustabdyti kenksmingų padarinių, kurie 
kyla pažeidžiant prigimtinius ir nekintamus įstatymus. 

Taigi ši politikų maksima, kad tautos įstatymai turi visais 
atžvilgiais atitikti vieni kitus, turi būti rašyti pagal neprieštaraujančius 
vieni kitiems tikslus ir taisykles, bus tada gera ir teisinga, kai jos 
neatskirsime nuo šių dviejų neklaidingų taisyklių: pirma, tautos 
įstatymai turi visada atitikti prigimtinės tvarkos įstatymus; antra, 
esminis tautos įstatymų tikslas - kiek galima labiau užtikrinti visą tautą 
sudarančių žmonių nuosavybę ir apsaugoti laisves. 


S 14. Apie vykdymo tvarkos įstatymus 

Vykdymo tvarkos civiliniai bei politiniai įstatymai iš tiesų 
gali būti įvairūs ir kintami juos pritaikant prie kintamų tautoje 
aplinkybių, tačiau dėl to nereikia manyti, kad yra arbitralūs bei 
priklausantys vien tik nuo nuomonės, valios ir norų. 

Jeigu vykdymo tvarkos įstatymai galėtų būti visiškai arbit- 
ralūs, galėtų dažnai prieštarauti esminiams tautos įstatymams, 
pažeisti piliečių nuosavybę ir laisvę. Vykdymo tvarkos įstatymai 
tautai yra reikalingi geriau užtikrinant nuosavybę ir laisves, 
pilniau įtvirtinant visų prigimtines ir sutartines, civilines bei 
politines pareigas. Visa, kas žmonėms sukelia naudingus arba 

kenksmingus padarinius, kas atitinka esminį visuomenės tikslą 
arba nuo jo nuklysta, visa tai negali būti arbitraliai tvarkoma. 

Taigi yra akivaizdu, pirma, jog einamieji įstatymai, civiliniai 
ir politiniai, tik tada turi egzistuoti tautoje, kai yra būtinai 
reikalingi ir tikrai naudingi; jokie įstatymai neturi būti tušti nei 
jų tikslų, nei jų padarinių atžvilgių; neturi aprašyti tai, kas 
priklauso nuo natūralios daiktų tvarkos. Antra, bet kokie vyk- 
dymo tvarkos įstatymai (to, kas liepiama ar kas uždraudžiama, 
taip pat padarinių, kuriuos jie gali sukelti, atžvilgiais) turi visiškai 
atitikti žmogaus prigimtį, nekintamą teisingumą ir esminius 
tautos įstatymus. 

Vykdymo tvarkos įstatymai atsiranda vien tik iš reikalo, ir 
be jo jie taptų neteisingu piliečių prigimtinės laisvės apsunkini- 
mu. Taigi jie turi būti ne nuomonės, valios ar pomėgio, bet 
teisingo pažinimo, patyrimo bei proto vaisius ir kūrinys. Ir, tiktai 
visad sekdama prigimtine tvarka, visomis savo dalimis būdama 
tikrai darni ir paprasta, įstatymų leidybos sistema ves esminio 
visuomenės tikslo link trumpiausiu ir prigimtiniu keliu; tada ir 
nedidelis skaičius reikalingų įstatymų, apibendrinančių bei išsa- 
mių, bus pakankamas. 


$15. Bausmių aprašymas įstatymuose neturi būti arbitralus 

Tam tikros bausmės nustatymas ir aprašymas įstatymuo- 
se, kaip ir patys įstatymai, neturi būti arbitralus. Valdžios teisė 
bausti kyla iš prigimtinės gynybos: kaip kiekvienas Žmogus 
pagal prigimtį teisėtai naudoja savo jėgas gindamasis nuo prie- 
vartos, užpuolimo ir kitus nuo jų skriaudėjų, taip ir valdžia turi 
galią panaudoti sutelktinę visų jėgą gindama ir apsaugodama 
visus. Todėl darome aiškią išvadą, kad kaip prigimtinė gynyba, 
galiojanti tik ten ir tada, kur ir kiek jos būtinai reikia, taip ir bet 
kokia įstatymus skirianti vadovybė tik tiek turi valdžios nusta- 
tydama bausmes, kiek siekia būtinas poreikis. 

Bausmės tikslas nėra nei kerštas, nei kaltės išpirkimas ar 
atsilyginimas įžeistai valdžiai bei įstatymui, bet veiksmingas 

paklusnumas tautos įstatymams, siekiant visiško saugumo. Šiuo 
požiūriu bausmę traktuojant kaip akstiną laikytis įstatymo, 
kiekvienam aišku, kad kai bausmė būtinai reikalinga ir akivaiz- 
džiai teisinga, jos dydis negali būti arbitralus. Pernelyg maža 
bausmė, kaip neviršijanti naudos, gaunamos pažeidžiant įstaty- 
mą, būtų neefektyvi ir neatitiktų numatyto tikslo, o didesnės 
bausmės už tą, kuri būtų pakankama, rezultatas būtų ir nereika- 
lingas, ir neteisingas, virstų į nenaudingą žiaurumą. Taigi baus- 
mės matas yra akstino, reikalingo įstatymui laikytis, pakankamumas. 
Kai pagal šią taisyklę bus skiriama bausmė tiksliai už kiekvieną 
nusikaltimą, kai ji bus neišvengiama, vieša, įgyvendinant neat- 
šaukiama, atitinkanti padaryto nusikaltimo ir žalos rūšį, tada 
įstatymai turės visišką galią ir prestižą. 

Ir visai tautai, ir kiekvienam atskiram piliečiui rūpi ne 
tiktai visiškas saugumas, bet ir tai, kad šis saugumas būtų 
tvirtesnis ir geriau užtikrintas svarbesniais atvejais, labiau kiek- 
vieną liečiančiais, gresiančiais didesnėmis netektimis ir žala, 
todėl aišku, kad už nevienodus nuostolius sukeliantį elgesį 
negali būti skiriamos vienodos bausmės. Kita vertus, už mažas 
kaltes taikant rūsčias bausmes, sumažėtų galimybė atgrasinti 
didesne bausme didesnius ir kenksmingesnius nusikaltimus. 
Taigi aišku, kad bausmės turi būti visiškai proporcingos sukeltai 
žalai, padarius įstatymų uždraustus veiksmus. Šių veiksmų 
padarinių įvertinimas ir bausmių skirtumas bei proporcija ne- 
gali priklausyti nuo arbitralaus sprendimo. 

Be to, visada dera prisiminti šią neabejotiną tiesą, kad gerą 
vyriausybę ir teisę turinčioje tautoje mažesnės bei švelnesnės 
bausmės bus naudingesnės nei didžiausi žiaurumai ten, kur 
vyriausybė ir teisė yra arbitralios. 


S 16. Apie įstatymus leidžiančiąją valdžią 

Kad ir kam tauta patikėtų aukščiausiąją valdžią, pastarajai 
atiduotų ir įstatymus leidžiančiąją valdžią; taigi kiekvienoje val- 
dymo sistemoje aukščiausiosios valdžios atstovai turi ir įstaty- 

mus leidžiančiąją valdžią, o šios atstovai taip pat disponuoja 
aukščiausiąja valdžia. Bet kuris dalyvavimas valdžioje turi būti 
fiksuotas teisės, taigi paklūstantis įstatymus leidžiančiajai val- 
džiai. Kadangi jokie įstatymai jokiu atveju (kaip jau patyrėme) 
negali būti arbitralūs, kam nors patikėta įstatymus leidžiančioji 
valdžia, nebūdama arbitrali ir neapribota, turi tiktai šį tikslą: 
nuodugniai pažinus ir akivaizdžiai įsitikinus paskirti, ką kiekvienas 
žmogus, atsižvelgiant į prigimties arba susitarimo pareigas, turi tautoje 
daryti arba nedaryti; šitai įgalinti tinkamomis bausmėmis bei viešai 
paskelbti. Įstatymus leidžiančioji valdžia negali turėti didesnės 
galios, atsižvelgiant į tai, kad ji yra kontroliuojama tautos ir kyla 
iš žmonių visuomenės, kurią vadiname tauta, esminės prigimti- 
nės tvarkos. Ji tarnauja tautos poreikiams, egzistencijai ir gerovei. 
Jeigu aukščiausioji valdžia turėtų galią atimti ir suteikti 
nuosavybę, padidinti vienų laisvę, ją sumažinti kitiems, užkrauti 
pareigas nesuteikiant teisių ir atvirkščiai, tai šiuo būdu nutrauktų 
visuotinį saitą, kuris vienintelis įgalina nuosavybę ir laisvę, pąša- 
lintų prigimtinį teisingumą, be kurio visuomenėje nebūtų nei 
teisėtos valdžios, nei jai priklausančio paklusnumo — tik prievar- 
ta, smurtas ir atkaklus priešinimasis arba nelaisvė bei vargas. 
Kaip joks žmogus negali išsilaisvinti iš prigimtinių pareigų, 
negali jų nebaudžiamas pažeisti, taip ir visa tauta pati negali 
patvirtinti įstatymų, prieštaraujančių Dievo nustatytai tvarkai, 
nei kam nors suteikti ir pripažinti tokią įstatymus leidžiančią 
valdžią, kurios pats [iš prigimties] neturi ir kuri veiktų ne jos 
gėriui ir laimei, bet žalai ir prapulčiai. Aklas paklusimas svetimai 
valiai visiškai išsižadant bet kokios prigimtinės nuosavybės ir 
laisvės yra visai priešingas prigimtiniams akstinams ir Žmogaus 
prigimčiai; šitoks sandoris kaip neturintis jokios pakankamos 
priežasties yra nesąmonė, o jeigu kada nors ir atsitiktų, būtų 
smurto, prievartos arba beprotybės padarinys, tačiau šiais atve- 
jais jau nebegalėtų vadintis nei savanorišku reikalu, nei sutartimi. 
Tik tokiu mastu visa tauta, kiekvienas pilietis pasiduoda įstaty- 
mus leidžiančiajai valdžiai, kiek jos apsauga ir pagalba yra reika- 

linga; kaip priemonė negali būti priešinga numatytam tikslui, taip 
ir įstatymus leidžiančioji valdžia negali būti neribota ir arbitrali. 

Tiesa, žmonės, sprendžiantys pagal savo patyrimą ir pavyz- 
džius, nekreipdami dėmesio į gilesnes padarinių priežastis, besi- 
dairantys į dažnai neprotingus, neteisingus įstatymus, neturinčius 
kito pagrindo, kaip įsakinėjančio nuomonė ir valia, įprato įsivaiz- 
duoti įstatymus leidžiančiąją valdžią kaip nevaldomą bet kokių 
įstatymų priėmimo galią, nesuvokdami, kad prigimtiniam teisin- 
gumui priešingi įstatymai yra jų leidėjų ir tautos neišmanymo 
vaisius, kad žmonės gali rašyti netobulus įstatymus, nes dažniau- 
siai geresnių negirdėjo, kad padarytos klaidos jiems nėra akivaiz- 
džios, kad, vienu žodžiu, galima suklysti ir apsirikti. O klaidžioji- 
mas yra liūdnas dalykas, žmonių yda, neteikianti garbės aukščiau- 
siajai valdžiai, kuri neįgali tai, kas iš prigimties bloga, pakeisti į gera. 

Taigi yra aišku, aukščiausiajai valdžiai patikėta įstatymus 
leidžiančioji valdžia nėra valdžia priskirti visa tai, kas tik jai šauna 
į galvą arba patinka; ji nėra, taip galiu pasakyti, naujų įstatymų 
išradinėjimo ir kūrimo valdžia. Tik užtikrintai bei akivaizdžiai 
suvokus, kokie tautai yra reikalingi įstatymai pagal prigimtinę 
tvarką ir nekintamą teisingumą, tik šitokius ir ne kitokius [įsta- 
tymus] aukščiausioji vadovybė turi galią priimti, proporcingo- 
mis bausmėmis juos sustiprinti ir savo vardu viešai paskelbti. 
Jeigu aukščiausiosios valdžios pareiga yra reikalingais įstaty- 
mais užtikrinti civilinę ir politinę tvarką, jeigu tai jai suteikia teisę 
užrašytus įstatymus tautai skelbti bei įpareigoti jų laikytis, taip 
tos pačios valdžios, turinčios įstatymų leidybos galią, prigimtinė 
pareiga yra priimti tik tuos įstatymus, kurių teisingumą ir reika- 
lingumą visiškai ir akivaizdžiai suvokia. 


S 17. Apie tvarkos būtinybę priimant ir skelbiant tautos 

įstatymus 

Tautos įstatymų priėmimas ir skelbimas yra svarbiausia bei 
sunkiausia visuomeninė aukščiausiosios valdžios užduotis. Ka- 
dangi nei įstatymus leidžiančioji valdžia, nei įstatymai tautoje 

negali būti arbitralūs, o blogus ir neteisingus įstatymus visad 
sukelia nežinojimas, klaidos, nedėmesingumas, klasta ir asme- 
niški bei blogai suprasti interesai, yra akivaizdu, kad kaip bet 
kokius viešus reikalus, taip ypač būdą, kuriuo tautoje turi būti 
priimami bei skelbiami įstatymai, privalu nuodugniai aprašyti 
vykdymo tvarkos įstatymais. 

Tvarka, kuria kam nors patikėta įstatymus leidžiančioji 
valdžia turi laikytis priimdama įstatymus, turi būti tokia: pirma, 
įstatymus leidžiančioji valdžia turi turėti pakankamai laiko ir 
sugebėti tinkamai apsvarstyti bei akivaizdžiai įsitikinti įstatymo, 
kurį nori įteisinti, reikalingumu, naudingumu ir teisingumu bei 
turi sugebėti išvengti bet kokių klaidų, kurių gali kilti dėl neišma- 
nymo, šališkumo, kintančių interesų ir aistrų. Antra, įstatymus 
leidžiančiajai valdžiai skaidriai elgiantis ir nuolat laikantis regla- 
mento, minėta tvarka turi informuoti tautą apie nustatyto įsta- 
tymo teisingumą ir reikalingumą, ypač tuos asmenis, kurie apie 
vidinį kiekvieno įstatymo gerumą negali spręsti, savo pačių 
protu neaprėpdami visos įstatymų leidybos sistemos. 

Tvarka skelbiant įstatymus turi būti tokia, kad visa tauta ir 
kiekvienas pilietis neabejodamas galėtų žinoti, pirma, koks tai ir 
nuo kada įpareigojantis įstatymas; antra, kad jis įstatymus lei- 
džiančiosios valdžios yra priimtas pagal atitinkamą ir numatytą 
tvarką. Šiuo būdu ir piliečiai bus saugūs tų įstatymų bei įstatymus 
leidžiančiosios valdžios atžvilgiu, ir jos priimtus įstatymus tauta 
gerbs, jais pasitikės ir geriau jiems paklus. 


$18. Apie prigimtinę laisvę atitinkantį paklusimą tautos 

įstatymams 

Kaip aukščiausioji valdžia privalo priiminėti ir skelbti tautai 
įstatymus, taip tauta privalo visiškai jiems paklusti. Tačiau šis 
politinėje visuomenėje esančių žmonių paklusimas ir pareigos nė 
kiek neprieštarauja prigimtinei laisvei. 

Kadangi, pirma, krašto įstatymuose tik tos numatomos 
pareigos, kurias (kaip aukščiau parodėme) žmonės turi iš prigim- 

ties arba dėl susitarimo; tik toks elgesys yra uždraustas, kuris iš 
esmės yra blogas arba prieštarauja visuotiniam bendrijos saugu- 
mui ir neišvengiamai būtinai, visiems naudingai tvarkai. Antra, 
įstatymuose bausmės numatomos vien tik dėl visų saugumo ir 
tik tiems taikomos, kurie, savanoriškai nusižengdami įstaty- 
mams, grasina visuotiniam saugumui; kas pažeidžia svetimą 
nuosavybę ar laisvę, prigimtinės visuomenės būklėje teisėtai 
patiria atsakomąją jėgą. Trečia, nepaklusti jokiai teisei nėra pri- 
gimtinė žmogaus laisvė; apskritai teisė ir paklusimas jai yra 
esmingai būdingi žmogaus prigimčiai. Taip pat politinėje visuo- 
menėje piliečių laisvė yra ne įstatymų, kurių patys nepaskelbė 
(kaip daugelis klaidingai mano), nepaisymas. Laisvė numato 
paklusnumą, bet tik tokiems įstatymams, kokius teikia prigim- 
tinė daiktų tvarka, kokie jo paties gerovei yra būtinai reikalingi, 
kokie iš esmės yra geri ir teisingi. Todėl jokie žmonės (griežtai ir 
iš esmės kalbant) nesteigia įstatymų, bet Dievo nustatytus ir 
prigimtinėje tvarkoje slypinčius pažįsta, pakeičia, pritaiko ir 
tautai paskelbia. Kaip tik tokia ir yra (kaip matėme) visa apimtis 
įstatymus leidžiančiosios valdžios, kurią tauta, pati savaime 
negalėdama susitvarkyti, patiki tiems, apie kuriuos mano, jog, šią 
taip svarbią paslaugą norės bei sugebės atlikti kaip galima geriau. 

Taigi paklusimas įstatymams, kuriuos kokie nors įgaliotieji 
skiria tautai ir jai paskelbia, niekuo nesumažina kiekvieno piliečio 
prigimtinės laisvės, jeigu tie įstatymai yra teisingai išdėstytos ir 
įtvirtintos prigimtinės ir sutartinės pareigos. O arbitralūs priešin- 
gi prigimčiai ir teisingumui įstatymai, nors dėl klaidos ir neišma- 
nymo visos tautos būtų vienbalsiai patvirtinti, iš tiesų nėra 
įstatymai. Paklusimas tokiems įstatymams kyla tik dėl liūdno 
pasidavimo poreikio vengiant didesnio blogio, kol dar neįsiga- 
lėjo reikalingi pakeitimai ir pataisymai. Taigi kaip įstatymus 
leidžiančioji valdžia, taip ir paklusimas jai turi tam tikras ribas, 
kurias aiškiai nurodo prigimtinis teisingumas. O tose srityse, 
kur piliečių paklusimas aukščiausiajai vadovybei yra reikalin- 
gas bei visai tautai naudingas, jis atitinka prigimtinę laisvę. 

819. Apie baudžiamąją valdžią ir atskiros tautos teismo 

institucijos reikmę 

Beįstatymus leidžiančiosios valdžios, kuri skiria ir skelbia 
įstatymus, tautai yra reikalinga baudžiamoji valdžia. Kadangi, 
pirma, tarp piliečių kylančių ginčų ir abejonių dėl nuosavybės ir 
teisių atvejais tautoje nebūtų teisingumo ir ramybės be teismo. 
Antra, tam, kad tautos įstatymų būtų laikomasi, o nusižengimai 
jiems būtų baudžiami; tačiau, vengiant apkaltinti ir nuskriausti 
nekaltus piliečius, yra reikalingas teismas, kad kiekvienu atveju 
būtų nustatyta kaltė ir kaltininkai. 

Kad ir kas tautoje turi jam patikėtą aukščiausiąją valdžią, 
teismo valdžiai atstovauti negali. Kadangi, pirma, atstovaujan- 
tys aukščiausiajai valdžiai niekada nesuspėtų dirbti tokio dide- 
lio ir nuolatinio darbo, kurio tautoje reikalauja teismo valdžios 
vykdymas. Antra, beveik neįmanoma, kad aukščiausioji val- 
džia teisdama niekada neapsiriktų, jokiu atžvilgiu nenuviltų, 
jokiomis aplinkybėmis apsukrūs žmonės jos klasta ir gudrybė- 
mis neapgautų; todėl ji tautoje netektų pagarbos ir pasitikėji- 
mo, o nuskriaustiems piliečiams nepaliktų jokios teisingumo 
atstatymo priemonės. Trečia, jeigu aukščiausioji valdžia, turė- 
dama galią leisti įstatymus bei disponuodama suvienyta tautos 
jėga, dar turėtų ir teisminę valdžią, galėtų teisme elgtis ir kaip 
teisėjas, ir kaip įstatymų leidėjas, taigi bylose galėtų netaikyti 
savo pačios priimtų įstatymų arba, priklausomai nuo aplinky- 
bių, įstatymus interpretuoti bei keisti. Aukščiausiosios val- 
džios teismas, neturėdamas jokių aiškių ir neperžengiamų 
ribų, būtų neišvengiamai arbitralus, o jo paties priimti bei 
paversti įstatymais teismo nuosprendžiai nepaliktų nieko pati- 
kima visoje civilinėje ir politinėje tvarkoje. Esant aukščiausio- 
sios valdžios teismui, netektų prasmės net pati teisės ir jos 
esminių bruožų sąvoka. 

Taigi akivaizdu, jog tautai yra būtinai reikalinga teismo 
institucija, atskira nuo bet kokios kitos valdžios, patikėta tau- 
tos rinktiems asmenims, tarpininkaujanti tarp aukščiausiosios 

valdžios ir piliečių bei visiems vykdanti teisingumą pagal 
galiojančius ir paskelbtus įstatymus. 


$ 20. Apie esmines kiekvienos tautos 

teismo institucijos sudarymo ir veikimo taisykles 

Teismo institucijos veikimas esmingai apima du dalykus, — 
pirma, išsiaiškinti, kas kam priklauso kilus ginčui apie nuosavybę 
ir teises arba, kalbant apie įstatymo pažeidimą, išsiaiškinti, ar yra 
ir kieno padaryta skriauda; antra, priimti nuosprendį, kuris 
pripažįsta, kas kam priklauso arba pripažįsta kaltę ir nuteisia 
kaltininką įstatymo nustatyta bausme. 

Jeigu visų viešųjų reikalų sprendimas turi būti aprašytas 
politiniuose vykdymo tvarkos įstatymuose, tai teismo instituci- 
jos veikimui tuo labiau reikia šio atsargumo. Geriausi tautos 
įstatymai būtų nenaudingi, jeigu teismo institucija, tirdama bylas 
ir priimdama nutarimus, nebūtų įpareigota elgtis pagal aprašytą 
būdą; priešingu atveju būtų arbitrali ir prieštaraujanti visuoti- 
niam piliečių saugumui. Taigi yra reikalingi teismo vykdymo tvar- 
kos įstatymai, kuriais aukščiausioji vadovybė teismo institucijai 
turi tiksliai nurodyti veikimo būdą ieškant tiesos ginčuose tarp 
besibylinėjančių pusių, taip pat veiksmus su piliečiais apkaltintais 
įstatymo pažeidimu. Tokių įstatymų rinkinys vadinamas teismo 
procesu; šis gali būti civilinis, kai ginčijamasi dėl nuosavybės arba 
dėl teisių; kriminalinis, kai tiriamas nusižengimas įstatymui. 

Kadangi bet kokio teismo paskirtis yra visiškas visų piliečių 
saugumas, teismo procesas ir civilinis, ir kriminalinis, pasižymi 
šiomis esminėmis taisyklėmis: pirma, abi pusės — ir kaltinančioji, 
ir kaltinamoji turi turėti galimybę visiškai laisvai pateikti savo 
įrodymus pagal kiekvienam žmogui tarnaujančią prigimtinės 
gynybos teisę; antra, apkaltintas pilietis prieš teismo nuosprendį 
neturi patirti jokios bausmės ir žalos; trečia, teisėjai pagal nuro- 
dytą tvarką turi turėti pakankamai laiko ir visas galimybes 
atskleisti teisybę arba jos tiksliausius požymius ir įrodymus, 
kuriais reikia remtis. 

Decizijai, kitaip - teismo institucijos nuosprendžiui - galio- 
ja ši fundamentali taisyklė: teisėjas negali paskelbti nuosprendžio tik 
pagal abiejų pusių tiesiog pateiktus įrodymus ir pagal formalų įstatymą 
(prawo wyražne), kurio neprivalo interpretuoti ir pritaikyti. Forma- 
lus įstatymas yra patikimas teismo nuosprendžių reguliatyvas, 
tačiau besibylinėjančių pusių įrodymai dažnai gali būti neaiškūs 
ir abejotini; nors teismo įstatymai, ypač didesnės svarbos bylose, 
turi veikti pagal tikslesnius įrodymus, kuriais remiasi procesas, 
vis dėlto dažnai, nesant pakankamo tikrumo, reikia apsispręsti 
pagal panašumą, tačiau, atsižvelgiant į šį esminį skirtumą, kad 
civilinėse bylose teisėjas turi vadovautis didžiausiu panašumu 
į tiesą, o kriminalinėse bylose didžiausias panašumas nėra 
pakankamas nubausti apkaltintą pilietį. Kadangi civilinėse by- 
lose, kuriose, pavyzdžiui, aiškinamasi dėl tamsių vietų kokios 
nors sutarties, dėl kilnojamojo ar nekilnojamojo turto priklau- 
somybės ir t. t., teismas privalo pašalinti abejones, o šitai, nesant 
visiško tikrumo, kitaip neįmanoma padaryti, kaip pasiremiant 
didesniu panašumu į tiesą. Tačiau kriminalinėse bylose, kur 
sprendžiami, pavyzdžiui, asmens likimo, piliečio laisvės, garbės 
klausimai, nėra būtinybės, kad teismas jį būtinai pripažintų 
kaltu arba nekaltu, jeigu abiem atvejais nėra tikrų įrodymų. 
Teismas negali bausti įtariamojo vadovaudamasis didesniu pa- 
našumu į tiesą. Bet kuris panašumas į tiesą gali būti netikras ir 
apgaulingas, o pilietis tik tada teisėtai baudžiamas, kai jo kaltė 
yra užtikrintai ir akivaizdžiai įrodyta. Kai apie juo didesnį 
nusikaltimą, drauge - juo didesnę bausmę kalbama, tuo didesni 
privalo būti kaltinimai įtariamajam; sakykim, mirties bausmės 
atveju kaltės įrodymai privalo turėti aukščiausią patikimumo ir 
akivaizdumo laipsnį. Jei, teismo institucija, priimdama nuo- 
sprendžius, vadovautųsi priešingomis taisyklėmis, nekaltų pi- 
liečių nuosavybė ir laisvė taptų ir nepatikima, ir neapsaugota 
institucijos atžvilgiu. 

Nepakanka to, kad teismo institucijos darbas būtų suregu- 
liuotas tiksliais įstatymais; be jų, vengiant bet kokio arbitralumo, 

dar reikia, jog šie įstatymai numatytų, pirma, kad bet kokia 
teismo veikla ir nuosprendžiai būtų aiškūs ir vieši; antra, kad 
teismo institucija būtų tvirtai kartą ir visiems laikams įsteigta 
tokiame vietų skaičiuje, kiek jų reikalauja tautos saugumas, 
dydis ir gyventojų gausa; trečia, kaip yra reikalingi įstatymai 
aprašantys teismo institucijos veiklą, taip yra reikalingas ir 
teismas tiems patiems teismo pareigūnams. Tiesa, teisėjai nie- 
kam negali ir neprivalo būti atsakingi už savo sprendimus, kai 
jie neperžengia teisės nustatytų ribų, tačiau už nusižengimą 
įstatymui, reguliuojančiam teismo proceso tvarką, kaip ir dėl 
akivaizdžiai priešingo įstatymui teisminio sprendimo, jis turi 
būti teisiamas ir baudžiamas. 

Kai aukščiausioji vadovybė visoje tautoje įsteigs ir sutvar- 
kys teismo institucijos veiklą, kai ją visiškai sureguliuos įstaty- 
mai, kai nustatyta asmenų atranka ir visad griežta numatytos 
tvarkos priežiūra užkirs kelią teismo pareigūnų neišmanymui, 
aistroms ir bet kokiam arbitralumui, tuomet ji pati neteisdama, 
nesikišdama į paskirus reikalus sėkmingai įgyvendins vidinį 
tautos saugumą, o teismo institucijai paklūstantys piliečiai pa- 
klus ne žmonėms bei skirtingoms jų nuomonėms ar aistroms, 
bet įstatymui ir teisingumui. 

Tad tampa aišku, kad nei paklusimas įstatymus leidžiančia- 
jai valdžiai, nei teismo valdžiai (kai ši, kaip ir turi būti, nėra 
arbitrali) nepašalina ir nepažeidžia prigimtinės politinėje visuo- 
menėje gyvenančių žmonių laisvės. 


S 21. Apie visuotinį tautos švietimą 

Susipažinę su įstatymų ir teismo institucijos poreikiu, 
patikrinkime tezę, kad visiško saugumo siekdama tauta reika- 
lauja visuotinio moralinių ir politinių tiesų pažinimo, taigi — 
visuotinio švietimo. Tik tada tauta bus vidujai saugi, kai aukš- 
čiausiosios valdžios skirti įstatymai bus tobuli, kada jų besilai- 
kydama teismo institucija vykdys teisingumą piliečiams, kai 
pagaliau visa tauta nuolatos paklus nustatytiems įstatymams. 

Tai yra trys vidinio saugumo sąlygos, kurios tik tiek gyvuoja 
tautoje, kiek ši yra apsišvietusi. 

Kad aukščiausioji valdžia, remdamasi tobulais įstatymais, 
užtikrintų nuosavybę ir visų tautos piliečių saugumą, reikia, jog 
tobulai pažintų visus žmonių poreikius bei pareigas ir kad 
teisinguose bei tobuluose įstatymuose aiškiai regėtų bendrą jos 
ir tautos naudą. Priešingu atveju įstatymai bus neišmanymo ir 
godumo laikinam pelnui vaisius; jie bus arbitralūs, dažniausiai 
neteisingi; užuot užtikrinę pažeis piliečių nuosavybę bei laisvę. 
Apsišvietusioje tautoje valdžia turi stiprų akstiną bei įvairiausius 
sugebėjimus įgyti reikalingą išmanymą, o neapsišvietusioje — 
atvirkščiai: valdžia nebent atsitiktinai ir kartais, o ne nuolat ir 
visados gali būti apsišvietusi, nes neturi būtino akstino, nes pati 
neįžvelgia savo klaidų, nes pagaliau neturi iš ko nuodugnesnio 
semtis šviesos. Šios tiesos įrodymų kupinos senųjų ir šiuolaiki- 
nių tautų istorijos. Nors ir tobuliausi įstatymai tautai būtų 
nustatyti kartą ir visiems laikams, be jokios klaidos, neaiškumo 
ir aplaidumo, pakankami visoms aplinkybėms ir atvejams, 
kokie begalėtų nutikti, dar nebūtų galima tvirtinti, jog neapsi- 
švietusi valdžia neapsišvietusioje tautoje nieko niekada nesiryš 
šiuose įstatymuose pakeisti ir kad prisidengusi interpretavimo, 
paaiškinimo ir neva reikalingo papildymo dingstimis, tobuliau- 
sių teisės kūrinių laikui bėgant visiškai nepakeis ir neiškreips. 
Kita vidinio saugumo sąlyga yra teismo institucija, tačiau tik 
tada, jei ją tvarko asmenys, tobulai žinantys tautos įstatymų 
pagrindus ir principus. Juk niekas, neįsigilinęs į bendrybes, 
negali jų beatodairiškai taikyti konkretybėms; taip ir teisėjas 
negali priimti teisingų nuosprendžių konkrečiais atvejais, jei 
nuodugniai neperpratęs visuotinių taisyklių arba įstatymų. O 
pastarųjų negalima suprasti ir tobulai išmanyti, protu neap- 
imant visos sistemos prigimtinių ir politinių pareigų, kurias 
įstatymai turi teisingai išdėstyti. Iš tamsios tautos išrinkti teisėjai 
negali būti apsišvietę; niekas tokioje tautoje negali apie juos 
spręsti ir garantuoti jų kompetenciją. 

Tebūnie tobuliausi įstatymai, o teismo institucija geriausiai 
tvarkoma, vis dėlto įstatymai suteikia tik tiek saugumo, kiek jų 
laikomasi. Teisiant kaltuosius ne visada galima atlyginti jau 
padarytą žalą, ir net bausmės baimė ne visiems ir visada yra 
pakankamas stabdys. Tačiau įstatymų laikytųsi labiau ir pilniau, 
jeigu, be bausmės baimės, jų sargas būtų protu grįstas kiekvieno 
piliečio vidinis įsitikinimas, užgrūdinta valia bei bendroji tautos 
pozicija. Negali tasai noriai ir nuolatos paklusti įstatymams, kas 
neperpranta jų reikalingumo ir naudingumo, kas į juos žvelgia 
kaipįjungą, prieštaraujantį jo valiai, interesams ir naudai. Tačiau 
kai pilietis įtikinamas, jog krašto įstatymai yra jo nuosavybės ir 
laisvių apsauga, jog jų laikymesi glūdi tikra nauda, o nusikaltime 
— garantuota žala, tuomet jam nebus sunku paklusti teisei; jis 
leisis jos vedamas prigimto valios polinkio, kuri niekada neklys- 
ta, pasirinkdami gėrį, jeigu protas, šį pažindamas, neklaidina. Bet 
kokios išorinės jėgos poveikis per menkas; valia niekam nepa- 
klūsta, vien tik vidinei proto galiai ir jo vaizdiniams. Visiškai 
apšvietus ir įtikinus protą, turi atsirasti pastovus ir įpratimu 
sutvirtintas valios polinkis vykdyti pareigas. Kiekvienas, sutel- 
kęs dėmesį į save patį, lengvai gali pažinti, kokia didelė yra 
papročio ir įpratimo galia. Didelis kiekvieno piliečio akstinas 
laikytis įstatymų turi būti bendroji tautos nuomonė bei visuotinis 
pareigų ir teisių žinojimas. [Tačiau] nuolatinis patyrimas ir senųjų 
bei dabartinių tautų istorija rodo mums nesuskaičiuojamus pa- 
vyzdžius žmonių, kurie, kreipdami dėmesį vien į įsitikinimus ir 
visuotinę nuomonę ir paklusdami jai, nevykdė švenčiausių pa- 
reigų, prarado neabejotiną pelną, prieštaraudami savo polin- 
kiams ir netgi vidiniams įsitikinimams; mat tokią didžiulę galią 
žmogaus protui turi klaidingi ir dažnai pajuokos bei paniekos 
verti liaudies prietarai. Atsižvelgdami į tai, galime suvokti, kaip 
pagarbos ir paklusimo nusipelno įstatymai, - kai teisę pažei- 
džiantis pilietis, skriaudžiantis aplinkinius, nuteikia prieš save 
visus, tampa neapykantos ir pasibjaurėjimo taikiniu visos tautos 
akyse, nuodugniai žinančios savo interesų bendrumą ir ryšį. 

Kada nuo visuotinio moralinių ir politinių tiesų pažinimo 
priklausys tobula įstatymų leidyba, visiškas teismų teisingumas, 
visuotinis pareigų vykdymas, įsivyraus visiškas ir patvarus 
tautos saugumas; taigi reikia pripažinti, kad egzistuoja būtinas 
visuotinio švietimo poreikis ir aukščiausiosios valdžios pareiga 
ji įgyvendinti. 

Suvokiant visų mokslų ryšį, veiklumą ir tobulumą, kurį, jų 
padedamas, įgauna žmogaus protas, bei įvairiausius poreikius ir 
individų, ir visos visuomenės, negalima abejoti, kad visuotinis 
tautos švietimas turi apimti visus tikrus mokslus — fizinius ir 
moralinius. 

Neabejotina tiesa yra ir tai, kad veiksmingiausia žmonių 
švietimo, tikrų dorybių, gerų papročių, sąžiningo pareigų vyk- 
dymo, kartu - ir visiško tautos saugumo pagalba yra tikrosios 
religijos autoritetas ir šviesa. Taigi ne tik iš religijos, bet ir iš 
politinių santykių esmės kyla neabejotina aukščiausiosios vy- 
riausybės pareiga visomis įprastinėmis ir teisingomis priemo- 
nėmis skleisti bei įtvirtinti tautoje tikrosios religijos šviesą. 


$ 22. Esminės visuotinio švietimo priemonės 
Tai nėra mūsų uždavinys čia išvardyti ir išnagrinėti atskirus 
Npūdus, kuriuos aukščiausioji valdžia, atsižvelgdama į skirtingas 
aplinkybes, gali ir privalo panaudoti šviesdama tautą, įskiepyda- 
mairugdydama visus naudingus mokslus, inicijuodama ir tobu- 
lindama visuotinį kiekvieną luomą atitinkantį švietimą. Paminė- 
sime tik dvi būtinai reikalingas ir esmines priemones, be kurių 
tauta negali būti nuolatos lavinama. Pirmoji: kaip galima geresnė 
visuotinė jaunimo edukacija ir švietimas. Antroji: rimtų raštų ir 
knygų leidyba, visų mokslinių, ypač - liečiančių valdymą, įstaty- 
mų leidybą, tautos poreikius bei interesus ir t. t. Be to, aukščiau- 
sioji valdžia neturi nieko daryti ir reikalauti, kas, pažeidžiant 
piliečiams priklausančią teisėtą laisvę, atgrasintų nuo mąstymo, 
svarstymo, rašymo ir spausdinimosi, drauge - stabdytų visuo- 
menei naudingą žinių augimą ir gausėjimą. 

S 23. Apie vykdomąją valdžią 

Be iki šiol minėtų priemonių, užtikrinančių vidinį tautos 
saugumą, yra reikalinga visas atskirų piliečių jėgas pranokstanti 
fizinė jėga, kuria ginkluota aukščiausioji valdžia galėtų atlikti 
visa, ko tauta reikalauja, nugalėti bet kokį pasipriešinimą, sėk- 
mingai užtikrinti paklusimą pareigoms. Visa tai yra valdžios, 
vadinamos vykdomąja, rūpestis. 

Apskritai prisireikus vidinės arba išorinės gynybos, palie- 
pus aukščiausiajai valdžiai, visi piliečiai privalo savo jėgomis 
(jeigu nėra kitos išeities) suteikti pagalbą. Vis dėlto valdžia bei 
visuomeniniai mokesčiai egzistuoja kaip tik dėl to, kad kiek- 
vienas užsiėmęs savo darbu būtų saugus. Taigi ūkininkaujan- 
čioje bei jau aukščiausiosios valdžios globojamoje tautoje turi 
būti iš visuomeninių rinkliavų apmokami žmonės, kurie rū- 
pintųsi šiuo reikalu, kurie būtų jam įgudę, vien tik juo užsiėmę, 
visada ginkluoti ir pasiruošę pagal vyriausybės įsakymus stoti 
tiek į vidinę, tiek į išorinę gynybą. Jei aukščiausioji valdžia 
nebūtų apginkluota fizine galia, galėtų atsirasti įžūlių piliečių, 
kurie nenorėtų girdėti nei nustatytų įstatymų, nei teismo nuo- 
sprendžių. Dėl šių priežasčių kariuomenė reikalinga net vidi- 
niam saugumui: pirma, teismo nuosprendžiams vykdyti civili- 
nėse ir kriminalinėse bylose, antra, dėl poreikio užkirsti kelią 
smurtui, plėšikavimui, maištams, sąmokslams ir panašiems 
dalykams, kurie gresia individo arba visuomenės saugumui. 

Esant bet kuriai valdžios formai, vykdomoji valdžia būti- 
nai paklūsta įstatymus leidžiančiajai valdžiai, priešingu atveju 
būtų arbitrali, todėl negarantuojanti visuotinio saugumo. Visais 
atvejais vykdomoji valdžia neturi daryti nieko daugiau, nei 
numatyta nustatytuose ir paskelbtuose tautos įstatymuose. Taip 
patniekada prieš jokį pilietį nedera vartoti fizinės jėgos, išskyrus 
įstatymuose aprašytais atvejais. 

Apskritai aukščiausioji valdžia nevartoja jėgos prieš pilie- 
čius, vien tik tada, pirma, kai baudžia teismo nuteistą pilietį, antra, 
kai kaltinamąjį ir įtariamąjį sulaiko iki teismo, trečia, tuo metu, 

kai pilietis žeidžia svetimą nuosavybę bei laisvę arba pačią 
valdžią, pareigūnus, viešąjį saugumą ir t. t. Ketvirta, kai pilietis, 
nepaisydamas teismo nuosprendžio, nenori už skriaudą kam 
pridera atsilyginti. 

Taigi tik tada pilietis pagrįstai patiria aukščiausiosios val- 
džios fizinę jėgą, kai nėra paklusnus teisingumo arba visuotinio 
saugumo poreikio atžvilgiu. Piliečių paklusimas vykdomajai 
valdžiai (kaipir įstatymus leidžiančiajai bei teismo valdžiai), kuri 
vien tik saugo ir gina jų nuosavybę bei laisvę, nėra priešingas 
prigimtinei laisvei. 

Kuo tobulesnė tautoje bus įstatymų leidyba, visuotinesnis 
švietimas, tuo rečiau pasitaikys atvejų, kai prieš piliečius prireiks 
vartoti fizinę jėgą ir bus pakankamas mažesnis ginkluotų Žmo- 
nių skaičius vidiniam saugumui užtikrinti. 


S 24. Apie išorinį tautos saugumą 

Išnagrinėjus, kas reikalinga tautai, ką jai turi teikti aukš- 
čiausioji valdžia ir kokios tautos pareigos valdžios atžvilgiu 
užtikrinant visišką vidinį saugumą, reikia pasvarstyti apie aukš- 
čiausiosios valdžios pareigas ir teises, užtikrinant išorinį tautos 
saugumą. 

Tauta tada išoriškai saugi, pirma, kai ji visa ir kiekvienas jos 
pilietis nepatiria jokios skriaudos iš kitų tautų; antra, kai tauta 
kitai tautai smurtaujant ir puolant yra pasirengusi sėkmingai 
pasipriešinti. Šiam tikslui būtina, pirma, kad aukščiausioji valdžia 
stengtųsi būti skrupulingai teisinga kitų tautų atžvilgiu, vykdy- 
tų visas tas pareigas, apie kurias kalbėsime nagrinėdami tautų 
teisę. Antra, būtina, jog aukščiausioji valdžia bet kokius ginčus 
su kita tauta ir abejones šalintų teisingai bei sąžiningai, derybo- 
mis ir sutartimis. Trečia, reikia, idant visiškas vidinis saugumas 
ir geras ekonomikos valdymas būtų pagrindas disponuoti tikra 
ir pastovia vidine galia; apie tai kalbėsime žemiau, dėstydami 
politinę ekonomiką. Ketvirta, aukščiausioji valdžia privalo visa- 
da turėti pasiruošusią ir gerai ginkluotą kariuomenę gynybai bei 

kitos tautos neteisingam užpuolimui atremti. Įprastinis kariuo- 
menės skaičius atitiks visuomeninius mokesčius ir bus pakanka- 
mas, jeigu aukščiausioji valdžia rūpestingai laikysis trijų aukš- 
čiau išvardytų sąlygų. Ypatingu atveju, kilus pavojui, visų pilie- 
čių, ypač žemės savininkų, akivaizdi pareiga - labiau, nei įprasta, 
talkinti bendrai gynybai. 

Aukščiausiajai valdžiai patikėta galia organizuoti išorinę 
gynybą tarnauja visos tautos gėriui, saugumui ir integralu- 
mui. Aukščiausiosios valdžios atstovų teisės šiuo atveju kyla iš 
jos pareigų ir tautos poreikių. Bendras visų tautų gėris priklau- 
so nuo prigimtinių pareigų laikymosi (tai bus akivaizdžiai 
matyti dėstant tautų teisę), taigi minėtą valdžią riboja prigim- 
tinis teisingumas, kurį pažeidus ji nustoja būti teisėta valdžia. 
Jos veiksmai, būdami priešingi teisingumo taisyklėms, nieka- 
da negali iš tiesų ir nuolat būti tautai naudingi, atvirkščiai — 
visada žalingi. 

S 25. Apie bendrąjį visuomeninių mokesčių 

administravimą 

Antroji pagrindinė aukščiausiosios valdžios pareiga yra 
numatyti pakankamus visuomeninius mokesčius, o jos teisė — 
gauti iš tautos garantuotas ir pakankamas pajamas. Visuomeni- 
nių mokesčių rinkimas ir mokėjimas, arba visuomeninių pajamų 
(kaip įprasta vadinti) administravimas, yra esminė aukščiausio- 
sios valdžios dalis, nuo kurios priklauso ir saugumas, ir bet kokia 
tautos gerovė. Visa, kas susiję su kiek galima geresniu visuome- 
ninių mokesčių administravimu, yra esminė aukščiausiosios 
valdžios pareiga. 

Geras visuomeninių mokesčių administravimas priklauso 
nuo to, kad, pirma, jos būtų vartojamos realiems ir esmingiems 
tautos poreikiams; antra, jog būtų išlaikytas bet kokių mokesčių 
tinkamas saikas ir proporcija; trečia, kad būtų nustatyta, tiksliai 
aprašyta ir rūpestingai saugojama kuo geresnė iždo tvarka 
renkant ir eikvojant visuomeninius mokesčius. 

$ 26. Apie tautos poreikius, kuriems turi būti skiriamos 

visuomeninės pajamos 

Kadangi tauta turi du bendruosius poreikius, yra dvi 
visuomeninių išlaidų rūšys. Pirma, išlaidos visiems tautos sau- 
gumą užtikrinantiems reikalams. Antra, išlaidos visuomeninei 
nuosavybei. Aukščiausioji valdžia turi skirti pinigų visiems 
reikalingiems pareigūnams, kaip antai savo patarėjams ir 
pagalbininkams vidaus bei užsienio reikalams tvarkyti; teis- 
mo pareigūnams, religijai ir švietimui reikalingiems pareigū- 
nams, užsienio pasiuntiniams, kariuomenei, iždo pareigū- 
nams ir t. t. Kita vertus, visuomeninę funkciją atliekantiems 
pastatams, kurie reikalingi teismams, religinėms apeigoms, 
edukacijai ir švietimui, vidinei ir užsienio gynybai ir t. t. Trečia, 
aukščiausioji vadovybė turi mokėti pinigus visuomeninei že- 
mės nuosavybei tvarkyti, kaip antai uostams, patogiems ke- 
liams, tiltams, užtvankoms, išvalytoms ir laivybai tinkamoms 
upėms, iškastiems kanalams, džiovinantiems dirvas ir paleng- 
vinantiems prekybą, viešiesiems sandėliams ir panašiems da- 
lykams, kurie šalina visas kliūtis darbui bei pramonei. Jie yra 
viešoji pagalba piliečiams atliekant įvairiausius naudingus dar- 
bus ir verčiantis verslais. Jie tarnauja žemės ūkio tobulinimui 
bei vystymui, amatams, prekybai, kurių dėka bet koks nau- 
dingas darbas bei mainai tampa lengvesni, tobulesni, greitesni 
ir mažiau kainuojantys. 

Štai tokiems tikslams tarnaujantys visuomeniniai mokes- 
čiai, neįskaitant saugumo poreikio, yra esmingas žemdirbių 
visuomenės tikslas. Šių mokesčių rinkimas yra svarbiausia 
aukščiausiosios vadovybės pareiga, kuri (kaip žemiau bus aiš- 
kiau išdėstyta) neturi nieko patikimesnio ir sėkmingesnio už šį 
būdą padėti tautai gausinant turtą ir žemės vaisius, tarnaujan- 
čius gyvenimui ir poreikiams tenkinti; o tai ir yra politinės 
visuomenės priežastis ir tikslas. Kadangi visuomeninės žemės 
nuosavybės gausinimas, saugojimas ir vis didesnis tobulinimas 
yra patikimas iš tiesų naudingos tautinių pajamų administraci- 

jos bruožas, nes šiuo būdu piliečiai įgyja neabejotiną pelną iš tos 
savo turto dalelės, kurią išleidžia visuomeniniams mokesčiams, 
kaštų, reikalingų minėtai viešajai nuosavybei, sumažinimas 
būtų akivaizdi, kaip matysime tolimesniuose svarstymuose, 
tautai ir pačiai valdžiai kenksminga neteisybė. 


S 27. Apie saiką ir proporciją, kurių reikia laikytis visose 

visuomeninėse investicijose 

Visuomeninės pajamos (kaip bus matyti toliau) turi tam 
tikrą saiką, kurio negalima peržengti, todėl jų išleidimas krašto 
poreikiams, nesilaikant tinkamo masto ir proporcijos, būtų 
nesuprantamas ir kenksmingas. Išskyrus ypatingus atvejus, 
kurių metu tauta turi gelbėtis ypatingu būdu, kasmetinės išlai- 
dos visoms krašto reikmėms neturi, pirma, viršyti metinių paja- 
mų. Antra, bet kurios išlaidos kokiai nors krašto reikmei turi 
turėti saiką, kad visuomeninių mokesčių užtektų visoms kitoms 
reikmėms. 

Visos išlaidos iš visuomeninių pajamų yra trijų rūšių: pirmo- 
Ji, kuri neabejotinai naudinga visai tautai, pavyzdžiui, išlaidos 
žemei nusausinti, upėms išvalyti. Kitos išlaidos yra neišvengia- 
mai būtinos, tačiau pačios savaime neturi jokios naudos, saky- 
kim, išlaidos kariuomenei. Pagaliau trečioji rūšis - tai nei neišven- 
giamai reikalingos, nei neabejotinai naudingos: tai išlaidos puoš- 
niems, maloniems, iškilmingiems dalykams. 

Taigi tarp šių trijų išlaidų rūšių turi būti išlaikyta proporcija. 
Pirmiausia visuomeninės išlaidos turi būti skiriamos tam, kas 
tautai yra neišvengiamai būtina, tarkim, dėl saugumo kariuome- 
nei. Tačiau tokios išlaidos, kaip minėta, jokio pelno (griežtai 
kalbant) tautai neduoda, todėl niekada neturi būti didesnės, nei 
reikalauja neabejotinas poreikis. Antra, dalykams, kurie tautai 
teikia neabejotiną naudą (pavyzdžiui, visuomeninei žemės nuo- 
savybei), reikia skirti visų daugiausia išlaidų, kiek tik galima, 
atsižvelgiant į mokesčių mastą. Trečia, nei būtinai reikalingiems, 
nei neabejotinai naudingiems dalykams, tarnaujantiems vien tik 

papuošimui ir malonumui, mokesčių be žalos tautai galima skirti 
tik tiek, kiek atlieka nuo dviejų pirmųjų išlaidų. Priešingas šioms 
taisyklėms visuomeninių mokesčių administravimas visada yra 
kenksmingas tautai ir aukščiausiajai valdžiai. 


S 28. Apie iždo tvarką 

Dėl blogos iždo tvarkos veltui prarasta visuomeninių mo- 
kesčių dalelė yra neabejotina ir neatlyginama žala visai tautai. 
Taigi aukščiausioji valdžia turi akivaizdžią pareigą, kad, gaunant 
ir skiriant visuomeninius mokesčius, egzistuotų kuo geresnė, 
tiksliai aprašyta ir rūpestingai prižiūrima tvarka. 

Esminės šios tvarkos sąlygos yra šios: pirma, renkant visuo- 
meninius mokesčius piliečiai jokiu būdu neturi patirti priespau- 
dos, kuri tik pažeistų jų nuosavybę ir laisvę, neatnešdama jokios 
naudos iždui. Tai darytų neatlyginamą žalą tautai, bėgant laikui 
netgi sumažintų visuomenines pajamas, kaip toliau matysime. 
Antra, visos išlaidos turi būti daromos laikantis taupumo, be 
kurio net didžiausių pajamų niekados nepakaktų. Trečia, visuo- 
meninių pajamų rinkimas ir skirstymas turi kainuoti kiek įmano- 
ma mažiau. Ketvirta, aukščiausioji valdžia ir visa tauta turi būti 
tikros, jog visuomeninės pajamos visos patenka į iždą ir visos 
išleidžiamos visuomeniniams poreikiams. Todėl aišku, kad aukš- 
čiausioji valdžia negali arbitraliai nustatyti iždo tvarkos. 


$ 29. Apie galią tautoje steigti mokesčių mokėjimą 

Yra aišku, kad aukščiausiosios valdžios teisė yra gauti 
kasmetines, garantuotas ir pakankamas pajamas iš tautos tam, 
kad atliktų visa, ko pastaroji iš jos reikalauja. Tai nereiškia, kad 
aukščiausioji valdžia turi galios nuspręsti vien tik pagal jos pačios 
valią ir nuomonę, kas ir kiek tautoje turi mokėti mokesčių 
visuomeninėms pajamoms. Ši klaidinga ir kenksminga valdžios 
samprata kyla nesuvokiant tautos esminių ir fizinių santykių. 
Neišvengiama būtinybė, visuomeninio saito esmė įpareigoja 
piliečius mokėti visuotinius mokesčius bendriems poreikiams 

tenkinti. Tačiau kas tautoje turi mokėti mokesčius ir kokio dydžio 
jie turi būti? Tai priklauso vien tik nuo pačios prigimties. 

Tautos ištakose, prieš išrandant pinigus, buvo mainikauja- 
ma ir atsilyginama tik daiktais arba žemės gėrybėmis, taigi 
negalėjo būti nustatyti ir mokami kitokie mokesčiai. Todėl aišku, 
kad, pirma, tik tie galėjo prisiimti visuomeninio saito pareigą 
mokėti kasmetinius visuomeninius mokesčius, kurie buvo kas- 
met derančių žemės gėrybių šeimininkai. Antra, tie savininkai 
galėjo mokėti mokesčius tik iš tos žemės gėrybių dalies, kuri 
jiems likdavo nuo žemės įdirbio kaštų, nuo atlyginimo savo 
pagalbininkams, pagaliau nuo savo subsistencijos, atlyginančios 
visus darbus ir kaštus. Trečia, minėti savininkai niekada niekam 
negalėjo atiduoti neapribotos ir arbitralios valdžios, skiriančios 
visuomeninius mokesčius, kadangi šiuo atveju būtų netekę že- 
mės gėrybių nuosavybės, taip pat turimos žemės nuosavybės. 

Taigi, gerai pasvarsčius, pripažintina, kad nei aukščiausioji 
valdžia, nei visa tauta negali arbitraliai nustatyti visuomeninių 
mokesčių. Jų organizavimas atitinka prigimtinę tvarką arba jai 
priešingas; jis yra, kaip rodo politinė ekonomika, tautai naudin- 
gas arba kenksmingas. 


S 30. Apie atlyginimą iš visuomeninių pajamų 

vadovaujantiems asmenims 

Asmenims, atstovaujantiems aukščiausiajai valdžiai, visiš- 
kai užsiėmusiems rūpinimusi tautos poreikiais, iš jos teisėtai 
priklauso kasmetinis atsilyginimas, atitinkantis jų aukštą padėtį. 
Tačiau, be šiuo atveju akivaizdaus teisingumo, tai yra bendrasis 
tautos rūpestis, kad aukščiausioji valdžia, neturėdama jokių 
pašalinių pelnų ir kėslų, visą satisfakciją ir pajamas gaudama iš 
tautos, būtų prie jos nuoširdžiau ir pastoviau savo turtu bei 
interesais prisirišusi taip, kad visi tautos poreikiai ir interesai 
taptų asmeniniais valdžios atstovų poreikiais ir interesais. Tai iš 
tikrųjų ir atsitinka, kai visuomeninės pajamos yra renkamos iš 
realių tautos pajamų, ir, priklausomai nuo jų dydžio, dalis, 

skiriama aukščiausiajai valdžiai, tampa proporcinga jos atlieka- 
moms pareigoms. 

Kada tauta turės visišką vidinį ir užsienio saugumą, kada 
bus garantuota kiekvieno nuosavybė, tikrasis teisingumas, nie- 
kaip nepažeista laisvė, įgyvendintas visuotinis švietimas, pagau- 
sinta ir sutvarkyta visuomeninė nuosavybė, sureguliuota ir 
rūpestingai prižiūrima iždo tvarka, trumpai tariant, kada, rūpes- 
tingai ir tobulai valdant, tautos gyvenimas bus sėkmingas, tuo 
metu padidės visuomeninės pajamos, kartu aukščiausiajai val- 
džiai priklausantis atlygis. Ir priešingai - valdymo aplaidumas, 
ydos bei klaidos kenkia vidiniam tautos gyvenimui, naikina 
piliečių turtą ir atlygį aukščiausiajai valdžiai. Tarp tautos ir aukš- 
čiausiosios valdžios susidaro visiškas (kaip bus matyti aiškiau iš 
politinės ekonomikos taisyklių išdėstymo) pelno arba nuostolių 
bendrumas, kuris yra esminė teisingos valdžios struktūros sąly- 
ga. Pastarosios tobulumas priklauso nuo to, ar joje yra visa tai, kas 
pagal žmogus prigimtį, pagal įprastą ir amžiną pasaulyje tvarką padaro, 
kad asmenys, turintys aukščiausiąją tautos valdžią, nuolat norėtų, 
mokėtų ir galėtų kuo geriau vykdyti visas savo pareigas tautai. 


Antrosios dalies pabaiga 


Versta iš: Hieronim Stroynowski, Nauka prawa przyzodzonego, 
politycznego, ekonomiki politycznej, i prawa narodėw, 

Warszawa, 1805. 

Jeronimas Stroinovskis, Prigimtinės, politinės teisės, politinės 
ekonomijos ir tarptautinės teisės mokslas. 


Iš lenkų kalbos vertė Dalius Viliūnas 

Joachimo Chreptowicziaus teksto O prawie natury, 


Varšuva, 1814 , antraštinis puslapis 


Joachimas Chreptavičius 


APIE PRIGIMTINEĘ TEISĘ 


Turiu Pasaulio Kūrėjo man suteiktus kūno ir proto gebėji- 
mus, esu laisvas jais naudotis savo labui; regiu gausybę man 
naudingų daiktų, jaučiu jiems potraukį; jų niekas man neužgina, 
taigi darau išvadą, jog turiu į juos teisę: tai yra mano prigimtinė teisė. 

Paragintas valgymo potraukio, ieškau maisto; palenkda- 
mas šakas skinu vaisius, gaudau žuvis, paukščius, pavargęs 
ilsiuosi ir suvokiu, jog privalau dirbti, kad galėčiau naudotis savo 
teise: tai yra mano pareiga man pačiam. 

Pastebėdamas, kad mano teisė niekuo man nepatarnauja, 
jeigu neatlieku pareigų, kad kentėsiu alkį, jeigu neužsidirbsiu 
maisto, susimąstau apie savo būklę ir proto šviesa suprantu tą 
pirmapradį teisingumą, kuris taip glaudžiai susiejo ir taip tiksliai 
suderino teisę su pareiga; todėl darau išvadą, kad nėra teisės be 
pareigos, nėra pareigos be teisės. 

Kam man būtų reikalinga toji prigimtinė teisė, tos pareigos, 
tasai teisingumas, jeigu negyvenčiau visuomenėje? Neišaugčiau 
iš kūdikiško bejėgiškumo, neturėčiau išlavintų kūno ir proto 
sugebėjimų naudotis savo teise; be to, jaučiu įvairiausias savo 
poreikių, priklausančių nuo kitų Žmonių sugebėjimų, rūšis; ran- 
du savo sugebėjimų, naudingų kitiems, jaučiu širdies polinkį 
kitiems žmonėms, užuojautą, dėkingumą, meilę. Kodėl Pasaulio 
Kūrėjas įspaudė šiuos visuomeniškumo ženklus mano širdyje? 
Darau išvadą, kad savo prigimtinėmis teisėmis negaliu naudotis 
be visuomenės. 

Taigi nesu vienas, dėl kurio viskas sukurta: egzistuoja kiti, 
o jie, panašiai kaip ir aš, turi teises. Ieškau maisto, randu jo 
atsargų, surinktų kito; ar jas paimsiu? Ar eisiu pats sau rinkti 
panašių atsargų? Jei kas nors pasiima mano podėlį, kurį sukau- 
piau, pasisavina mano triūsą, įsibrauna į mano nuosavybę, jaučiu 

skriaudą: taigi nedera ir man pasisavinti svetimos nuosavybės, 
jeigu noriu, kad niekas nesikėsintų nusavinti manosios. Todėl 
darau išvadą, kad mano prigimtinė teisė apima tą daiktų dalį, 
kurią sau darbu užsidirbu ir paverčiu savo nuosavybe, nesikiš- 
damas į svetimą triūsą, svetimą nuosavybę. Tai yra mano pareiga 
kitų atžvilgiu; tiek siekia mano prigimtinės teisės. 

Mano kaimynas turi daugiau daiktų už mane, daugiau 
gabumų juos įgyti, taigi jo prigimtinės teisės siekia toliau nei 
manosios; tad ar nelygias turime teises? Ar tai teisinga... Valdyk 
savo minčių veržlumą, tai yra tavo proto ribos. Suvokei ir 
pripažinai pirmapradį teisingumą ne ta prasme, kad turi turėti 
tiek gabumų, kiek jų turi tavo kaimynas, bet kad turi turėti ir 
naudoti tiek daiktų, kiek tavo gabumai įstengia uždirbti. Tačiau 
kiekvieno žmogaus kūno ir proto gabumai yra skirtingi; vienas 
daugiau supranta, kitas atidesnis, trečias daugiau išmąsto; tas turi 
daugiau jėgų dirbti, anas — daugiau sveikatos, kitas - daugiau 
proto. Tai yra skirtingos, taip pasakius, kiekvieno Žmogaus 
sanklodos, skirtingos fizinių dalelių sandaros pasekmės, kurią 
tvarko natūralių dėsnių ritmas. Egzistuoja pačioje visų sukurtų 
daiktų esmėje įskiepyti nekintami Pasaulio Kūrėjo dėsniai, pagal 
kurių tvarką visa nesuskaičiuojamų jo kūrinių sfera, visa pasaulio 
mašina sukasi ir siekia jo nuskirto tikslo. Jeigu tavo protas negali 
suvoktijo planų sukuriant pasaulį, kaip galėtum suprasti priežas- 
tis, kodėl jis visiems jo sukurtiesiems daiktams suteikė tuos, o ne 
kitus dėsnius? Tarp tų jo nesuskaičiuojamų kūrinių naudojiesi 
savo teisėmis, aprėpi jomis tiek sukurtų daiktų, kiek jų tavo 
gabumai gali pasisavinti. Tačiau kaip visi kiti sukurtieji daiktai, 
taip ir tu paklūsti tiems patiems prigimtiniams dėsniams; pagal 
jų tvarkąatsidūrei pasaulyje, pagaljų tvarką turi būti išlaikomas; 
esi laisvas naudotis savo teisėmis arba nesinaudoti, atlikti savo 
pareigas arba neatlikti. Naudotis šia laisve yra tas pat, kas rinktis 
vieną arba kitą; rinktis yra tas pat, kas sutelkti dėmesį, kas 
pajungti proto gabumus tam tikslui, kad pažintum ir pasirink- 
tum, kas tau iš prigimtinių įstatymų tvarkos visų naudingiausia. 

Toksai yra vairas, tavo laisvę nukreipiantis į prigimtinę tvarką: 
jeigu jo nenaudosi, jokiu nežinojimu negalėsi išvengti bausmės, 
kaip ir negalėsi išsisukti nuo bado, jei nesinaudojai sugebėjimais 
rinkti maistą. Kur yra bausmė? Ji pačioje prasižengimo esmėje; 
kad nepanaudojai proto gabumų; ji sukelia blogus padarinius, 
greitesnius ar vėlesnius, kylančius iš neprotingų veiksmų. Pir- 
mapradis teisingumas, kurį pažinai,taip glaudžiai susieja bausmę 
su nusižengimų, kaip teisę su pareiga; vienu saitu viskas yra 
susieta; mėgaujamės protingai naudodami daiktus, kuriems 
turime teisę, kenčiame, kada mums jų trūksta, trūksta, kada 
nedirbame. Visa, kas tiktai pasaulyje vyksta, kas mums fiziškai 
arba morališkai yra blogis arba gėris, yra numatyta nekintamų 
dėsnių tvarkoje, kuriuos Pasaulio Kūrėjas suteikė savo sukur- 
tiems daiktams; vis dėlto tie dėsniai yra ir teisingi, ir tobuli, 
kadangi neabejotinai atitinka tikslą, kurį Pasaulio Kūrėjas juos 
kurdamas suplanavo. Įžvelgei šio visuotinio teisingumo spindu- 
lį, skirtą tau apšviesti. Eik paskui jį, jis parodys tavo teises ir tavo 
pareigas, kuriomis yra grįsta tavo tikra laimė: sek šią šviesą, su 
dėkingumu naudokis savo teisėmis, uoliai vykdyk savo parei- 
gas, o Pasaulio Kūrėjo paslapčių uždangą nuolankiai gerbk. 

Jeigu visi sukurtieji daiktai pagal prigimtinę tvarką siekia 
savo tikslų, jeigu žmogus ta pačia prigimtine tvarka yra pagim- 
dytas ir palaikomas, visuomenė, be kurios žmonės gyventi 
negali, be kurios niekas siekdamas didžiausio gėrio negali pri- 
taikyti savo gabumų, be kurios niekas negali praplėsti savo 
prigimtinių teisių, be jokios abejonės, turi savo prigimtinę sąran- 
gą, ir tiek tegali būti laiminga, kiek nenukrypsta nuo šios sąran- 
gos. Kas jinai yra? 

Visas pradines tiesas, kurias suvokei, sujunk į vieną saitą, 
kad galėtum jas aprėpti vienu žvilgsniu. Taigi turi prigimtines 
teises; tai tau suteikia laisvę pritaikyti tavo gabumus kaip tik nori 
ir kaip geriausiai supranti tavųjų poreikių patenkinimui ir tava- 
jam gyvenimui; tai suteikia tau tavo paties asmens, kaip ir visų 
daiktų nuosavybę, kuriuos savo darbu įgysi. Taigi turi su savo 

teisėmis susijusias pareigas; jos tau liepia dirbti savo labui ir savo 
naudai; jos tau neleidžia pasisavinti kitų laisvės ir nuosavybės; nei 
asmenų, nei jų darbu įgytų daiktų. 

Iš kurgi tos teisės, tos pareigos? Ar jos yra sutarties tarp 
žmonių pasekmė? Ar dėl tojos yra akivaizdi tiesa, kad jas žmonės 
visuomenėje sutarė laikyti tiesomis? Jei visi žmonės joms prieš- 
tarautų, ar liktų jos tokios kokios yra — tiesos? Akivaizdus 
dalykas, kad šios tiesos šaltinis nėra žmonių nuomonės. Visuome- 
ninės sutartys, kurias žmonės sudaro tarpusavyje, neturi būti niekuo 
kitu, kaip tiktai pripažinimas ir laidavimas abipusiškai apsaugoti tas 
teises bei tų pareigų vykdymą, kurias nustatė Pasaulio Kūrėjas. 

Taigi egzistuoja ankstesnė už visas žmonių sutartis, už 
visus jų leidžiamus įstatymus prigimtinė visuomenės tvarka, 
kuri laikantis visų pareigų visiems užtikrina nevaržomą naudo- 
jimąsi visomis teisėmis; tiktai viena priedermė priklauso daly- 
vaujančiam visuomenėje — paklusti minėtai tvarkai. Ir vykdant 
šią priedermę kiekvienam priklauso jo dalis visuomenės teikia- 
mos naudos. 

Ženkime toliau, tačiau visad vadovaudamiesi patyrimu bei 
apdairumu; pirmasis mus turi ginti nuo tamsių abstrakcijos 
klaidų, antrasis - nuo žalingo neišmanymo. 

Egzistuoja Žmogus visuomenėje be pastangų ją rasti, 
neieškodamas dykroje panašaus į save sutvėrimo pėdsakų. 
Visi, iš kurių susidaro visuomenė, turi savo teises, turi savo 
priedermes,o išjų kyla prigimtinių pareigų tvarka, abipusiškas 
rūpinimasis poreikiais; teisingumas, saugumas slypi prigimtinėje 
visuomenės santvarkoje. Iš pirmo ir neatidaus žvilgsnio gali 
atrodyti, kad tos visuomeninės pareigos siaurina prigimtines 
teises, kad kiekvieno nuosavybė yra apribota svetimos nuosavy- 
bės, laisvė, priklausoma nuo pareigų, nebeturi tos erdvės, kurią 
Pasaulio Kūrėjas suteikė žmogui. Yra priešingai: kuo glaudesni 
visuomenės saitai, jeigu tik jie sieja pagal prigimtinę tvarką, tuo 
toliau siekia ir išsiplečia kiekvieno visuomenėje gyvenančio 
prigimtinės teisės. 

Kaip tai atsitinka? Pažinkime tai, tačiau pažinkime iš kny- 
gos, kurią parašė prigimtis. Radę pirmuosius jos pėdsakus, 
parodytus Pasaulio Kūrėjo, sekime jais, kol šie nuves mus iki 
galutinės laimingumo pakopos, kurioje gali kilti gera ir žydinti 
visuomenė. Kuo toliau klaidžiosime ieškodami tų nuostabių 
pėdsakų, tuo sunkiau bus išsipainioti iš klaidingų žmonių nuo- 
monių pinklių, klaidingų perspektyvų, asmeninių interesų, prie- 
tarų, kenksmingų politikos maksimų ir tūkstančio kitų neišma- 
nymu uždengtų tamsių klaidų. Šviesos skleidėjau, vesk mus 
pažinti tavo geradarysčių! 

Kiekvienas žmogus turi priedermę pasirūpinti savo porei- 
kiais: jeigu jos nepaisytų, - kentėtų. Kaskart mums pažįstant 
geresnį gyvenimo būdą, poreikių gausėja. Kas užganėdino bū- 
tinuosius gyvenimo poreikius, siekia patogumų; naudojimasis 
patogumais jam tampa poreikiu; turintis patogumų trokšta 
prabangos; oir pastaroji dėlįsitvirtinusių įpročių virsta poreikiu. 
Tokia eiga yra žmogaus prigimties santvarkoje; tai yra pakopos 
fizinės laimės, kurią kiekvienas juslėmis suvokia. Kiekvieno 
troškimai jų siekia. Pasaulio Kūrėjas įstatė tas spyruokles į kiek- 
vieno širdį. Kas drįs peikti jų naudojimą, kol tai žmogaus ir 
visuomenės atžvilgiu yra prigimtinės tvarkos ribose? 

Iš tokių žmonių sudaryta visuomenė, o jos pagrindas yra 
poreikiai ir nauda. Jeigu kiekvienas gyvenantis visuomenėje 
nesietų savo teisių ir savo pareigų su kitų teisėmis bei pareigomis, 
vengtų dalytis abipusiškomis pastangomis ir nauda, kas tuomet 
nutiktų? Kiekvienas turėtų dirbti visų savo poreikių patenkini- 
mui, jų mažai ir menkus teturėtų: jo gabumai, išskirstyti visoms 
darbų rūšims, mažai ką kiekvienoje tepasiektų, visi turėtų mažai 
daiktų savo paslaugoms, mažai teišplėstų savo prigimtines tei- 
ses. Ne šiuo keliu Pasaulio Kūrėjas veda žmones į apčiuopiamo 
pasitenkinimo būklę. Lygiai kaip tarp žmonių egzistuoja abipu- 
siški poreikiai, taip jie turi dalytis ir abipusiškais darbais bei jų 
nauda. Kiekvienas Žmogus yra prisirišęs prie vienos darbų rū- 
šies; išsirenka tą rūšį, kuriai jaučia didesnį poreikį bei suvokia 

labiau jai tinkant savo gabumus; nuolat taikomi vienoje srityje 
gabumai tobulėja ir įgyja naudingų įpročių. Gerai toje srityje 
išlavintas jo talentas pataria, kokiais būdais eikvojant mažiau 
jėgų nuveikti didesnį darbą: parodo jam, kaip priversti tarnauti 
gyvulius, išgalvoja mašinas, steigia dirbtuves ir šitaip šimtąkart 
padidina jėgas; padidintos jėgos įveikia šimtąkart didesnę darbų 
apimtį, nei galėtų dirbant iškart visus darbus, kai visi gaminosi 
viską patys sau. Didesnė darbų apimtis kiekvienam visuomenės 
nariui teikia didesnę naudą, o iš jos kyla didesnis prigimtinių 
teisių mastas. Visi darbai turi būti paskirstyti visai visuomenei, 
tačiau šis paskirstymas nėra priklausomas nuo kieno nors valios 
ar nuo Žmogaus verslo įsteigtos santvarkos. Proto šviesa nuro- 
dytas paskirstomasis teisingumas paskiria kiekvienam tokią dalį, 
kokią visuomenėje triūsu ir gabumais užsidirbo. Šiuo būdu 
pasidalijimas nebus tarp visų žmonių lygus, bet bus lygus kiek- 
vieno panaudojamų gabumų atžvilgiu; kiekvienas įgis tiek teisių, 
kiek vykdys pareigų. 

Atsakyk kam nors visuomenės prigimtinę santvarką. Tegul 
kas nors praranda arba asmens ir nuosavybės saugumą, arba 
netenka galimybės tais dalykais naudotis savo labui, kaip geriau- 
siai pats išmano; tegul paskirstomasis teisingumas apgauna, 
netgi daugiau, tegul žmogus nebūna įsitikinęs, kad kol jis visuo- 
menėje laikysis prigimtinės tvarkos, tol pastarosios visuomenė 
laikysis jo atžvilgių; tada pažinsi, ar gėrybių gausinimo spyruok- 
lės, kurias Pasaulio Kūrėjas įdėjo širdin, bus pakankamai stiprios, 
kad išjudintų jo gabumus, ar panorės juos skirti nudirbdamas 
tokią didelę asmeninių darbų dalį, kokia tik gali būti nudirbta. 
Kiek jis nenudirba, tiek jų trūksta visuomenės darbų visumoje, 
kiek jų trūksta, tuo visa visuomenė yra menkavertiškesnė. Šios 
tiesos yra pernelyg aiškios, kad ilgiau jas nagrinėtume: ženkime 
toliau, ieškokime prigimtinės santvarkos pėdsakų, kuri įvairias 
visuomenių atmainas veda į fizinio laimingumo būklę. 

Įsivaizduokime susivienijimą, kuriame nors ir egzistuoja iš 
poreikių kylantis vienų bendradarbiavimas su kitais, žmonės 


205 


nėra tarpusavyje sujungti į tvarkingą visuomenę, vadovaujamą 
rašytinės teisės įstatymų ir vykdomosios valdžios. Tokios yra 
laukinių tautų ordos; jų gyvastį palaiko arba nederlingos žemės 
vaisiai, arba gėrybių grobis, išplėštas ar pavogtas iš kaimyninių 
tautų. Derliaus išteklių negali turėti iš žemės ūkio, nes nėra 
saugūs juo verstis, neturi, kas gintų jų nuosavybę. Tarpusavyje 
pasiruošę tartis tik tam, kad vieni būtų saugūs nuo kitų, o šis 
pasirengimas kyla iš abipusiškos baimės, kurioje gyvena vienas 
kito atžvilgiu, neginami jokios globojamosios vyriausybės. 

Vis dėlto sutartis įgyvendina remdamiesi plėšikiška bičiu- 
lyste ar abipusiška pagalba, ar giminyste. Kiekvienas tokios 
tautos narys gyvena visiškos prigimtinės laisvės būklėje; turi 
visas prigimtines teises; tačiau, neturėdami sąlygų, kurios apsau- 
gotų prigimtinę visuomenės santvarką, negali praplėsti savo 
prigimtinių teisių, naudingu draugišku abipusiškumu gausinda- 
mi daiktus, kurie teikia naudą. Tokioje tautoje visi menkai nau- 
dojasi savo teisėmis, gyvena ir maitinasi skurdžiai, turi menkus 
padargus, o visi nedideli ištekliai susikaupę pas ponus. 

Tokį susivienijimą sudarantys žmonės pradeda šviestis; 
įdirba žemę ir ragauja jos vaisius, pratinasi prie mažiau ydingo 
gyvenimo, labiau rūpinasi savais patogumais; patogumų skonis 
didina jų pastangas ir triūsą. Jiems gausėja padargų, namų 
apyvokos reikmenų, darbo įrankių, derlius reikalauja svirnų ir 
sandėlių. Žinoma, jis gausesnis, nei galima vienam suvalgyti. Tad 
keičiaį tai, kas pas jį neužauga; taip atsiranda pelno iš žemės, taip 
atsiranda tautos turtų; augdami jie žadina kiekvieno norą gauti 
kuo didesnį žemės derlių, kad turėtų daugiau pelno iš mainų. 
Visuomenės bendradarbiavimas didina išteklius, jie pasiskirsto 
po įvairius šalies kraštus: kiekvienas regi savo nuosavybės 
pagausėjimą; vis labiau rišasi ir glaudėja visuomeninis bendra- 
darbiavimas: auga polinkiai gardesniam kąsniui, kiekvienas 
mato prieš akis svetimos nuosavybės ribą, kiekvienas bijo dėl 
savosios. Asmens ir nuosavybės saugumas, kuris laukinių tautų 
grindžiamas tik nepatvariomis sutartimis, jau nebėra pakanka- 

mas, reikia aiškesnės teisingumo raiškos, reikia rašytinės teisės 
įstatymų, kurie gintų visų turto nuosavybę; reikia vykdomosios 
valdžios, kuri palaikytų tų vidinių įstatymų laikymąsi ir išorinį 
visos visuomenės saugumą; reikia, kad toji valdžia turėtų savo 
rankose atitinkamą galią, - kas gi kitaip pripažins valdžią; reikia, 
kad tą galią išlaikytų mokesčiai nuo kiekvieno nuosavybės; 
reikia, kad šie mokesčiai būtų surinkti taip, kaip liepia prigimtinė 
tvarka, nedarant žalos vis atsinaujinantiems tautos ištekliams, 
reikia — ir t. t., ir t. t. 

Visa tai aiškiai rodo, kad valdžios tautoje pavidalas atitinka 
didesnį ar menkesnį išteklių mastą, kurių didinimu ir apsauga 
rūpinasi piliečiai. 

Kai žmonės prisiima vyriausybę, kitaip tariant, paklūsta 
valdžios įstatymams ir vykdomajai valdžiai, pašalina kliūtis 
laisvai naudotis savo sugebėjimais savajam labui; be galo padi- 
dina savo nuosavybę ir išplečia savo prigimtinių teisių ribas. 

Toji vyriausybė ir įstatymai vis dėlto neturi būti niekas 
kitas, kaip tik prigimtinės tvarkos užtikrinimas gausinant vi- 
suomenės išteklius, kitaip pati valdžia ir įstatymai sudarytų 
kliūtį siekiant Pasaulio Kūrėjo visuomenei nustatytų laimingu- 
mo tikslų. 

Pažinome, kad visuomenės tikslas yra kiekvieno prigimti- 
nių teisių išplėtimas ir užtikrinimas, kad šiuo būdu joje kiekvie- 
nas turi laiduotas savo abipusiškas teises ir pareigas, kad žmonės 
visuomenėje gausindami daiktus, skirtus tenkinti poreikiams, 
patogumui ir prabangai, žodžiu, juntamai fizinei laimei, bei 
laisvai ir saugiai jais naudodamiesi, išplečia savo prigimtines 
teises, kad laisvas ir saugus naudojimasis pastarosiomis priklau- 
so nuo prigimtinės visuomenės tvarkos, kad prigimtinei tvarkai 
išsaugoti yra reikalingi pozityviosios teisės įstatymai, reikalinga 
vykdomoji valdžia. Visa tai mes vadiname Tautos valdžia. 

Kas išdrįstų pagalvoti, kad Pasaulio Kūrėjas neparodė jos 
žmonėms proto šviesoje? Iki šiol neužtikrinti rasią prigimtinės 
tvarkos pėdsakus, ieškojome jos tautose ir tautos valdžioje, 

esančioje viešpataujančios vyriausybės sandaroje. Ar turi ji būti 
iš vieno asmens ar daugelio, o gal [paskleista] visose visuome- 
nėse? Kas nepažįsta kranto, iki kurio turi plaukti, niekad neran- 
da gero vėjo; kas nemato, koks yra valdžios tikslas, nenustatys 
sandaros tos vyriausybės, kurios valdomas norės gyventi. 
Regintiems žmonių fizinio jungimosi į tautinę visuomenę tiks- 
lus, žinantiems, kas ją veda laimės būklės link, lieka pasirinkti, 
kokia valdžios sandara yra pati geriausia. Mano nuomone, ta, 
kuri gali sėkmingiausiai pasiekti minėtus tikslus, ką patvirtina 
patyrimas ir atidus tyrimas. Tačiau sakydami Vyriausybės sanda- 
ra neturime omenyje Tautos valdžia. Proto šviesa nušviečia 
Tautos valdžią; ši sudaryta iš prigimtinės ir pozityviosios tvar- 
kos; iš pirmosios kyla prigimtiniai įstatymai, pastarieji - fiziniai 
arba moraliniai, iš antrosios — pozityviosios teisės įstatymai; 
visų jų tikslas yra praplėsti ir apsaugoti kiekvieno piliečio pri- 
gimtines teises. Kas gi jie yra? 

Visa, kas vien tik fizine apyvarta pagal prigimtinę tvarką 
kreipia akivaizdžiai didžiausios žmonių giminės naudos link, 
sudaro fizinį prigimties įstatymą, pvz., piliečių naudojamų 
daiktų, tinkamų jų poreikiams, patogumui, prabangai, gausė- 
jimas; visa, kas prieštarauja šiam gausėjimui, prieštarauja fizi- 
niam įstatymui. 

Moralinė prigimtinė tvarka visiškai atitinka prigimtinę 
fizinę tvarką, akivaizdžiai naudingą žmonių giminei; visa, kas 
yra žmonių elgesio taisyklė pagal prigimtinę moralinę tvarką, 
yra prigimtinis moralės įstatymas. Tai, kad vaikai privalo gerbti 
tėvus, tai, kad tėvai privalo auklėti vaikus, kyla iš prigimtinės 
moralinės tvarkos, atitinka ir fizinę tvarką bei yra akivaizdžiai 
naudinga Žmonių giminei. 

Tiems viešpataujantiems prigimtiniams įstatymams, aki- 
vaizdiems, Aukščiausios Esybės žmogaus supratimo šviesai su- 
teiktiems, paklusti turi ne tik žmonės, kurie sudaro tautą, bet ir 
pačios žmones valdančios vyriausybės. Kadangi jie, kaip neat- 
šaukiami, nepajudinami, yra geriausi, kokie gali būti suteikti 

žmonių giminei, jie turi būti kiekvienos tautos valdžios kertinis 
akmuo ir būtina visų pozityviosios teisės įstatymų taisyklė. 

Kas gi yra pozityviosios teisės įstatymai? Tai neabejotinos 
taisyklės, kurios nustato tam tikrą tautos poreikių tenkinimo 
tvarką, užtikrina kiekvieno saugumą tautoje ir pačios tautos 
saugumą; pakeičia arba patvirtina tautos papročius, paskirsto 
partikuliarias piliečių teises, tinkamas jų luomui ir pašaukimui; 
esant neaiškiems atvejams, nurodo nuosprendžio būdą vykdan- 
tiesiems paskirstomąjį teisingumą, kuomet įrodymai grindžiami 
tik tikėtinumu. Šių įstatymų leidyba yra ne kas kita, kaip prigim- 
tinių įstatymų, sudarančių prigimtinę visuomenės tvarką, skel- 
bimas; ji akivaizdžiai naudingiausia žmonių giminei, viešai visus 
įpareigojanti. 

Vis dėlto pirmasis įstatymas, pagrindinis visų kitų pozity- 
viosios teisės įstatymų įstatymas turi būti, kad tautoje egzistuotų 
įsišaknijęs ir išsikerojęs viešas ir privatus mokslas apie prigimti- 
nės teisės įstatymus, kuri yra žmonių įstatymų leidybos šviesa, 
bet kokių civilinių, politinių, ekonominių ir visuomeninių veiks- 
mų taisyklė. Šis [mokslas] kiekvienam akivaizdžiai rodo, kokie 
yra fiziniai įstatymai, neatšaukiami, neabejotini, Pasaulio Kūrėjo 
sukurtiems daiktams priskirti, o iš jų kokia kyla žmogų valdanti 
prigimtinė, fizinė tvarka, palaikanti ir gausinanti žmonių giminę; 
[santvarka] kuri žmogų veda didžiausios fizinės laimės link, 
didindama jam reikalingas ir malonias gėrybes, išplėsdama jo 
prigimtines teises. 

Kokias pradines visų moralinių veiksmų taisykles kildina 
prigimtinė fizinė tvarka, kurios kiekvienam žmogui rodo, ką ir 
kiek pats turi daryti laikydamasis šios tvarkos: tai yra kokia 
moralinė tvarka, nurodanti jam jo pareigas ir šitaip leidžianti 
naudotis prigimtinėmis teisėmis bei taip pasiekti Pasaulio Kūrėjo 
skirtą realią laimę? 

Kokie fundamentalūs įstatymai, skirti visuomenėje esan- 
tiems žmonėms, akivaizdžiai glūdi moralinėje tvarkoje? Kaipjie, 
į viena jungdami visų valią ir sugebėjimus, sudaro prigimtinę 


209 


žmonių sąjungai naudingiausią tvarką? Kaip iš jų atsiranda 
žemės nuosavybė, leidžianti žmonėms gauti didesnės naudos iš 
asmeninės ir kilnojamosios nuosavybės, be to, pati didinanti 
gėrybes ir vedanti žmogų didžiausios realios laimės link, pra- 
plėsdama jo prigimtines teises? 

Koks vykdomosios valdžios tautoje tikslas, kokia galia, 
kokia nauda? Kokiu būdu ji turi būti viena, nedalijama, neatšau- 
kiama, nepažeidžiama, kad sėkmingai palaikytų, saugotų pozi- 
tyviosios teisės įstatymus, o jais remdamasi — ir prigimtinę 
visuomenės tvarką, kuri piliečių laimei gausina gėrybes ir plečia 
jų prigimtines teises? 

Koks priežasčių ir pasekmių saitas egzistuoja fizinėje 
tvarkoje, kartu ir moralinėje tvarkoje, iš prigimtinės visuome- 
nės tvarkos steigiant politinę santvarką, tai yra paremtą vyk- 
domąja valdžia bei piliečių nuosavybe ir laisve? Kaip tokioje 
politinėje santvarkoje auga galia, turtas, visų tautos luomų 
orumas, fizinė visų piliečių laimė, išplečianti ir apsauganti kiek- 
vieno prigimtines teises šiuo būdu tiek, kiek tik kas nori, gali bei 
moka, padidinanti išteklius? 

Kaip atsižvelgiant į laiką, vietą ir aplinkybes politinė san- 
tvarka turi nustatyti aiškius bei patikimus įstatymus, užtikrinan- 
čius prigimtinę tvarką krašto ūkyje, tai yra palengvinančius įgyti 
visiems piliečiams pelno ir jį saugančius, vadinasi, šitaip išplečian- 
čius prigimtines teises? 

Kokios pagaliau tarp tautų yra abipusės teisės ir pareigos, 
kurios sudaro tarptautinę teisę? Kaip tai pagrindžia fizinė bei reali 
žmogaus laimė, atsirandanti laisvai gausinant nuosavas gėrybes; 
tai sudaro ir ypatingą pradinį moralinės, visuomeninės, valsty- 
binės santvarkos įstatymą, ir skatina dėl minėto tikslo abipusišką 
tautų pagalbą ir saugumo palaikymą, tarptautine teise susiejant 
visą žmonių giminę į visuotinę bendriją? 

Tai yra fundamentalus mokslas, be kurio visi privatūs ir 
vieši žmonių darbai pasmerkti skendėti tamsoje, klaidose, su- 
maištyje ir betvarkėje. Ar jo neišmanant galima imti į rankas 

tautos valdžios vadžias? Naudotis vykdomosios valdžios galia ir 
autoritetu, dalyvauti krašto administravime, trumpai tariant — 
būti tautinės visuomenės nariu? Kas nori - tesprendžia. Kuo 
labiau tauta prisidės įteigdama šį mokslą į protus, tuo labiau joje 
viešpataus ir prigimtinė tvarka, ir žmonių nustatyta santvarka 
darniau žengs savo keliu. Kas tokioje tautoje drįstų teikti kaip 
įstatymą kokį nors visuomenei kenksmingą projektą? Ir valdžia, 
ir piliečiai iškart pastebėtų, kuo jis priešingas suteiktai jiems 
šviesai, kodėl neatitinka tautos fizinio gėrio. Atskleiskime tai 
natūralaus ūkininkavimo pavyzdžiu. 

Kiekvienas sutiks, kad kuo didesnis tautoje kasmet atsi- 
naujinančių išteklių kiekis, tuo didesnė jų dalis atitenka ir 
visuomeniniams ištekliams, saugumui, autoritetui bei kitoms 
tautos reikmėms, ir privačioms piliečių gėrybėms, keliančioms 
jų laimingumą, gyvenimo būdą. Tai glūdi prigimtinėje tvarkoje, 
kad taip turėtų tarp piliečių klasių pasiskirstyti ištekliai, jog kitas 
derlius jei ir nepadidėtų, taip bent jau nesumažėtų - ir su tuo 
reikia sutikti. Ar kas nors nesutinka? Jo klausiu: jeigu savo 
palivarke visutėlį derlių, kurį surinks, suvartos per vienerius 
metus, ateinantiems metams nepalikdamas pasėlių; jeigu visą 
metinį palivarko pelną paims asmeninėms išlaidoms, nieko 
neskyręs padargams taisyti, samdiniams atlyginti ir kitoms 
ūkinėms išlaidoms — ar tai padarys pagal natūralią sodybos 
valdymo tvarką? Kiekvienas turi sutikti, kad ne; taigi turi sutikti 
ir dėl to, kad tautos išteklių prieaugio paskirstymas tarp piliečių 
klasių turi būti toks, jog iš pasėlių, skirtų kitam tautos derliui, 
niekas nebūtų paimta. Kiekiš jų bus paimta, tokia pačia propor- 
cija kitais metais sumažės išteklių. Taigi, paskirstant tautos 
išteklius tarp piliečių klasių, egzistuoja prigimtinė tvarka, ku- 
rios laikymasis arba padidina, arba bentjau nesumažina tautoje 
atsinaujinančių išteklių. Jeigu apšviestoje tautoje, kurioje pilie- 
čiai žino, koks išteklių paskirstymas tarp piliečių klasių atitinka 
prigimtinę krašto valdymo tvarką, kas nors į krašto pozityvio- 
sios teisės sistemą įtrauktų jai priešingą projektą, toks nors ir 

netiesioginiu, tačiau neabejotinu ir akivaizdžiu būdu kliudytų 
gauti didžiausius derlius. Argi kiekvienas nesuprastų, kokiu . 
būdu šis projektas yra kenksmingas? Argi bendroji tautos 
nuomonė jo neatmestų? Ten, kur proto šviesa apšviečia valdan- 
čią vyriausybę, visi priešingi piliečio laimei pozityviosios teisės 
įstatymai turi išnykti. Tie, kurie iš anksto aiškiai neapibrėžę, 
kokia yra žmogaus prigimtinė teisė, kokios jo pareigos, neišsi- 
aiškinę visuomenės fizinės bei joje slypinčios moralinės tvar- 
kos, kurią Pasaulio Kūrėjas apreiškė proto šviesai, ieškotų kuo 
geresnio valdymo būdo, visi klaidingai kreiptų savo protus tik 
įvieną prigimtinės valdžios dalį, t. y. į viešpataujančios valdžios 
pavidalą: ar ją turi sudaryti vienas asmuo, ar daugelis? O gal 
mišrus atvejis? Tas sako, kad vienvaldystė kilo iš Dievo teisės; 
šis, jog daugiavaldystė kilo iš prigimtinės teisės. Pagaliau visi 
sutinka, kad nėra tobulos valdžios, o aistros, iškreipiančios 
tvarką, yra stipresnės nei būdai joms išvengti, kokius tik gali 
besugalvoti žmonės. Tai tiesa; kad ir kokia bebūtų viešpataujan- 
čios valdžios sandara, kad ir kokie tautoje bebūtų pozityviosios 
teisės įstatymai, jeigu jie neapsaugo piliečio nuosavybės ir 
laisvės, nėra darnos, nėra visuomeninio saito; yra tik nepaklus- 
ni žmonių sankaupa, padalyta į belaisvius ir ponus; vyrauja 
nedarna, tuo labiau žmones nuskriaudžianti, kad slepiasi po 
tvarkos kauke; kad joje pozityviosios teisės įstatymai ir viešpa- 
taujanti valdžia gina bei įgalina akivaizdų arba paslėptą galin- 
gujų lupikavimą ir plėšimą, pradangina silpnesniųjų nuosavy- 
bę ir laisvę. Laimingesnis žmogus pirmykštėje tik sutartimis 
grįstoje visuomenėje be pozityviosios teisės, be vykdomosios 
valdžios, nei neva tvarkingoje, o iš esmės smurtinėje ir nenatū- 
ralioje visuomenėje. 

Tokioje nenatūralios tvarkos tautos saistomi žmonės nuo- 
lat ieško permainų; silpnesnieji vienijasi išplėšti valdžią iš galin- 
gesniųjų, pašalina nepagrįstus įstatymus, patys nuverčia sostus 
ir trypia autoritetus, kuriuos neseniai su stabmeldišku nusižemi- 
nimu garbino. Tautos keičia vieną valdymo formą kita, jų jėga, 

galybė ir išdidumas virsta žeminimusi ir menkavertiškumu. 
Kodėl taip atsitinka? Žmonių nuomonės, neregėdamos neabejo- 
tinos, akivaizdžios kelrodės tiesos, turi klaidžioti, pirmuosius 
tautos pokyčių padarinius klaidingai laikydamos pirminėmis 
priežastimis: jas nurodo skirtingas, tačiau nė vienos, kuri galėtų 
patenkinti tiesos paieškomis besirūpinantį žmogaus protą; paga- 
liau teigia, jog tai priklauso atsitiktinumų sričiai, kad tautos 
sąrangos turi keistis, kad kiekviena tauta kaip ir žmogus išgyve- 
na savo pradinį kūdikystės amžių, paauglystę, vyriškos valdžios 
ir orumo amžių, karšimo amžių, bejėgę senatvę ir savo mirtį. 
Tačiau ar nepastebime, kad tos pačios tautų kaitos būklės pereina 
viena į kitą nevienodai; vienos greičiau auga, bręsta, išgyvena 
nuoslūgį ir nyksta, kitos ilgiau gyvuoja; vienos nepastovesnės, 
žalingų atsitiktinumų, politikos klaidų, aistrų lengviau pažei- 
džiamos, kitos - mažiau. Todėl ar nereikėtų daryti išvados, kad 
kaitos būsena yra susijusi su bet kuria negera sąranga, kad jos 
didesnis ar mažesnis gerumas arba blogumas priklauso nuo 
didesnio ar mažesnio atitikimo nekintamai visuomenių prigim- 
tinei tvarkai, nustatytai Pasaulio Kūrėjo? 

Ar žmogaus kūryba, iškreipusi Kūrėjo nustatytą tvarką, 
kaip kiekvieną žmogų visuomenėje padaryti laimingą, gali pa- 
siūlyti kitą taip pat sėkmingą būdą? Paklausykime mūsų amžiaus 
politikų; jei ne kiekvieno jų šnekos, tai bent jau konkretūs 
veiksmai valstybės valdyme byloja: „Nepakanka Žmogui tų 
akstinų, kuriais Pasaulio Kūrėjas jį ragina atlikti pareigą, jam 
nepakanka turėti poreikių, supratimo, polinkio - šie jo dirbti 
nepastūmės. Reikia jį priversti, kad darytų sau gerus darbus, 
reikia visus visuomeninius ryšius ir abipusius santykius, visus 
žmogaus rūpesčius ir triūsus apipančioti ediktais, nutarimais, 
nurodymais; reikia jam parodyti, ką turi valgyti, gerti, kaip 
rengtis, kaip gyventi, kaip keliauti, ką ir kur parduoti, ką ir kur 
pirkti bei kokia kaina, su kuo gyventi, su kuo negyventi, su kuo 
mainikauti, ką atvežti, ką išvežti; reikia dar išleisti nesuskaičiuo- 
jamus panašius potvarkius. Valdžia visa tai turi pati reguliuoti ir 

vietinių prievaizdų budrumu įgyvendinti. Žmonės, iš kurių su- 
sidaro tauta, yra mašinos, reikia judinti jų rankas bei kojas“. 

Ar esti kokia niekšybė, kurios žmogus žmogui nepadary- 
tų? Tiesa, kad juo pavertė mašinomis, ištrynę protuose jų teisių 
ir jų laisvės pėdsaką; tačiau Pasaulio Kūrėjas juos vyriausybės 
vykdomajai valdžiai patikėjo ne kaip mašinas. Valdžia yra todėl, 
kad savoje visuomenėje gintų kiekvieno prigimtines teises bei 
laisves nuo kitų, ir visos visuomenės nuo kitos, tačiau ne jų laisvei 
reguliuoti. Tarkime, turi geriausias intencijas, nori kiekvieno 
prigimtines teises išplėsti kuo labiau, gausinti kiekvieno išteklius, 
didinti kiekvieno tikrą laimę - kaip šį tikslą pasieksi pagal savo 
supratimą? Kaip jiems nurodysi, kam kokia dalis turi tekti ir 
kodėl? Kokį pakęsti šaltį ir karštį, kokią turėti sveikatą, kokias 
jėgas, kokius polinkius? Ar tai ir turi būti pirmoji tavo įstatymų 
leidybos grandis? Argi nematai, kad kiek visuomenės žmogui 
užkari šitokių nurodymų, tiek suriši jam rankas, kad neišplėstų 
savo prigimtinių teisių, kad nepadidintų savo išteklių. O juk kiek 
jisjų nepadidina, tiek jų nepadaugėja visos visuomenės gėrybių 
masėje; kiek jis jų nepadidina, tiek išteklių nepadaugėja kiekvie- 
nam visuomenės nariui tenkančiai daliai; kiek jų nepadaugėja 
daliai, tiek jų pritrūksta atvejais, kai ypatingos reikmės, patogu- 
mai, prabangos dalykai turėtų padidinti mokesčius, reikalingus 
kitiems tautos bendriesiems poreikiams. Kiek sumažinsi išteklių 
asmeniniams poreikiams, patogumams, prabangai, bendrajai 
gynybai, tiek sumenkinsi žmonėms savo šalies patrauklumą joje 
gyventi, tokiu mastu užkirsi kelią išaugti fiziškai galimam šalies 
gyventojų skaičiui. 

Jeigu imiesi atsakomybės, jeigu tikiesi, kad savo talentu, 
savo paties vietiniais prievaizdais sugebėsi patenkinti visus abi- 
pusiškus poreikius, kurie sieja visuomenės sluoksnius; jeigu tavo 
dvasia gali daryti įtaką visiems tautos nariams ir juos valdyti, 
teikdama jiems kuo didžiausią naudą - vesk kareiviškų būdu 
ūkininkų, žemvaldžių, pirklių, amatininkų gretas į laukus, tur- 
gus, dirbtuves, į visus darbų, poreikių, vartojimo barus; nusta- 

tyk, kas pageidaus, pirks, naudosis, parduos, žodžiu, daryk viską 
su visais. Visi dalykai taip susieti, kad daryti viena be kito negali; 
įtikink visus, kad visą pelną iš betkurio daikto - nuojo išauginimo 
žemėje iki patekimo į paskutines vartotojo rankas - skirstomuo- 
ju teisingumu padalysi tarp visų. Jeigu jauti, kad gali tai įvykdyti, 
kaip manai, ar savo būdu išgausi iš žemės tiek gėrybių, kiek jų 
žemė gali išauginti įdirbta žmogaus, prieš kurio akis reali greito 
poreikių patenkinimo, patogumų, prabangos, kokios tik pats 
trokšta ir sau užsidirbti gali, įgijimo viltis žadina jo talentą ir 
judina jorankas? Jeigu to negali įrodyti, tai kodėl kliudai kiekvie- 
nam daryti tai, ką jam prigimtinė teisė leidžia daryti plečiant jo 
nuosavybę, gausinant išteklius? 

Joks protas negali išgalvoti kito kelio, vedančio tautos 
laimės link, išskyrus tą, kuris esti fizinėje prigimties tvarkoje, tai 
yra, kad kiekvienas žmogus dirbtų pats norėdamas, laisvai 
dirbdamas naudotųsi savo prigimtine teise; kad kiekvienas, 
gausindamas savo naudojamus daiktus, tuo pačiu gausintų ir 
tautos turtų visumą, tas jų dalis, kurios priklauso ir atskiram 
kiekvieno piliečio naudojimui, ir visuotinai visai tautai. Jeigu kuo 
nors tautos luomų sandara, jos įstatymų tvarka neatitinka natū- 
ralios tvarkos, tuo ji kliudo tautai pasiekti galios, orumo, laimės 
pakopą, kurioje gali būti atsižvelgiant į fizinę savo sveikatą. 

Tautoje silpsta iš bet kokios nors prigimtinės teisės dalies 
išstumtas žmogus, neturintis arba laisvės, arba saugumo, - ar tai 
liestų jo asmenį, ar darbą, ar naudojimąsi nuosavybe. Kas negali 
būti sau pačiam naudingas - negali ir visuomenei. Kaip galima 
turėti pareigą, neturint teisės? Priversi jį dirbti? Naudingiausi jo 
proto sugebėjimai, jo talentas prievartai nepaklūsta; kūno suge- 
bėjimai blogai tarnauja žmogui neturinčiam troškimo akstinų; 
tik belaisvio rankos, ir tai nedarniai, dirba ponui; šios rankos 
visuomenėje nuveikia mažiau nei talentas, kurį visą belaisvis 
nukreipia, kad tik nuslėptų savo jėgas nuo vyriausybės priežiū- 
ros, kad galėtų nusimesti jungą nuo sprando ir susigrąžinti savo 
teises. Paskui užkietėję nelaisvės įpročiai gesina paskutinę jo 

nebenaudingo talento kibirkštėlę, ištrina jam Pasaulio Kūrėjo 
suteiktų teisių pėdsakus, slopina potraukius ir norus, o pagaliau 
pražudo jam gėrybių pažinimą. Patogumai nustoja jam būti 
poreikis, poreikių sumažėja, vis labiau jis apsieina be visuome- 
niško abipusiškumo, pagaliau gyvena tik šiandiena, nesirūpina 
dėl rytdienos maisto. Kas yra toks žmogus visuomenėje? Menki 
arba jokie vargani talentais nepaskatinti ir neištobulinti darbai 
prisideda prie bendro visuomenės darbų kiekio; mažas darbų 
kiekis lemia mažą tautos turtų kiekį, iš šio tenka nedidelė atskirų 
išteklių dalis kiekvienam piliečiui; esti menki būdai užtikrinti visų 
tautų saugumą; pagaliau skurdas, varganos jėgos, netikrumas 
naudojantis nuosavybe, o dar labiau paliekant ją įpėdiniams, 
tinginystė, chaosas, girtuoklystė ir apskritai apgailėtina visos 
tautos būsena; žmogus, netekęs poreikių, mažai jų teturi, neten- 
ka visuomeninių saitų, jeigu nelaisve prikaustytas prie ūkio, 
skurdas jį padaro ir amatininku sau pačiam, ir pirkliu iš savęs 
paties. Pats sau gaminasi padargus ir įrankius; viskas menka, 
netvaru ir mažai naudinga. Amatai, prekyba nyksta nykstant 
poreikiams; miestai, kurie yra sandėliai žmonių poreikiams 
tenkinti, ima žlugti; žlungant miestams, krito derlių kainos, su 
kainomis — žemės vertingumas, o su juo - ir dvarininkų laimė. 
Šitaip teisingu ir akivaizdžiu būdu tie, kurie pažeidė svetimas 
prigimtines teises, kurie nusisavino bedrapiliečių gabumus, 
daug mažiau pelnosi priversdami savo pavaldinius, nei galėtų 
gauti iš tokio skaičiaus žmonių visuomeniško abipusiškumo, 
kiek turi belaisvių. Nyksta jiems tie turtai, kuriuos iš kitų paima; 
kurgi jie prapuola? 

Paskleisk tautai šviesą; tegul kiekvienas žino savo prigim- 
tines teises, tegul kiekvienam būna galima jas kuo plačiau plėsti 
pagal natūralią tvarką, didinant savo išteklius. Tegul rašytinių 
įstatymų ir vykdomoji valdžia kiekvienam įdiegia pasitikėjimą 
saugumu ir nuosavybe. Pažvelk į tokią tautą. Kiekvienas žmo- 
gus, galintis kur ir kaip nori naudoti gabumus, turintis norą 
tenkinti savo poreikius, vėliau - patogumus ir prabangą, kliau- 

jasi talentu, kaip galėtų užsidirbti kuo daugiau; talentas padeda 
jo jėgoms: ūkininkas, kuris užsidirba sau pragyventi, atidės dalį 
pelno tvirtiems, tinkamiems padargams parengti, tam panaudos 
įgudusių ir išmiklintų žmogaus rankų apsukrumą. Apsirūpinęs 
gerais įrankiais, kitais metais dirba tiek pat arba mažiau savo 
jėgomis, vis daugiau kasmet uždirba, šimtąkart padidina darbų 
apimtis, gausėja samdinių, šiems įgyja papildomai įrankių; ap- 
linkjį telkiasi žmonės; visi jie proporcingai laimingi naudodamie- 
si savo teisėmis ir vykdydami savo pareigas; jo darbas atlygina- 
mas derliumi, grįžta indėliai ir duoda dvigubą trigubą pelną. Kuo 
daugiau turi pelno, tuo kaskart daugiau poreikių; šitaip ima 
siekti patogumų; jis naudojasi amatais, patogiais darbo įran- 
kiais; pirkliai tarpininkauja teikdami naudą ir gaminantiems, ir 
vartojantiems, kiekvienas randa užsiėmimą, gerina pragyveni- 
mą, išplečia savo prigimtines teises; miestai auga; daiktų kainos 
nustatomos pagal natūralią tvarką, priklausomai nuo didesnės 
ar mažesnės perkančių ar parduodančių paklausos bei pasiūlos; 
jokie vyriausybės potvarkiai netrukdo natūralios tvarkos, kiek- 
vienas jos laikydamasis pritaiko prie jos savo verslo sumanymus; 
prieplaukose, vieškeliuose matyti gyvybė ir mainų apytaka; 
gyventojų skaičius didėja, kiekvienas išgalvoja geresnį būdą 
atlikti darbą mažesniais kaštais. Vieno naudingas išradimas pa- 
moko ir patraukia tūkstančius liudininkų; ūkininkas šiuo požiū- 
riu taip pat yra amatininkas; gausina, tobulina savo kaimo 
dirbtuves, o žemė jam šimteriopai atsilygina: paima iš jos savo 
išlaidų dalį, savo prasimaitinimo, patogumų ir prabangos dalis. 
Viso ko matas yra pelnai; kiekvienas ima iš jų dalį, pranokstančią 
išlaidas, iš jos savo ūkyje žemvaldys gauna činšą, valdžia — 
mokesčius; žemės dovanos yra neišsenkančios; krašte gausėjant 
liaudies turtų, didėja žmonių skaičius, pagrindinis amatų ramstis; 
daugeliui žmonių išmaitinti išperkami derliai, kyla ūkio činšinė 
vertė, o drauge su ja - mokesčių dalis; kartu didėja ūkininko, 
pirklio, amatininko, žemvaldžio, visos tautos laimė; kiekvienas 
plečia savo prigimtines teises. 

Tauta, sistemingai gausinanti savo išteklius, didina savo 
gynybinę galią; budri valdžia viena ranka teisingai reguliuoja 
leidybą rašytinių įstatymų, atitinkančių prigimtinę tvarką, 
kiekvieno nuosavybę įtvirtinančių skirstomuoju teisingumu, 
kita ranka šalina fizines kliūtis, kurios visuomeniniuose santy- 
kiuose pristabdo šios natūralios tvarkos tėkmę. Susijungia 
upės, priartėja vienas prie kito vieškeliai, klesti uostai; krašte 
mažėja parduodamų gėrybių gabenimo išlaidos, kiekvienas 
įsigyja tiek daugiau gėrybių, kiek tampa lengviau jas pirkti. 
Reali laimė ir pasitenkinimas sruvena visomis tautos kūno 
arterijomis. Tokius laimingus žmones nori regėti Pasaulio Kū- 
rėjas, kiekvienam jų suteikęs teises ir pareigas, įdiegęs į jų širdis 
geros būties troškimą, kiekvienam leides didinti kaip tik nori 
savo teises, praplėsti savo turtus ir kitas žmogaus nuosavybės 
ribas neapibrėžęs svetima nuosavybe. Jeigu visa tai kurioje 
nors tautoje neatsitinka, tai yra klaidos, aklumo, prigimtinių 
visuomenės teisių ir natūralios jos tvarkos neišmanymo pada- 
rinys; bausmė už jį yra neatsitiktinė, visuotinė visų vargu, 
skurdu ir nepritekliais. Taigi akivaizdus dalykas, jog tautoje, 
valdomoje rašytinių įstatymų ir vykdomosios valdžios, tuo 
labiau kiekvienas išplečia savo prigimtines teises, kuo labiau 
minėti įstatymai atitinka natūralią visuomenių sąrangą, bei 
minėta valdžia jos laikosi. 

Apibendrinu turinį: fiziniai dėsniai, leidžiantys žmogui 
gyventi pasaulyje, priklauso fiziniams, visuotiniams, nekinta- 
miems, vienodiems dėsniams, kuriuos Kūrėjas suteikė viso 
pasaulio mašinos veikimui. 

Šių nepakeičiamų dėsnių galia žmogų ragina dirbti; iš 
darbo kyla poreikis gyventi drauge. 

Pirmasis visuomenės pactum! yra žmogaus nuosavybė; 
kiekvieno nuosavybės saugumas grindžia kiekvieno prigim- 
ties teisę. 





1 Arba visuomenės sutartis, sandoris (autoriaus pastaba). 

Iš vienų žmonių teisių kitų atžvilgiu atsiranda pareigos 
vienų kitiems. 

Taigi žmogaus nuosavybė rodo jam jo pareigas, nužymi 
jo teises, o naudojimasis jomis sukuria jo laisvę. 

Dėl nuosavybės atsiranda saugumo poreikis. 

Saugumą užtikrina visuomenė rašytiniais įstatymais, glo- 
bojamąja vykdomąja valdžia. 

Tačiau ir ši visuomenės galia, ir tie rašytinai įstatymai, ir ta 
vykdomoji valdžia turi veiksmų laisvę siekti Pasaulio Kūrėjo 
skirtų tikslų ir jos ribų, Jo amžinu pirštu nubrėžtas esminiuose 
gamtos dėsniuose. Ž 

Šių teisių ir pareigų grandinė yra visur susieta tomis pačio- 
mis grandimis. Tuo pačiu požiūriu joje atitinka žmogus Žmogų, 
kaip ir giminė giminę, miestas miestą, kraštas kraštą, tauta tautą. 

Niekas šių abipusiškumo ryšių neplėšo ir nenutraukia, 
vien tik aklumas ir nusikaltimas. 

Niekas kitas negali sustabdyti neteisingumo ir, taip pasa- 
kius, žmonių giminės maištų prieš prigimtinius įstatymus, kaip 
išmanymas, kaip aiškus ir visuotinis šių įstatymų pažinimas, 
kuriuos Pasaulio Kūrėjas įsteigė paprastus, grynus, tobulus, kad 
žmonių giminė būtų laiminga. 

Tiktai pati realybė nugali klaidingas nuomones ir gali 
išmintingai valdyti tautas. 


Versta iš: Joachim Chreptowicz, O prawie natury, Warszawa, 1814. 

